
Moment  de  seamă  în  viaţa  naţiunii 


LA  CEA  DE  A  44-A  ANIVERSARE  A  REVOLUŢIEI  DE  ELIBERARE 
SOCIALA  ŞI  NAŢIONALĂ,  ANTIFASCISTĂ  ŞI  ANTIIMPERIALISTÂ: 

23  AUGUST  1944—23  AUGUST  1988 


In  fiecare  an  ziua  de  23  August  —  marea  sărbătoare  a  poporului  român  — 
oferă  prilejul  de  a  se  rememora  evenimentele  şi  jertfele  de  glorie  ale  înaintaşilor 
care  au  pus  temelii  trainice  vieţii  celei  noi  din  ţara  noastră.  Ziua  de  23  August 
1944  înseamnă  pentru  fiii  României  contemporane  nu  doar  scuturarea  şi  eliberarea 
de  sub  dominaţia  fascistă,  ci  această  zi  epocală  ne  apare  ca  o  piatră  de  hotar. 
Această  zi  reprezintă  sfîrşitul  unei  epoci  de  exploatare,  silnicie  şi  nedreptate  dar 
este  şi  punctul  de  plecare  şi  factorul  determinant  al  înfloririi  Patriei  noastre 
dragi.  Actul  de  la  23  August  1944  se  profilează  ca  o  chintesenţă  a  istoriei  noastre 
naţionale.  In  acest  act  se  oglindeşte  gloriosul  trecut  de  lupte,  dar  şi  prezentul 
luminos  al  neamului  românesc. 

România  a  fost  ultima  ţară  europeană  care  a  fost  aruncată  în  orbita  Ger¬ 
maniei  naziste,  dar  ea  s-a  numărat  printre  primele  ţări  care  au  ieşit  din  Axă. 
Această  atitudine  şi-a  avut  sursa  în  concepţia  de  viaţă  a  poporului  român,  căruia 
i-a  fost  întotdeauna  străină  tendinţa  de  a  acapara  bunuri  şi  teritorii  străine.  Chiar 
în  primii  ani  ai  războiului,  s-a  creat  la  noi  Frontul  Patriotic  Antifascist,  iar  la 
1  mai  1944,  Frontul  Unic  Muncitoresc.  In  vara  fierbinte  a  anului  1944  s-a  realizat 
o  largă  coaliţie  a  tuturor  forţelor  antifasciste.  Mişcarea  de  rezistenţă  şi  ostilitate 
a  poporului  român  împotriva  hitlerismului  s-a  dezvoltat  şi  s-a  manifestat  în  dife¬ 
rite  forme  în  perioada  1940 — 1944,  ca  să  culmineze  cu  revoluţia  de  eliberare  socială 
şi  naţională,  antifascistă  şi  antiimperialistă  de  la  23  August  1944. 

Acest  act  istoric  a  fost  opera  poporului  român,  care  era  mobilizat  şi  condus 
la  luptă  de  forţele  cele  mai  democratice  şi  progresiste  ale  naţiunii.  Comandamen¬ 
tele  supreme  ale  Acestui  act  revoluţionar  erau:  redobîndirea  independenţei  şi  suve¬ 
ranităţii  naţionale,  precum  şi  dezvoltarea  democratică  a  ţării.  România  a  întors 
armele  împotriva  Germaniei  hitleriste  într-un  moment  cînd  fascismul  era  departe 
de  a  fi  învins.  România  s-a  ridicat  pentru  apărarea  independenţei,  suveranităţii 
şi  unităţii  ei  şi  nu  calcule  de  oportunitate  au  dictat  această  atitudine,  ci  interesele 
fundamentale  ale  naţiunii  noastre. 

Actul  eroic  de  la  23  August  1944  a  exprimat  adevăratele  idealuri  de  libertate 
şi  independenţă  naţională  ale  poporului  român.  Acesta  a  fost  un  act  determinant 
şi  energic  al  voinţei  întregii  noastre  naţiuni,  o  afirmare  strălucită  a  hotărîrii 
poporului  român  de  a  zdrobi  orice  dominaţie  străină,  de  a  fi  neamul  nostru  liber 
şi  stăpîn  în  ţara  sa  şi  de  a-şi  hotărî  singur  destinele  sale. 

Fiii  acestor  plaiuri  binecuvîntate,  care  s-au  jertfit  pentru  eliberarea  ţării, 
sînt  obiectul  recunoştinţei  noastre  nepieritoare.  Eroii  români  care  au  căzut  pe 
cîmpurile  de  luptă  pentru  apărarea  şi  reîntregirea  Patriei  au  intrat  triumfal  în 
panteonul  cinstirii  întregului  neam  românesc. 

* 

Sărbătoarea  noastră  naţională  prilejuieşte  pentru  cetăţenii  României  con¬ 
temporane  şi  un  moment  festiv  de  bilanţ  al  realizărilor  în  efortul  constructiv  fără 
precedent  al  ţării  noastre.  In  cei  44  de  ani,  care  au  trecut  de  la  ziua  eliberării 
ţării,  poporul  român  a  schimbat  radical  chipul  Patriei.  România  a  parcurs  în 
această  perioadă  o  întreagă  epocă  istorică.  Au  trecut  44  de  ani  de  istorie  nouă  şi 

şi  energic  al  voinţei  întregii  noastre  naţiuni,  o  afirmare  strălucita  a  hotărîrii 
poporului  român  de  a  zdrobi  orice  dominaţie  străină,  de  a  fi  neamul  nostru  liber 

Sărbătoarea  noastră  naţională  prilejuieşte  pentru  cetăţenii  României  con¬ 
temporane  şi  un  moment  festiv  de  bilanţ  al  realizărilor  în  efortul  constructiv  fără 
precedent  al  ţării  noastre.  In  cei  44  de  ani,  care  au  trecut  de  la  ziua  eliberării 
ţării,  poporul  român  a  schimbat  radical  chipul  Patriei.  România  a  parcurs  în 
această  perioadă  o  întreagă  epocă  istorică.  Au  trecut  44  de  ani  de  istorie  nouă  şi 

de  realizări  măreţe  în  viaţa  patriei  noastre  dragi.  Această  istorie  nouă  a  ţării 
noastre  cuprinde  un  proces  de  înflorire  totală  a  vieţii  sociale  şi  politice,  s-au 
petrecut  mari  prefaceri  revoluţionare,  au  avut  loc  remarcabile  împliniri  econo- 
mico-sociale. 

In  măreţul  proces  de  transformări  radicale  din  cei  44  de  ani,  o  deosebită  im¬ 
portanţă  a  avut-o  alegerea  Excelenţei  Sale,  Domnul  Nicolae  Ceauşescu,  în  fruntea 
destinelor  ţârii,  în  iulie  1965.  Cu  această  dată  s-a  deschis  cea  mai  glorioasă  epocă 
din  viaţa  naţiunii  noastre,  această  perioadă  fiind  numită  de  fiii  României  contem¬ 
porane,  cu  mîndrie  patriotică:  „ Epoca  Nicolae  Ceauşescu" .  In  această  etapă  de 
23  de  ani,  un  spirit  înnoitor  şi  dinamic  a  determinat  o  vastă  şi  efervescentă 
mobilizare  a  resurselor  creatoare  ale  poporului,  angajat  cu  devotament  şi  însufle¬ 
ţire  în  eroica  operă  de  edificare  a  societăţii  multilateral  dezvoltate  în  ţara  noastră. 

Epoca  inaugurată  în  urmă  cu  23  de  ani  a  intrat  în  istoria  României  printr-o 
impresionantă  suită  de  realizări  fără  precedent,  în  toate  domeniile  de  activitate, 
marile  sale  înfăptuiri  fiind  în  mod  firesc  asociate  cu  numele  Domnului  Nicolae 
Ceauşescu,  a  cărui  operă  teoretică  şi  practică  jalonează  neîncetat,  devenirea 
ascendentă  a  ţării,  schimbînd  profund  şi  radical  viaţa  societăţii  româneşti.  In 
toate  judeţele  şi  localităţile  ţării,  au  fost  create  zeci  şi  zeci  de  noi  platforme 
industriale.  Judeţe  care  erau  lipsite  de  orice  industrie,  au  devenit  în  aceşti  ani 
puternice  centre  industriale  şi  nu  există  nici  unul  în  care  industria  socialistă, 
organizată  pe  baza  celor  mai  noi  cuceriri  ale  ştiinţei  şi  tehnicii,  să  nu  reprezinte  o 
forţă  puternică,  care  asigură  condiţii  de  muncă  şi  de  viaţă  tot  mai  bune.  Agricultura 
a  cunoscut  o  dezvoltare  deosebită.  Dacă  în  1965,  producţia  de  cereale  era  de  12  mii. 
tone,  acum  s-au  obţinut  recolte  de  cereale  de  peste  30  mii.  tone  anual.  In  aceşti 
ani  s-au  asigurat  vaste  lucrări  de  construcţii  economico-sociale,  de  modernizare  a 
oraşelor.  S-au  dezvoltat  puternice  centre  agroindustriale.  In  perioada  la  care  ne 
referim,  s-a  dezvoltat  puternic  ştiinţa,  învăţămîntul  şi  cultura.  S-a  asigurat  edifi¬ 
carea  continuă  a  nivelului  de  trai  material  şi  spiritual.  Chiar  măsurile  recente 
privind  majorarea,  începînd  de  la  1  august  anul  acesta,  a  retribuţiei  tuturor  cate¬ 
goriilor  de  oameni  ai  muncii,  reflectă  cu  putere  această  preocupare  a  înaltei  con¬ 
duceri  de  stat. 

România  contemporană  se  bucură  de  un  ales  prestigiu  pe  plan  internaţio¬ 
nal.  Ţara  noastră  a  întărit  colaborarea  cu  toate  statele  lumii,  fără  deosebire  de 
orinduire  socială.  Patria  noastră  a  avut  un  rol  deosebit  la  afirmarea  puternică  a 
principiilor  de  relaţii  între  state:  deplina  egalitate  în  drepturi,  respectul  indepen¬ 
denţei,  suveranităţii,  neamestecul  în  treburile  interne  din  partea  nimănui. 

Activitatea  neobosită  a  preşedintelui  României,  Domnul  Nicolae  Ceauşescu, 
pentru  afirmarea  unui  nou  mod  de  gîndire  şi  acţiune  în  viaţa  internaţională,  se 
bucură  de  un  larg  ecou  şi  de  o  înaltă  preţuire  pe  toate  meridianele  lumii.  Aceasta 
este  demonstrată  şi  de  apariţia  în  cei  23  de  ani  a  peste  170  de  volume  în  circa  30 
de  ţări  de  pe  toate  continentele,  consacrate  operei  teoretice  şi  practice  a  Condu¬ 
cătorului  ţării  noastre,  lată  şi  cîteva  fapte  şi  date  ilustrative:  dacă  în  1965  România 
avea  relaţii  diplomatice  cu  66  de  ţări,  în  prezent  ea  întreţine  relaţii  diplomatice  şi 
economice  cu  155  de  state.  Mesajul  de  pace  şi  colaborare  al  poporului  român  a 
fost  purtat  în  numeroase  regiuni  ale  lumii  cu  prilejul  celor  peste  250  de  vizite 
oficiale  şi  de,  prietenie  întreprinse  de  Domnul  Nicolae  Ceauşescu,  împreună  cu 
Doamna  Elena  Ceauşescu.  De  asemenea,  Preşedintele  României  a  avut  întîlniri  şi 
convorbiri  pe  pămîntul  românesc  cu  peste  300  de  şefi  de  stat  şi  de  guvern. 

Frontul  Democraţiei  şi  Unităţii  Socialiste,  Marea  Adunare  Naţională,  orga¬ 
nizaţiile  de  masă  şi  obşteşti  din  România  au  legături  de  colaborare  cu  circa  1700 
organizaţii  politice,  asociaţii  profesionale  de  femei,  sindicat,  tineret  şi  copii,  miş¬ 
cări  pentru  pace  precum  şi  cu  120  organizaţii  internaţionale  neguvernamentale.  In 
acest  sens,  sînt  semnificative  aprecierile  redate  în  prefaţa  volumului  „ Filozofia 
păcii  îtl  concepţia  preşedintelui  Nicolae  Ceauşescu ",  carte  ce  a  apărut  în  Belgia: 
„Istoria  acestei  ţări  nu  face  decît  să  confirme  veritabila  vocaţie  de  pace  a  poporu¬ 
lui  român,  apărută  şi  dezvoltată  într-o  sinteză  originală  de  Preşedintele  Nicolae 
Ceauşescu.  România  desfăşoară  cu  energie  şi  spirit  creator,  o  politică  externă  dina¬ 
mică  şi  constructivă,  care  serveşte  deopotrivă  intereselor  fundamentale  ale  poporu¬ 
lui  român  cît  şi  celor  ale  păcii,  colaborării  între  state  libere  şi  egale4*. 

La  cea  de  a  44-a  aniversare  a  revoluţiei  de  eliberare  socială  şi  naţională, 
antifascistă  şi  antiimperialistâ  a  Patriei,  poporul  român,  în  unitatea  sa  de  monolit, 
îşi  exprimă  prin  fapte  de  muncă,  pătrunse  de  un  înalt  patriotism,  hotărîrea  de  a 
acţiona  cu  toată  răspunderea  pentru  înfăptuirea  exemplară  a  obiectivelor  econo¬ 
mice  şi  sociale  înscrise  în  planul  pe  acest  an  şi  pe  întregul  cincinal. 

împreună  cu  toţi  fiii  ţârii  şi  alături  de  ei  ierarhii,  clericii  şi  credincioşii  Bise¬ 
ricii  Ortodoxe  Române,  împreună  cu  celelalte  culte  religioase,  contribuie  activ  la 
marea  operă  de  înălţare  a  ţării,  pe  culmile  celor  mai  îndrăzneţe  visuri  ale  înain¬ 
taşilor.  Clerul  şi  credincioşii  Bisericii  noastre  străbune  lucrează  şi  se  consacră 
binelui  şi  înfloririi  Patriei  sprijinind  şi  lucrînd  la  realizarea  năzuinţelor  de  fericire 
şi  progres,  spre  bunăstarea  şi  binele  tuturor. 


Redacţia 


Studii  şi  articole 


MILENIUL  INCREŞTINÂRII  RUŞILOR 


Predicarea  Evangheliei  lui  Hristos  în  vremea  convertirii  neamurilor  la  creş¬ 
tinism  s-a  întins  în  Europa  pe  o  perioadă  de  o  mie  de  ani.  Dacă  noi  românii 
ne-am  născut  creştini  şi  nu  ne  putem  astfel  fixa  o  dată  a  creştinării,  aceasta  desă- 
vîrşindu-se  de-a  lungul  anilor  noştri  de  formare  ca  popor  nou,  din  daci  şi  din 
romani,  anul  988  a  fost  reţinut  de  istorie,  şi  de  poporul  rus  însuşi,  ca  an  al  încreş- 
tinării  lor.  E  vorba  de  momentul  în  care  cneazul  Vladimir  (980—1015)  s-a  botezat 
împreună  cu  toţi  supuşii,  în  fluviul  Nipru,  la  Kiev,  care  era  pe  atunci  capitală. 
A  fost,  de  fapt,  nu  începutul,  ci  sfirşitul  unui  proces.  înainte  de  aceasta  se  botezase 
Olga,  soţia  prinţului  Igor  şi  mama  lui  Sviatoslav,  tatăl  şi  înaintaşul  imediat  la 
tron  al  lui  Vladimir.  E  drept  că  Sviatoslav  nu  se  încreştinase,  dar  ideea  şi  faptul 
încreştinării  pluteau  în  aer.  Rusia,  care  se  întărea  tot  mai  mult,  trebuia  să  intre 
în  Europa  civilizată,  şi  păgînismul  ei  era  anacronic.  Vladimir,  ca  şi  Olga,  a  ales, 
cum  era  şi  firesc,  fiind  mai  pe  potriva  sufletului  rusesc,  creştinismul  în  formă 
bizantină,  deci  de  la  Bizanţ.  Cu  Bizanţul  ruşii  aveau  de  altfel  legături  mai  vechi, 
chiar  cu  privire  la  religie.  Din  sud  au  plecat,  în  vremea  patriarhului  Fotie,  în 
ţara  Khazarilor,  apostolii  slavilor.  Chirii  şi  Metodiu.  Aceştia,  traversînd  peninsula 
Taurida,  s-au  apropiat  de  ţinuturile  în  care  locuiau  triburile  slave,  aceleaşi  cărora 
Chirii  le  va  inventa  nu  peste  mult  timp  alfabetul.  Momentul  vizitei  celor  doi 
sfinţi  misionari  n-a  fost  însă  momentul  creştinării  ruşilor.  Ei  n-au  reuşit  s-o 
facă  în  masă. 

Al  doilea  moment  al  încercării  creştinării  ruşilor  s-a  făcut  pe  timpul  patriar¬ 
hului  Fotie.  Dintr-o  enciclică  trimisă  de  acesta  Patriarhilor  ortodocşi  în  anul  867, 
aflăm  următoarele:  „ Nu  numai  această  naţiune  (e  vorba  de  bulgari,  n.n.)  a  renunţat 
la  necredinţa  ei  privind  credinţa  în  Hristos,  ci  şi  cealaltă  naţiune,  aceea  ce  se 
numeşte  Rusă,  şi  care  şi-a  ridicat  mina  împotriva  statului  roman,  a  făcut  acelaşi 
lucru.  Această  naţiune,  pe  atunci  cu  apucături  sălbatice  şi  sanguinare,  avea  un 
renume  prin  care  le  depăşea  pe  celelalte.  Şi  iată  că  şi  aceştia  şi-au  părăsit  religia 
lor  păgînă,  asemănătoare  cu  cea  a  grecilor,  şi  au  adoptat  religia  creştină  cea  curată 
şi  fără  pată.  Ei  s-au  convertit  în  supuşi  şi  aliaţi,  găsind  satisfacţie  în  această  nouă 
situaţie,  după  ce  au  lăsat  de-o  parte  comportamentul  de  prădători  care  îi  carac¬ 
teriza  jnnă  nu  de  mult.  Dorinţa  şi  zelul  pentru  credinţă  au  aprins  în  inimile  lor  un 
astfel  de  foc,  că  au  primit  printre  ei  un  episcop  şi  învăţătura  creştină “. 

Aşadar,  încă  în  anul  867,  deci  cu  mai  mult  de  o  sută  de  ani  înaintea  botezului 
lui  Vladimir,  patriarhul  Fotie  trimisese  un  episcop  la  Kiev.  Nu  se  ştie  ce  s-a  întîm- 
plat  cu  acest  episcop  şi  eventuala  lui  episcopie,  dacă  o  va  fi  întemeiat.  N-a  durat, 
fie  din  cauza  deselor  invazii  şi  lupte,  fie  că  a  fost  respins  de  localnici. 

în  anul  957  prinţesa  Olga  făcu  o  călătorie  la  Bizanţ,  fiind  primită  de  împăra¬ 
tul  Constantin  al  VlII-lea  Porfirogenetul  şi,  după  catehizare,  a  fost  botezată.  Eveni¬ 
mentul  marca  începutul  legăturilor  cu  Bizanţul,  dar  nu  încă  şi  creştinarea  ruşilor. 
Doar  prinţesa  se  creştinase.  însuşi  Vladimir  se  va  căsători  în  aceiaşi  an  cu  Ana 
Porfirogeneta,  sora  lui  Constantin  şi  a  lui  Vasile  al  II-lea  Macedoneanul,  ceea  ce 
însemna  continuarea  legăturilor  cu  Bizanţul.  Existau  aşadar  premize  puternice 
pentru  alegerea  Bizanţului,  nu  a  Romei,  ca  botezător  al  ruşilor.  Dincolo  de  premi- 
zele  politice  însă,  au  jucat  un  rol  important  şi  cele  de  structură  sufletească.  Solii 
trimişi  de  Vladimir  să  se  informeze,  s-au  întors  de  la  Bizanţ  copleşiţi  şi  spunînd 

că  „nu  mal  ştim  de  eram  tn  cer  sau  pe  pămînt participînd  la  o  slujbă  ortodoxă, 
probabil  în  Sfînta  Sofia.  „Ne-am  convins  că  acolo  locuia  Dumnezeu  printre  oameni ", 
au  mărturisit  ei.  Zarul  fusese  aruncaţi  Bizanţul  fusese  ales. 

Creştinarea  s-a  făcut  în  masă.  Prinţesa  Ana  a  adus  cu  sine  episcopi  şi  preoţi, 
precum  spune  vechea  cronică  rusă  (sec.  XI)  şi  istoricul  Yachia  Antiohianul,  aproape 
contemporan  cu  evenimentele.  S-au  întemeiat  de  îndată  episcopii,  s-au  zidit  cate¬ 
drale  şi  biserici,  iar  Iaroslav  (1036—1054),  urmaşul  lui  Vladimir,  a  zidit  la  Kiev  o 
„Sfîntă  Sofie44  ca  şi  cum  ar  fi  vrut  s-o  aducă  aici  pe  cea  din  Constantinopol.  Primul 
Arhiepiscop  rus  la  Kiev  a  fost  Ilarion,  cu  atribuţiuni  de  primat,  cum  va  scrie 
Nicefor  Grigoras  în  sec.  XIV.  Sediul  arhiepiscopiei  s-a  mutat  mai  tîrziu,  după 
desfiinţarea  statului  kievean  (1240),  mai  întîi  în  oraşul  Vladimir,  apoi  la  Moscova. 
Aprobarea  de  către  Constantinopol  a  mutării  la  Vladimir,  unde  se  instalase  mitro¬ 
politul  Maxim  Grecum,  fost  monah  la  Athos,  s-a  dat  în  anul  1354. 

Datele  de  mai  sus  se  află,  toate,  într-o  enciclică  a  S.  S.  Patriarhului  Ecumenic 
Dimitrios  I  şi  întregului  sinod  al  Bisericii  Constantinopolitane,  enciclică  promul¬ 
gată  cu  prilejul  Mileniului  creştinării  ruşilor,  purtînd  data  de  28  februarie  1988. 
Enciclica  vrea  să  marcheze  cu  multă  claritate  şi  insistenţă  faptul  că  Biserica  Bizan¬ 
ţului  este  Biserica-mamă  a  Bisericii  Ruse.  La  27  februarie  1988  a  avut  loc  la  Istan- 
bul,  numele  de  azi  al  Bizanţului  şi  Constantinopolului,  o  reuniune  solemnă  dedicată 
Mileniului  rus,  la  care  a  fost  invitată  şi  Biserica  Rusă,  fiind  prezentă  prin  arhi¬ 
episcopul  Kiril  de  Smolensk.  Cu  acel  prilej  a  vorbit  şi  mitropolitul  Ioan  de  Per- 
gamon  (Ziziulas),  care  a  remarcat  mai  ales  faptul  că  Bizanţul  n-a  impus  ruşilor 
limba  greacă,  ci  i-a  lăsat  să-şi  folosească  limba  lor  slavă,  ceea  ce  dovedeşte  „ con¬ 
ştiinţa  eclesiologică  a  primului  scaun  al  ortodoxiei  care  se  simte  întotdeauna  supra - 
naţional  şi  ecumenic ".  Mitropolitul  Ioan  de  Pergamon  a  evidenţiat  apoi  faptul  că 
încreştinarea  ruşilor  s-a  făcut  pe  cale  liturgică  mai  întîi,  şi  nu  prin  instrucţiune, 
cum  au  făcut  misiunile  occidentale  acolo  unde  au  lucrat  pentru  încreştinare.  Este 
şi  motivul  pentru  care  ruşii  dau  atît  de  mare  importanţă  celebrării  liturgice  pînă 
astăzi.  O  altă  caracteristică  a  transmiterii  de  către  Biserica-mamă  a  credinţei  către 
cea  rusească,  a  fost  pe  calea  spiritualităţii,  dînd  drept  exemplu  felul  cum  a  prins 
în  Rusia  viaţa  monahală  şi  isihasmul.  N-a  omis  nici  arta.  Modelele  bizantine  au 
fost  preluate  de  ruşi,  spre  exemplu  arta  mozaicurilor  şi  a  picturii  care  sînt  în 
ambele  Biserici  intens  eshatologice  şi  nu  naturaliste. 

Mitropolitul  Ioan  de  Pergamon  a  evidenţiat  apoi  legăturile  constante  dintre 
Biserica  Bizanţului  şi  cea  rusă,  atît  înainte  cît  şi  după  schisma  catolică  din  1054 
(v.  Episkepsis,  XIX,  395,  15  martie  1988). 

în  1054  avusese  loc  despărţirea  Romei  de  Bizanţ.  Biserica  din  Kiev  şi  apoi  cea 
din  Vladimir  şi  Moscova  au  rămas  credincioase  Bizanţului,  adică  ortodoxiei  răsări¬ 
tene,  dar  nu  fără  unele  frămîntări  în  secolul  al  XV-lea.  La  sinodul  de  la  Ferrara- 
Florenţa  (1439)  mitropolitul  Isidor  al  Moscovei  a  acceptat  unirea  cu  Roma  şi  a 
încercat  o  emancipare  de  Constantinopol,  dar  actul  său  a  rămas  personal.  Acasă 
n-a  fost  urmat  de  nimeni.  In  1448  Biserica  Rusă  s-a  declarat  autocefală,  cel  dintîi 
mitropolit  autocefal  numindu-se  lona.  In  anul  1589  patriarhul  Ieremia  al  II-lea  a 
acordat  lui  Iov  titlul  de  patriarh.  Forma  „patriarhală44  a  durat  pînă  în  anul  1700, 
cînd  Petru  cel  Mare  o  schimbă,  încredinţînd  conducerea  unui  Sinod  dirigent. 
Restaurarea  patriarhatului  s-a  făcut  în  1917,  primul  patriarh  fiind  Tihon.  La 
instalarea  lui  a  participat  ca  delegat  al  Bisericii  Ortodoxe  Române,  episcopul 
Huşilor  Nicodim  Munteanu ,  viitorul  patriarh.  Primele  zile  ale  revoluţiei  l-au  prins 
acolo.  A  stat  în  jur  de  o  lună,  asistînd  la  evenimente  de  care  îşi  va  aduce  aminte 
peste  decenii,  cînd  va  fi  chiar  el  patriarh,  la  începutul  transformărilor  revoluţionare 
de  la  noi.  Nicodim  Munteanu  a  fost  patriarh  din  1939  pînă  în  1948. 

Acesta  este,  în  linii  foarte  generale,  fundalul  pe  care  s-au  organizat  serbările 
Mileniului  încreştinării  ruşilor,  între  4 — 17  iunie  1988,  la  Moscova,  Kiev,  Vladimir 
şi  Leningrad.  După  aceea  serbările  •  au  continuat  la  eparhii.  La  festivităţile  de  la 
Moscova  şi  Kiev,  la  care  s-a  adăugat  şi  o  vizită  la  Iaroslav,  a  participat  şi  o  dele¬ 
gaţie  a  Bisericii  Ortodoxe  Române,  în  frunte  cu  P.  F.  Patriarh  Teoctist.  Din  delegaţie 
au  făcut  parte  I.  P.  S.  Mitropoliţi  Antonie  al  Ardealului  şi  Nestor  al  Olteniei. 
Pr.  Sava  Marin  a  însoţit  delegaţia  ca  interpret.  Delegaţia  Bisericii  Ortodoxe  Române 

a  fost  Intîmpinată  la  aeroport  de  I.  P.  S.  Mitropolii  Filaret  al  Kievului,  Alexei  al 
Leningradului,  Nicodim  al  Lvovului  ş.a.  î.  P.  S.  Mitropolit  Nicodim  al  Lvovului  a 
fost  însoţitorul  permanent  al  delegaţiei  B.O.R.,  împreună  cu  pr.  Petre  Buburuz  diD 
Chişinău. 

Au  participat  mulţi  oaspeţi  străini  (peste  500)  printre  care  S.  S.  Patriarhii 
Ignatie  al  Antiohiei,  Diodor  al  Ierusalimului,  Maxim  al  Bulgariei,  Vasken  al  Arme¬ 
nilor  (Etchimiadzin),  Karekin  al  Armenilor  (Cilicia),  Senuda  al  copţilor  din  Egipt, 
I.  P.  S.  Arhiepiscop  Hrisostom  al  Ciprului  ş.a.  Biserica  romano-catolică  a  fost  repre¬ 
zentată  de  clţiva  cardinali  (Em.  lor  Casaroli,  secretarul  de  stat  al  Vaticanului,  Wille- 
brands,  preşedintele  Secretariatului  pentru  unitate,  Vatican,  Glemp  (Polonia),  Mar¬ 
tini  (Milano,  Italia),  de  Wetter  (Munchen,  R.F.G.)  ş.a.),  episcopi  şi  clerici. 

Au  fost  reprezentate  şi  alte  Biserici  creştine:  anglicană  (Arhiepiscopul  de 
Canterbury,  Graţia  Sa  Robert  Runcie  ş.a.),  protestantă,  luterană  şi  reformată,  Bise¬ 
rica  Scoţiei  (Moderatorul  Duncan  Shaw)  şi  marile  organizaţii  creştine  internaţio¬ 
nale.  Consiliul  Ecumenic  al  Bisericilor  a  fost  reprezentat  de  Preşedintele  Comitetu¬ 
lui  Central,  Dr.  Hans  Joachim  Held  (R.F.G.)  şi  de  secretarul  general,  pastorul 
Emilio  Castro.  Conferinţa  Bisericilor  Europene  a  fost  reprezentată  de  secretarul 
general  Jean  Fischer.  Conferinţa  creştină  pentru  pace  a  fost  reprezentată  de  secre¬ 
tarul  general  J.  Mirejovski.  Cu  diferite  prilejuri  (în  biserici,  la  festivităţi  în  alte 
locuri)  mulţi  au  rostit  cuvinte  de  salut.  Au  participat  şi  reprezentanţi  ai  altor 
religii:  mozaici  (rabinul  Moscovei  Dr.  Saevici,  dl.  Şef  Rabin  al  Comunităţii  evreieşti 
din  România,  Dr.  Moses  Rosen,  dl.  rabin  Arthur  Schneier,  U.S.A.  ş.a.)*  musulmani, 
budişti,  şintoişti  etc.  Dintre  Bisericile  Ortodoxe,  nu  au  trimis  delegaţii  Patriarhia 
Ecumenică,  Patriarhia  Alexandriei  şi  Biserica  Greciei.  A  participat  în  calitate  de 
secretar  al  Comisiei  de  pregătire  a  Sfintului  şi  Marelui  Sinod  Ortodox,  I.  P.  S. 
Mitropolit  Damaskinos  al  Elveţiei. 

Absenţa  Patriarhiei  Ecumenice  a  fost  resimţită  dureros  de  către  Biserica 
Rusă.  Această  absenţă  s-a  datorat  faptului  că,  înainte  de  a  se  lua  o  hotărire  la 
nivel  panortodox,  Biserica  Gruziei  a  fost  programată  în  diptice  pe  locul  şase,  după 
Biserica  Moscovei.  De  asemenea  au  fost  invitate  oficial  Biserica  Ortodoxă  Ameri¬ 
cană,  declarată  autocefală  de  către  Biserica  Rusă,  şi  Biserica  Ortodoxă  Japoneză, 
declarată  autonomă  de  către  Biserica  Rusă.  Nici  aceste  două  probleme  n-au  căpă¬ 
tat  însă  o  rezolvare  panortodoxă,  ele  aflîndu-se  pe  agenda  Sfîntului  şi  Marelui 
Sinod  Ortodox  în  pregătire.  Să  sperăm  că  acest  „incident4*  va  fi  socotit  minor,  şi 
că  el  nu  va  afecta  relaţiile  interortodoxe,  şi  că  problemele  în  litigiu  vor  fi  rezolvate 
pe  cale  canonică. 

Delegaţia  Bisericii  Ortodoxe  Române  a  fost  primită  de  S.  S.  Patriarhul  Pimen 
al  Moscovei  şi  al  întregii  Rusii  în  prima  zi  a  sosirii,  la  reşedinţa  acestuia.  Au 
rostit  cuvîntări  S.  S.  Patriarhul  Pimen  şi  P.  F.  Patriarh  Teoctist  al  Bisericii  Orto¬ 
doxe  Române,  care  a  adus  Bisericii  Ortodoxe  Ruse  salutul  Bisericii  Ortodoxe 
Române,  arătînd  bunele  relaţii  dintre  Bisericile  noastre  surori  şi  făcînd  urări  de 
prosperitate  Bisericii  Ortodoxe  Ruse,  şi  de  sănătate  S.  S.  Patriarhului  Pimen. 

In  aceeaşi  zi,  delegaţia  Bisericii  Ortodoxe  Române  a  fost  primită  cu  mult 
fast,  de  preoţi  şi  credincioşi,  la  vecernia  din  biserica  „ Tuturor  sfinţilor "  din 
Moscova.  Cu  acest  prilej  P.  F.  Patriarh  Teoctist  a  vorbit  credincioşilor  despre 
însemnătatea  cultului  sfinţilor,  arătînd  şi  faptul  că  şi  Biserica  Ortodoxă  Română 
are  mulţi  sfinţi  ridicaţi  din  rîndul  ei,  dintre  care  unii  canonizaţi  în  anii  din 
urmă  (1955). 

Duminică,  5  iunie,  la  Sf.  Liturghie,  în  catedrala  patriarhală  din  Moscova, 
Bogoiavlenie,  S.  S.  Patriarhul  Pimen  a  deschis  serbările  jubiliare  printr-o  cuvîntare 
festivă.  După-amiază,  S.  Sa  a  depus  o  coroană  la  mormîntul  eroului  necunoscut, 
în  prezenţa  tuturor  oaspeţilor  străini.  S-a  cîntat  „Veşnica  pomenire". 

Luni,  6  iunie,  s-au  deschis  la  mănăstirea  Zagorsk  lucrările  Sinodului  local  al 
Bisericii  Ortodoxe  Ruse,  cu  participarea  tuturor  invitaţilor.  Au  vorbit  S.  S.  Patriarhul 
Pimen,  I.  P.  S.  Mitropolit  Filaret  al  Kievului  şi  Galiţiei,  care  a  prezentat  raportul 
asupra  Mileniului  încreştinării  Rusiei ,  I.  P.  S.  Mitropolit  Iuvenalie  de  Krutiţchi  şi 
Colomna,  care  a  prezentat  două  rapoarte:  unul  asupra  „ Canonizării  sfinţilor  în 
Biserica  Ortodoxă "  şi  al  doilea  asupra  „ Canonizării  sfinţilor  In  Biserica  Ortodoxă 
Rusă",  propunând  canonizarea  a  9  sfinţi:  Dimitrie  Donskoi  (1350 — 1389),  Andrei 

Rubliov  (sec.  XIV — XV)  pictorul,  Maxim  Grecul  (1470 — 1556),  Macarie  mitropolitul 
Moscovei  (1482 — 1563),  Paisie  de  la  Neamţu  din  Moldova  (1722 — 1794),  originar  din 
Poltava  (va  fi  sărbătorit  la  15  noiembrie),  Xenia  de  Petersburg  (sec.  XVIII — XIX), 
episcopul  Ignatie  Briancianinov  (1807 — 1877),  Ambrozie  de  la  Optina  (1812 — 1891)  şi 
episcopul  Teofan  Zăvorîtul  (1815 — 1894).  Au  mai  prezentat  rapoarte  mitropoliţii 
Filaret  de  Minsk,  Vladimir  de  Rostov  şi  arhiep.  Alexandru  de  Dimitrov. 

Mitropolitul  Iuvenalie  a  prezentat  două  studii  docte  asupra  noţiunii  de  sfin¬ 
ţenie  în  ortodoxie,  pe  baza  Sf.  Scripturi  şi  a  Sfintei  Tradiţii,  şi  a  arătat  criteriile 
care  au  indicat  conştiinţei  ortodoxe  pe  cei  vrednici  de  canonizare.  Printre  acestea 
a  enumerat  opt:  1.  Credinţa  Bisericii  în  sfinţenia  asceţilor;  2.  Martiriul  sau  moar¬ 
tea  pentru  Hristos  în  urma  torturilor;  3.  Minunile  săvîrşite  de  oameni  cu  viaţă 
aleasă,  cu  ajutorul  rugăciunilor,  sau  prin  sfintele  lor  moaşte  după  moarte;  4.  Sluji¬ 
rea  episcopilor,  în  fruntea  Bisericii,  care,  după  cele  mai  vechi  tradiţii,  la  moarte 
erau  depuşi  în  altarul  bisericilor,  precum  moaştele  sfinţilor;  5.  Merite  mari  în 
Biserică  şi  în  slujirea  credincioşilor  (canonizarea  unor  regi,  prinţi,  egali  cu  apostolii); 
6.  Viaţa  plină  de  virtuţi,  pioasă  şi  sfîntă,  chiar  dacă  nu  e  întotdeauna  legată  de 
facerea  de  minuni;  7.  Ortodoxie  ireproşabilă,  apărarea  credinţei  pînă  la  înfruntarea 
morţii  şi  unele  minuni  şi  semne  dumnezeieşti  care  îi  descopăr  pe  aceşti  sfinţi; 
8.  Venerarea  unora  dintre  oamenii  cu  viaţă  îmbunătăţită,  de  către  popor,  încă  din 
timpul  vieţii  lor  şi  apoi  şi  după  moarte. 

Mitropolitul  Iuvenalie  a  arătat  că  nu  întotdeauna  şi  peste  tot  criteriile  canoni¬ 
zării  au  fost  aceleaşi,  dar  întotdeauna  s-a  pornit  de  la  constatarea  unei  vieţi  pline 
de  virtuţi,  în  slujba  lui  Dumnezeu  şi  a  oamenilor.  La  aceasta  s-a  adăugat  facerea  de 
minuni,  în  viaţă  sau  prin  moaşte.  De  fiecare  dată  însă  canonizarea  a  fost  prece¬ 
dată  de  o  atentă  studiere  a  vieţii  celui  propus  spre  canonizare. 

Cei  propuşi  pentru  canonizare  acum  de  către  Biserica  Rusă,  a  arătat  prezen¬ 
tatorul,  se  înscriu,  dacă  nu  în  toate,  în  mod  cert  în  unele  din  criteriile  enume¬ 
rate  mai  sus. 

Dimitrie'  Donskoi,  prinţul,  s-a  remarcat  prin  filantropie  şi  construcţii  de  bise¬ 
rici;  Andrei  Rubliov,  monahul  iconograf,  s-a  remarcat  prin  pictarea  de  icoane,  post 
şi  ascetism;  Maxim  Grecul,  mitropolitul,  s-a  remarcat  prin  răbdare  şi  fermitate 
în  credinţă;  Macarie,  mitropolitul,  s-a  remarcat  prin  purtare  de  grijă  faţă  de 
Biserică,  post,  smerenie  şi  prin  venerarea  sfinţilor;  Paisie  Velicicovski,  stareţul 
savant,  prin  rugăciune  şi  prin  ajutorul  dat  altora,  iniţiind  mişcarea  „stareţilor**  din 
Rusia;  Xenia  s-a  remarcat  prin  smerenie,  jertfă  de  sine,  dezinteres,  înţelepciune 
şi  dragoste  pentru  aproapele;  Teofan  Zăvorîtul,  episcopul,  s-a  remarcat  ca  mare 
teolog,  mare  ascet  şi  predicator;  Ambrozie  de  la  Optina,  s-a  remarcat  prin  com¬ 
pasiune,  milă  şi  dăruire  oamenilor;  Ignatie  Briancianinov  s-a  remarcat  prin  adinei 
cunoştinţe  de  teologie,  rugăciune  şi  devotament  total  faţă  de  slujirea  lui  Dumne¬ 
zeu. 

In  alt  doilea  raport,  Mitropolitul  Iuvenalie  a  făcut  un  lung  istoric  al  canoni¬ 
zărilor  în  Biserica  Rusă  de-a  lungul  veacurilor,  prezentînd  şi  lungi  liste  de  sfinţi, 
cînd  şi  de  cine  au  fost  propuşi  venerării  panortodoxe.  Se  ştie  că  în  Ortodoxie,  sfinţii 
canonizaţi  de  Bisericile  locale  devin  automat  sfinţi  pentru  toate  celelalte  Biserici 
Ortodoxe  locale. 

In  continuare,  Mitropolitul  Filaret  de  Minsk  şi  Bielorusia  a  prezentat  un 
raport  asupra  „ Relaţiilor  externe  ale  Bisericii  Ortodoxe  Ruse“ ,  dar  nu  s-a  mărgi¬ 
nit  la  o  simplă  expunere  a  relaţiilor  din  vremea  noastră  ci,  mai  întîi,  a  căutat  pre- 
mizele  teoretice  ale  acestor  relaţii  şi  apoi  premizele  lor  istorice.  Astfel,  şi-a  împăr¬ 
ţit  expunerea  în  următoarele  capitole: 

1.  Sensul  şi  semnificaţia  Botezului  Rusiei;  2.  Tradiţia  Bisericii  universale  — 
bază  a  misiunii  externe  a  Bisericii  Ortodoxe  Ruse;  3.  Planul  lui  Dumnezeu  cu 
lumea:  unitatea  Bisericii,  unitatea  creaţiei;  4.  Către  unitate  prin  responsabilitate; 
5.  Sensul  patriotismului;  6.  Către  unitate  prin  compasiune  universală;  7.  Către 
unitate  prin  optimismul  istoric;  8.  Relaţiile  Bisericii  Ortodoxe  Ruse  cu  Bisericile 
Ortodoxe  locale;  9.  Activitatea  ecumenică  a  Bisericii  Ortodoxe  Ruse. 

In  legătură  cu  capitolele  expunerii  sînt  de  remarcat  cîteva  lucruri:  orientarea 
ap  re  legăturile  Bisericii  cu  lumea  şi  responsabilitatea  faţă  de  lume;  încadrarea 
patriotismului  printre  îndatoririle  Bisericii,  patriotismul  însemnînd  unitate  a  tuturor 
membrilor  unei  naţiuni.  Biserica,  a  spus  vorbitorul,  n-a  predicat  niciodată  diviziu- 

nea  Patriei,  ci  3-a  rugat  întotdeauna  „pentru  tot  pămîntul  rus".  Capitolul  despre 
compasiunea  universală  vine  desigur  în  întîrapinarea  principiilor  religiilor  orien¬ 
tale,  în  spirit  ecumenic,  deşi  acest  lucru  nu  se  spune  în  mod  expres,  ci  se  argumen¬ 
tează  numai  din  tradiţia  patristică  ortodoxă.  Capitolul  despre  optimismul  istoric 
arată  că  Ortodoxia  e  o  realitate  pozitivă  în  istorie,  deschisă  progresului  şi  lumii  de 
azi. 

Printre  primii  vorbitori  străini  în  cadrul  Sinodului  de  la  Zagorsk  a  fost  şi 
P.  F.  Patriarh  Teoctist,  făcînd  o  largă  incursiune  în  istoria  raporturilor  dintre  cele 
două  Biserici,  oprindu-se  mai  ales  asupra  mitropolitului  Petru  Movilă  al  Kievului, 
şi  asupra  Cuv.  Paisie  de  la  Neamţu. 

Cu  prilejul  canonizării  Cuv.  Paisie  de  la  Neamţu,  P.  F.  Patriarh  Teoctist  a 
oferit  în  dar  Bisericii  Ortodoxe  Ruse,  din  partea  Bisericii  Ortodoxe  Române,  o 
măreaţă  icoană  a  Cuviosului,  prezentată  în  cadru  solemn,  în  Sinod,  de  către  cei 
doi  mitropoliţi  membri  ai  delegaţiei  Bisericii  Ortodoxe  Române,  Antonie  al  Ardea¬ 
lului  şi  Nestor  al  Olteniei.  Lucrările  Sinodului  au  continuat  şi  în  zilele  de  7  şi  8 
iunie,  în  care  timp  delegaţiile  străine  au  vizitat  diferite  obiective  istorice  şi  bise¬ 
riceşti. 

P.  F.  Patriarh  Teoctist  şi  însoţitorii  săi  au  vizitat  oraşul  Iaroslav,  unde  au 
mai  sosit  şi  două  autobuze  cu  oaspeţi  străini,  P.  F.  Sa  fiind  invitat  de  a  fi  purtă¬ 
torul  de  cuvînt  al  tuturora,  cu  prilejul  diferitelor  vizite  şi  recepţii  din  oraş  şi,  în 
special,  la  Consiliul  Judeţean  Iaroslav  unde  P.  F.  Sa  a  vorbit,  aşa  cum  a  făcut  şi 
cu  prilejul  unor  vizite  la  mănăstiri  şi  biserici  locale.  Vizita  la  Iaroslav  a  durat 
două  zile. 

în  ziua  de  vineri,  10  iunie,  a  avut  loc  o  festivitate  solemnă  dedicată  Mileniului , 
la  Balşoi  Teatr  din  Moscova,  iar  seara,  tot  acolo,  oaspeţii  au  fost  invitaţi  la  un 
concert  religios.  Sîmbătă,  11  iunie,  toţi  oaspeţii  au  fost  primiţi  la  Kremlin  ue  Pre¬ 
şedintele  Prezidiului  Sovietului  Suprem,  Andrei  Gromîko.  Acesta,  după  o  scurtă 
cuvîntare,  a  rugat  pe  cei  din  sală  să-i  pună  întrebări.  Cel  dintîi  a  luat  cuvîntul 
P.  F.  Patriarh  Teoctist  al  Bisericii  Ortodoxe  Române.  P.  F.  Sa  a  adresat  un  cuvînt 
de  salut  şi  de  felicitare,  fiind  foarte  bine  primit  de  toată  asistenţa. 

Duminică,  12  iunie,  toţi  Patriarhii  şi  reprezentanţii  Bisericilor  Ortodoxe  au 
sâvîrşit  Sfînta  Liturghie  la  mănăstirea  „Sfîntul  Danii]*4  din  Moscova,  noul  centru  al 
Patriarhiei  Ruse.  Seara,  S.  S.  Patriarhul  Pimen  a  oferit  o  recepţie  la  restaurantul 
Arbat. 

în  zilele  următoare,  13 — 16  iunie,  oaspeţii  străini  au  fost  invitaţi  la  festivităţile 
din  oraşele  Kiev,  Vladimir  şi  Leningrad.  Delegaţia  Bisericii  Ortodoxe  Române  a 
fost  invitată  la  Kiev,  locul  încreştinării  ruşilor.  Festivitatea  principală  a  avut  loc 
la  Teatrul  de  Stat  din  Kiev.  Printre  cei  dintîi  care  au  luat  cuvîntul  a  fost  şi  P.  F. 
Patriarh  Teoctist,  al  cărui  cuvînt  a  fost  urmărit  cu  mare  atenţie,  deoarece  a  reamin¬ 
tit  adunării  vechile  legături  ale  Bisericii  noastre  cu  Kievul,  rolul  mitropolitului 
Petru  Movilă,  activitatea  sa  la  Kiev,  importanta  sa  contribuţie  la  dezvoltarea  cul¬ 
turii  ruseşti  şi  la  precizarea  învăţăturii  ortodoxe  în  secolul  al  XVII-lea  ca  autor  al 
Mărturisirii  ortodoxe,  aprobate  în  Sinodul  de  la  Iaşi  din  1642.  Se  ştie  că  mitropolitul 
Petru  Movilă  a  întemeiat  Academia  teologică  din  Kiev,  aceea  care  a  stat  la  baza 
Universităţii  de  mai  tîrziu  a  Kievului.  Tot  el  a  tipărit  o  mulţime  de  cărţi,  a  înfiinţat 
o  tipografie  şi  a  trimis  şi  în  Moldova  una. 

La  Kiev  au  mai  fost  prezenţi:  3.  S.  Patriarhii  Diodor  al  Ierusalimului  şi  Maxim 
al  Bulgariei.  Miercuri,  15  iunie,  s-a  săvîrşit  Sfînta  Liturghie  în  catedrala  „ Sfîntul 
Vladimir"  din  Kiev,  cu  înconjurarea  bisericii  în  sunetul  clopotelor.  A  urmat  o 
recepţie  şi  seara  un  concert  de  muzică  religioasă  la  Teatrul  de  Stat.  A  doua  zi 
s-a  oficiat  Sf.  Liturghie  la  havra  Pecerska  şi  au  fost  vizitate  catacombele  pline  de 
moaşte  de  nevoitori  de-a  lungul  istoriei.  Am  văzut  moaştele  şi  chiliile  subterane, 
In  care  s-au  nevoit  întemeietorii  Lavrei,  Antonie  şi  Teodosie  (sec.  XI).  Tot  acolo 
am  văzut  şi  sicriul  cu  moaştele  cuviosului  Nestor,  cronicarul  (sec.  XI — XII),  acela 
de  la  care  ne-au  rămas  ştiri  importante  şi  despre  vechimea  şi  continuitatea  poporu¬ 
lui  român  pe  vatra  lui  strămoşească. 

Vizitînd  catacombele  de  la  Lavra  Pecerska,  am  privit  cu  atenţie  toate  mor¬ 
mintele  şi  sicriele,  doar,  doar  voi  da  de  o  urmă  românească,  din  toată  mulţimea 
aceea  poate  numai  de  mine  ştiută:  mormintul  lui  David  Corhea,  trimis  permanent 
al  lui  Constantin  Brîncoveanu  pe  lîngă  ţarul  Petru  cel  Mare,  în  anul  1702.  David 

Corbea  era  fiu  de  preot  din  Şcheii  Braşovului  şi  mai  avea  un  frate  la  Moscova, 
pe  Matei  Corbea,  ofiţer.  El  urma  să  pună  la  cale  o  acţiune  comună  antiotomană, 
desigur  în  mare  taină,  angajînd  şi  Moldova  în  aceasta.  In  1703  a  sosit  acolo  şi 
Teodor  Corbea,  alt  frate  al  lui  David,  secretar  al  lui  Brîncoveanu.  Intre  timp 
David  Corbea  a  fost  rechemat  la  Bucureşti  (1703)  dar,  la  cererea  ţarului,  în  1707 
vine  din  nou  la  Moscova  şi  devine  consilier  al  ţarului  pentru  problemele  balcanice 
şi  orientale,  spre  a  înlătura  bănuielile  turcilor.  A  fost  trimis  şi  într-o  misiune  în 
Franţa.  A  lucrat  la  Moscova  împreună  cu  spătarul  Nicolae  Milescu,  şi  ca  traducător 
de  1.  română  şi  latină.  David  Corbea  a  murit  într-o  misiune  la  Varşovia,  la  11  august 
1707.  Cu  funeralii  speciale,  ordonate  de  ţar,  el  a  fost  înmormîntat  în  Lavra 
Pecerska  din  Kiev  (v.  L.  E.  Semionova,  Din  istoria  relaţiilor  româno-ruse  la  sfîr - 
şitul  sec.  XVII — începutul  sec.  XVIII ,  în  „Analele  româno-sovietice**  (istorie),  1959, 
p.  42,  122  ş.a.;  v.  şi  Ştefan  Ionescu,  Epoca  brîncovenească,  Cluj-Napoca,  1981, 
p.  98— —99). 

Nu  i-am  găsit  mormîntul  şi  nimeni  nu  mi-a  putut  da  vreo  ştire  despre  el, 
după  281  de  ani.  Era  şi  multă  înghesuială  de  lume  străină  şi  de  localnici,  fiecare  cu 
grijile  lor.  Altădată,  poate,  în  mai  multă  linişte,  voi  avea  mai  mult  noroc.  In 
amintirea  noastră  a  românilor  însă  pe  David  Corbea  l-am  găsit,  pentru  că  el  stă 
alături  de  Constantin  Brîncoveanu  ca  unul  din  sfetnicii  lui  de  frunte. 

In  ziua  de  16  iunie  1988,  după-amiază,  s-a  săvîrşit  o  slujbă  la  statuia  Sfîntului 
Vladimir ,  într-un  parc,  pe  malul  Niprului,  la  care  au  participat  toţi  oaspeţii  străini 
şi  un  mare  număr  de  credincioşi  locali. 

Seara,  delegaţia  Bisericii  Ortodoxe  Române  s-a  întors  cu  avionul  la  Moscova, 
iar  a  doua  zi,  tot  pe  calea  aerului  s-a  reîntors  în  patrie. 

Sărbătorile  legate  de  Mileniul  încreştinării  ruşilor  au  prilejuit  delegaţiei 
Bisericii  Ortodoxe  Române,  participarea  la  un  eveniment  important  din  viaţa 
Bisericii  Ortodoxe  Ruse  surori.  Amintindu-se  cu  prilejul  diferitelor  cuvîntări  ale 
P.  F.  Patriarh  Teoctist,  ca  şi  cu  prilejul  contactelor  directe  cu  reprezentanţi  ai 
Bisericii,  teologiei  şi  culturii  ruseşti,  de  interferenţele  culturale  şi  bisericeşti 
româno-ruse,  au  fost  readuse  în  lumină,  ca  factori  de  colaborare  şi  de  influenţă 
reciprocă,  figuri  importante  din  istoria  Bisericii  şi  culturii.  Astfel,  s-a  vorbit  de 
mitropolitul  român  Petru  Movilă,  fiu  de  domn  român,  de  Cuv.  Paisie  de  la  Neamţu, 
care  a  stimulat  mişcarea  „stareţilor*4  din  Rusia  sec.  XVIII — XIX,  mişcare  de  care 
au  fost  legaţi  Dostoievski,  Tolstoi,  Gogol,  Leontieff,  ca  să  nu  pomenim  decît  cîţiva 
dintre  ei.  Au  fost  amintiţi  Dimitrie  şi  Antioh  Cantemir,  care  stau  printre  înte¬ 
meietori,  în  mod  egal,  în  istoria  culturii  româneşti  şi  a  celei  ruseşti,  de  Nicolae 
Milescu  şi  de  mulţi  alţii. 

Biserica  Ortodoxă  Rusă  a  păşit  aşadar  în  al  doilea  mileniu.  Mai  veche  cu 
aproape  un  mileniu,  Biserica  noastră  Ortodoxă  Română  îşi  va  sărbători  şi  ea  în 
anul  2105  trecerea  în  al  treilea  mileniu  al  ei! 

Dr.  ANTONIE  PLAMADEALA 
Mitropolitul  Ardealului 

Mai  mult  decît  în  oricare  altă  perioadă  din  istoria  Bisericii,  în  epoca  aposto¬ 
lică  preoţia  creştină  îşi  descoperă  întreaga  ei  frumuseţe  şi  măreţie,  făcîndu-ne 
totodată  să  înţelegem  în  ce  constă  misiunea  şi  răspunderile  ei.  Preoţia  Sfinţilor 
Apostoli,  ca  şi  a  urmaşilor  nemijlociţi  ai  acestora,  este  cea  dinţii  afirmare  a  preo¬ 
ţiei  veşnice  a  Mîntuitorului  Iisus  Hristos  în  lume,  cea  dintîi  revărsare  de  lumină  ce 
covîrşeşte  curgerea  vremii.  Datorită  ucenicilor  Domnului,  chipul  de  har  şi  de  slavă 
al  adevăratului  preot  străluceşte  peste  veacuri.  Participînd  la  sacerdoţiul  unic,  veş¬ 
nic  şi  universal  al  Mîntuitorului,  cu  devotamentul  sincer,  viu  şi  nepotolit  al  celei 
dintîi  vocaţii  sacerdotale,  ei  au  făcut  dovada  felului  în  care  Hristos  se  cuvine  să 
fie  reprezentat  în  istorie.  Mesajul  lor  rămîne  pentru  totdeauna  un  îndemn  de  a 
privi  preoţia  în  duh  apostolic,  de  a  o  îmbrăţişa  cu  iubire  dogoritoare  şi  de  a  o 
trăi  într-o  totală  dăruire.  Apostolatul  şi  preoţia  nu  pot  face  decît  una.  Fără  iden¬ 
titate  deplină  între  aceste  două,  ca  şi  fără  potrivire  între  lucru  şi  nume,  între  om 
şi  chemare,  între  preot  şi  preoţie,  act  şi  reprezentare,  datorie  şi  dăruire,  slujirea 
preoţească  pierde  chipul  unei  misiuni  dumnezeieşti.  Preotul  este  şi  trebuie  să  rămînă 
un  Apostol;  el  este  lumina  lumii  şi  sarea  pămîntului. 

In  cele  ce  urmează,  nu  ne  vom  ocupa  cu  instituirea  ca  atare  a  preoţiei  de 
către  Mîntuitorul  nostru  Iisus  Hristos,  ci,  efectiv,  de  ceea  ce  a  însemnat  preoţia 
în  perioada  la  care  ne  referim,  începînd  cu  ziua  Cincizecimii,  fără  să  excludem  însă 
cele  petrecute  chiar  în  vremea  petrecerii  pe  pămînt  a  Mîntuitorului.  După  cum  se 
ştie,  Hristos-Domnul  nu  a  venit  în  lume  doar  pentru  cei  12  „aleşi41  ai  Săi,  ci  pentru 
universul  întreg,  a  venit  „ca  toţi  oamenii  să  se  mîntuiască  şi  la  cunoştinţa  adevă¬ 
rului  să  vină "  (I  Tim.  2,  4).  Prin  întruparea  Sa,  prin  moarte  şi  înviere,  dar  mai 
ales  prin  auto-oferirea  Sa  lui  Dumnezeu  în  Treime,  înălţîndu-Se  la  cer,  Hristos 
ne-a  descoperit  adevărata  noastră  natură,  care  tinde  ea  însăşi  să  se  ofere,  să  se 
jertfească,  să  trăiască  în  Dumnezeu  şi  pentru  Dumnezeu.  Prin  darul  vieţii  Sale,  pe 
care  noi  îl  dobîndim  în  Sfintele  Taine,  Mîntuitorul  ne-a  restaurat  în  starea  „preo¬ 
ţească41,  ne-a  conferit  puterea  de  a  prezenta  „trupurile  noastre  ca  jertfă  vie,  sfîntă 
şi  primită  către  Dumnezeu'*  (Rom.  12,  1),  de  a  face  din  viaţa  noastră  „ închinare 
duhovnicească"  (Rom.  12,  1),  ceea  ce  nu  înseamnă  altceva  decît  dar,  pe  care  noi  îl 
aducem  lui  Dumnezeu,  în  vederea  restabilirii  legăturii  dintre  El  şi  noi.  In  acest  sens, 
Sfînta  Biserică  însăşi,  peste  care  a  pogorît  Sfîntul  Duh  la  Rusalii,  este  darul  şi 
prezenţa  unei  noi  vieţi  în  lume,  este  jertfă  şi  comuniune,  fiind  într-adevăr  „preo¬ 
ţească44  în  totalitatea  ei.  împlinirea  făgăduinţei  făcută  de  către  Hristos  ucenicilor 
Săi,  „In  ziua  aceea  (a  Cincizecimii)  veţi  cunoaşte  că  Eu  sînt  în  Tatăl  Meu  şi 
voi  în  Mine  şi  Eu  în  voi"  (Ioan  14,  20),  nu  se  referă  numai  la  Sfinţii  Apostoli,  ci 
la  întreaga  Biserică,  Trup  tainic  al  lui  Hristos  şi  popor  al  lui  Dumnezeu  (cf.  Fapte 
2,  1).  Pe  această  Biserică,  Sfîntul  Apostol  Petru  o  numeşte  „seminţie  aleasă,  preoţie 
împărătească,  neam  sfînt,  popor  agonisit  de  Dumnezeu"  (I  Petru  2,  9).  Numai  în 
raport  cu  această  „preoţie  împărătească44  a  Bisericii  însăşi,  pe  care  aceasta  a 
primit-o  odată  cu  pogorîrea  Duhului  ,  putem  înţelege  semnificaţia  reală,  întru 
totul  nouă  şi  într-adevăr  creştină  a  „preoţiei  instituite44. 

încă  dintru  început,  Apostolii  sînt  „aşezaţi  de-o  parte44,  rînduiţi  prin  Taina 
Sfîntului  D\ih  să  slujească  ca  preoţi,  păstori  şi  învăţători,  reprezentîndu-1  astfel 
pe  Hristos  care  se  aduce  jertfă  pentru  toţi.  Pe  de-o  parte,  Biserica  are  nevoie  de 
preoţi  slujitori  pentru  a  fi  în  întregime  şi  în  mod  desăvîrşit  „preoţească44  şi  pentru 
a  edifica  pe  fiii  ei  în  „preoţia  împărătească44;  iar,  pe  de  altă  parte,  are  nevoie  de  ei 

pentru  a  primi  necontenit  darul  Preoţiei  unice  şi  personale  al  lui  Hristos.  Sfîntul 
Apostol  Pavel  ne  spune  că  Mîntuitorul  a  zidit  Biserica  în  jertfă,  „prin  cruce44  şi 
„prin  sînge'4  (cf.  Efes.  2).  In  acest  sens,  Preoţia  Lui  este  cu  adevărat  unică  şi  per¬ 
sonală.  Ca  dar  desăvîrşit,  ca  rezultat  al  unicei  Sale  Preoţii  şi  a  unicului  său 
sacrificiu,  Biserica  este  de  la  început  deplinătatea  harului  şi  a  adevărului.  Astfel, 
în  sensul  ei  primar  şi  esenţial,  ea  nu  depinde  de  nimic  pămîntesc  şi  uman,  de 
măsura  jertfei  noastre,  de  rezultatele  la  care  ajungem  noi,  deşi  nici  acestea  nu 
sînt  lipsite  de  însemnătate.  De  aceea,  Hristos  rămîne  pentru  totdeauna  unicul  ei 
Preot,  Păstor  şi  învăţător.  Această  Preoţie,  unică,  personală  şi  veşnică,  este  actuală 
numai  prin  preoţia  de  instituire,  prin  preoţia  slujitoare.  Prin  cuvintele  rostite  în 
dimineaţa  învierii:  „ Precum  M-a  trimis  pe  Mine  Tatăl,  vă  trimit  şi  Eu  pe  voii 
Mîntuitorul  instituie  pe  cei  care  îi  încredinţează  cu  continuarea  slujirii  Sale  mîn- 
tuitoare,  asigurînd  astfel  prezenţa  şi  puterea  Preoţiei  Sale  în  Biserică. 

Cărţile  Noului  Testament,  în  special  Faptele  Apostolilor  şi  epistolele  Sfin¬ 
ţilor  Apostoli,  ne  oferă  multe  date  privitoare  la  preoţia  din  creştinismul  primar. 
Cu  ocazia  pogorîrii  Sfîntului  Duh,  în  chip  de  limbi  ca  de  foc,  Sfinţii  Apostoli, 
începătorii  preoţiei  Legii  lui  Hristos,  au  fost  îmbrăcaţi  cu  putere  de  sus  spre  a 
propovădui  Evanghelia  (Fapte  2,  1 — 3;  Luca  24,  48 — 49).  Acestor  Sfinţi  Ucenici 
Duhul  le-a  dat  putere  şi  înţelegere  să  vorbească  în  alte  limbi  (Fapte  2,  4).  Faptul 
că  le-a  dat  darul  de  a  grăi  limbile  tuturor  neamurilor  este  un  lucru  deosebit  de 
important.  El  ne  arată  că  naţiunile  sînt  unităţi  variate  ale  naturii  create  şi  ele 
intră  ca  atare  în  organismul  ierarhic  al  Bisericii.  încă  din  primele  veacuri,  apar 
tot  atîtea  biserici  cîte  naţiuni  sau  neamuri  se  convertesc,  ca  tot  atîtea  fragmente 
locale  ale  Bisericii  ecumenice  şi  cosmice.  Pe  seama  acestora,  Sfinţii  Apostoli,  în 
virtutea  aceleiaşi  puteri  de  sus,  hirotonesc  episcopi  (Fapte  20,  28;  Filip.  1,  1;  I  Tim. 
3,  1 — 7;  II,  Tim.  1,  6;  Tit  1,  7 — 9;  Apoc.  1,  20).  Uneori,  în  slujba  acestor  biserici 
locale,  care  nu  cuprind  însă  cetăţi  şi  neamuri,  hirotonesc  preoţi  (presbiteri)  (Fapte 
14,  23;  20,  17;  21,  18;  I.  Tim.  5,  17 — 20;  Tit  1,  5 — 6;  Iac.  5,  14).  De  asemenea,  în 
vederea  serviciilor  liturgice,  hirotonesc  diaconi  (Fapte  6,  1 — 6;  8,  26 — 40;  Rom.  16,  1; 
Filip.  1,  1;  I  Tim.  3,  8 — 13).  Tot  Sfinţii  Apostoli  poruncesc  episcopilor  rînduiţi  de 
ei  în  fruntea  bisericilor  locale  (Filip.  1,  1)  să  hirotonească  dintre  fiii  lor  duhovni¬ 
ceşti  pe  unii  diaconi  şi  preoţi,  iar  pe  alţii  să-i  ridice  la  treapta  episcopiei  (cf.  Tit 
1,  5;  I  Tim.  5,  21 — 22;  Tit  1,  6 — 7;  I  Tim.  3,  1 — 13).  In  general,  pe  aceşti  episcopi 
şi  preoţi,  scrierile  Noului  Testament  îi  numesc  „slujitori44  şi  „iconomi44  ai  Tainelor 
lui  Dumnezeu  (I  Cor.  4,  1;  Tit  1,  7).  Ei  sînt  lucrătorii  cărora  le-a  încredinţat 
Domnul  via  —  lumea  creştină  —  să  o  lucreze,  în  locul  celor  din  Legea  Veche 
(Matei  21,  33 — 34,  43).  La  fel,  ei  sînt  slugile  ce  pregătesc  masa,  amestecînd  vinul 
şi  chemînd  lumea  la  mîntuire  (Prov.  9,  2 — 6;  Matei  22,  1 — 14).  De  aceştia  se  cuvine 
creştinii  să  asculte,  ca  de  nişte  Părinţi  şi  învăţători  întru  Hristos  (I  Cor.  4,  15), 
întrucît  ei  vor  da  socoteală  pentru  sufletele  lor  (Evr.  13,  17;  I  Tes.  5,  12 — 13).  Dîn- 
du-li-se  puterea  să  cunoască  Tainele  împărăţiei  Cerurilor  (Matei  13,  10 — 11)  şi  deţi- 
nînd  cheile  împărăţiei  (Matei  16,  18 — 19;  18,  18),  ei  sînt  încredinţaţi  cu  marea  răs- 
ppndere  a  iertării  păcatelor  celor  ce  caută  această  împărăţie  (Fapte  19,  18).  Epis¬ 
copul  este  reprezentantul  deplin  al  lui  Hristos,  Arhiereul  unic  şi  veşnic,  vor  afirma 
Părinţii  Apostolici  în  continuarea  uneia  şi  aceleiaşi  tradiţii  apostolice.  Fiecare  epis¬ 
cop  este  capul  unei  biserici  locale,  „capul  plinătăţii  lui  Hristos44.  „Episcopul  este 
chipul  Tatălui44,  ne  învaţă  Sfîntul  Ignatie  Teoforul. 

Propovăduind  unei  lumi  întregi  Evanghelia  lui  Hristos,  preoţia  epocii  apos¬ 
tolice  nu  impresionează  numai  prin  frumuseţea  şi  adevărul  învăţăturii  ei,  ci  şi 
prin  trăire.  Viaţa  episcopilor  şi  a  preoţilor  este  Evanghelie  împlinită,  principii  des¬ 
coperite  în  fapte,  realitate  pnevmatică  şi  spirituală.  Preoţia  lor  nu  este  a  lor, 
ci  este  a  lui  Hristos;  vocaţia  lor  este  să  nu  aibă  altă  vocaţie  în  afară  de  vocaţia 
personală  a  lui  Hristos.  In  Hristos,  care  este  împăratul,  Preotul  şi  Profetul  unic, 
3înt  şi  ei  împăraţi,  preoţi  şi  profeţi,  arătîndu-se  şi  lucrînd  ca  atare.  „Noi  posedăm 
din  plin  nu  numai  una,  ci  toate  aceste  trei  demnităţi44,  va  zice  Sfîntul  Ioan  Gură 
de  Aur,  la  vremea  sa.  In  continuare,  ne  vom  referi  doar  la  cîteva  aspecte  ale  aces¬ 
tor  trei  demnităţi,  asociindu-le  cu  viziunea  şi  conţinutul  vieţii  creştine  din  primele 
zile  ale  creştinismului. 

întemeind  preoţia  creştină  în  legătură  cu  principala  ei  menire  sfinţitoare, 
intrarea  în  împărăţia  lui  Dumnezeu,  care  este  tot  una  cu  primirea  la  Masa  Sfintei 

Euharistii,  nu  a  credincioşilor  singuratici  ci  a  poporului  lui  Dumnezeu  însuşi,  Mîn- 
tuitorul  o  investeşte,  mai  întîi,  cu  prerogativa  purtfirii  cheilor  împărăţiei,  suflînd 
peste  ucenici,  în  dimineaţa  învierii,  şi  zicîndu-le:  „Luaţi  Duh  Sfînt;  cărora  veţi 
ierta  păcatele  se  vor  ierta  şi  cărora  le  veţi  ţine,  vor  fi  ţinute 1“  (Ioan  20,  22 — 23). 
Prima  şi  esenţiala  implicaţie  a  ideii  de  „împărăţie*4  este  aceea  a  puterii  şi  a  auto¬ 
rităţii,  dar  a  unei  puteri  şi  autorităţi  acordate  de  sus,  venind  de  la  Dumnezeu  şi 
arătînd  puterea  Lui.  Intr-adevăr,  Dumnezeu  a  dat  omului  cînd  l-a  făcut  o  putere 
împărătească,  înzestrîndu-1  cu  propriul  lui  chip,  ceea  ce  înseamnă  că  a  fost  zidit 
după  chipul  Celui  ce  are  toată  puterea  şi  toată  autoritatea.  Căderea  omului  a  con¬ 
stituit  însă  şi  pierderea  „domniei**  sale.  Prin  răscumpărare,  omul  este  făcut  din 
nou  „domn**,  cu  alte  cuvinte,  natura  sa  umană  este  restaurată  în  măreţia  şi  puterea 
ei  inefabilă  dintru  început.  Titlul  de  „Domn"  nu  este  numai  titlul  uman  al  Mîntui- 
torului  (Ioan  18,  37),  ci  şi  titlul  Său  divin  (Fapte  2,  36).  In  crucea  lui  Hristos  este 
descoperit  conţinutul  unei  noi  domnii  şi  este  recunoscută  puterea  ei.  Această  nouă 
domnie  este  prerogativa  celor  ce  au  primit,  prin  hirotonie,  Taina  Sfîntului  Duh, 
adică  puterea  cheilor  împărăţiei.  Intr-un  anumit  fel,  înălţarea  Domnului  la  cer 
inaugurează,  odată  cu  conferirea  autorităţii  despre  care  vorbim,  celor  unsprezece 
ucenici,  noua  ordine  de  viaţă  creştină.  Mîntuitorul  nu  a  pretins  nicicînd,  atît  de 
lămurit,  supremaţia  Sa  asupra  făpturii  pe  care  a  restaurat-o  întru  putere,  răscum- 
pârînd-o  cu  sîngele  Său,  ca  în  momentul  despărţirii  Sale  de  Apostoli,  cînd  a  rostit 
cuvintele:  „Datu-Mi-s-a  toată  puterea  in  cer  şi  pe  pămînt,  drept  aceea ,  mergind, 
invăţaţi  toate  neamurile,  botezîndu-le  in  numele  Tatălui  şi  al  Fiului  şi  al  Sfîntului 
Duhu  (Matei  28,  18 — 19).  Puterea  pe  care  o  transmite  Hristos,  izvorînd  din  puterea 
propriei  Sale  preoţii,  face  din  funcţia  sacerdotală  o  forţă  elaboratoare,  expresie 
fidelă  a  autorităţii  noi  primite  de  sus.  In  această  perspectivă,  preoţii  din  epoca 
apostolică  consideră  întreaga  autoritate  divină  de  care  ei  se  bucură  mai  degrabă 
o  preocupare  de  slujire,  decît  de  stăpînire.  De  fapt,  cuvîntul  „slujire4*  exprimă,  de 
cele  mai  multe  ori,  în  scrierile  Noului  Testament,  ideea  unei  acţiuni  religioase 
cu  caracter  sacerdotal.  „El  (Hristos)  —  zice  Sfîntul  Apostol  Pavel  —  a  dat  pe  unii 
să  fie  apostoli,  pe  alţii  prooroci,  pe  alţii  binevestitori,  pe  alţii  păstori  şi  învăţători, 
spre  desăvîrşirea  sfinţilor,  la  lucrul  slujirii,  la  zidirea  trupului  lui  Hristosu  (Efes.  4, 
11 — 12).  Deşi  om  ca  toţi  oamenii,  preotul  creştin  se  arată,  în  zorii  creştinismului, 
mai  ales  sub  povara  autorităţii  divine  cu  care  este  încărcat,  deosebit  de  toţi  cei¬ 
lalţi.  El  este  covirşit  de  demnitatea  şi  slujirea  sa,  înălţat  şi  smerit  în  acelaşi  timp 
de  ele,  obligat  la  devotament  şi  spirit  de  sacrificiu,  la  dreptate  şi  iubire  neţăr¬ 
murită. 

Dacă  demnitatea  împărătească  se  referă  la  putere  şi  autoritate,  după  cum 
am  văzut,  demnitatea  preoţească  propriu-zisă  se  referă  la  sacrificiu.  Preotul  este 
mediator  între  Dumnezeu  şi  oameni,  este  „sfinţitorul**  vieţii  prin  cuprinderea  întregii 
creaţii  în  voinţa  şi  rînduiala  divină.  Puterea  care  sfinţeşte  lumea  este  numai  aceea 
care  o  şi  aduce  în  comuniune  cu  Dumnezeu,  căci  puterea  însăşi  este  desăvîrşită 
în  jertfă.  In  esenţa  sa,  jertfa  este  legată  de  iubire,  ea  fiind  însăşi  descoperirea  şi 
realizarea  iubirii.  Nu  există  iubire  fără  jertfă,  căci  iubirea  este  jertfa  de  a  te  dărui 
altuia.  Astfel  şi  puterea  cu  care  este  înzestrată  preoţia  ţine  de  realismul  actuali¬ 
zării,  în  jertfa  euharistică,  a  morţii  şi  învierii  lui  Hristos.  Actul  prin  care  Mielul 
lui  Dumnezeu  (Isaia  13.  7),  este  jertfit  pe  Golgota,  iar  acum  se  află  tot  ca  jertfă 
de-a  dreapta  Tatălui  (Apoc.  5,  6),  devine  înfricoşata  lucrare  încredinţată  de  Hristos 
Sfinţilor  Apostoli  şi  urmaşilor  lor,  în  calitate  de  preoţi.  Asupra  acestui  adevăr  este 
îndreptată,  în  chip  deosebit,  întreaga  atenţie  a  slujitorilor  altarelor  din  perioada 
apostolică.  Trăirea  Euharistiei  ca  jertfă  priveşte  „jertfa**  care  cuprinde  în  sine 
întreaga  viaţă  a  lui  Hristos,  întreaga  slujire,  căci  jertfa  este  Hristos  Însuşi.  La 
fiecare  Liturghie,  Biserica  epocii  primare  înlîmpinâ  pe  „Domnul  care  vine4*  (I  Cor. 
16,  22;  Apoc.  22,  20),  avînd  totodată  şi  plenitudinea  împărăţiei  care  vine  întru 
putere.  In  acest  fel,  chiar  structura  ierarhică  a  Bisericii,  deosebirea  în  preoţi  şi 
,  credincioşi,  cu  toată  varietatea  slujirii  acestora,  nu  are  alt  scop  decît  creşterea 
fiecăruia  şi  a  tuturor  la  un  loc  în  plinătatea  Trupului  lui  Hristos.  Biserica  nu  este 
o  societate  religioasă,  în  care  Dumnezeu  stăpîneşte  prin  preoţi  asupra  credincioşi¬ 
lor,  ci  este  însuşi  „Trupul  tainic**  (cf.  Efes.  4,  12),  care  nu  are  alt  izvor  şi  conţinut 
al  vieţii  sale  decît  viaţa  divin-umană  a  Mîntuitorului  însuşi.  Biserica  nu  este  alt¬ 
ceva  decît  Hristos  euharistie,  ceea  ce  înseamnă  că  în  sînul  ei  este  exclusă  supu- 

nerea  omului  de  către  om.  Acest  lucru  nu  înseamnă  că  puterea  ierarhiei  nu  ar  fi 
Intr-adevăr  absolută,  ci  există  ca  atare  pentru  că  puterea  lui  Hristos  se  află  în 
Biserică,  iar  nu  în  afară  de  Biserică  sau  deasupra  Bisericii.  In  virtutea  acestei 
puteri  „sacramentale**,  autoritatea  ierarhiei  şi  ascultarea  credincioşilor  încetează  de 
a  mai  fi  numai  omeneşti,  ele  devin  ale  lui  Hristos,  dobîndind  astfel  caracterul  de 
slujiri.  Vorbind  despre  autoritatea  preoţească,  Sfîntul  Ignatie  al  Antiohiei  scrie: 
„Pe  episcop  trebuie  să-l  priveşti  ca  pe  Domnul  însuşi**  (Efes.  6,  1),  iar  despre 
ascultare:  „Ascultaţi  pe  episcop  ca  şi  Iisus  Hristos  pe  Tatăl**  (Smirn.  8,  1).  Mai 
mult  decît  atît,  după  Sfîntul  Apostol  Pavel,  puterea  sacerdotală  însăşi  se  preface 
în  ascultare,  devenind  jertfă.  Odată  cu  aducerea  Jertfei  de  taină**,  gustînd  din 
pîinea  şi  vinul  pe  care  Domnul  li-1  dă  la  ospăţul  împărăţiei,  se  oferă  şi  pe  ei 
înşişi  „ca  o  jertfă  vie,  sfîntă,  Domnului  bine  plăcută"  (Rom.  12,  1).  Tot  la  fel,  Sfîn¬ 
tul  Apostol  Pavel,  referindu-se  la  caracterul  „sacerdotal**  al  întregii  sale  vieţi 
închinate  lui  Hristos,  îi  mărturiseşte  ucenicului  său,  Timotei:  „Eu  de  acum  mă 
jertfesc "  (II  Tim.  4,  6).  Această  idee  paulină  primeşte  la  Sfîntul  Grigore  de  Nazianz 
o  formulare  de  principiu:  „Nimeni  nu  este  vrednic  de  marele  Dumnezeu,  de  sacri¬ 
ficiu  şi  de  marele  Preot,  dacă  nu  s-a  adus  mai  întîi  el  ca  vie  şi  sfîntă  jertfă**  (Orat. 
II,  cap.  XCV). 

In  ce  priveşte  demnitatea  profetică,  preoţii  epocii  apostolice  îşi  văd  înda¬ 
toririle  lor  sacerdotale  în  perspectiva  slujirii  „evanghelice**  a  lui  Hristos.  Pentru  ei, 
Evanghelia  constituie  desâvîrşirea  tuturor  profeţiilor,  iar  în  acest  sens  Hristos  fiind 
unicul  profet.  Pe  de-o  parte,  Hristos  este  profet,  pentru  că  este  Om  deplin  perfect, 
avînd,  împreună  cu  Domnia  şi  Preoţia,  şi  Profeţia  ca  deplinătate  în  El  a  naturii 
umane.  Pe  de  altă  parte,  Hristos  este  interpretul  unic  al  propriului  lui  cuvînt 
dumnezeiesc,  vorbind  despre  Dumnezeu  ca  Dumnezeu.  Puterea  dată  omului  de 
a  auzi  vocea  lui  Dumnezeu,  de  a-i  distinge  voia  şi  de  a-i  răspunde  este  un  dar  pe 
care  îl  primeşte  orice  creştin  (cf.  Fapte  2,  17).  Demnitatea  profetică  de  care  se 
învredniceşte  preotul  înseamnă  mai  mult.  Mai  mult  chiar  decît  descoperirea  şi 
transmiterea  înţelepciunii  divine,  ea  este  descoperirea  şi  transmiterea  tainei  celei 
din  veac  ascunse,  care,  „în  alte  veacuri ,  nu  s-a  făcut  cunoscută  fiilor  oamenilor ,  cum 
s-a  descoperit  acum  sfinţilor  Săi  apostoli  şi  prooroci ,  prin  Duhul"  (Efes.  3,  5).  Ase¬ 
menea  Sfinţilor  Apostoli,  episcopii  şi  preoţii  perioadei  creştine  primare  propovă¬ 
duiesc  Evanghelia  lui  Hristos  neamurilor,  în  fruntea  cărora  se  află,  şi,  investiţi  cu 
un  înfricoşat  privilegiu,  pe  care  în  Vechiul  Testament  îl  aveau  oarecum  doar 
profeţii,  deschid  şi  pătrund  în  inimile  celor  ce  primesc  cuvîntul  eliberator  al  ade¬ 
vărului.  Iar  acest  adevăr,  care  îi  face  cu  adevărat  liberi,  pe  toţi  ascultătorii,  le  dă 
şi  puterea  de  a  fi  totdeauna  şi  peste  tot  „martori  ai  lui  Hristos**,  ceea  ce  înseamnă 
a  dobîndi  supremul  conţinut  şi  ultimul  înţeles  a  tot  ceea  ce  sîntem  şi  a  tot  ceea 
ce  facem.  Preotul-profet  împlineşte  o  poruncă,  ascultînd  de  un  glas,  de  vocea  pe 
care  în  condiţii  deosebite  a  auzit-o  Saul  din  Tars,  viitorul  Apostol  al  Neamurilor, 
în  ceasul  Damascului:  „Să  le  deschizi  ochii ,  ca  să  se  întoarcă  de  la  întuneric  la 
lumină,  de  la  puterea  satanei  la  Dumnezeu,  ca  să  ia  iertare  de  păcate  şi  parte  cu 
cei  ce  s-au  sfinţit ,  prin  credinţa  în  Mine"  (Fapte  26,  18).  El  nu  este  doar  omul  care 
vorbeşte  despre  Dumnezeu,  ci  este  cel  în  care  însuşi  Dumnezeu  vorbeşte  despre  Sine. 
Cînd  repetă  cuvintele  Evangheliei,  pe  care  Hristos-Domnul  le-a  rostit,  el  îşi  dă 
seama  că  fiecare  cuvînt  pronunţat  de  Iisus  conţine  în  fapt  toată  prezenţa  Lui. 
De  la  acest  mod  profetic  de  a-1  propovădui  şi  mărturisi  pe  Hristos  se  inspiră  pre¬ 
dica  creştină,  prin  care  viaţa  trăită  devine  forma  cea  mai  puternică  a  mesajului 
creştin. 

Preoţia  din  Biserica  Ortodoxă  a  zilelor  noastre  nu  trebuie  să  fie  deosebită 
cu  nimic  de  preoţia  epocii  apostolice.  Prin  preotul  care  se  învredniceşte  să  pri¬ 
mească  cele  trei  demnităţi  personale,  unice  şi  veşnice  ale  lui  Hristos,  Mîntuitorul 
vorbeşte  necontenit  lumii,  îi  descoperă  sensul  suprem  şi  se  dăruieşte  ca  hrană 
omenirii.  A  nu  scandaliza  pe  păstoriţii  săi  nu  este  tot  ce  se  cere  preotului  de  azi; 
el  trebuie  să  zidească  în  numele  lui  Hristos,  să  convertească  pe  alţii  prin  noul  mod 
de  existenţă  pe  care  el  îl  descoperă.  Evanghelia  nu  este  teorie  religios-morală; 
este  viaţă:  este  ceva  ce  trebuie  nu  doar  ştiut,  ci  trăit,  înfăptuit.  A  primi  pe  Hristos, 
în  sfîntul  altar,  la  ospăţul  împărăţiei,  şi  a-1  purta  între  credincioşi  şi  în  lume  ca  pe 
o  taină  vie,  arătîndu-se  pe  sine  un  alt  „hristos**,  e  mai  mult  decît  o  datorie,  e  însuşi 
sensul  vieţii  preotului  de  azi  şi  de  totdeauna.  pr>  prof.  Ilie  Moldovan 


TAINA  SFlNTULUI  MASLU 


Cunoscută  şi  practicată  de  pe  vremea  Mîntuitorului  şi  a  Sfinţilor  Apostoli, 
taina  Sfîntului  Maslu  a  rămas  între  celelalte  şapte  taine,  pînă  în  vremea  noastră, 
în  forma  ei  genuină,  deosebită  lucrare  duhovnicească  pentru  înviorarea  vieţii  creş¬ 
tine,  ea  avînd  un  efect  binefăcător  nu  numai  asupra  trupului,  ci  şi  a  sufletului, 
întreaga  noastră  fiinţă,  în  componenţa  ei  psiho-fizică,  se  odihneşte  şi  se  primeneşte 
în  taina  aceasta,  care  aduce  linişte  conştiinţei,  lăsarea  păcatelor  şi  sănătatea  tru¬ 
pească  şi  sufletească. 

„Dacă  toate  tainele  sînt  întemeiate  pe  legătura  strînsă  între  spirit  şi  materie, 
apoi  taina  Maslului  este  de  două  ori  întemeiată*4.1  De  aceea,  spre  deosebire  de 
celelalte  şase  taine,  legate  de  anumite  soroace  sau  evenimente  cruciale  din  viaţa 
omului,  taina  Maslului  este  solicitată  de  credincioşii  ortodocşi  în  tot  timpul  anului 
bisericesc,  cu  excepţia  zilelor  de  mari  praznice  împărăteşti  şi  dorită  pentru  tot 
felul  de  situaţii  ca:  boală,  bucurii,  calamităţi,  necazuri  personale  şi  întărire  în 
credinţă  etc.  Taina  aceasta  se  poate  socoti  —  şi  pe  bună  dreptate  —  ca  o  revăr¬ 
sare  a  milei  marelui  şi  mult  milostivului  Dumnezeu,  peste  făptura  noastră  şi  chiar 
peste  întreaga  creaţie.  «Doctorul  sufletelor  şi  al  trupurilor»  fiind  necontenit  aplecat, 
cu  marea  Sa  bunătate  şi  negrăitul  har  ceresc,  asupra  celor  ce-L  caută  cu  dragoste, 
cu  neclintită  nădejde  şi  credinţă  tare,  ajută  precum  a  zis  El  însuşi:  „Veniţi  la 
Mine  toţi  cei  osteniţi  şi  împovăraţi  şi  Eu  vă  voi  odihni  pe  voi**  (Mt.  11,  28). 

Despre  geneza  şi  semnificaţia  ca  şi  despre  valoarea  acestei  taine  s-a  scris 
mult,  în  Evhologiile  sau  Molitfelnicele  şi  Aghiazmatarele  Bisericii  noastre,  unde 
e  redată  taina  în  toată  rînduiala  ei  tipiconală,  formă  ajunsă  la  o  maturizare  tra¬ 
diţională.  E  analizată  în  manualele  de  Dogmatică  şi  Liturgică,  în  Mărturisirea  de 
Credinţă  Ortodoxă  şi  în  Catehisme,  precum  şi  în  Cartea  de  învăţătură  a  Bisericii 
Ortodoxe.  Apoi  studii  detaliate  şi  competente  se  găsesc  în  Revistele  teologice 
apărute  la  noi  şi  în  lucrări  de  ansamblu,  de  dată  mai  recentă,  privind  credinţa 
ortodoxă.2 

Din  toate  expunerile  se  desprind,  fără  echivoc,  temeinicia,  valoarea  şi  nece¬ 
sitatea  acestei  taine,  lăsată  nouă  de  întemeietorul  Bisericii,  Iisus  Hristos,  care  „a 
chemat  la  Sine  pe  cei  doisprezece  apostoli  şi  a  început  să-i  trimită  cîte  doi  şi  le-a 
dat  putere  asupra  duhurilor  necurate ...  Şi  ieşind  ei,  propovăduiau  să  se  pocă- 
iască.  Şi  scoteau  mulţi  demoni  şi  ungeau  cu  untdelemn  pe  mulţi  bolnavi  şi-i 
vindecau**  (Mc.  6,  7;  12 — 13).  Pe  acest  temei,  Sf.  Apostol  Iacov  îndeamnă  şi  zice: 
„Este  cineva  bolnav  între  voi?  Să  cheme  preoţii  Bisericii  şi  să  se  roage  pentru 
el,  ungîndu-1  cu  untdelemn  în  numele  Domnului.  Şi  rugăciunea  credinţei  va  mîntui 
pe  cel  bolnav  şi  Domnul  îl  va  ridica  şi  de  va  fi  făcut  păcate  se  vor  ierta  lui** 
(Iac.  5,  14—15). 


1  Pr.  prof.  D.  Stăniloae:  Curs  de  Dogmatică,  manuscris,  Sibiu,  1939,  p.  213. 

2  Vezi:  Dr.  Ioan  Mircea:  Dicţionarul  Noului  Testament,  Bucureşti,  1984;  P.  I. 
David:  Ghid  tematic  pe  temeiuri  biblice,  Bucureşti,  1985;  Arhim.  Cleopa  Ilie:  Des¬ 
pre  Credinţa  Ortodoxă,  ed.  II,  Bucureşti,  1985  şi  mai  mulţi:  îndrumări  Misionare, 
Bucureşti,  1986. 

Instituită  de  Mîntuitorul  Iisus  Hristos,  prin  trimiterea  Apostolilor,  taina  Sf. 
Maslu  s-a  practicat  de  la  începutul  vieţii  creştine,  fără  întrerupere,  cristalizîndu-se 
o  formă  tipiconală  definitivă  şi  expusă  în  cărţile  de  cult,  primind  astfel  o  acoperire 
dogmatică  şi  canonică  a  Bisericii  Ortodoxe. 

Desigur,  pe  parcursul  veacurilor  şi  la  diferite  popoare  ortodoxe,  taina  a  pri¬ 
mit  numiri  diferite,  dar  care  n-au  afectat  esenţa  tainei.  Astfel  numirea  de  Maslu 
s-a  încetăţenit  la  noi  din  slavonescul  maslo= untdelemn.  Taina  aceasta  se  mai 
numeşte  şi  slujba  untdelemnului  în  limba  greacă  (coXoXaiov),  sau  eleosveştania= 

sfinţirea  untdelemnului,  la  popoarele  slave. 

La  Romano-Catolici  se  întrebuinţa  termenul  de  extrema-unctio  (ungerea  cea 
mai  de  pe  urmă),  iar  de  la  Conciliul  II  Vatican,  s-au  apropiat  de  concepţia  şi  practica 
ortodoxă  zicînd:  ungerea  bolnavilor,  deci  nu-i  numai  ungerea  muribunzilor.* 

Nici  una  din  tainele  Bisericii  Ortodoxe  nu  are  un  cadru  sacramental  atît  de 
bogat  ca  Sf.  Maslu.  Protosul  în  epitrahil,  după  ce  cădeşte  casa,  respectiv  biserica, 
face  începutul  obişnuit,  cu  desfăşurarea  canonului,  asemănător  schematic  utreniei, 
după  care  toţi  preoţii  se  îmbracă  în  felon.  iar  protosul  dă  binecuvîntarea  cu  Sf. 
Evanghelie  ca  la  Sfînta  Liturghie,3 4  aşa  cum  numai  la  taina  Sf.  Botez  şi  a  Sf.  Cununii 
se  practică.  Se  intră  apoi  în  circuitul  rostirilor  şi  al  rugăciunilor,  urmînd  molitva 
de  sfinţire  a  untdelemnului,  repetată  de  toţi  preoţii  slujitori,  şapte  apostole,  şapte 
Evanghelii  şi  cîte  o  ectenie  mică  după  fiecare  Evanghelie,  şapte  molitve  mari  şi 
molitva  ungerii  cu  untdelemn  sfinţit,  care  se  rosteşte  de  şapte  ori  după  numărul 
ungerilor,  ungerea  făcîndu-se  la  frunte,  la  ochi,  la  nări,  la  urechi,  la  fălci,  la 
gură,  la  mîini  pe  ambele  feţe,  şi  la  picioare,  după  Simeon  al  Tesalonicului  (t  1430). 

Săvîrşitorii  tainei  Sf.  Maslu  au  fost  episcopii  şi  preoţii  în  succesiune  aposto¬ 
lică,  iar  pentru  mulţimea  îndatoririlor,  episcopii  au  lăsat  pe  seama  preoţilor  săvîr- 
şirea  tainei,  neuitîndu-se  niciodată  că  preotul  este  delegatul  ierarhului  în  parohie, 
respectînd  în  toate  situaţiile  competenţa  şi  ascultarea. 

In  toate  cazurile,  la  săvîrşirea  acestei  taine,  e  vorba  de  un  plural:  «preoţii 
Bisericii».  Şapte  preoţi,  sau  trei,  sau  doi  cel  puţin,  dar  niciodată  de  unul  singur, 
acolo  unde  sînt  doi  sau  trei  la  îndemînă  sau  în  apropiere.  Comuniunea  în  rugă¬ 
ciune  şi  dragostea  frăţească  au  contribuit  dintotdeauna  la  permanentizarea  tradi¬ 
ţiei  creştine  bimilenare  şi  la  întărirea  suportului  moral  al  credinciosului,  în  astfel 
de  cazuri.  Credincioşii  Bisericii  noastre,  apreciind  frăţietatea  preoţească,  se  bucură 
de  soborul  preoţesc  nu  numai  la  maslurile  mari  sau  de  obşte  care  se  săvîrşesc  de 
obicei  în  săptămîna  Patimilor,  ci  şi  la  maslurile  obişnuite.  De  aceea,  singurătatea 
la  săvîrşirea  tainei  Sf.  Maslu  lasă  o  impresie  de  sărăcie  sufletească  şi  egoism, 
constituindu-se  în  abatere  de  la  tradiţia  Sf.  Biserici.  Simeon,  Arhiepiscopul  Tesalo- 
•  nicului,  lăsînd  îndrumări  amănunţite,  zice:  „iar  numai  un  singur  preot  să  nu  facă 
Maslu4*.5  „învăţătura  de  Credinţă  Creştină**,  Bucureşti,  1952,  p.  517,  zice:  „După 
predania  veche  a  Bisericii,  pentru  slujba  Sf.  Maslu  trebuiesc  şapte  preoţi,  închi¬ 
puind  cele  şapte  daruri  ale  Duhului,  numărate  de  proorocul  Isaia  (XI,  2 — 3  etc.). 
La  nevoie  pot  sluji  însă  maslu  şi  mai  puţini  preoţi:  trei  (pentru  numărul  Treimei) 
sau  cel  puţin  doi.  In  tot  cazul,  numai  un  singur  preot  nu  poate  săvîrşi  Maslu,  căci 
Sf.  Apostol  ne  spune  să  chemăm  pe  preoţii  Bisericii  (Iacov  V,  14)  iar  nu  un  preot**. 

Fireşte  că  păreri  personale  au  fost  şi  altele,  în  funcţie  de  interpretarea  aces¬ 
tui  plural  «preoţii»,  dar  tradiţia  cultică  de  veacuri  şi  îndrumarea  oficială  a  Bise¬ 
ricii  Ortodoxe  este  cea  amintită  mai  sus.  Iar  o  credinţă  în  practică,  fără  disciplină 
şi  ascultare,  dă  de  gîndit  asupra  veracităţii  ei. 

Unitatea  soborului  preoţesc  în  cîntare  şi  rugăciune,  antrenează  sufletul  spre 
mai  multă  evlavie  şi  corectitudine,  contribuind  prin  aceasta  şi  la  formarea  omului 
creştin  pentru  mai  deplina  lui  încadrare  în  disciplina  colectivă  a  vieţii  de  toate 
zilele.  Momentele  petrecute  la  săvîrşirea  acestei  taine  sînt  asemănătoare  celor 
petrecute  la  Sf.  Liturghie.  Ca  preot,  nu  te  poţi  desprinde  din  curentul  cald  al 


3  Cf.  Pr.  prof.  E.  Branişte:  Liturgica  Specială,  Bucureşti,  1980,  p.  426. 

4  Formula:  „Binecuvîntată  este  împărăţia . .  .**  se  află  numai  în  molitfelnicele 
româneşti  mai  noi  (vezi:  Pr.  prof.  E.  Branişte,  op.  cif.,  p.  431  subs.). 

5  Migne  P.G.  I,  155,  col.  517,  cit.  la  Spiridon  Cindea:  „Mitropolia  Ardealului**, 
1964,  nr.  9 — 10,  p.  659. 

cîntării  şi  rugăciunii  ce  se  desfăşoară,  făcînd  imprudenţa  de-a  te  ocupa  în  timpul 
respectiv  de  alte  persoane,  sau  alte  servicii  religioase,  sau  schiţînd  admiraţie 
pentru  o  carte,  un  tablou  din  casă  sau  o  floare,  un  obiect  aparte  ce  pot  fi  în 
anturaj!  Taina  obligă  la  atenţie,  la  identificare,  la  trăire  şi  simţirea  bucuriei  sau 
durerii  celui  care  a  solicitat  taina  şi  care  urmăreşte  fiecare  gest,  fiecare  privire  şi 
fiecare  atitudine  de  moment  a  slujitorilor,  susceptibilitatea  fiind  în  astfel  de 
cazuri,  la  ea  acasă! 

Toţi  credincioşii,  dacă  doresc,  se  pot  bucura  de  săvîrşirea  tainei  SL  Maslu, 
individual  sau  de  obşte,  dar  taina  nu  se  poate  săvîrşi  împotriva  voinţei  omului. 

Materia  tainei  este  untdelemnul  curat,  extras  din  măsline,  acolo  unde  se 
poate,  din  floarea  soarelui,  soia  sau  nucă  etc. 

Forma  tainei  o  constituie  rugăciunea  de  ungere:  „Părinte  Sfinte,  Doctorul 
sufletelor  şi  al  trupurilor . . rostită  de  fiecare  preot  la  rîndul  său,  fără  grabă,  cu 
multă  credinţă  şi  atenţie,  concomitent  cu  ungerea  ce-o  face  bolnavului,  după  cum 
s-a  amintit  mai  sus.6 

Primitorul  tainei  este  cel  pentru  care  se  săvîrşeşte  taina,  bolnav  sau  sănătos, 
cu  ungere  după  rînduială,  cum  s-a  amintit,  precum  şi  cei  care  participă  la  Sf. 
Maslu,  fiind  unşi  la  sfîrşit,  la  frunte,  începînd  cu  preoţii  soborului  şi  pină  la  ultimul 
participant,  cu  o  condiţie  ca  toţi  cei  ce  primesc  să  fie  botezaţi  şi  miruiţi. 

tSe  obişnuieşte  la  taina  Sf.  Maslu  să  se  pună  şi  făină  de  grîu,  în  care  se 
fixează  şapte  luminări  care  se  aprind,  iar  din  făină  apoi  se  fac  prescuri  pentru 
Sf.  Liturghie,  la  care  va  fi  pomenit  şi  cel  pentru  care  s-a  săvîrşit  taina  Sf.  Maslu. 
De  asemenea,  se  pun  şi  şapte  beţigaşe  de  busuioc  sau  lemn,  înfăşurat  uşor  cu 
vată  la  un  capăt,  pentru  ungere  şi  care  apoi  se  ard.  In  unele  cazuri,  alături  de 
taina  Sf.  Maslu  se  face,  la  cerere,  şi  sfinţirea  apei  mici. 

„După  vechile  pravile  bisericeşti,  nu  trebuie  să  se  facă  maslu  pruncilor  pînă 
la  şapte  ani  (pentru  că  ei  n-au  păcate)  şi  nebunilor  pînă  ce  nu-şi  vin  în  fire“.7 

Pentru  o  cît  mai  deplină  linişte  sufletească  —  temei  şi  al  sănătăţii  trupeşti  — 
e  bine  ca  cei  bolnavi  să  fie  spovediţi  înainte  de-a  li  se  săvîrşi  taina  Sf.  Maslu,  iar 
la  sfîrşit,  după  caz,  să  fie  împărtăşit  cu  Sf.  Cuminecătură,  pentru  a  le  spori  şi  mai 
mult  încrederea  şi  nădejdea  izbăvirii  lor. 

Se  constată,  pe  alocuri,  că  la  săvîrşirea  acestei  taine  a  Sf.  Maslu,  atît  de  mult 
preţuită  şi  dorită  de  credincioşii  Bisericii  noastre,  să  se  mai  strecoare  şi  unele 
inadvertenţe  şi  fără  nici  un  temei  scripturistic,  dogmatic  sau  tradiţional,  se  încheie 
cu  deschiderea  Sf.  Evanghelii,  să  vadă  «ce-a  ieşit?» 

In  repetate  rînduri  s-a  scris  în  revistele  bisericeşti  ale  Centrelor  eparhiale 
şi  s-au  dat  îndrumări  şi  în  cadrul  Conferinţelor  preoţeşti,  cu  vreo  trei  ani  în  urmă, 
din  partea  înalt  Prea  Sfinţitului  Mitropolit  Dr.  Antonie  Plămădeală  al  Ardealului, 
ca  să  nu  se  mai  citească  Evanghelia  cînd  se  deschide  la  sfîrşitul  Sf.  Maslu,  că  nu  e 
corect  şi  totuşi  unii  acorda  mai  multă  atenţie  la  «ce-a  ieşit»  decît  la  ce  s-a  săvîrşit. 

Cu  mulţi  ani  în  urmă,  participînd  la  săvîrşirea  unui  Sf.  Maslu  pentru  o  bâtrî- 
nică  bolnavă,  în  căsuţa  ei,  unde  eram  şapte  preoţi,  întîmplîndu-se  să  mă  aflu 
spre  sfîrşitul  slujbei,  lingă  patul  ei,  mi-a  şoptit:  „Vă  rog  spuneţi  părintelui  să  nu 
citească  Evanghelia  pe  care  o  deschid**.  Şi  pentru  încercare,  am  întrebat-o  „de  ce?“ 
îmi  răspunde:  „Păi  am  băgat  de  seamă  că  părintele  mai  întoarce  foaia  ca  să  potri¬ 
vească  şi  apoi  vecinele  care  au  venit  aici,  vreau  să  afle  ce  i-a  ieşit  la  asta!“ 

E  o  lecţie  din  partea  credincioşilor!  Iată  deci  cum  se  poate  denatura  frumu¬ 
seţea  şi  semnificaţia  unei  taine  atît  de  importante,  abătîndu-se  atenţia  de  la 
corectitudine  la  inovaţie  şi  de  la  rugăciune  la  deschidere. 

Un  alt  caz  s-a  petrecut  mai  recent  la  un  Sf.  Maslu,  cerut  de-o  credincioasă 
şi  săvîrşit  în  lăcaşul  de  cult,  de  un  sobor  de  şapte  preoţi,  iar  la  sfîrşit,  fără  să-i 
ceară  nimeni,  după  deschiderea  Sf.  Evanghelii,  preotul  paroh  notează  pe  un  bilet 
capitolul  şi  versete  din  Evanghelia  deschisă  şi-l  dă  credincioasei.  Aceasta  oferind 
o  lecţie  de  corectitudine  pentru  toţi,  întreabă:  „Părinte,  ceea  ce  aţi  notat  D-Voastră 
aici,  e  mai  bun  decît  cele  şapte  Evanghelii  care  s-au  citit?**  —  „Nu“  a  fost  răs¬ 
punsul.  „Păi  atunci  de  ce  mi-aţi  notat  acestea?  N-am  nevoie!** 


6  Se  mai  obişnuieşte  ca  în  caz  de  imposibilitate  a  prezenţei  bolnavului  să  se 
aducă  o  haină  a  lui,  care  se  unge,  rostindu-se  rugăciunea  respectivă. 

7  E  menţionată  începînd  cu  Molitfelnicul  —  Bucureşti,  1937. 

Şi  într-adevăr,  dacă  noi  oamenii  mai  sîntem,  din  slăbiciune,  de  cîte  două 
feluri,  cîte-odată,  să  nu  uităm  nicicînd  că  Sf.  Evanghelie  nu-i  de  două  feluri,  bună 
sau  rea,  după  roşu  sau  negru,  sau  după  interpretarea  dată  ad-hoc.  Dimpotrivă.  Sf. 
Apostol  Pavel  spune  chiar  că  „Evanghelia  lui  Hristos  este  puterea  lui  Dumnezeu 
spre  mîntuire  a  tot  celui  care  crede4*  (Rom.  1.  16).  Iar  un  teolog  spunea  că  Evan¬ 
ghelia  este  Mîntuitorul  în  mijlocul  credincioşilor.  „Iisus  Hristos  —  ieri  şi  azi  şi  în 
veci  —  este  acelaşi4'  (Evr.  13,  8).  Acelaşi  Dumnezeu  al  iubirii  şi  al  milei. 

Nici  o  ediţie  bisericească  a  cărţilor  de  cult  nu  îndrumă  pe  nimeni  la  astfel 
de  practici,  care  se  mai  menţin  pe  ici-colo  şi  care  nu  sînt  decît  abateri  de  la  rîn- 
duielile  sănătoase  ale  Bisericii  Ortodoxe.  Deschiderea  şi  punerea  Evangheliei  pe 
capul  bolnavului  sau  a  celui  căruia  i  se  face  taina  Sf.  Maslu,  are  o  semnificaţie 
majoră.  Aminteşte  de  prezenţa  Domnului  Hristos  între  oameni  şi  punerea  mîinii 
Domnului  însuşi,  peste  capul  bolnavului,  ca  şi  revărsarea  harului  ceresc.  De 
aceea  se  dă  bolnavului  să  o  sărute. 

Consultînd  cîteva  ediţii  mai  vechi  şi  mai  noi  ale  Molitfelnicului  sau  Evholo- 
giului,  constatăm,  fără  abatere,  că  după  terminarea  canonului,  a  celor  şapte  apostole, 
şapte  Evanghelii,  şapte  molitve  şi  şapte  ungeri  scrie:  „După  aceasta  luînd  Sfînta 
Evanghelie  preotul  cel  dintîi  şi  deschizînd-o,  o  pune  (cu  scrisoarea)  pe  capul  celui 
ce-i  face  Maslu  şi  ţinînd-o  toţi  ceilalţi.  Preotul  cel  dintîi  zice  rugăciunea  aceasta 
cu  glas  mare:  Domnului  să  ne  rugăm:  împărate  Sfinte  şi  mult  milostive ...  şi 
luînd  Evanghelia  de  pe  capul  celui  ce-i  face  Maslu,  o  dă  de  o  sărută.  Apoi  stihira 
gl.  4...  Izvorul  tămăduirilor...  şi  ungerea44.8 

Aceeaşi  recomandare  de  procedură  o  făcea  şi  Patriarhul  Miron,9  după  rînduiala 
tradiţională,  întemeiat  pe  ritualistica  de  veacuri  şi  susţinută  de  dogmatiştii  Bise¬ 
ricii  Ortodoxe. 

Dacă  în  ediţiile  mai  noi  ale  Molitfelnicelor  şi  Aghiazmatarelor  10  s-a  strecurat 
o  abatere  de  la  practica  veche,  care  n-a  fost  sesizată,  deposedînd  pe  protos  de 
rolul  deschiderii,  zice:  „o  dă  bolnavului  să  o  sărute  şi  să  o  deschidă44,  considerăm 
că  o  asemenea  practică  predispune  pe  bolnav  să  întrebe  ce  a  deschis?  Ce  a  ieşit? 
Şi  mai  mult,  preotul  este  cel  care  aduce  pe  Hristos,  respectiv  Sf.  Evanghelie  şi  el 
are  sacra  misiune  de  a  deschide  Sf.  Evanghelie,  ca  parte  din  programul  cultic  al 
tainei  Sf.  Maslu. 

De  aceea,  liturghiştii  consacraţi,  competenţi  şi  documentaţi  pînă  la  amănunt, 
atît  vechi  cît  şi  noi,  cel  din  urmă  contemporan  cu  strecurarea  acestei  schimbări  în 
ultimele  ediţii,  toţi,  la  unison,  nu  recomandă  deschiderea  Evangheliei  de  către 
bolnav,  ci  de  preotul-protos.  Astfel,  Mitrofanovici  zice:  „După  ce  preotul  cel  ultim 
a  făcut  ungerea,  deschide  preotul  cel  dintîi  (protosul)  Evanghelia,  o  pune  cu  scri¬ 
soarea  pe  capul  bolnavului  şi  ţinînd-o  toţi  ceilalţi  preoţi,  preotul  cel  dintîi  zice 
rugăciunea:  „împărate  Sfinte,  îndurate  şi  mult  milostive,  Doamne  Iisuse  Hris- 
toase . . .  Deci  luînd  Evanghelia  de  pe  capul  bolnavului,  o  dă  de  o  sărută  (şi-o 
închide),  apoi  cîntîndu-se  stihira  gl.  4  . . .  Izvorul . .  .“.u 

E  util  să  ne  reamintim  că  Sfîntul  Sinod  în  şedinţa  sa  din  16  iunie  1952,  atrage 
atenţiunea  preoţimii  să  respecte  Tipicul,  ferindu-se  de  orice  inovaţiuni  în  toate 
serviciile  religioase.12  „Numim  inovaţie  orice  născocire  sau  invenţie  care  constituie 


8  Molitfelnic  tipărit  de  Mitropolitul  Procopiu  (în  cirilice),  Sibiu,  Tip.  Arhi- 
diecezană  1874,  p.  127 — 130.  La  fel  în  Aghiazmatarul  ed.  IV,  Tip.  Cărţilor  Biseri¬ 
ceşti,  Bucureşti,  1914  şi  în  Aghiazmatarul ,  Tip.  Bucureşti-Cernica,  1923. 

9  Vezi  Evhologiu  bogat ,  ed.  V.  Tip.  Cărţilor  Bisericeşti,  Bucureşti,  1926,  p.  147. 

10  Aghiazmatar,  Tip.  Institutului  Biblic  şi  de  Misiune  Ortodoxă,  Bucureşti, 
1956;  Molitfelnic,  Tip.  Institutului  Biblic...,  Bucureşti,  1971;  Aghiazmatar ,  Tip. 
Institutului  Biblic  . . .,  Bucureşti,  1976;  Molitfelnic,  Tip.  Institutului  Biblic  . . .,  Bucu¬ 
reşti,  1984  şi  Aghiazmatar ,  Tip.  Institutului  Biblic  şi  de  Misiune  Ortodoxă,  Bucu¬ 
reşti,  1984. 

11  Liturgica  Bisericii  Dreptcredincioase  Răsăritene  de  Dr.  Vasile  Mitrofanovici, 
prelucrate  de  Pr.  prof.  Dr.  Teodor  Tarnavschi,  Cernăuţi,  1909,  p.  770. 

Vezi  şi:  Pr.  prof.  Dr.  Petre  Procopovici:  Ritualistica  sau  Manual  de  Ritual  al 
Bisericii  Ortodoxe  Române ,  Tip.  Diecezana,  Oradea,  1936,  p.  133 — 134. 

Vezi  şi:  Pr.  prof.  Ene  Branişte:  Liturgica  Specială ,  Bucureşti,  1980,  p.  432. 

12  Vezi  Revista  Biserica  Ortodoxă  Română,  an.  1952,  nr.  6 — 8,  p.  432. 

o  abatere  de  la  Tipicul  sau  regula  de  slujbă  consfinţită  de  cărţile  noastre  de  cult 
şi  de  tradiţia  unanimă  a  Bisericii". 13 

Lingă  fiecare  floare  frumoasă  poate  creşte  prin  neatenţie  şi  o  buruiană. 
Datoria  grădinarului  este  ca  să  privegheze  şi  să  înlăture  buruiana,  lăsînd  floarea 
să  crească  în  toată  curăţenia  şi  frumuseţea  ei.  „Orice  inovaţie  personală,  introdusă 
peste  tipicul  şi  praxa  de  veacuri  a  Bisericii,  trebuie  taxată  ca  profanare  a  cultului 
nostru  ortodox  şi  repudiată  cu  cea  mai  mare  hotărîre . . .  Obiceiul  deschiderii  Sf. 
Evanghelii  (respectiv  tîlcuirea  forţată  sau  textul  dat)  care  se  practică  pe  alocurea, 
cu  ocazia  săvîrşirii  Sf.  Maslu,  el  fiind  de  natură  superstiţioasă  şi  necunoscut  de 
tradiţia  şi  practica  noastră  bisericească,  trebuie  înlăturat  cu  desăvîrşire,  ca  ceva 
cu  totul  nedemn  de  această  Taină  şi  de  săvîrşitorii  conştienţi  ai  lucrurilor  sfinte".14 
Iată  deci  că  din  „cea  mai  periculoasă  grupă  de  inovaţii  face  parte  şi  deschiderea 
Evangheliei,  de  către  bolnav,  după  oficierea  Maslului,  pentru  a  i  se  ghici  soarta, 
după  culoarea  literelor  sau  după  cuprinsul  pericopei  de  la  pagina  unde  se  des¬ 
chide".15 

Aflîndu-ne  astfel  în  faţa  unor  mărturii  atît  de  competente  şi  a  unor  realităţi 
concludente,  considerăm  totuşi  că  sînt  cu  totul  izolate  cazurile  de  neadaptare  la 
rînduiala  tradiţională  a  Bisericii  strămoşeşti,  în  săvîrşirea  tainei  Sf.  Maslu  şi  că 
din  respect  pentru  autoritatea  sinodală  a  Bisericii  Ortodoxe  şi  pentru  frica  de 
Dumnezeu,  e  bine  ca  toţi,  fără  deosebire,  să  ne  apropiem  cu  respect,  cu  credinţă  şi 
cu  dragoste  de  această  Taină  atît  de  frumoasă  şi  de  folositoare  tuturor  şi  totodată, 
îndemnînd  credincioşii  să  se  ia  după  noi,  precum  şi  noi  după  Hristos  (cf.  I  Cor. 
4,  16)  Domnul  şi  Mîntuitorul  nostru. 

Pr.  Nichifor  Todcrr 


13.  Pr.  prof.  Ene  Branişte,  în  Rev.  Studii  Teologice,  an.  1953,  nr.  3 — 4. 

14  Dr.  Olimp  D.  Căciulă:  Practici  cultice  denaturate,  în  Rev.  Biserica  Ortodoxă 
Română,  an.  1952,  nr.  6 — 8,  p.  419 — 420. 

15  Pr.  prof.  Ene  Branişte:  Liturgica  Specială,  Bucureşti,  1980,  p.  297. 


Din  Sfinţii  Părinţi 


SF.  GRIGORIE  DE  NYSSA: 

CUVlNTARE  LA  ÎNĂLŢAREA  DOMNULUI  NOSTRU  IISUS  HRISTOS  * 


Ca  un  plăcut  însoţitor  pe  drumul  vieţii  omeneşti,  proorocul  David  este  întîlnit 
pe  toate  căile,  fiind  prezent  din  belşug  în  toate  vîrstele  vieţii  noastre  şi  luînd 
parte  în  mod  viu  la  întîmplări  de  tot  soiul,  pe  care  le  aduce  viaţa.  Astfel,  cu  cei 
care  din  punct  de  vedere  duhovnicesc  sînt  ca  pruncii  e  glumeţ,  cu  cei  aflaţi  în 
puterea  bărbăţiei  apare  ca  împreună-luptător,  pe  cei  tineri  îi  îndrumă  şi  îi  ceartă, 
bătrîneţele  le  ocroteşte,  tuturor  toate  se  face  (I  Cor.  15,  28);  armă  pentru  ostaşi, 
antrenor  pentru  alergători,  şcoală  pentru  începători,  cunună  pentru  cei  biruitori, 
plăcere  pentru  comeseni,  mîngîiere  pentru  cei  îndoliaţi,  într-un  cuvînt,  nu  există 
nici  o  clipă  în  viaţa  noastră  în  care  el  să  nu  ne  poată  împărtăşi  ceva  din  harul  lui. 

Intr-adevăr  ce  putere  a  rugăciunii  poate  fi  aceea,  la  care  să  nu  fi  luat  parte 
şi  David?  Şi  ce  veste  bucuroasă  a  putut  fi  aceea,  care  să  nu  fi  încîntat  şi  pe  acest 
prooroc?  Acest  lucru  se  poate  vedea  şi  astăzi,  cînd  avem  o  sărbătoare  atît  de  mare 
şi  a  cărei  măreţie  creşte  mai  ales  prin  bucuria  recitării  din  psalmi.  Căci,  pe  de  o 
parte,  el  ne  îndeamnă  să  ne  facem  turmă  păscută  de  Dumnezeu,  şi  atunci  nu  ne 
va  lipsi  nici  una  dintre  bunătăţi,  că  pentru  noi  s-a  făcut  Domnul  odată  „loc  al 
păşunii",  altă  dată  „apa  odihnei"  şi  „hrană  ",  „cort"  şi  „viaţă"  şi  „cale"  şi  „păstor 
bun",  care  de  dragul  turmei  se  dăruieşte  pe  Sine  însuşi  spre  orice  trebuinţă.  Prin 
toate  acestea  se  pune  la  inimă  Bisericii  că  se  cade  ca  întîi  de  toate  să  ne  facem 
turmă  a  Păstorului  celui  bun  printr-o  deplină  îndrumare  spre  păşunea  bunelor 
învăţături,  lăsîndu-ne  conduşi  spre  izvoare  şi  îngropîndu-ne  în  moarte  prin  botez, 
dar  netemîndu-ne  de  o  astfel  de  moarte,  căci  propriu-zis  ea  nu  e  moarte,  ci  doar 
„umbra  morţii"  şi  chipul  ei,  „Căci  —  după  cum  zice  psalmistul  —  chiar  dacă  voi 
şi  umbla  în  mijlocul  umbrei  morţii,  nu  mă  voi  teme  de  rele,  că  Tu  cu  mine  eşti. 
Doamne"  (Ps.  22,  4).  După  aceea  sprijinindu-ne  de  toiagul  Duhului  (căci  nu  în  zadar 
Duhul  e  numit  Mîngîietor)  luăm  parte  la  cina  de  taină  pregătită  cu  totul  altfel  decît 
masa  diavolilor,  căci  aceştia  sînt  tocmai  cei  care  prin  idolatrie  strivesc  cu  totul 
viaţa  oamenilor,  cîtă  vreme  masa  Duhului  este  de  aşa  fel  că  poţi  să-ţi  „ungi  şi 
capul"  cu  untdelemnul  Duhului  şi  să  torni  peste  el  vin  din  cel  care  „veseleşte 


•  încă  în  veacul  al  doilea  „Constituţiile  apostolice"  mărturisesc  că  praznicul 
înălţării  Domnului  Hristos  se  serba  cu  mare  evlavie  pe  Muntele  Măslinilor,  unde 
Sf.  Elena  va  ridica  în  veacul  IV  o  frumoasă  biserică.  Sfîntul  Ioan  Gură  de  Aur 
spune  într-o  predică  închinată  acestui  praznic:  „astăzi  noi  care  nu  eram  vrednici 
nici  pe  pămînt  am  fost  ridicaţi  la  cer  păşind  peste  pragurile  cerului  şi  ajungînd 
la  tronul  cel  dumnezeiesc".  Sfîntul  Grigorie  de  Nyssa  aseamănă  urcarea  noastră 
pe  Muntele  Măslinilor  cu  înălţarea,  prin  virtuţi,  a  creştinului  aşa  cum  odinioară 
David  preînchipuia  în  Psalmul  23  întoarcerea  la  Tatăl  a  „împăratului  măririi"  după 
ce  prin  jertfa  de  pe  cruce  el  a  „restabilit  toate  în  făptura  cea  dinţii",  cum  se 
spune  în  această  cuvîntare.  Cercetătorii  mai  noi  socot  că  părinţii  capadochieni 
(Vasile  cel  Mare,  fratele  său  Grigorie  de  Nyssa  şi  Grigorie  Teologul)  au  contribuit 
mult  la  generalizarea  praznicului  înălţării  în  care  vedeau  un  ecou  al  biruinţei 
dreptei  credinţe  asupra  arianismului  atunci  cînd  propovăduiau  —  ca  în  predica 
aceasta  —  că  prin  învăţătura  şi  jertfa  pe  cruce  a  Domnului  Hristos  „s-a  recapi¬ 
tulat"  lucrarea  de  mîntuire  a  lumii. 

inima  omului44  (Ps.  104,  15),  dar  fără  să-ţi  îmbeţi  sufletul,  ci  să-ţi  înalţi  cugetul 
de  la  cele  vremelnice  spre  cele  veşnice.  Căci  cel  ce  a  gustat  dintr-o  astfel  de 
băutură  primeşte  drept  antidot  viaţă  nesfîrşit  de  lungă  prin  petrecerea  netulburată 
în  Casa  lui  Dumnezeu. 

Aşa  ceva  ne  hărăzeşte  azi  şi  Psalmul  23,  înălţîndu-ne  sufletul  spre  bucurii 
mari  şi  depline,  despre  care  ne  putem  face  o  idee  şi  numai  citînd  din  el  doar  cîteva 
fragmente.  Iată  de  pildă  chiar  şi  numai  primele  cuvinte:  „al  Domnului  este  pămîn- 
tul  şi  plinirea  lui“  (Ps.  23,  1).  Şi  de  ce  te  miri,  omule,  că  Dumnezeu  S-a  arătat 
pe  pămînt  şi  Şi-a  întors  faţa  şi  spre  oameni?  Căci  şi  pâmîntul  e  zidirea  Lui,  şi 
deci  făptura  Lui;  de  aceea  nu-i  nimic  straniu  şi  nepotrivit  ca  Stăpînul  să  vină 
„întru  ale  Sale44  (Ioan  1,  11).  Şi  acest  lucru  nu  se  petrece  într-o  lume  străină;  ci 
El  este  Cel  care  a  creat-o,  „întemeind  pâmîntul  pe  mări44  (Ps.  23,  2),  dar  lăsînd  să 
fie  cu  putinţă  şi  „trecerea  peste  nuri*4. 

Dar  la  urma  urmei  de  ce  a  venit  Domnul  printre  noi?  Pentru  ca  ridicîn- 
du-ne  din  prăpastia  păcatului  să  ne  urce  în  muntele  Domnului,  folosind  în  vederea 
acestui  urcuş,  în  loc  de  căruţă,  o  şcoală  de  vieţuire  virtuoasă.  Căci  urcuşul  pe  un 
astfel  de  munte  nu  se  poate  face  dacă  omul  nu  ajunge  „să-şi  împreune  în  chip 
nevinovat  mîinile44  spre  săvîrşirea  binelui,  ferindu-se  de  orice  faptă  rea  şi  ţinîndu-şi 
„inima  curată44  de  orice  deşertăciune  şi  „să  nu  se  joare  cu  nici  un  gînd  viclean 
asupra  aproapelui44.  Răsplata  acestui  urcuş  este  „binecuvîntarea  de  la  Domnul  şi 
milostenia  de  la  Dumnezeul  Său.  Căci  acesta  este  neamul  celor  ce-L  caută  pe 
Domnul,  adică  (a  celor  ce  se  înalţă  prin  virtute  spre  culmi),  a  celor  ce  caută  faţa 
Dumnezeului  lui  Iacob44  (Ps.  23,  5 — 6).  De  aceea  urmînd  cîntarea  acestui  psalm  s-ar 
părea  că  ne  duce  chiar  mai  sus  decît  învăţătura  evanghelică,  întrucît  Evanghelia 
ne-a  istorisit  doar  despre  petrecerea  Domnului  pe  pămînt  şi  plecarea  Lui  de  aici, 
cită  vreme  acest  prooroc  ne  cheamă  mereu  spre  înălţimi,  parcă  spre  a  nu  ne  mai 
lăsa  să  fim  îngreuiaţi  de  povara  trupului,  ci,  comunicînd  parcă  numai  cu  puterile 
cereşti  cele  mai  presus  de  lume,  ne  aminteşte  de  glasurile  acestor  fiinţe  atunci  cînd 
se  aştepta  să  se  întîlneascâ,  se  porunceşte  din  partea  Domnului  ca  îngerii  aflaţi  pe 
pămînt  să  ridice  pragurile  pentru  Cel  care  a  îmbrăcat  haină  omenească,  zicînd: 
„ridicaţi,  căpetenii,  porţile  voastre  şi  vă  ridicaţi  porţi  veşnice  şi  va  intra  împăratul 
măririi!44  (23,  7). 

Şi  deoarece  de  fiecare  dată  cînd  ne  gîndim  la  Cel  care  ţine  în  mîna  Sa  toate 
se  cade  să-L  concepem  şi  într-un  chip  asemănător  nouă  (căci  El  nu  s-a  făcut  numai 
om  între  oameni,  ci,  în  chip  cu  totul  firesc,  chiar  între  îngeri  se  poartă  ca  un 
înger,  coborîndu-se  şi  adaptîndu-se  după  firea  lor),  de  aceea  portarii  cerurilor 
întreabă  despre  Cel  cu  care  stăteau  de  vorbă:  „Cine  este  acela  împăratul  măririi?44 
(Ps.  23,  8).  Căci  trebuie  să  ştim  că  de  dragul  omului  vestesc  aici  îngerii  pe  „Cel  tare 
şi  puternic44,  Care  luase  asupra  Lui  firea  omenească  cea  robită,  spre  a  nimici  pe 
cel  ce  are  puterea  morţii,  pe  ultimul  vrăjmaş  care  mai  „are  stăpînirea  morţii44 
(Evr.  2,  14),  pentru  ca  omul  să  fie  chemat  astfel  spre  libertate  şi  spre  pace.  Iar 
întrucît  aceleaşi  glasuri  se  repetă  şi  a  doua  oară  (pentru  că  de  acum  taina  morţii 
se  dezleagă  şi  biruinţa  asupra  celor  potrivnici  se  statorniceşte,  înălţînd  Crucea  ca 
pe  un  trofeu  împotriva  lor  atunci  cînd  psalmistul  zice:  „suitu-Te-ai  la  înălţime, 
robit-ai  mulţime,  luat-ai  daruri  de  la  oameni,  Cel  ce  dai  viaţa  şi  împărăţia4*  (Ps. 
67,  19),  de  aceea  trebuiesc  din  nou  „ridicate  pragurile44  de  sus.  După  care  iarăşi  li 
se  porunceşte  paznicilor  noştri  să  împlinească  şi  a  treia  oară  aceeaşi  rînduială 
şi  să  se  deschidă  din  nou  porţile  cele  de  sus  pentru  ca  din  nou  să  fie  mărit 
Domnul  întru  ele. 

De  aceea  desigur  că  nu  sîntem  luaţi  în  seamă  dacă  în  viaţă  îmbrăcămintea 
noastră  nu-i  curată,  ci  e  dată  cu  o  roşeaţă  ca  a  celui  ce  calcă  în  teasc  şi  care  izvo¬ 
răşte  din  răutăţile  omeneşti  (Is.  63,  2).  De  aici  şi  forma  interogativă  de  la  această 
procesiune:  „Cine  este  acela  împăratul  măririi?44  La  care  acum  nu  se  dă  ca  răspuns: 
„Cel  tare  şi  puternic  în  război44,  ci  se  răspunde  numai:  „Domnul  Puterilor44  (Ps. 
23,  10),  Cel  care  are  puterea  de  a  purta  grijă  de  totul,  Cel  care  recapitulează  întru 
Sine  toate,  Cel  care  e  „Cel  dintîi  întru  toate44  (Col.  1,  18)  şi  Care  a  restabilit  toate 
în  făptura  cea  dintîi,  „Acesta  este  împăratul  măririi*4. 

Vedeţi,  aşadar,  cu  cît  mai  plăcut  ne-a  prezentat  David  farmecul  acestui  praz¬ 
nic  amestecîndu-1  cu  bucuria  Bisericii.  Aşadar,  să  imităm  şi  noi  pe  acel  prooroc  în 
măsura  în  care  putem  face  acest  lucru  şi  anume  în  dragostea  faţă  de  Dumnezeu, 

în  blîndeţea  vieţii,  în  mărinimia  faţă  de  cei  ce  ne  urăsc  pe  noi,  pentru  ca  învăţătura 
proorocului  despre  vieţuirea  cea  după  Dumnezeu  să  devină  într-adevăr  o  îndrumare 
întru  Hristos  Iisus  Domnul  nostru,  Căruia  fie  mărirea  în  vecii  vecilor. 

✓  Trad.  pr.  prof.  T.  Bodogae 


SFlNTUL  IOAN  HRISOSTOM 

CUVlNT  DESPRE  POCĂINŢĂ 
—  Psalmul  50  — 


Foarte  mult  vă  mulţumesc  că  aţi  ascultat  cu  osîrdie  Cuvîntul  meu  despre 
rugăciune. 

De  vreme  ce  mulţi  dintre  oameni  nu  pot  să  sufere  cuvîntâri  lungi,  unii  fiind 
nepăsători  din  fire,  alţii  prinşi  cu  multă  sîrguinţă  în  cele  ale  vieţii,  sau  cuprinşi 
de  nepăsare,  am  socotit  de  cuviinţă  să  scurtez  osteneala  voastră  din  vorbă  lungă, 
ca  prin  grăirea  pe  scurt  să  ridic  şi  pregătirea  celor  nepăsători  şi  să  înduplec  spre 
citire  pe  aceia  dintre  dînşii  care  mi  se  par  că  sînt  cunoscători. 

Aş  zice  că  zugravii,  următori  meşteşugului  lor,  înfăţişează  icoanele  chipurilor 
celor  văzute,  fac  oameni,  dobitoace,  războaie,  lupte,  păraie  de  sînge,  suliţi,  paloşe, 
împăraţi  şi  oameni  de  rînd,  şi  pricinuiesc  priveliştea  celor  ce  le  văd. 

Aşa  sînt  proorocii,  un  fel  de  zugravi  ai  faptei  bune  şi  ai  răutăţilor. 

Şi  aceştia  zugrăvesc  prin  cuvinte  pe  cel  păcătos  şi  pe  cel  drept,  pe  cel  ce  se 
pocăieşte  şi  pe  cel  ce  stă,  pe  cel  care  cade  şi  pe  cel  ce  se  ridică.  După  cum  înfăţi¬ 
şează  războaie  şi  ucideri,  aşa  zugrăvesc  aceştia  păcatul  năvălind  asupra  omului,  une¬ 
ori,  iar  alteori  surpîndu-se  la  pămînt. 

Asemenea  zugrăvesc  duhuri  rele,  cînd  ducînd  ei  războaie,  cînd  ducîndu-se 
războaie  împotriva  lor,  uneori  vrăjmăşind  şi  alteori  biruind. 

De  vreme  ce  acesta  este  meşteşugul  lor,  să-l  înţelegem.  De  voi  vedea  un 
împărat  zugrăvit,  ce-mi  va  folosi?  Să  mă  fac  împărat  nici  nu  este  cu  putinţă  şi  nici 
nu  voiesc. 

Să  lăsăm  icoanele  acestea  şi  să  căutăm  altă  privelişte.  De  voi  vedea  un  împă¬ 
rat  ce  voi  folosi?  De  voi  vedea,  însă,  un  păcătos,  care  a  căzut  şi  iarăşi  s-a  ridicat, 
priveliştea  aceasta  mi  se  face  o  învăţătură.  De  voi  vedea  un  drept  stînd  în  drep¬ 
tatea  lui,  voi  avea  din  priveliştea  aceasta  o  îndrumare  către  fapta  cea  bună,  învăţ 
lupta  şi  deprind  biruinţa,  din  această  privelişte;  chiar  de  voi  vedea  pe  cel  drept 
împiedecîndu-se  tot  mai  înţelept  mă  fac  din  această  privire. 

Acestea  nu  le-am  grăit  în  zadar  şi  nici  fără  de  socoteală,  fiindcă  icoana  Psal¬ 
mului  50,  ce  s-a  citit  astăzi,  ne  aduce  la  această  pricină  de  învăţătură. 

Că  zice  psalmistul:  „Miluieşte-mă,  Dumnezeule,  după  mare  mila  ta . . .  şi  după 
mulţimea  îndurărilor  tale,  şterge  fărădelegea  mea44  (Ps.  50,  1 — 2). 

Aceasta  este  icoana  psalmului,  icoană  fiindcă  văd  multe  icoane  în  el:  păcat, 
păcat  năvălind  asupra  omului,  pocăinţă,  iubire  de  oameni,  strălucind  de  sus,  înţe¬ 
lepciune  şi  mărturisire  cu  multe  lacrimi,  vezi  cît  de  mare  este  păcatul,  ş.a. 

Din  acest  psalm  învăţăm  cum  ne  vindecăm  de  păcat  şi  ce  doctorie  luăm. 

Psalmistul  a  zis  „după  mare  mila  Ta“.  A  zis  „mare*4.  A  spune  cît  de  mare 
nu  ştiu.  Ştiu  atît  numai  că  este  mare.  Să  o  măsor  însă  nu  pot.  Să  o  pricep  nu 
ajung.  Nu  ştiu  mărimea  milei.  Mintea  nu  o  poate  înţelege,  limba  n-o  poate  tîlcui, 
văd  doar  că  roada  milei  este  mare.  Pentru  că  de  n-ar  fi  fost  aşa  puţini  s-ar  fi 
mîntuit. 

Această  milă  a  arătat-o  Domnul  Iisus  Hristos,  El  a  venit  din  milă  şi  a  mîn¬ 
tuit.  Eşti  slab  în  credinţă,  adu-ţi  aminte  de  magi,  eşti  hrăpăreţ,  adu-ţi  aminte  de 
vameşul,  eşti  necurat,  adu-ţi  aminte  de  desfrînata,  ai  ucis  oameni,  gîndeşte-te  la 
tîlharul,  eşti  călcător  de  lege,  adu-ţi  aminte  de  Saul  cel  hulitor,  care  a  devenit  după 

aceea  apostol,  care  vădeşte  păcatele,  odată  iertate,  zicînd:  „Mulţumesc  Celui  ce  m-a 
întărit,  lui  Hristos  Iisus  Domnul  nostru,  care  m-a  socotit  credincios  şi  m-a  pus  în 
slujbă,  pe  mine  care  mai  înainte  huleam . . .“  (I  Tim.  1,  12). 

Aţi  auzit  că  pocăinţa  aduce  înălţare  şi  îndrăzneală  mare  şi  multă.  Trebuie  să 
mai  ştiţi  şi  aceea  că  cel  înconjurat  de  păcate  multe  are  şi  multă  ruşine,  şi  nu  se 
îndestulează  cu  pocăinţa  ci  se  teme  şi  se  cutremură,  să  nu  mai  cadă  în  acelaşi  păcat. 

Vreau  să-ţi  arăt  că  psalmul  nu  face  cunoscut  numai  pe  cel  ce  greşeşte,  ci  şi 
pe  cel  ce  se  căieşte. 

Vă  spun  vouă  că  după  pocăinţă  să  nu  se  încreadă  nimeni  în  sine,  ci  să-şi  aşeze 
mai  cu  dinadinsul  mîntuirea  în  liman. 

Ai  păcătuit?  Pocăieşte-tel  Ai  păcătuit  de  nenumărate  ori?  Pocăieşte-te  de 
nenumărate  ori! 

Spun  acestea  pentru  că  ştiu  cît  de  mare  este  deznădejdea  celor  ce  păcătuiesc. 
Parcă  diavolul  stă  deasupra  lor  ascuţind  sabia  şi  zicînd  aceste  cuvinte:  „Ţi-ai  ruşinat 
toate  tinereţele,  ţi-ai  pierdut  toată  viaţa.  Ai  fost  depravat,  mai  întîi,  după  aceea 
ai  furat,  ai  jefuit,  ai  jurat  strîmb,  ai  hulit.  Ce  nădejde  de  mîntuire  mai  ai?  Des- 
fătează-te  deci  în  viaţa  aceasta.  Acestea  sînt  cuvintele  diavolului.  Ale  mele,  însă, 
sînt  dimpotrivă:  Ai  desfrînat?  Te  poţi  înfrîna,  poţi  dobîndi,  totuşi,  mîntuirea.  Ai 
căzut?  Poţi  să  te  scoli.  Pocăinţa  ta  poate  este  mică  dar  iubirea  de  oameni  a  lui 
Dumnezeu  este  mare.  Ai  ucis?  Pocăieşte-tel  Ai  jefuit?  Căieşte-te!  Te-ai  rănit?  Vin- 
decă-te! 

Strîmtoarea  vremii  nu  opreşte  iubirea  de  oameni  a  lui  Dumnezeu.  Să  nu-mi 
zici:  Cum  şi  în  ce  chip?  Sînt  plin  de  rane  şi  de  bube  şi  mă  pot  mărturisi  şi  în 
ziua  cea  mai  de  pe  urmă?  Poţi!  Şi  foarte  poţi!  Roagă-te,  fă  milostenie.  Cînd  lucrează 
Dumnezeu,  să  nu  mai  ai  îndoieli,  cînd  El  vindecă  să  nu-ţi  pierzi  nădejdea.  Cînd 
stă  doctorul  punind  leacuri  nenumărate,  ca  să  vindece,  nu-1  întrebi  cum  vindeci, 
ci  te  laşi  pe  seama  meşteşugului  său,  aşadar  pe  mîna  meşteşugarului  celui  ce  e9te 
păcătos  împreună  cu  tine.  Aşadar  pe  mîna  şi  puterea  meşteşugului  Celui  ce  este 
păcătos  împreună  cu  tine,  te  laşi,  iar  pe  mîna  iubirii  de  oameni  a  lui  Dumnezeu  nu 
te  laşi? 

Ce  este  păcatul  faţă  de  iubirea  de  oameni  a  lui  Dumnezeu?  Pînză  de  păian¬ 
jen,  pe  care  o  rupe  suflarea  vîntului.  Spun  acestea  nu  ca  să  vă  fac  mai  nepăsători 
ci  pentru  a  vă  aduce  la  credinţă,  la  o  mai  bună  nădejde.  Nu  deznădăjdui  niciodată 
omule!  Numai  de  acela  să  te  deznădăjduieşti,  care  se  deznădăjduieşte  pe  sine. 
Socotesc  mare  pe  acel  prooroc,  pe  David,  care  după  darul  Duhului,  după  îndrăzneala 
cea  către  Dumnezeu,  după  mulţimea  isprăvilor,  după  atîtea  biruinţe,  propovâduieşte 
şi  zice:  „Miluieşte-mă,  Dumnezeule,  după  mare  mila  Ta . .  .M 

Mila  lui  Dumnezeu  este  nespusă,  netîlcuitâ,  nu  se  poate  pricepe,  covîrşeşte 
mintea.  Insă  deşi  este  astfel,  are  trebuinţă  şi  de  cele  din  partea  noastră.  Dumnezeu 
miluieşte,  dar  nu  miluieşte  la  întîmplare,  ci  zice  omului:  „Dă  şi  tu  ceva!“  Adică, 
ai  sarcini  nenumărate  de  păcate,  greşeli  multe.  Iată!  Eu  vreau  să  te  uşurez  de  ele. 
întinde  şi  tu  mîna!  Nu  pentru  că  Eu  aş  avea  trebuinţă  de  tine,  ci  pentru  că  vreau 
să  contribui  şi  tu,  cu  ceva,  la  mîntuirea  ta.  Şi  cum  voi  întinde  mîna  mea?  Iţi  voi 
spune.  Tîlharul  s-a  mîntuit ...  dar  nu  numai  cu  mila  lui  Dumnezeu  ci  şi  prin 
credinţa  sa,  căci  ce  zice  el:  „Pomeneşte-mă,  Doamne,  întru  împărăţia  Ta!“ 

Ce  a  adus  Dumnezeu  la  mîntuirea  omului?  Dezlegarea  păcatelor.  Şi  ce  a  adus 
tîlharul  la  mîntuirea  sa?  Credinţă.  Ce  fel  de  credinţă?  Mare,  înaltă,  ceva  care 
se  atinge  de  cer  . . . 

Apoi  vameşul,  cel  răpitor  şi  asupritor,  cum  s-a  mîntuit?  Aşa  face  Dumnezeu, 
care  zice:  „Dă-mi  tu  mărturisire,  lacrimi  şi  pocăinţă  iar  pe  celelalte  ţi  le  dăruiesc 
eu,  din  iubirea  de  oameni". 

De  aceea  se  roagă  psalmistul:  „Miluieşte-mă . . .,  spală  fărădelegea  şi  de 
păcatul  meu  mă  curăţeşte". 

Ce  a  făcut  psalmistul  şi  ce  a  dobîndit?  A  săvîrşit  păcate  şi  a  dat  lacrimi.  Este 
aici  o  formulă  de  schimb:  Cel  ce  voieşte  să  se  mîntuiască  dă  mărturisire  Domnu¬ 
lui,  Dumnezeu  dă  milă. 

Aşa  se  întîmplă  dacă  tu  îţi  aduci  aminte  de  păcatul  tău,  Dumnezeu  îl  (iartă) 
uită.  Dacă-1  vei  uita  tu,  însă,  îşi  va  aduce  aminte  Dumnezeu  de  el,  căci:  „Eu  sînt 
acela  care  şterg  păcatele  şi  nu-mi  mai  aduc  aminte  de  fărădelegile  tale",  zice 
Dumnezeu,  prin  proorocul  Isaia  (43,  23). 

Căile  pocăinţei  sînt  multe  şi  de  multe  feluri,  şi  toate  duc  la  ea.  Cea  dintîi  cale 
a  pocăinţei  este  afirmarea  şi  recunoaşterea  păcatelor:  „Spune  tu  întîi  păcatele  tale, 
ca  să  te  îndrepţi"  (Is.  43,  26). 

Mai  este  aooi  o  altă  cale  a  pocăinţei:  „nepomenirea  răului  ce  ţi-au  făcut 
vrăjmaşii  tăi,  stăpînirea  mîniei,  iertarea  greşelilor  lor". 

Acesta  este  un  alt  mijloc  de  iertarea  păcatelor:  „Căci  de  veţi  ierta  oamenilor 
greşelile  lor,  şi  Tatăl  Vostru,  cel  din  ceruri,  va  ierta  greşelile  voastre"  (Mt.  6,  14). 

Unii  ar  putea  zice:  „Pentru  ce  să-mi  aduc  aminte  de  păcate?"  Pentru  ca  să 
fii  mulţumitor,  că  te-am  iertat. 

Dacă  îţi  vei  aduce  aminte  pururea  de  greutatea  păcatului,  îţi  vei  aminti  puru¬ 
rea  şi  de  mărimea  facerii  de  bine.  Te-am  iertat,  zice  —  dar  »să  nu  uiţi  darul  şi 
atunci  nu-ţi  voi  pomeni  păcatul.  Dar  tu  adu-ţi  aminte  de  el. 

Aşa  au  făcut  Sfinţii.  Faptele  bune  le  uitau,  iar  de  păcatele  lor  îşi  aduceau 
aminte,  dar  nu  asemenea  oamenilor  de  acum,  care  fac  dimpotrivă:  uită,  adică 
păcatele,  iar  de  vor  face  vreun  lucru  bun  îl  vădesc.  Ai  făcut  vreun  bine?  Tăinu- 
ieşte-1,  ca  să-l  vestească  Stăpînul  tău.  Ai  făcut  vreun  rău?  Adu-ţi  aminte  de  el  ca 
să  fie  uitat  de  Stâpîmul  tău.  Lasă  pe  Stăpînul  tău  să  te  laude,  pentru  că  nu-ţi 
vesteşti  tu  faptele  bune,  aşa  cum  le  var  face  El.  Dacă  le  vei  spune  tu,  le  micşo¬ 
rezi.  De  le  va  spune  însă  Stăpînul,  El  le  va  mări.  Cum?  Eu  voi  spune.  Dai  săracu¬ 
lui  şi  dacă  vrei  să  vesteşti  acest  lucru,  cum  îl  vei  spune?  Am  văzut  un  sărac  flă- 
mînd  şi  l-am  hrănit.  Dar  el  cum  le  va  spune?  Nu  aşa.  Dar  cum?  „Flămînd  m-aţi 
văzut  şi  m-aţi  hrănit"  (Mt.  25,  31).  Lasă-le  dar  pe  seama  Aceluia  care  le  poate 
spune  cu  mărime.  Lasă  să  le  spună  Acela  care  spunîndu-le  le  măreşte. 

Iar  păcatele  tale  spune-le  ca  să  le  ştergi.  Te  ruşinezi  să  le  spui?  Ţi-e  ruşine 
că  ai  păcătuit?  Spune-le  prin  rugăciunea  ta;  în  fiecare  zi.  Să  le  spui  tovarăşului  tău 
care  te  ocărăşte?  Spune-le  lui  Dumnezeu,  care  te  tămăduieşte.  Dumnezeu  doar  le 
ştie  şi  dacă  nu  le-ai  spune  tu.  Oare,  El  vrea  să  înveţe  de  la  tine?  El  era  de  faţă 
cînd  le  făceai.  Se  afla  acolo,  cînd  le  lucrai.  Ştia.  Le  făceai  şi  nu  te  ruşinai . . . 
Spune-le  aici  ca  să  nu  le  spui  acolo.  Spune-le  şi  plîngil 

Păcatele  tale  sînt  scrise  în  carte,  iar  lacrimile  tale  sînt  buretele  ce  şterge . . . 
Lăcrimează  şi  se  va  face  curată  cartea.  Mare  burete  sînt  lacrimile  pentru  păcatel 
Mare  este  puterea  lacrimilorl 

Să-ţi  spun  cîte  putem  cu  lacrimile:  . . .  Petru  care  s-a  lepădat  de  Hristos 
odată  şi  de  două  ori  şi  de  trei  ori  (Mt.  26,  74)  şi  oare  a  vărsat  sînge?  Oare  nu  a 
vărsat  izvoare  de  lacrimi:  „Şi  a  plîns  cu  amar"  (Mt.  26,  75)  şi  aşa  s-a  şters 
păcatul  său? 

„Că  fărădelegea  mea  eu  o  cunosc". . .  Nu  ai  oare  un  catastif  în  casă  în  care 
să  scrii  toate  socotelile  din  fiecare  zi?  Să  ai  un  catastif  şi  în  conştiinţa  ta  şi  să  scrii 
acolo  şi  păcatele  tale  din  fiecare  zi.  Cînd  te  culci,  adică  în  patul  tău,  şi  nu  te 
supără  nimeni,  înainte  de  a  adormi,  ia  acest  catastif  să  socoteşti  şi  păcatele,  zicînd 
!n  sinea  ta:  Oare  nu  cumva  am  greşit  astăzi?  Cu  lucrul  sau  cu  cuvîntul?  Acest 
lucru  îl  sfătuieşte  şi  proorocul  zicînd:  „Mîniaţi-vă,  dar  nu  greşiţi,  de  cele  ce  ziceţi 
In  inimile  voastre,  întru  aşternuturile  voastre  vă  căiţi"  (Ps.  4,  4).  Căieşte-te  pînă 
mai  ai  vreme  pentru  această  îndeletnicire,  căci  te  smulge  frica  stăpînitorului, 
vorba  prietenilor,  grija  treburilor,  căutarea  femeii,  grija  mesei,  purtarea  de  grijă 
pentru  hrana  copiilor  şi  alte  treburi  nenumărate. 

Cînd  vii  însă  la  pat,  şi  nimeni  nu  te  supără,  zi  în  inima  şi  în  sufletul  tău: 
„Ce  rău  am  făcut  azi?"  Lăcrimează,  roagă-te  lui  Dumnezeu  şi  aşa  dă-ţi  trupul 
Domnului,  mărturisindu-ţi  păcatele  tale.  Fă  purtare  de  grijă  pentru  tine  însuţi 
Şi  va  face  şi  Dumnezeu  purtare  de  grijă  pentru  tine:  „Că  fărădelegea  mea  eu  o 
cunosc  şi  păcatul  meu  înaintea  mea  este  pururea"  (Ps.  50,  4). 

Pentru  aceea  „Stropi-mă-vei  cu  isop  şi  mă  voi  curăţi,  spăla-mă-vei  şi  mai 
vîrtos  decît  zăpada  mă  voi  albi"  (Ps.  50,  8),  căci  numai  Dumnezeu  poate  face 
această  curăţenie.  Numai  El  poate  face  curat,  dîndu-ne  albeaţa  zăpezii. 

Isopul  nu  aducea  iertarea  păcatelor.  Aceasta  se  poate  cunoaşte  din  cărţile 
lui  Moise.  Isopul  a  fost  doar  semn  al  altor  lucruri,  pe  cînd  erau  israiltenii  în 
Egipt,  au  uns  cu  isop  muiat  în  sînge  de  miel  stîlpii  uşii  şi  astfel  au  scăpat  din 
mîinile  celui  ce  ucidea  (leş.  12,  22). 

Ungerea  aceasta  a  fost  închipuirea  patimilor  celor  mîntuitoare,  şi  aici  se  afla 
sînge  şi  lemn  mîntuitor,  care  aduc  mîntuire  celor  ce  se  apropie  cu  credinţă. 

„Inimă  curată  zideşte  Intru  mine  Dumnezeule*4  (Ps.  50,  11).  Cu  alte  cuvinte: 
Fiindcă  am  primit  bătrîneţele  păcatului,  înnoieşte-mă  cu  iubirea  Ta  de  oameni, 
zice  Sfîntul  autor,  adică  să  se  înnoiască  inima  sa  şi  să  i  se  întărească  partea  cea 
cuvîntătoare  a  sufletului,  ca  să  poată  umbla  pe  calea  cea  dreaptă. 

Luaţi  aminte,  cu  dinadinsul,  la  psalmul  acesta,  al  cincizecilea.  Ce  fel  de 
psalm?  Psalm  pentru  păcat,  pentru  mărturisire,  pentru  pocăinţă. 

După  el  a  mai  scris  pe  al  şaizecilea,  al  şaptezecilea,  al  optzecilea,  al  nouăzeci- 
lea,  al  o  sutălea,  dar  nici  unul  nu  arată  puterea  pocăinţei  ca  acesta. 

Om  nu  este  numai  acela  care  are  mîini  şi  picioare,  nici  care  este  numai 
cuvintător,  ci  acela  care  e  deprins  la  buna  credinţă  şi  la  fapte  bune  cu  îndrăzneală. 

Deci  să  facem  precum  se  face  la  zugravi:  „Căci  precum  am  zis:  aceia  punînd 
scîndurile  mai  înainte  şi  trăgînd  dungi  albe  şi  însemnînd  icoanele  înainte  de  a  aduce 
deasupra  adevărul  vopselelor  şterg  cu  toată  puterea  pe  unele  iar  pe  altele  le 
înnoiesc,  îndreptînd  cele  greşite  şi  prefăcînd  cele  rău  făcute,  iar  după  ce  pun 
vopseaua  deasupra,  nu  mai  sînt  slobozi  să  şteargă  căci  strică  frumuseţea  icoanei4*. 

Aşa  fă  şi  tul  Socoteşte  că  sufletul  tău  este  o  icoană.  Şterge  obiceiurile  cele 
rele  puse  în  tine.  Şi  dacă  ai  obicei  de  a  te  jura  ori  a  minţi,  ori  a  ocări  şi  a  grăi 
cuvinte  de  ruşine,  ori  a  face  rîsuri,  ori  altceva  de  felul  acestora,  care  nu  sînt  după 
lege,  leapădă  obiceiul,  ca  după  pocăinţă,  să  nu  te  mai  întorci  iarăşi  la  ele.  Păcatele 
le  stinge  cu  părerea  de  rău  pentru  ele  şi  va  străluci  chipul  cel  nou  şi  curat  şi  nu 
se  va  mai  şterge. 

Potoleşte  dar  pripeala,  stinge  mînia  şi  chiar  de  te  va  nedreptăţi  cineva  ori  te 
va  ocări,  plîngi  pentru  acela,  nu  te  scîrbi,  nu  te  iuţi,  nu  socoti  că  te-a  vătămat. 

Adu-ţi  aminte  de  cuvîntul  pe  care  l-ai  rostit  la  Botez:  „Mă  lepăd  de  tine, 
satana44! 

Păcatul  este  mistuit  de  umilinţă,  de  cugetul  smerit. 

Despre  aceasta  ne  sfătuiesc  atîţia,  care  nu  puteau  să  arate  nici  o  faptă  bună, 
dar  aducînd  smerenie  în  locul  acestora  şi-au  lepădat  povara  cea  grea  a  păcatelor 
(Lc.  18,  13). 

Nu  uita  deci  cele  cîteva  căi  ale  pocăinţei:  mărturisirea  greşelilor,  iertarea  gre¬ 
şelilor  aproapelui  şi  smerenia. 

Aici  voi  opri  cuvîntul  meu,  socotind  că  am  dat  dezlegare  întrebărilor. 

Pentru  toate  acestea  să  mulţumim  lui  Hristos,  că  Lui  i  se  cuvine  mărirea  şi 
stăpînirea,  împreună  cu  Tatăl  şi  cu  Sfîntul  Duh,  acum  şi  pururea  şi  în  vecii  veci¬ 
lor.  Amin. 


Traducere  de  pr.  prof.  N.  Neaga 


îndrumări  omiletice 

BUNĂTATEA 


I 

Pericopa  de  azi  (Mt.  18,  23 — 35)  ne  pune  în  faţă  în  cuvinte  de  adîncă  lim¬ 
pezime  două  atitudini  diametral  opuse:  Atitudinea  plină  de  bunătate  a  celui  ce 
iartă  datornicului  său  o  datorie  foarte  mare,  şi  atitudinea  slujitorului  neîndurător 
faţă  de  colegul  care-i  datora  o  sumă  infimă. 

Doi  oameni,  două  stări  de  spirit,  două  comportări  cu  semne  contrarii.  Una 
cu  semnul  plus,  cealaltă  cu  semnul  minus.  Una  călăuzită  de  înţelegere  şi  îngă¬ 
duinţă,  cealaltă  de  asprime.  Una  străbătută  de  o  învăluitoare  bunătate,  cealaltă 
dictată  de  o  inumană  duritate. 

Faţă  de  împietrirea  în  asprime  şi  neîngăduinţă  a  slujitorului  neomenos  inima 
ni  se  stringe  şi  sufletul  întreg  ne  e  invadat  de  o  copleşitoare  amărăciune  şi  tristeţe. 
Dimpotrivă,  faţă  de  îngăduinţa  şi  milostivirea,  faţă  de  bunătatea  celui  ce,  înţele- 
gînd  situaţia  grea  a  semenului,  nu  ezită  să-i  ierte  tot  ce-i  datora,  inima  noastră 
tresaltă  de  bucurie  şi  se  înclină  cu  adîncă  admiraţie. 

Dacă  gestul  neomenos  al  slujitorului  neîndurător  ne  trezeşte  indignarea  şi 
dezaprobarea,  atitudinea  plină  de  bunătate  a  stăpînului  iertător  o  întîmpinâm  cu 
totală  aprobare  şi  adîncă  bucurie. 

în  cele  următoare  vom  vorbi  despre  bunătate,  despre  necesitatea  de  a  ne-o 
însuşi  şi  a  o  promova  în  noi  şi  în  jurul  nostru. 

II 

Bunătatea  este  strîns  legată  de  iubire.  „Dragostea  este  plină  de  bunătate41  ne 
învaţă  Sfîntul  Apostol  Pavel44  (I  Cor.  13,  4).  Nu  putem  vorbi  de  iubire  fără  să  ne 
gîndim  la  bunătate  şi  invers,  cînd  aducem  vorba  despre  bunătate  o  şi  asociem  cu 
virtutea  iubirii. 

Cel  ce  iubeşte  cu  adevărat  pe  semenul  său  este  şi  bun  faţă  de  el  şi  nu 
mai  e  în  stare  să-i  facă  vreun  rău.  Tot  aşa  se  poate  spune  şi  invers.  Cine  în 
relaţiile  cu  semenii  se  lasă  călăuzit  de  bunătate,  e,  în  acelaşi  timp,  pătruns  de 
adîncă  iubire. 

Bunătatea  şi  iubirea  sînt  strîns  legate,  dar  nu  se  confundă.  Amîndouă  intră 
în  conţinutul  atitudinii  faţă  de  semeni  dar  fără  ca  una  să  se  dizolve  în  cealaltă. 

Dar  dacă  bunătatea  e  organic  legată  de  iubire  prin  ce  se  deosebeşte  de 
aceasta? 

Cînd  credinciosul  intervine  cu  slujirea  sa  în  viaţa  unor  semeni  care  din 
vină  proprie  se  află  în  situaţii  neplăcute  spunem  că  se  lasă  călăuzit  de  bunătate. 
Bunătatea  e  calitatea  celui  ce  îşi  oferă  ajutorul  unor  semeni  care  prin  comporta¬ 
mentul  lor  necorespunzător  şi-au  atras  necazuri  şi  amărăciuni.  Bunătatea  e  slu¬ 
jirea  acordată  cuiva  fără  ca  acesta  s-o  merite. 

în  raport  cu  bunătatea,  iubirea  are  o  sferă  mult  mai  largă.  Iubirea  se 
răsfrînge  asupra  tuturor  celor  ce  au  nevoie  de  ajutor  şi  cuprinde  în  sfera  ei  de 
priză  şi  pe  cei  ce  nu  au  nevoie  de  vreun  ajutor.  Iubirea  nu  se  epuizează  în  acte 
de  asistenţă,  de  ajutorare  a  celuilalt,  ci  constă  şi  în  bucuria  de  a  fi  împreună  cu 

semenii,  de  a  lucra  împreună  cu  ei,  de  a  înainta  împreună  cu  ei  spre  ţeluri  tot 
mai  înalte. 

Bunătatea  însă  e  apropiere,  intrare  în  legătură  cu  oamenii  împinşi  6au 
intraţi  de  bunăvoie  pe  căi  străine  de  cele  ale  vieţii  normale. 

Experienţa  ne  arată  că  sînt  pe  undeva  —  puţini  dar  sînt  —  fraţi  de-ai 
noştri  neîncadraţi  în  vreo  activitate  precisă,  creatoare,  şi  care  trăiesc  pe  seama 
altora,  ducînd  astfel  o  viaţă  parazitară.  La  ieşirea  de  pe  orbită  au  contribuit, 

poate  un  insucces,  o  ambiţie  nesatisfăcută,  un  resentiment,  lipsa  unei  educaţii 
corespunzătoare,  inexistenţa  unui  simţ  al  răspunderii. 

Asemenea  oameni  nu  ne  pot  lăsa  indiferenţi.  Ei  reprezintă  un  capital  de 

energie  care,  încadrată  în  circuitul  muncii  colective,  îşi  poate  aduce  aportul  său 

la  promovarea  întregii  comunităţi.  Şi  mai  ales  într-o  societate  ca  a  noastră  ale 

cărei  scopuri  sînt  atît  de  măreţe,  nu  e  permis  să  fie  lăsat  cineva  în  afara  muncii 
constructive. 

Căile  pentru  recuperarea  celor  aflaţi  la  marginea  vieţii  comunitare  sînt  mai 
multe.  în  fruntea  lor  însă  trebuie  să  punem  bunătatea. 

Asprimea,  sancţiunile,  represiunea  pot  avea  valoarea  lor,  dar  fără  bunătate 
rezultatele  vor  râmîne  totdeauna  slabe. 

Adevărata  recuperare  a  unor  subiecţi  recalcitranţi  nu  se  poate  realiza  decît 
prin  bunătate,  nu  prin  mijloace  represive.  Mijloacele  represive  pot  sili  pe  cineva 
să  se  încadreze  în  disciplina  activităţii  normale,  dar  nu-1  pot  convinge  de  necesi¬ 
tatea  unei  asemenea  activităţi.  Şi  fără  o  asemenea  convingere  respectivul  subiect 
va  da  un  randament  scăzut  şi  ori  de  cîte  ori  i  se  va  prezenta  ocazia  va  căuta 
să  fugă  de  muncă. 

Bunătatea  e  principala  cale  de  care  trebuie  să  ne  servim  pentru  recuperarea 
celor  ce  dintr-o  pricină  sau  alta  trăiesc  în  afara  circuitului  sănătos  al  vieţii  de 
muncă. 

Precum  orice  virtute,  bunătatea  reclamă  şi  ea  eforturi  susţinute  din  partea 
noastră.  Orice  virtute  ne  cere  o  atentă  supraveghere  a  firii  noastre,  a  pornirilor 
instinctuale,  a  imboldurilor  negative  şi-n  primul  rînd  a  falsei  iubiri  faţă  de  noi 
înşine.  Orice  atitudine  morală  marchează  o  orientare  spre  scopuri  şi  acţiuni  legi¬ 
timate  de  regulile  morale.  O  asemenea  atitudine  implică  neapărat  o  concentrare, 
o  stâpînire  de  sine  şi  o  frînare  a  tendinţelor  capriciilor,  dorinţelor  egoiste.  Atitu¬ 
dinea  morală  se  caracterizează  prin  lepădare  de  sine,  prin  desprinderea  din 
încleştarea  eului  inferior  şi  prin  orientarea  hotărîtă  în  direcţia  indicată  de 
poruncile  şi  idealul  moral.  Toate  acestea  sînt  elemente  constitutive  ale  oricărei 
virtuţi  şi,  fireşte,  sînt  elemente  de  bază  şi  ale  bunătăţii. 

Un  om  care  nu  ştie  să  se  stăpînească,  nu  e  un  om  bun.  Cel  ce  nu-şi  frîneazâ 
pornirile  spre  mînie,  răzbunare,  ură,  va  ajunge  la  fapte  de  apăsare,  prigonire, 
neindurare  faţă  de  cel  ce-i  greşeşte  sau  îi  e  dator  cu  ceva. 

Omul  stâpînit  de  egoism  nu-i  capabil  de  bunătate.  Egoistul  e  dominat  de 
capriciile,  interesele,  dorinţele  proprii  şi  nu  ţine  cont  de  interesele  şi  trebuinţele 
celorlalţi.  Nu  înţelege  să  fie  îngăduitor  şi  nu-i  dispus  să  ierte  nimic.  E  gata  să 
arate  cu  degetul,  să  clameze  greşelile,  slăbiciunile  celorlalţi,  şi  să  le  sancţioneze 
cu  toată  asprimea.  Egoistul  e  cu  maximă  îngăduinţă  faţă  de  sine  şi  de  o  duritate 
împinsă  pînă  la  sălbăticie  faţă  de  alunecările  semenului.  Urechea  sa  e  surdă 
la  rugămintea  ce  i  se  adresează.  Ochiul  său  nu  percepe  decît  greşeli  şi  vinovăţii 
la  cei  din  jur,  inima  sa  e  refractară  oricărui  sentiment  de  compasiune.  In  sufletul 
său  nu  răzbate  nici  un  ecou  din  tulburătoarea  dramă  a  semenilor  loviţi  de  neca¬ 
zuri.  Şi,  şi  mai  puţin  se  lasă  impresionat  de  drama  celor  ce  au  ajuns  să  fie  cople¬ 
şiţi  de  necazuri  din  vină  proprie. 

Prin  claustrarea  în  cercul  îngust  al  trebuinţelor  proprii  egoistul  prezintă 
chipul  unui  om  diametral  opus  celui  pătruns  de  bunătate.  Căci  în  fond,  a  fi 
bun  înseamnă  a  fi  cu  suflet  deschis  faţă  de  semeni,  înseamnă  a  avea  o  inimă 
capabilă  să  vibreze  şi  să  participe  la  suferinţele  altuia,  înseamnă  a  fi  gata  să  vii 
în  ajutor  chiar  cind  eşti  convins  că  respectivul  semen  şi-a  creat  singur  situaţia 
grea  în  care  se  află. 

In  timp  ce  în  inima  egoistului  nu-i  loc  decît  pentru  el  însuşi,  în  inima 
omului  bun  e  loc  destul  şi  pentru  alţii.  Nu  numai  pentru  cei  buni,  dar  şi  pentru 
oei  alunecaţi  şi  în  primul  rînd  pentru  cei  alunecaţi  din  vină  proprie.  Printr-o 

putere  care-i  e  specifică  omul  bun  se  transpune  fulgerător  în  situaţia  unor  ase¬ 
menea  semeni,  le  conştientizează  primejdiile  care-i  pîndesc,  dar  şi  puterile  de  care 
dispun,  îi  încurajează,  le  fortifică  încrederea  în  ei  înşişi,  îi  sprijină  cu  multă 
înţelegere  şi  răbdare,  ferindu-se,  în  acelaşi  timp,  de  folosirea  mijloacelor  represive. 
Credinciosul  pătruns  de  bunătate  ştie  că  e  dată  posibilitatea  căderii  nu  numai 
fără  voie,  dar  şi  cu  voie.  Totodată  însă  el  ştie  că  nici  o  cădere  nu  e  de  aşa 
natură  încît  ea  să  nu  poată  fi  înlăturată.  In  orice  cădere,  oricît  de  grea,  mai  sub¬ 
zistă  în  subiectul  respectiv  o  rezervă  de  forţe  care  încurajate,  sprijinite,  întărite 
pot  duce  la  revenirea  lui  pe  linia  vieţii  normale. 

Credinciosul,  pătruns  de  bunătate,  oglindeşte  în  persoana  şi  activitatea  sa, 
bunătatea  lui  Dumnezeu. 

Deşi  căderea  din  comuniunea  cu  Dumnezeu  cerea  pedeapsă,  totuşi  El  s-a 
arătat  îndelung  răbdător  şi  bun  faţă  de  noi,  iertîndu-ne  şi  ajutîndu-ne  să  ne 
reintegrăm  în  circuitul  sănătos  al  vieţii.  Încît  credincioşii  care  promovează  bună¬ 
tatea  se  fac  „cunoscuţi  ca  slujitori  ai  lui  Dumnezeu*'  (II  Cor.  6,  4,  6). 

De  fapt  numai  credinciosul  care  a  experiat  în  viaţa  proprie  bunătatea  lui 
Dumnezeu  se  poate  comporta  totdeauna  cu  bunătate  faţă  de  semenii  căzuţi  şi-n 
primul  rînd  faţă  de  cei  căzuţi  din  vină  proprie. 

Dar  de  ce  e  necesar  să  fim  buni? 

Intîi,  pentru  că  prin  virtutea  bunătăţii  se  asigură  fiinţei  proprii  o  existenţă 
plenitudinară  şi  i  se  asigură  o  respiraţie  în  ceea  ce  are  ea  mai  adînc  şi  mai 
propriu.  In  afara  bunătăţii  credinciosul  e  neîntreg,  e  cu  un  minus  esenţial. 

Sporirea  bunătăţii  în  subiectul  ei  înseamnă  pentru  înclinările  egoiste  ale 
lui,  împuţinarea  pînă  la  desfiinţare  a  şanselor  de  exteriorizare  a  acestora,  pe  de 
o  parte;  iar  pe  de  alta  înseamnă  creşterea  puterii  înclinărilor  altruiste  menite 
să  ducă  la  intrarea  în  comuniune  activă  cu  ceilalţi,  în  primul  rînd  cu  cei  căzuţi 
din  vină  proprie. 

In  al  doilea  rînd  bunătatea  e  necesară  pentru  cei  spre  care  e  îndreptată. 
Prin  bunătatea  ce-i  arătăm  semenul  vinovat  poate  fi  scos  din  dezechilibrul  în 
care  se  află  din  pricina  alunecării  de  pe  orbita  vieţii  morale.  Prin  bunătate  îi 
putem  trezi  încrederea  în  reabilitare,  îl  putem  încuraja  să  nu  încrucişeze  braţele, 
ci  să  se  ridice  şi  să  pornească  hotărît  la  luptă.  Ajutîndu-1  să-şi  concentreze  aten¬ 
ţia  asupra  părţii  bune  a  fiinţei  sale  potenţialităţile  necariate  de  păcat  se  pot 
înviora,  se  pot  angaja  cu  hotărîre  în  efortul  de  ridicare  şi  reintegrare  în  circuitul 
vieţii  normale. 

Prin  bunătate  putem  salva  de  la  pieire  oameni  stăpîniţi  de  slăbiciuni,  alune¬ 
cări  şi  patimi,  îi  putem  reda  vieţii  de  muncă  şi  de  sănătoase  bucurii. 

Ce  s-ar  fi  ales  de  Fiul  risipitor  dacă  Tatăl  nu  l-ar  fi  primit  cu  bunătate? 
Ce  6-ar  fi  întîmplat  cu  acel  căzut  între  tîlhari  dacă  bunătatea  Samarineanului  nu 
l-ar  fi  luat  sub  ocrotirea  sa?  Ce  s-ar  fi  ales  de  noi  dacă  bunătatea  cea  prea 
milostivă  a  lui  Dumnezeu  nu  s-ar  fi  plecat  asupra  noastră? 

Prin  bunătate  Dumnezeu  a  devenit  Mîntuitorul  nostru.  Prin  bunătate  fiecare 
din  noi  poate  deveni  un  mîntuitor  al  semenului. 

In  al  treilea  rînd  bunătatea  e  necesară  şi  din  punctul  de  vedere  al  colec¬ 
tivităţii.  Prin  bunătatea  noastră  putem  servi  drept  exemplu  pentru  alţii  în  înţe¬ 
lesul  că-i  punem  în  situaţia  de  a-şi  compara  viaţa  lor  cu  a  noastră,  de  a  reflecta 
asupra  propriei  lor  comportări,  de  a  lua  deciziuni  în  vederea  unei  radicale  schim¬ 
bări  în  bine. 

# 

Prin  practicarea  bunătăţii  putem  recupera  pentru  viaţa  normală  pe  cei  ieşiţi 
din  sfera  acesteia  şi  putem  astfel  să  6porim  capitalul  de  energie  menit  să  asigure 
progresul  societăţii. 

Sufletul  nostru  tînjeşte  după  bunătate.  Cine  n-are  parte  să  trăiască  în 
contact  cu  vreun  om  bun  rămîne  pe  toată  viaţa  cu  un  minus  care  nu  poate  fi 
prin  nimic  înlocuit. 

Bunătatea  e  o  cerinţă  atît  de  adîncă  a  fiinţei  noastre,  încît  în  chip  instinctiv 
ocolim  pe  cei  duri  şi-i  căutăm  pe  cei  ce  radiază  înţelegere  şi  bunătate. 

In  contact  cu  oamenii  buni  viaţa  e  mai  plină,  mai  adîncă,  mai  rodnică.  In 
contact  cu  oamenii  neîndurători,  aspri,  străini  de  bunătate,  viaţa  ne  e  subminată 
de  nelinişti,  de  spaime,  de  neîncredere. 

III 

Pericopa  de  azi  ne  pune  în  faţă  doi  oameni  cu  comportări  diametral  opuse: 
unul  pătruns  de  adîncă  înţelegere  şi  bunătate,  celălalt  insensibil  la  durerea  altuia 
şi  închis  în  platoşa  de  gheaţă  a  durităţii  lui. 

Sufletul  nostru  se-ndreaptă  spontan  spre  primul  şi-l  ocoleşte  detestîndu-1  pe 
al  doilea. 

Dar  să  fim  cu  băgare  de  seamă.  Noi  umblăm  după  o  bunătate  pe  care  am 
vrea  ca  alţii  s-o  îndrepte  spre  noi,  nu  noi  spre  alţii.  Ne  place,  dorim,  voim  ca 
alţii  să  fie  buni  faţă  de  noi,  dar  ne  arătăm  timizi,  lăsători,  ezitanţi,  cînd  e  vorba 
ca,  şi  noi,  să  fim  buni  faţă  de  alţii.  Dacă  e  important  să  fim  trataţi  cu  bunătate, 
nu  mai  puţin  important  e  ca  şi  noi  să  ne  purtăm  cu  bunătate  faţă  de  alţii. 

Aceasta  e  marea  învăţătură  pe  care  Domnul  ne-o  împărtăşeşte  prin  mijlo¬ 
cirea  pericopei  de  azi.  Stăpînul,  adică  Dumnezeu  s-a  purtat  cu  bunătate  faţă  de 
slujitor,  adică  faţă  de  noi  creaturile  Sale.  La  rîndu-i  slujitorul  se  cuvenea  ca  şi 
el  să  se  arate  bun,  înţelegător  faţă  de  semeni.  Dar  n-a  făcut-o. 

Menirea  noastră  a  credincioşilor  e  să  procedăm  ca  Stăpînul  din  Evanghelia 
de  azi,  adică  precum  Dumnezeu:  să  îndreptăm  asupra  celor  din  jurul  nostru 
bunătate,  cît  mai  multă  bunătate  şi  mai  ales  să  îndreptăm  bunătatea  noastră  spre 
cei  ce  ajunşi  din  vina  lor  în  impas,  sînt  pe  marginea  deznădejdii. 

Cu  cît  vom  da  dovadă  de  mai  multă  bunătate,  cu  atît  vom  dovedi  mai  cu 
putere  că  şi  azi  e  vie  în  lume  lucrarea  Domnului  nostru  Iisus  Hristos,  Căruia  i 

se  cuvine  slavă,  cinste  şi  închinăciune  în  veci.  _ _ 

|  Pr.  prof.  D.  Belu  1 


PREDICA  LA  DUMINICA  A  NOUA  DUPĂ  RUSALII 


„ Domnul  este  luminarea  mea  şi  Mîntui - 
torul  meu,  de  cine  mă  voi  teme? 

Domnul  este  păzitorul  vieţii  mele,  de 
cine  mă  voi  înfricoşa ?“  (Ps.  26,  1 — 2) 


îmi  aduc  aminte  de  o  scenă  de„  vînătoare  pe  care  o  păstrez  în  memorie 
probabil  din  vreo  lectură  făcută  de  mult,  în  copilărie,  în  care  se  arăta  un  cîine 
de  vînâtoare  rătăcit  de  stăpînul  său  şi  care  în  pădure,  la  un  moment  dat,  s-a  tre¬ 
zit  înconjurat  de  o  mulţime  de  lupi.  Şi  pe  măsură  ce  încerca  să  scape  repezin- 
du-se  la  fiecare  din  adversarii  săi,  aceştia  se  strîngeau  tot  mai  mult  în  jurul  său 
fâcînd  un  cerc  din  care  nu  putea  scăpa,  în  aşa  fel  încît  la  un  moment  dat  se 
învîrtea  în  cercul  acesta  din  ce  în  ce  mai  disperat,  în  cercul  primejdiilor  care  se 
strîngea  tot  mai  ameninţător.  Şi  într-o  clipă  a  auzit  un  fluierat.  A  recunoscut 
semnalul  stăpînului  său  care-1  căuta.  Şi  chiar  în  clipa  în  care  a  auzit  fluieratul, 
s-a  repezit  cu  forţa  pe  care  ţi-o  dă  disperarea  în  direcţia  din  care  a  venit  sunetul. 
A  străpuns  zidul  ce-1  înconjura  şi  a  ajuns  aproape  de  stăpînul  său  ce  era  cu  arma 
pregătită  şi  care  l-a  scăpat  din  această  primejdie  de  moarte. 

De  foarte  multe  ori  dacă  ne  analizăm  bine  propria  noastră  viaţă,  sau  dacă 
ne  uităm  cu  atenţie  la  viaţa  celor  de  lîngă  noi,  vedem  că  şi  oamenii  adesea  se 
află  în  împrejurări  din  acestea  foarte  dificile,  în  stări  de  crize,  uneori  înconjuraţi 
de  mulţime  de  necazuri  şi  probleme  cărora  nu  mai  pot  să  le  facă  faţă.  Şi  se 
întîmplă  cîteodată  că  apare  o  cunoştinţă,  un  prieten  care  te  strigă  şi  care-ţi  spune: 
„Sînt  aici.  Tu  te  teme!“. 

Desigur,  numai  cel  ce  a  fost  într-o  astfel  de  situaţie  poate  şti  cît  de  sal¬ 
vator  este  cuvintul  unui  prieten  care  îţi  face  simţită  prezenţa  lui  solidară,  cînd  te 
afli  înconjurat  din  toate  părţile  de  primejdii,  de  valurile  vieţii  care  se  urcă 
asupra  ta  incercînd  să  te  afunde. 

Textul  Sf.  Evanghelii  de  astăzi,  cel  în  care  este  vorba  de  venirea  Mîntuito- 
rului  Hristos  pe  apele  mării  la  ucenicii  care  stăteau  înfricoşaţi  de  furtună  în 
corabie,  ne  vorbeşte  de  această  prezenţă  salvatoare  a  lui  Dumnezeu.  El  este  mai 
mult  decît  un  prieten.  Un  prieten  mai  poate  avea  şi  scăderi,  poate  să  nu  ştie 
exact  dacă  şi  cînd  te  afli  în  primejdie.  Pe  un  prieten  uneori  îl  poţi  interpreta,  îl 
poţi  răstălmăci  şi  se  întîmplă  să  aibă  scăpări  din  acestea,  ca  dorinţa  de  răz¬ 
bunare,  datorită  căreia  te  poate  lăsa  să  te  afunzi  în  primejdii  —  şi  bineînţeles, 
deja  atunci  el  nu-ţi  mai  este  prieten  —  în  timp  ce  Mîntuitorul  Hristos  este  prie¬ 
tenul  adevărat  şi  statornic  aşa  cum  se  dovedeşte  în  atîtea  împrejurări,  aşa  cum 
ne  învaţă  Scriptura  şi  toţi  Sf.  Părinţi  şi  Sf.  noastră  Biserică.  El  este  prietenul 
cel  mai  fidel  lîngă  care  simţim  cea  mai  mare  siguranţă,  în  orice  fel  de  împre¬ 
jurare  ne-am  afla  în  viaţă. 

Numai  că  pe  Mîntuitorul  Hristos  nu-1  putem  interpreta  şi  răstălmăci.  Pentru 
că  dacă  altfel  putem  pierde  un  om,  cu  atît  mai  mult  îl  pierdem  ca  prieten  pe 
Mîntuitorul,  atunci  cînd  îl  judecăm  după  mintea  noastră,  după  tendinţele,  după 
privirile  noastre  şi  cînd  nu  rămînem  pe  linia  prieteniei  fixată  de  însuşi  Mîn¬ 
tuitorul  care  de  atîtea  ori  în  predica  Sa  ne  arată  linia  sau  direcţia  pe  care  trebuie 
să  mergem  pentru  a  rămîne  în  relaţia  de  prietenie  statornică  cu  El. 

Sf.  Apostoli  se  aflau  înfricoşaţi  în  corabie  şi  Mîntuitorul  Hristos  apare  pen¬ 
tru  ei  ca  o  nălucă  deşi  El  era  prezent  în  realitatea  persoanei  Sale  dumnezeieşti 
şi  omeneşti.  Şi  cînd  îi  vede  aşa  înfricoşaţi  le  spune:  „îndrăzniţi,  Eu  sînt,  nu  vă 
temeţi*4  (Matei  14,  27). 

Cuvinte  extraordinare,  care,  chiar  dacă  nu  ne  sînt  adresate  nouă  direct  ci 
în  primul  rînd  Sf.  Apostoli,  parcă  ne  încurajează  şi  pe  noi,  fie  că  sîntem  sau  nu 
în  vreo  nevoie  oarecare,  cuvinte  care  ne  umplu  sufletele  de  optimism,  de  curaj,  de 
dorinţa  de  a  acţiona  şi  depăşi  orice  situaţie  critică  în  care  ne-am  afla. 

„îndrăzniţi,  Eu  sînt,  nu  vă  temeţi44.  Cuvintele  acestea  ni  se  par  a  fi  un  apel 
la  sfinţenie,  dincolo  de  îndemnul  la  depăşirea  imediată  a  fricii  de  care  erau 
cuprinşi  Sf.  Apostoli,  pentru  că  întotdeauna  în  cuvintele  Domnului  nostru,  vedem 
atît  sensul  lor  imediat,  cît  şi  sensul  lor  profund  spiritual,  de  aceea  spun  că  acest 
îndemn  ni  se  pare  a  fi  un  apel  la  sfinţenie,  pentru  că  sfinţenia  pentru  a  fi  dobîn- 
dită  cere  multă  îndrăzneală,  curaj  şi  sacrificiu,  perseverenţă,  stăruinţă. 

Pentru  a  dobîndi  sfinţenia  ştim  prin  cîte  întîmplări,  ispite  şi  greutăţi  au 
trecut  eroii  deşertului,  ai  sihăstriilor  noastre,  toţi  acei  sfinţi  părinţi  care  şi-au 
dedicat  în  exclusivitate  viaţa  lui  Dumnezeu. 

Este  foarte  greu  să  dobîndeşti  sfinţenia  de  aceea  uneori  ne  şi  înfricoşăm  în 
faţa  acestui  cuvînt.  Cîteodată  vorbim  de  ea  ca  şi  cum  nu  ar  fi  din  vocabularul 
nostru,  ca  şi  cum  nu  ne-ar  aparţine,  deşi  ştim  prea  bine  că  sîntem  chemaţi  cu 
toţii  la  realizarea  sfinţeniei.  Adesea  avem  exemple  din  vieţile  Sf.  Părinţi  din 
care  se  vede  cît  de  greu  ajung  aceştia  la  sfinţenie  încît  ni  se  pare  că  acest  mod 
de  viaţă  este  rezervat  numai  acestora,  şi  că  noi  putem  ajunge  doar  la  un  anumit 
nivel  de  îndreptare  a  vieţii  noastre  şi  că  e  suficient  pentru  a  dobîndi  împărăţia 
cerurilor,  lâsînd  sfinţenia  pe  seama  celor  care  au  realizat-o  deja. 

Ori  ştim  că  Sf.  Apostol  Pavel,  de  multe  ori,  atunci  cînd  se  adresa  creşti¬ 
nilor  din  oraşele  în  carş  a  înfiinţat  comunităţi  creştine,  se  adresa  cu  apelativul, 
cu  numele  de  efinţi:  „sfinţilor44  din  Roma,  Corint,  Efes,  Colose,  etc.,  deci  îi 
numea  sfinţi  pe  acei  oameni  care  erau  întru  totul  asemenea  nouă  celor  de  astăzi. 
Ii  numea  sfinţi  pentru  a  le  arăta  că  sfinţenia  este  posibilă,  oricît  de  greu  ar  fi 
de  obţinut,  chiar  dacă  cere  stăruinţă,  înfruntare  de  ispite  şi  greutăţi.  Sfinţenia  nu 
este  un  privilegiu  rezervat  doar  unora  ci  un  mod  de  viaţă  la  care  sînt  chemaţi 
toţi  credincioşii  Bisericii  lui  Hristos. 

Sfinţii  Părinţi  care  au  îndrăznit,  care  au  dovedit  curajul  lor  extraordinar 

pentru  a-şi  însuşi  acest  mod  de  viaţă,  ne-au  arătat  un  lucru  demn  de  reţinut 
tocmai  pentru  faptul  că  au  trecut  prin  atîtea  greutăţi  şi  le-au  biruit,  calea  care 
duce  la  sfinţenie  nu  este  imposibilă  ci  dimpotrivă,  au  arătat  că  ceea  ce  pare  la 

început  imposibil,  ceea  ce  sperie  pe  om  la  începutul  drumului  ce  duce  la  sfinţenia 

vieţii,  este  doar  o  etapă  în  realizarea  progresului  duhovnicesc. 

Contrariul  îndrăznelii  la  care  sîntem  chemaţi  pentru  a  ajunge  la  desăvîr- 
şire  este  frica,  frica  de  care  au  fost  cuprinşi  Sf.  Apostoli  pe  care  i-a  liniştit 

Mîntuitorul  grăind  înaintea  lor,  în  fata  corăbiei.  Trebuie  să  vorbim  neapărat  şi 
despre  frică  dacă  ne-am  referit  la  îndemnul  Mîntuitorului  privitor  la  îndrăzneală. 

Frica  ne  apare  ca  o  stare  sufletească  negativă  care  poate  să-l  stăpînească  la 
un  moment  dat  pe  credincios.  Şi  dacă  —  în  general,  cotăm  frica  ca  stare  sufle¬ 
tească  negativă,  e  bine  să  ştim  că  totuşi  există  şi  frică  cu  caracter  pozitiv.  întregul 
Vechi  Testament  este  plin  de  un  îndemn  din  care  nu  este  exclusă  frica:  frica  de 
Dumnezeu  care  este  începutul  înţelepciunii;  se  subliniază  aici  necesitatea  de  a 
avea  această  frică,  de  a  nu  ne  debarasa  de  ea,  ci  dimpotrivă  de  a  o  cultiva  în 
suflete  pentru  a  ne  uni  cu  Dumnezeu.  Şi  în  afară  de  aceasta  mai  este  o  frică 
pozitivă,  frica  de  a  nu  păcătui,  de  a  nu  cădea  din  dragostea  şi  prietenia  cuiva, 
dar  mai  ales  de  a  nu  face  prin  manifestările  noastre  vreo  încălcare  a  voinţei 
lui  Dumnezeu. 

Şi  în  al  treilea  rînd,  mai  există  o  frică  de  consecinţele  păcatului,  care  de 
asemenea  are  implicaţii  pozitive  în  viaţa  noastră.  De  exemplu  una  din  conse¬ 
cinţele  păcatului  ignoranţei,  frica  de  ignoranţă,  l-a  făcut  pe  om  să  ducă  pe  cele 
mai  înalte  culmi  învăţătura  de  carte,  din  frica  de  întuneric,  omul  a  descoperit 
electricitatea  şi  a  introdus  lumina  fizică  peste  tot,  după  cum  din  frica  de  moarte, 
omul  a  descoperit  atîtea  leacuri  şi  remedii  la  toate  bolile,  ducînd  pe  înalte  culmi 
ştiinţa  medicinii. 

Şi  cîte  alte  consecinţe  ale  diferitor  păcate  nu  l-au  făcut  pe  om  să  ia  măsuri 
pentru  depăşirea  acestora! 

Dar  în  pericopa  Sf.  Evanghelii  de  astăzi  este  condamnată  frica  care  parali¬ 
zează  voinţa  şi  activitatea  omului,  care-i  paralizează  gîndirea,  raţiunea,  care  îl 
îndepărtează  pe  om  de  idealul  pe  care  şi-a  propus  să-l  realizeze  în  viaţă,  care-1 
depărtează  de  Dumnezeu  şi  de  oameni. 

Această  frică  am  putea  mai  curînd  s-o  numim  spaimă,  pentru  a  face  o 
deosebire  între  aceasta  şi  fricile  de  care  am  vorbit  pînă  acum. 

Din  această  frică  asociată  cu  îndoiala  care  îl  reţine  pe  om  de  pe  drumul 
progresului  duhovnicesc,  apare  tot  cortegiul  de  consecinţe  negative  care  îl  pot 
duce  la  pierzare.  îndoiala  despre  existenţa  lui  Dumnezeu,  despre  atotputernicia  şi 
dragostea  Lui,  prin  care  El  intervine  în  viaţa  noastră,  cînd  crede  El  de  cuviinţă 
sau  cînd  noi  îi  cerem  ajutorul  cu  credinţă,  o  vedem  în  pericopa  Sf.  Evanghelii  de 

astăzi,  în  viaţa  Sf.  Apostoli  şi  mai  ales  la  Sf.  Apostol  Petru. 

Iată  cum  îndoiala  alungă  credinţa.  Poţi  fi  om  credincios  dar  dacă  nu 

stăruieşti  să  înrădăcinezi  profund  în  suflet  şi  să  trăieşti  în  fiecare  zi  în  mod 
autentic  credinţa  aceasta  devine  formală,  te  face  un  formalist  şi  îţi  produce 
fisuri  în  suflet  prin  care  pot  intra  şi  alte  păcate. 

îndoiala  în  credinţă  te  duce  la  fund,  aşa  cum  se  vede  în  cazul  Sf.  Apostol 
Petru,  căci  în  clipa  în  care  El  s-a  îndoit,  căci  a  zis:  „Doamne,  dacă  eşti  Tu, 

porunceşte-mi  să  vin  la  Tine  pe  apă"  (Matei  14,  28),  în  această  clipă  a  şi  început 
să  se  afunde. 

Deci  cînd  credinţa  este  trăită  statornic,  cînd  este  profundă  şi  permanentă, 
îndoiala  nu-şi  mai  are  loc  în  suflet  şi  omul  nu  se  mai  afundă  în  valurile  primej¬ 
diilor  vieţii,  el  îndrăzneşte,  este  un  om  curajos,  el  împlineşte  îndemnul  Mîntui¬ 
torului  care  zicea:  „îndrăzniţi,  Eu  am  biruit  lumea"  (Ioan  16,  33). 

Aşadar  credinţa  se  constituie  într-un  fundament  pentru  aplicarea  în  viaţă  a 
curajului  pe  care  trebuie  sâ-1  avem  şi  prin  intermediul  căruia  trebuie  să  depăşim 
toate  greutăţile  ce  apar  în  calea  vieţii  noastre  pentru  a  ajunge  pe  calea  pro¬ 
gresului  la  comuniunea  cu  Dumnezeu,  trecînd  bineînţeles  prin  comuniunea  cu 
semenii. 

Sîntem  la  sfîrşit  de  secol  XX  şi  dacă  ne  uităm  bine  în  jurul  nostru  şi  la  noi 

înşine  vedem  că  faţă  de  păcatele  vechi  pe  care  le  ştim  au  mai  apărut  şi  păcate 

noi  sau  care  cel  puţin  se  manifestă  într-o  formă  nouă.  Aşa  de  exemplu,  izola¬ 
rea,  tendinţa  de  a  te  marginaliza  sau  de  a  marginaliza  pe  celălalt,  separatismul, 

exclusivismul  —  care  sînt  într-un  fel  sau  altul,  forme  ale  egoismului,  sînt  vicii 

noi  cu  care  întîmpinăm  primii  ani  ai  mileniului  III. 

Şi  aceste  boli  spirituale  pe  care  le  vedem  în  mod  pregnant  în  viaţa  lumii 
de  azi,  sînt  tot  consecinţe  nefaste  ale  fricii  paralizante  de  care  am  vorbit  şi  care 
rupe  legătura  dintre  om  şi  Dumnezeu  şi  dintre  om  ,şi  om,  care  strecoară  îndoiala 
în  relaţiile  interumane,  de  unde  atîtea  catastrofe  ce  se  produc  în  viaţa  lumii. 

A  te  izola  înseamnă  a  nu  avea  încredere  în  altul,  după  cum  şi  exclusivismul, 
separatismul,  marginalizarea  sînt  forme  ale  neîncrederii  în  om.  Adesea  datorită 
acestor  lucruri,  ceea  ce  ar  trebui  să  numim  în  mod  firesc  şi  normal  relaţii  umane, 
noi  numim  coliziuni  umane,  conflicte,  ciocniri. 

De  multe  ori  pe  cel  cu  care  venim  în  contact  nu-1  mai  considerăm  oa  un 
partener  de  dialog  ci-1  vedem  ca  adversar!  Ii  punem  în  spate  tot  felul  de  lucruri 
rele  pe  care  nu  le  are,  pe  care  poate  dimpotrivă,  noi  înşine  le  avem,  şi  vrem  să 
ne  debarasăm  de  ele  şi  ne  înşelăm  cu  gîndul  că  nu  noi  le  avem  ci  celălalt. 

Locul  în  care  găsim  remediul  la  aceste  stări  de  lucruri  este  Sf.  Biserică. 
Dacă  ne  gîndim  —  spunea  un  sfînt  părinte  —  la  ceea  ce  înseamnă  Biserica,  la 
faptul  că  din  Biserică  fac  parte  toţi  credincioşii  creştini  de  pe  toată  suprafaţa 
pâmîntului,  îngerii,  toate  puterile  cereşti  şi  toţi  sfinţii  care  din  veacuri  au  bine- 
plăcut  lui  Dumnezeu,  dacă  ne  gîndim  la  acestea,  constatăm  ce  mare  privilegiu  este 
pentru  noi,  faptul  de  a  fi  membri  ai  acestei  adunări  sfinte  care  are  drept  con¬ 
ducător  pe  Mîntuitorul  Hristos;  gîndindu-ne  aşa  parcă  nu  ne  mai  simţim  nici 
marginalizaţi,  nici  înfricoşaţi,  nici  depăşiţi  de  crize,  ci  dimpotrivă  ne  simţim 
cuprinşi  de  un  entuziasm  specific  trăirii  în  comunitate,  de  un  curaj  care  ne  face 
să  depăşim  toate  asperităţile  şi  valurile  vieţii,  care  ne  face  să  vrem  să  trecem  şi 
să  depăşim  situaţiile  dificile  din  viaţă. 

Cînd  sîntem  în  Sf.  Biserică,  atunci,  oriunde  ne-am  afla,  sîntem  în  centru, 
căci  în  Biserica  lui  Hristos,  nu  mai  este  periferie,  ci  fiecare  punct  din  întregul 
spaţiu  al  Bisericii  lui  Hristos,  sau  fiecare  membru  al  Bisericii  este  în  centru 
oriunde  s-ar  afla,  căci  Hristos  este  totul  în  toţi  şi  în  toate  aşa  cum,  euharistie, 
în  Sf.  împărtăşanie,  El  este  prezent  în  fiecare  părticică  ce  se  dă  fiecărui  credin¬ 
cios,  prezent  întreg,  în  realitatea  persoanei  sale  dumnezeieşti  şi  omeneşti. 

Pentru  că  în  Biserică,  prin  Hristos,  în  Duhul  Sfînt  sîntem  într-o  comu¬ 
niune  desăvîrşită,  de  aceea  spunem  că  leacul  tuturor  acestor  boli  ale  secolului 
nostru  este  Biserica. 

Cînd  participăm  la  dumnezeiasca  şi  sfînta  Liturghie,  ca  de  altfel  la  orice 
slujbă  săvîrşită  în  Biserică,  noi  devenim  conştienţi  din  ce  în  ce  mai  mult  de  două 
mari  lucruri:  în  primul  rînd  că  Hristos  este  prezent  la  acea  slujbă  împreună  cu 
noi,  că  El  este  prezent  în  lăcaşul  cel  sfînt  al  Părintelui  ceresc  şi  al  nostru,  aici 
şi  acum,  în  clipa  în  care  ne  rugăm,  şi  în  al  doilea  rînd,  realizăm  prin  partici¬ 
parea  noastră  activă  la  slujbă,  că  Dumnezeu  ne  iubeşte  şi  aceasta  ne  face  să 
plecăm  acasă  altfel  decît  am  venit,  ştiind  că  El  este  prietenul  statornic  care  ne 
spune:  „Sînt  aici44,  însoţindu-ne  la  tot  pasul  în  întreaga  noastră  viaţă,  în  tot 
ce  facem,  ajutîndu-ne  şi  îndemnîndu-ne  ori  de  cîte  ori  e  cazul:  „îndrăzniţi,  nu 
vă  temeţi!‘'  sau  „Eu  sînt  cu  voi  şi  nimeni  nu  poate  fi  împotriva  voastră4'. 

Insă  problema  este  că  auzim  glasul.  Am  văzut  în  pilda  de  la  început  că 
acel  cîine  aflat  în  primejdie,  în  strîmtoare,  a  auzit  glasul  stăpînului  său  şi  a 
străpuns  bariera  morţii  şi  s-a  salvat.  Aşa  şi  noi,  cînd  sîntem  cuprinşi  de  primejdii, 
cînd  valurile  vieţii  se  ridică  asupra  noastră,  încercînd  să  ne  afunde,  trebuie  să 
auzim  glasul,  iar  pentru  a-1  auzi  trebuie  să  ne  sensibilizăm  duhovniceşte,  iar 
aceasta  o  facem  numai  prin  participarea  la  Sf.  Taine,  la  Sf.  Euharistie,  prin 
participarea  noastră  permanentă  la  sfînta  şi  dumnezeiasca  Liturghie. 

Astfel  vom  avea  garanţia  că  vom  ajunge  acolo  unde  ne  propunem.  Dacă  ne 
propunem  sfinţenia,  o  vom  dobîndi,  indiferent  care  piedici  ne-ar  apărea  în  cale 
căci  Dumnezeu  este  cu  noi,  El  este  Emanuel  —  cum  l-au  prezis  proorocii,  şi  cum 
a  promis  zicîrid:  „Iată  eu  sînt  cu  voi  în  toate  zilele  pînă  la  sfîrşitul  veacului44 
(Matei  28,  20). 

Să-l  rugăm  pe  milostivul  Dumnezeu  ca  prin  participarea  noastră  la  Sf.  Litur¬ 
ghie  şi  prin  harul  Sf.  Duh,  să  ne  învrednicească  a  ne  sensibiliza  duhovniceşte, 
ca  în  permanenţă  să  vedem  prezenţa  salvatoare,  mîntuitoare  a  Domnului  nostru 
Iisus  Hristos  şi  mai  ales  să  avem  vii  în  memorie,  în  suflete,  cu  profund  ecou, 
cuvintele  Scripturii  care  ne  vorbesc  despre  depăşirea  stării  de  frică,  care  ne 
strecoară  entuziasmul  în  suflete  şi  ne  întăreşte  credinţa,  şi  care  zic:  „Domnul  este 
luminarea #  mea  şi  Mîntuitorul  meu,  de  cine  mă  voi  teme?  Domnul  este  păzitorul 
vieţii  mele,  de  cine  mă  voi  înfricoşa?44  (Ps.  26,  1 — 2). 


Pr.  Teodor  Darfiian 

PREDICA  LA  DUMINICA  A  13-a  după  rusalii 

„ Dumnezeul  puterilor ,  întoarce-te  dar , 
caută  din  cer  şi  vezi  şi  cercetează  via 
aceasta  pe  care  a  sădit-o  dreapta  ta  şi  o 
desăvîrşeşte  pe  ea“  (Ps.  79,  15 — 16) 


După  cum  ne  istoriseşte  Sf.  Apostol  şi  Evanghelist  Matei,  Mîntuitorul  Iisus 
Hristos  se  alia  se  pare  în  ultima  perioadă  a  activităţii  Sale  pămînteşti,  cînd  ati¬ 
tudinea  duşmănoasa,  ba  chiar  agresivă  a  cărturarilor  şi  fariseilor,  mai  marii 
.poporului  evreu  din  acel  timp,  era  tot  mai  vădită.  Sf.  Evanghelist  Luca  spune 
direct  ca  „fariseii,  care  erau  iubitori  de  argint,  îl  batjocoreau  pe  el“  (Luca  16,  14). 

în  acest  context  aflindu-se  şi  în  urma  unei  dispute  cu  „arhiereii  şi  bătrînii 
poporului**  (Matei  21,  23),  spre  a-i  face  pe  aceştia  să-şi  dea  seama  mai  bine  de 
ingustimea  şi  orbirea  lor  sufletească,  Iisus-Domnul  nostru  le  spune  pilda  cu  cei 
doi  Iii  trimişi  in  vie,  iar  curind  după  aceasta,  parabola  care  s-a  citit  la  Sf.  Litur¬ 
ghie  de  astazi. 

Cei  ce  aţi  venit  mai  de  dimineaţă  la  sf.  biserică,  cum  se  cade  de  altfel  să 
venim  cu  toţii,  aţi  reţinut  cum  un  gospodar  oarecare  a  sădit  o  vie,  a  îngrădit-o  cu 
gard,  cum  se  face  şi  astazi,  a  aşezat  în  ea  un  teasc  pentru  stors  struguri,  a  zidit 
un  turn,  pentru  paza  ei,  a  dat-o  în  seama  unor  lucrători,  iar  el  s-a  dus  undeva 
departe.  „Cind  s-a  apropiat  vremea  roadelor",  ne  spune  mai  departe  parabola,  gos¬ 
podarul  respectiv  a  trimis  unele  slugi  ale  sale  la  lucrători,  „ca  să  ia  roadele"  viei 
(Matei  21,  34).  Lucratorii  însă  au  prins  slugile  şi  pe  unii  i-au  bătut,  iar  pe  alţii  i-au 
omorît. 

Văzînd  acest  lucru,  stăpînul  viei,  care  se  vede  că  era  un  om  cu  dare  de 
mînă,  a  trimis  alt  rind  de  slugi,  mai  numeroase,  care  însă  au  avut  aceeaşi  soartă  ca 
şi  primele. 

Profund  îndurerat  de  neomenia  lucrătorilor  viei,  stăpînul  din  parabolă  a  tri¬ 
mis  în  cele  din  urmă  pe  fiul  său,  zicîndu-şi  că,  ruşinaţi  de  cele  ce  au  făcut  şi 
văzînd  că  este  chiar  fiul  proprietarului,  vor  da  roadele  viei.  Lucrătorii  viei  însă 
„văzind  pe  fiul  şi-au  zis:  Acesta  este  moştenitorul,  veniţi  să-l  omorîm  pe  el  şi  să 
stâpînim  moştenirea  lui".  Zis  şi  făcut.  „Prinzîndu-1  pe  el,  l-au  scos  afară  din  vie 
şi  l-au  omorît"  (Matei  21,  39 — 40). 

După  aceasta  istorisire,  Mîntuitorul  pune  întrebarea  celor  de  faţă,  în  primul 
rind  desigur  celor  ce  erau  în  dispută  cu  El,  „cînd  va  veni  domnul  viei  ce  va  face 
lucratorilor  acestora?",  întrebare  la  care  ei  au  răspuns  foarte  corect:  „Pe  cei  răi, 
cu  rău  îi  va  pierde,  iar  via  o  va  da  altor  lucrători,  care  îi  vor  da  roadele  la 
vreme"  (Matei  21,  40 — 41). 

Să  vedem  acum  care  este  înţelesul  sau  tîlcul  acestei  parabole? 

Gospodarul  din  parabola  citită  la  Sf.  Liturghie  de  astăzi  este  Dumnezeu,  Zidi¬ 
torul  nostru  al  tuturor. 

Via  este  poporul  evreu,  ales  de  Dumnezeu  dintre  celelalte  popoare  pentru  a-şi 
împlini  prin  el  gîndul  Său  de  rezidire,  de  mîntuire  a  întregului  neam  omenesc,  acest 
popor  bucurindu-se  de  atenţia  specială  a  lui  Dumnezeu,  popor  cu  care  El  a  încheiat, 
în  scopul  de  mai  sus,  un  fel  de  contract,  cum  am  zice  noi  astăzi,  un  legămînt. 

Gardul  este  legea  Vechiului  Testament,  care  întocmai  ca  un  gard  a  păzit 
poporul  evreu  să-şi  menţină  credinţa  într-unul  şi  adevăratul  Dumnezeu,  şi  să  nu 
se  amestece  şi  să  cadă  în  idolatrie,  în  politeism,  cum  s-a  întîmplat  cu  celelalte 
popoare  pînâ  la  venirea  Mîntuitorului. 

Turnul  simbolizează  templul  din  Ierusalim,  unul  din  cele  şapte  minuni  ale 
lumii  antice,  care  a  urmărit,  a  vegheat  şi  care  a  însemnat  negrăit  de  mult  pen¬ 
tru  poporul  evreu,  incit  la  zidurile  lui  se  fac  şi  astăzi  rugăciuni  şi  alte  ceremonii 
religioase. 

Lucrătorii  /iei  sînt  conducătorii  religioşi  ai  poporului  evreu,  care  aveau  sar¬ 
cini  foarte  severe  şi  importante  în  menţinerea  credinţei  monoteiste  şi  a  sănătăţii 
morale  a  poporului  evreu.  întreg  Vechiul  Testament  este  plin  de  apostrofări  şi 
ameninţări  la  adresa  acestor  lucrători,  acestor  vieri  sau  păstori  spirituali  ai  po¬ 
porului  evreu. 

Slugile  trimise  sînt  proorocii  Vechiului  Testament,  mulţi  la  număr  şi  ei, 
trimişi  de  Dumnezeu  în  tot  cursul  istoriei  vechi-testamentare  a  poporului  iudeu, 
dintre  care  foarte  mulţi  au  sfîrşit  cu  adevărat  muceniceşte.  Vorbind  despre  sufe¬ 
rinţele  lor,  Sf.  Apostol  Pavel  ne  spune  că  „au  îndurat  batjocuri  şi  bătăi,  ba  şi  lan¬ 
ţuri  şi  temniţe.  Au  fost  ucişi  cu  pietre,  au  fost  fierăstruiţi,  au  fost  supuşi  la  cazne, 
au  murit  ucişi  de  sabie,  în  cojoace  şi  în  piei  de  capră  au  pribegit,  răbdînd  lipsuri, 
strîmtorări  şi  tot  felul  de  răutăţi**  (Evrei  11,  36 — 37). 

Fiul  din  parabolă  reprezintă  pe  Mîntuitorul  Iisus  Hristos,  Fiul  lui  Dumnezeu 
întrupat,  „piatra  din  capul  unghiului**,  despre  care  se  vorbeşte  în  partea  a  doua  a 
pericopei  evanghelice  de  astăzi  (Matei  21,  42),  Iisus-Domnul  nostru  fiind  comparat 
adesea  cu  „piatra  din  capul  unghiului**  (Ef.  2,  20),  adică  cu  lespedea  care  se  pune  la 
încheieturile  zidurilor,  pentru  ca  acestea  să  fie  cît  mai  legate  şi  mai  rezistente.  De 
altfel  însuşi  Mîntuitorul  confirmă  acest  lucru  cînd,  în  Evanghelia  după  Ioan,  spune: 
„Aşa  a  iubit  Dumnezeu  lumea,  încît  şi  pe  Fiul  său  cel  unul  născut  l-a  dat“  (Ioan 
3,  16).  Se  cuvine  să  mai  reţinem  că  cu  adevărat  El  a  fost  omorit  în  afara  gardului 
viei,  în  afara  zidurilor  cetăţii,  unde  se  afla  Golgota  în  timpul  acela. 

Pentru  noi^  credincioşii  de  astăzi,  importanţă  deosebită  prezintă  partea  finală 
a  parabolei. 

După  cum  am  reţinut,  înşişi  „arhiereii  şi  bătrînii**  au  intuit  adevărul  că  via 
se  va  lua  de  la  lucrătorii  cei  vechi  şi  se  va  da  altor  lucrători  care  vor  da  roadele 
la  vreme,  ceea  ce  ne  confirmă  Mîntuitorul  prin  cuvintele  pe  care  le-am  auzit  tot 
în  textul  Evangheliei  de  astăzi:  „Vă  spun  vouă  că  se  va  lua  de  la  voi  împărăţia 
lui  Dumnezeu  şi  se  va  da  neamului  care  va  aduce  roadele  ei“  (Matei  21,  43). 

Acest  adevăr  a  fost  anticipat  de  Dumnezeu  încă  prin  gura  profetului  Isaia, 
la  care  citim:  „Ce  se  putea  face  pentru  via  mea  şi  n-am  făcut  eu?  Pentru  ce 
atunci  cînd  nădăjduiam  să-mi  rodească  struguri,  mi-a  rodit  aguridă?  Acum  vă  voi 
face  să  ştiţi  cum  mă  voi  purta  cu  via  mea.  Strica-voi  gardul  ei,  dărîma-voi  zidul 
ei“  (Isaia  5,  4—5). 

Intr-adevăr,  Legea  Vechiului  Testament,  gardul  viei,  zidul  despărţitor,  a  fost 
înlocuit  cu  Evanghelia  Domnului,  după  cum  tot  Mîntuitorul  ne  asigură  cînd  spune: 
„Legea  şi  proorocii  au  fost  pînă  la  Ioan  (Botezătorul),  de  atunci  împărăţia  lui 
Dumnezeu  se  binevesteşte  şi  fiecare  se  sileşte  spre  ea‘*  (Luca  16,  16),  turnul,  tem¬ 
plul  din  Ierusalim  a  fost  dărimat  şi  el  în  anul  70  d.Hr.  de  generalul  roman  Titus, 
iar  via  am  devenit  noi,  toţi  membrii  Bisericii,  cler  şi  credincioşi  deopotrivă.  Acest 
lucru  este  confirmat  şi  de  cuvintele  pe  care  le  auzim  că  le  rosteşte  fiecare  ierarh 
cînd  săvîrşeşte  Sf.  Liturghie,  şi  anume  la  Sfinte  Dumnezeule,  cînd  zice:  „ Doamne , 
Doamne ,  caută  din  Cer  şi  vezi  şi  cercetează  via  aceasta  pe  care  a  sădit-o  dreapta  Ta 
şi  desăvîrşeşte  pe  ea“,  cuvinte  luate  din  Psalmul  79,  15 — 16. 

O  mare  răspundere  apasă,  aşadar,  asupra  noastră  a  tuturor,  mai  întîi  a 
noastră  a  clerului:  episcopi,  preoţi  şi  diaconi,  care  am  luat  locul  lucrătorilor  viei 
de  altădată  şi  care  sîntem  îndatoraţi  ca,  prin  hărnicia,  credinţa,  dragostea  şi 
înţelepciunea  noastră,  prin  comportamentul  şi  cuminţenia  noastră,  să  rodim  cît  mai 
mult  bine  în  lume.  In  al  doilea  rînd,  şi  dvs.,  credincioşii,  sînteţi  îndatoraţi  la  o 
viaţă  cît  mai  roditoare  în  bine. 

Şi  acest  lucru  a  fost  anticipat  de  Dumnezeu,  care  ne  spune  prin  gura  profe¬ 
tului  Ieremia:  „Eu  te-am  sădit  viţă  „roditoare**  (Ieremia  2,  29)**,  adică  pe  tine, 
omule,  oricare  ai  fi,  pe  noi  toţi,  cuvinte  care  definesc  într-un  fel  chiar  destinul 
uman,  acela  de  a  ne  valorifica  cît  mai  pozitiv  viaţa.  Acest  lucru  ni-1  cere  şi  Mîn¬ 
tuitorul  cînd  zice:  „V-am  pus  să  mergeţi  —  pe  voi  ucenicii  mei  şi  pe  urmaşii 
voştri  —  şi  roadă  să  aduceţi  şi  roada  voastră  să  rămînă**  (Ioan  15,  16),  ca  şi  Sf. 
Apostol  Pavel  care  ne  atenţionează  prin  cuvintele:  „Fraţii  mei,  aţi  fost  chemaţi 
să  aduceţi  roadă**  (Romani  7,  4). 

Se  cuvine,  aşadar,  să  ne  străduim  să  aducem  în  primul  rînd  roade  de  gîndt 
roade  ale  vieţii  noastre  interioare.  Se  ştie  că  izvorul  faptei  este  gîndul,  de  unde 
ies  şi  cele  bune  şi  cele  rele,  cum  ne  spune  şi  Mîntuitorul.  Este  deci,  pentru  noi, 

fiii  Bisericii,  necesar  sâ  ne  ţinem  cît  mai  mult  sub  control  gîndurile;  să  depânăm 
în  fiinţa  noastră  lăuntrică  cît  mai  multe  gînduri  de  pace,  de  dragoste  şi  stimă 
între  noi,  de  recunoştinţă  faţă  de  Dumnezeu  şi  alţi  binefăcători  ai  noştri,  de  bine- 
cuvîntare  şi  smerenie  ş.a.m.d.  Sf.  Apostol  Pavel  înşiră  chiar  cîteva  „roade  ale 
duhului*4,  ale  gîndului  adică,  ale  unei  conştiinţe  treze  şi  luminate  şi  anume:  „Dra¬ 
gostea,  bucuria,  pacea,  îndelunga  răbdare,  bunătatea,  credinţa,  blîndeţea,  înfrî- 
narea  poftelor**  (Gal.  5,  22 — 23).  Un  gînditor  creştin  de  altă  dată  asemăna  gîndurile 
rele  cu  păsările  care  pot  zbura  în  preajma  noastră,  fiind  însă  în  pyterea  noastră 
să  nu  le  lăsăm  să  ni  se  aşeze  pe  cap. 

Să  aducem  apoi  roade  de  vorbă,  adică  vorbe  de  zidire  între  noi,  de  binecu- 
vîntare,  de  mîngîiere,  de  sfat  bun,  iar  nu  de  blesteme,  de  bîrfeli,  înjurături,  de 
trivialităţi,  de  glume  nesărate  şi  alte  otrăvuri  „aducătoare  de  moarte**  (Iacob  3,  8), 
noi,  fiii  Bisericii,  trebuind  să  dovedim  că  nu  curge  „din  vîna  aceluiaşi  izvor  apa 
dulce  şi  apa  amară'*  (Iacob  3,  11). 

Să  aducem  desigur  roade  ale  creaţiei  pozitive,  folositoare,  nouă  şi  semenilor 
noştri,  roadele  talanţilor  cu  care  am  fost  înzestraţi  fiecare  dintre  noi. 

Nu  in  ultimul  rînd  şi  în  chip  special  să  aducem  roadele  faptelor  bune,  roadele 
milosteniei,  roadele  dragostei  noastre  creştine,  care  pot  fi  nenumărate,  potrivit  cu 
posibilităţile  fiecăruia  dintre  noi.  Vă  aduc  în  atenţie  două  exemple  recente: 
Eram  zilele  trecute  pe  una  din  străzile  noastre,  pe  care  se  afla  scos  la  plimbare 
un  grup  de  copii  de  la  un  orfelinat,  copii  care  desigur  se  bucură  de  îngrijirea 
cuvenită  din  partea  statului,  dar  spre  care  se  poate  revărsa  şi  dragostea  noastră. 
Un  cetăţean  cu  inimă,  cînd  îi  vede,  fuge  repede  la  o  cofetărie  care  se  afla  în  apro¬ 
piere  şi  cumpără  pentru  fiecare  copil  cîte  o  prăjitură,  făcîndu-le  tuturor  o  mare 
bucurie. 

Altădată  asistam  la  un  parastas,  la  care  cei  ce  l-au  solicitat  au  adus  şi  un 
coş  mare  cu  o  mulţime  de  pacheţele,  în  care  era  cîte  o  felie  de  cozonac,  un  ou, 
o  roşie  şi  ce  a  mai  putut  omul  sâ  pună.  La  sfîrşit  am  întrebat  care  este  destinaţia 
acestor  pacheţele.  Mi  s-a  răspuns  că  vor  fi  împărţite  la  un  cămin  de  bătrîni,  care 
nu  au  pe  nimeni  şi  cărora  un  gest  de  atente,  de  dragoste  din  partea  noastră 
le  cade  bine. 

Precum  vedem,  faptele  bune  pot  fi  făcute  într-o  gamă  nesfîrşită  de  forme, 
ele  însă  trebuind  să  pornească  din  gîndul  nostru  bun  şi  curat. 

Se  mai  cuvine  să  reţinem  că  în  lucrarea  de  rodire  a  vieţii  noastre,  primim 
şi  puteri  din  afara  noastră,  primim  şi  asistenţă  divină,  prin  harul  dumnezeiesc 
care  ne  întăreşte  în  a  face  binele  şi  în  a  ne  feri  de  rău. 

Folosindu-se  tot  de  o  asemănare  cu  viţa  de  vie,  de  acest  lucru  ne  încredin¬ 
ţează  chiar  Mîntuitorul  Iisus  Hristos  cînd  zice:  „Eu  sînt  butucul  viţei,  iar  voi 
mlâdiţele;  cel  ce  rămîne  întru  mine  şi  eu  întru  el  acela  aduce  roadă  multă** 
(Ioan  15,  5),  iar  Sf.  Apostol  Pavel  confirmă  adevărul  acestor  spuse,  cînd  ne  declară 
tuturor,  că  „toate  le  pot  întru  Hristos  care  mă  întăreşte**  (Filip.  4,  13). 

« 

Precum  vedem,  învăţătura  de  căpătîi  care  se  desprinde  din  parabola  evan¬ 
ghelică  de  la  Sf.  Liturghie  de  astăzi  este  aceea  că  Dumnezeu  ne-a  zidit  în  această 
lume,  spre  a  ne  fructifica  cît  mai  mult  viaţa,  aşa  cum  un  om  oarecare  sădeşte  vie 
spre  a  rodi  şi  a  se  bucura  de  roadele  sale. 

Am  reţinut  de  asemenea  că  rodirea  noastră  în  gînd,  în  vorbă  şi  în  faptă 
devine  reală,  evidentă,  mai  ales  atunci  cînd  stăm  în  strînsă  legătură  cu  butucul 
viţei,  cu  izvorul  vieţii  noastre  spirituale,  cu  Domnul  nostru  Iisus  Hristos,  care  ne 
ajută  la  împlinirea  gîndurilor  noastre  bune. 

Să  râmînem  deci  strîns  legaţi  de  butucul  viţei,  de  Iisus-Domnul  nostru,  de 
Biserica  Sa  cea  sfîntă,  ai  cărei  fii  sîntem,  şi  să  fim  încredinţaţi  că  pomul  vieţii 
noastre  se  va  încărca  de  roadele  care  trebuie  „să  rămînă**  şi-n  veşnicie  şi  pe  care 
Ziditorul  a  toate,  bunul  nostru  Părinte  ceresc  le  aşteaptă  de  la  noi  toţi.  Amin. 


Arhid.  Gh.  Papuc 

Căile  sfinţeniei  sînt  multe.  Pe  calea  muceniciei  au  mers  acele  persoane  care 
pentru  a-şi  apăra  credinţa  lor  au  renunţat  la  toate  bunătăţile  materiale,  au  primit 
să  sufere  felurite  chinuri  şi  apoi  moartea,  pentru  mărturisirea  credinţei. 

Ei  vedeau  în  moarte  viaţa,  iar  în  viaţă  moartea.  De  exemplu,  Sf.  Mucenic 
Gheorghe,  Dimitrie  şi  alţii. 

Sfinţii  cuvioşi  sînt  tot  un  fel  de  mucenici,  care  ei  de  bunăvoie  s-au  făcut 
mucenici  răbdînd  foamea,  setea,  frigul,  singurătatea  şi  mai  presus  de  toate  lupta 
cu  cel  rău. 

Sfinţii  ierarhi,  apărătdri  ai  dreptei  credinţe  şi  propovăduitorii,  ca  şi  sfinţii 
prooroci  sînt  diferite  alte  căi  ale  sfinţeniei. 

Ce  este  un  Sfînt  prooroc? 

Sînt  oameni  cu  o  viaţă  aleasă,  aleşi  de  Dumnezeu  şi  înzestraţi  de  El  cu  felu¬ 
rite  daruri  şi  mai  ales  cu  darul  înainte  văzător,  vestind  binefacerile  lui  Dum¬ 
nezeu  pentru  poporul  său,  precum  vestirea  pedepselor  şi  a  nenorocirilor  plănuite 
de  Dumnezeu  pentru  abaterile  de  la  dreapta  credinţă  sau  facerea  anumitor  păcate 
prin  care  se  călca  Legea  şi  poruncile  Lui. 

Toţi  Sf.  Prooroci  sînt  trecuţi  în  rîndul  sfinţilor  dar  de  sărbătorit  în  mod  deo¬ 
sebit  sărbătorim  numai  pe  Sf.  Ioan  Botezătorul  şi  pe  Sf.  Prooroc  Ilie,  pe  care  îl 
sărbătorim  azi. 

Din  multele  minuni  legate  de  Sf.  Prooroc  Ilie,  vom  aminti  astăzi  două  pe  care 
le  consider  mai  deosebite: 

1.  Importanţa  milosteniei 

2.  Păcatul  lăcomiei 

Asupra  acestor  două  întîmplări  legate  de  viaţa  Sf.  Prooroc  Ilie  voiesc  să  mă 
opresc  azi. 

I.  Fapta  milosteniei  o  avem  în  chipul  femeii  văduve  din  Sarepta  Sidonului, 
care  în  timpul  foametei  a  primit  pe  Sf.  Prooroc  Ilie  la  ea  fiind  trimis  de  Dumnezeu. 
Ea  se  afla  la  strîns  de  vreascuri  pentru  a-şi  putea  face  ultima  pîinişoară  pentru 
eş  şi  copilul  ei  şi  apoi  înfometaţi  să-şi  aştepte  moartea  cea  dureroasă. 

Proorocul  Ilie  îi  zice:  să  facă  trei  pîinişoare  prima  pentru  el  şi  apoi  pentru 
ei,  asigurînd-o  că  puţina  făină  şi  puţinul  ulei  nu  va  mai  scădea  ci  se  va  înmulţi. 

Şi  ce  minune,  ele  nu  mai  scad,  ci  cum  se  ia  se  înmulţesc. 

Sfîntul  Ilie  o  încreştinează  şi  o  învaţă  legea  Vechiului  Testament,  mai  săvîr- 
şind  şi  o  minune  în  casa  văduvei,  înviindu-i  fiul  care  murise. 

Milostenia  este  una  din  fiicele  iubirii  creştine.  Ea  nu  se  poate  naşte  decît  din 
iubirea  creştină.  Ea  are^  temelia  în  cuvintele  Mîntuitorului  care  zice:  „Cine  ajută 
pe  cei  săraci  pe  Mine  mă  ajută“.  In  Vechiul  Testament  se  zice:  „Cine  ajută  pe 
săraci  împrumută  pe  Dumnezeu''  (Prov.  19,  17). 

Din  mila  creştină  primim  în  casele  noastre  pe  cel  călător,  îmbrăcăm  pe  cel 
gol,  săturăm  şi  adăpăm  pe  cel  flămînd  şi  însetat,  cercetăm  pe  cel  bolnav,  mîn- 
gîiem  pe  cel  necăjit  şi  altele. 

Dar  să  nu  uităm  şi  să  ştim  că  noaptea  cea  mai  lungă  este  cînd  dormi  la 
cineva,  hrana  cea  fără  de  gust  este  cînd  o  cerşeşti  şi  haina  cea  mai  grea  este  cea 
cerşită  şi  altele. 

Bine  ar  fi  să  auzim  fiecare  glasul  conştiinţei  care  ne  întreabă:  cu  ce  gură 
vei  spune:  auzi-mă  Doamne,  dnd  tu  însuţi  nu  auzi  pe  săraci  sau  mai  adevărat 
pe  Hristos  care  strigA  către  tine  prin  săraci. 

II.  Păcatul  lăcomiei  şi  urmările  ei. 

Unul  din  multele  păcate  ce  le-a  făcut  familia  lui  Ahav  a  fost  şi  uciderea 
lui  Nabot. 

Nabot  era  im  om  care  avea  o  vie  frumoasă  ce  se  mărginea  cu  marile  grădini 
ale  lui  Ahav,  iar  acesta  voia  să  o  cumpere  spre  a-şi  mări  bogăţia  lui.  Acesta  voia 
să  o  cumpere  fie  pe  bani,  fie  în  schimb.  Nabot  zice:  nu  o  vînd  că  este  moştenire 
părintească.  Ahav  se  supără  rău  şi  astfel  Izabela  pune  pe  cîţiva  oameni  de-ai  lor 

să  spună  că  Nabot  a  vorbit  de  rău  împotriva  lui  Dumnezeu  şi  a  împăratului.  Nabot 
pe  baza  mărturiilor  mincinoase  este  judecat  la  moarte  şi  omorît  de  popor  prin 
aruncarea  cu  pietre  în  el.  După  aceasta  cu  uşurinţă  Ahav  ia  via  lui. 

Cunoscînd  aceasta  proorocul  Ilie  vine  la  Ahav  şi-i  povesteşte  că  în  acel  loc 
unde  cîinii  au  lins  sîngele  lui  Nabot  va  fi  lins  şi  sîngele  lui  pentru  fapta  săvîrşită 
de  el. 

După  trei  ani  de  zile  se  începe  un  mare  război  între  poporul  său  şi  poporul 
vecin.  El  fiind  biruit  fuge,  dar  este  prins  de  armatele  duşmane  şi  ucis  chiar  pe 
locul  unde  a  fost  ucis  şi  Nabot  iar  cîinii  îi  ling  sîngele  lui  ca  pe  al  lui  Nabot. 
Ostaşii  urmăresc  şi  pe  Izabela,  soţia  lui  Ahav,  care  s-a  ascuns  în  palat  la  ultimul 
etaj,  unde  ostaşii  o  prind,  jefuiesc  palatul  iar  pe  ea  o  aruncă  cu  capul  în  jos  şi 
astfel  moare  şi  ea. 

Aşa  a  fost  sfîrşitul  celor  ce  au  prigonit  legea  cea  sfîntă  şi  pe  credincioşii  ei. 

Iar  Sfîntul  prooroc  Ilie  ducînd  o  viaţă  îngerească  pe  acest  pâmînt  plin  de 
păcate,  Dumnezeu  a  hotărît  să-l  ea  în  cer  între  cetele  îngereşti  şi-a  drepţilor  cu 
trupul  lui  neatins  de  păcate. 

In  convorbirea  lui  cu  ucenicul  Elisei,  văd  deodată  după  cîteva  minuni  un  car 
de  foc  că-1  înalţă  pe  Ilie  cu  trupul  spre  cer. 

Toate  acestea  le  aflăm  mai  pe  larg  în  Sfînta  Scriptură  la  Cartea  IlI-a  împă¬ 
raţilor,  cap.  17,  22.  Amin. 

Arhim.  Serafim  Man 


FERIREA  DE  RĂZBUNARE 

PREDICA  LA  TĂIEREA  CAPULUI  SFÎNTULUI  IOAN  BOTEZĂTORUL 


„far  Irod  tetrargul,  mustrat  fiind  de  el 
pentru  Irodiada,  femeia  lui  Filip,  fratele 
său ...  a  închis  pe  Ioan  în  temniţă “ 

(Luca,  3,  19 — 20) 


Istoria  biblică  cuprinde  în  scrierile  sale  unele  întîmplări  vrednice  de  cre¬ 
zare,  pricini  de  praznice  bisericeşti,  ocazii  din  care  putem  culege  învăţăminte 
pentru  viaţa  noastră. 

O  istorisire  de  nedreaptă  răzbunare  a  fost  citită  din  Sfînta  Evanghelie 
astăzi,  la  „Tăierea  capului  Sfîntului  Ioan  Botezătorul4*. 

Irod  Tetrarhul  a  săvîrşit  păcat  de  adulter.  Sfîntul  Ioan  a  mustrat  păcatul 
acestui  stăpînitor  de  lume  din  vremea  sa.  Rezultatul  nefericit  a  fost  închiderea 
proorocului  în  temniţă.  Apoi,  culmea  răzbunării  a  fost  văzută  în  tăierea  capului 
acestui  mare  sfînt.  Ce  nedreptate! 

In  această  nedreptate  de  ucidere,  se  vede  de  o  parte  postul  sfîntului,  de  alta 
îmbuibarea  regelui!  In  stăpînirea  de  sine  este  desăvîrşirea  fecioriei;  în  desfrînare 
se  vede  păcat  de  adulter!  Sus,  în  palat,  a  fost  veselia  beţiei  cu  prea  săturare;  jos, 
în  temniţă,  supărare  şi  foame!  La  sfînt,  dragostea  de  bine  mărturisit;  la  Irod,  ură 
pentru  adevăr.  La  sfîntul  prooroc  dreptate  şi  mustrare,  la  Irodiada  viclenie  de 
insistenţă  pentru  moarte! 

De  ce  acestea?  Pentru  lauda  Sfîntului  Ioan  Botezătorul,  cînd,  vrednicia  se 
vede  în  virtute  şi  slăbiciunea  în  păcate! 

Să  căutăm  în  cele  ce  urmează  istorisirea  evanghelică  desţfre  tăierea  capului 
Sfîntului  Ioan  Botezătorul,  apoi,  în  partea  a  doua,  să  primim  îndemn  pentru 
ferirea  noastră  de  răzbunare. 

I 

Sfînta  Scriptură  ne  mărturiseşte  adevăr  de  întîmplare: 

„Irod,  prinzînd  pe  Ioan,  l-a  legat  şi  l-a  pus  în  temniţă,  pentru  Irodiada, 
femeia  lui  Filip,  fratele  său' 4  (Matei,  14,  3). 

„ Căci  loan  a  zis  lui  Irod:  Nu-ţi  este  îngăduit  să  ţii  pe  femeia  fratelui  tău. 
Iar  Irodiada  îl  ura  şi  voia  să-l  omoare  dar  nu  putea,  căci  Irod  se  temea  de 

Ioan,  ştiindu-l  bărbat  drept  şi  sfînt,  şi-l  ocrotea ...  Şi  într-o  zi  cu  bun  prilej,  cînd 
Irod,  de  ziua  sa  de  naştere,  a  făcut  ospăţ  dregătorilor  lui  şi  căpeteniilor  oştirii 
şi  fruntaşilor  din  Galileea,  şi  fiica  Irodiadei,  intrînd  şi  jucînd,  a  plăcut  lui  Irod 
şi  celor  ce  şedeau  cu  el  la  masă.  Iar  regele  a  zis  fetei:  Cere  de  la  mine  orice  vei 
voi  şi  îţi  voi  da . . .  Şi  ea,  ieşind,  a  zis  mamei  sale:  Ce  să  cer?  Iar  Irodiada  i-a 
zis:  Capul  lui  Ioan  Botezătorul.  Şi  intrînd  îndată,  cu  grabă,  la  rege,  i-a  cerut , 
zicînd:  Vreau  să-mi  dai  îndată  pe  tipsie,  capul  lui  Ioan  Botezătorul.  Şi  regele  s-a 

întristat  adine,  dar  pentru  jurămînt  şi  pentru  cei  ce  şedeau  cu  el  la  masă,  n-a 

voit  sâ-şi  calce  cuvîntul.  Şi  îndată  trimiţînd  regele  un  paznic,  a  poruncit  a-i 

aduce  capul.  Şi  acela  mergînd,  i-a  tăiat  capul  în  temniţă,  l-a  adus  pe  tipsie  şi 
l-a  dat  fetei,  iar  fata  l-a  dat  mamei  sale "  (Marcu  6,  18 — 22,  24 — 28). 

Sfîntul  Ioan  Botezătorul  a  fost  îndreptăţit  să  mustre  pe  Irod.  Proorocul  cel 
aspru  cu  sine  a  ştiut  cele  scrise  de  împăratul  David  în  cartea  psalmilor:  „Fericiţi 
cei  fără  prihană  în  cale,  care  umblă  in  legea  Domnului "  (Ps.  118,  1).  Datoria 
îndreptării  răului  spre  bine  este  recunoscută:  „Fraţilor,  chiar  de  va  cădea  un  om 
în  vreo  greşeală,  voi  cei  duhovniceşti,  îndreptaţi-l  pe  unul  ca  acesta...'4  (Gal.  6,  1). 
Cel  sfînt  —  din  dragostea  binelui  —  a  mustrat  pe  cel  păcătos. 

Pe  cît  a  fost  Sfîntul  Ioan  de  drept,  pe  atît  a  fost  Irod  de  vinovat  prin 
întreita  lui  păcătuire: 

Mai  întîi  a  greşit  faţă  de  porunca  a  zecea  din  Decalog,  unde  se  spune: 
„  . .  .Să  nu  doreşti  femeia  aproapelui  tău  . . .“  (leş.  20,  17). 

A  doua  greşeală  a  lui  Irod  se  vede  în  călcarea  poruncii  date  de  Mîntuitorul: 
„Să  nu  vă  juraţi  nicidecum . . ."  (Matei,  5,  34). 

A  treia  greşeală,  şi  aceasta  este  foarte  mare,  se  vede  în  călcarea  poruncii  a 
şasea  din  Decalog,  unde  scrie:  „Să  nu  ucizi 44  (leş.  20,  13). 

După  această  întreită  păcătuire,  adîncimea  prăpastiei  morale,  în  care  a  căzut 
Irod,  este  ascultarea  concubinei  sale,  a  Irodiadei.  Ce  folos  că,  „regele  s-a  întristat44? 
(Matei  14,  9).  Dacă  n-a  renunţat  la  jurămînt,  a  săvîrşit  păcatul  uciderii  celui  mai 
mare  dintre  sfinţi.  Ce  cădere  morală! 

Iată  nevinovăţia  Sfîntului  Ioan  Botezătorul  şi  întreita  păcătuire  a  lui  Irod, 
păcătuire  în  care  a  triumfat  răzbunarea  Irodiadei,  a  concubinei  regelui. 

In  partea  a  doua  din  această  cuvîntare,  să  căutăm  învăţătură  despre  ferirea 
noastră  de  răzbunare. 


II 


Ce  este  răzbunarea? 

Se  poate  răspunde  aşa:  Răzbunarea  este  o  pornire  cu  mînie  asupra  celor 
ce  au  făcut  ceva  neplăcut,  fie  cu  intenţie  bună,  fie  cu  intenţie  rea,  este  o  nedrep¬ 
tate  pricinuita  de  ambiţie,  o  satisfacere  pătimaşă  de  pedepsire  a  celor  din  jur. 

Intr-o  zicală  se  spune  că:  Răzbunarea  este  arma  nebunului. 

Ca  o  lucrare  a  răului,  răzbunarea  poate  avea  asupra  noastră  două  căi  de 
împlinire;  căi  de  care  trebuie  să  ne  ferim: 

Mai  întîi,  trebuie  să  ne  ferim  de  răzbunarea  altora  asupra  noastră.  Chiar 
şi  cînd  sîntem  nevinovaţi  —  ca  şi  Sfîntul  Ioan  în  spunere  de  povaţă  bună  —  ne 
putem  trezi  cu  răutăcioase  răzbunări.  In  aceste  rele  cazuri,  să  credem  că:  „Cel 
ce  se,  răzbună,  de  la  Domnul  va  afla  pedeapsă  şi  păcatele  lui  le  va  ţine  minte 44 
(Inţ.  Sir.  28,  1). 

In  al  doilea  rînd,  avem  obligaţia  noastră  de  creştini,  să  trăim  în  virtutea 
dragostei,  care,  „toate  le  suferă,  toate  le  crede,  toate  le  nădăjduieşte ,  toate  le 
rabdă "  (I  Cor.  13,  7).  Ca  nişte  cunoscători  ai  Sfintei  Scripturi,  ascultăm  îndemnul 
Sfîntului  Apostol  Pavel,  care  zice:  „Nu  vă  răzbunaţi  singuri,  iubiţilor,  ci  lăsaţi 
loc  mîniei  (lui  Dumnezeu),  căci  scris  este:  A  mea  este  răzbunarea;  Eu  voi  răsplăti, 
zice  Domnul"  (Rom.  12,  19). 

Ferirea  de  răzbunare,  a  altora  asupra  noastră  şi  a  noastră  asupra  altora,  este 
învăţătura  practică  primită  în  această  zi,  cînd,  din  pricina  răzbunării  unei  femei 
a  fost  tăiat  capul  celui  mai  mare  sfînt,  a  celui  din  urmă  prooroc  şi  înainte-mergă- 
torul  Domnului  nostru  Iisus  Hristos. 


* 

Această  sărbătoare  este  pentru  noi  pricină  de  cinstire  a  Sfîntului  Ioan  Bote¬ 
zătorul.  Fiind  zi  de  jale  pentru  moartea  postitorului  din  pustia  Iordanului,  se  cere 
să  petrecem  astăzi  în  post  şi  în  rugăciune. 

Păcatele  săvîrşite  de  Irod  să  fie  departe  cu  practicarea  lor  în  viaţa  voastră. 

Răzbunarea  Irodiadei  să  fie  socotită  ca  o  faptă  rea  de  nedreptate.  Imitarea 
acestei  răzbunări  nici  să  nu  ne  treacă  prin  gînd. 

Să  ne  ferim  de  răzbunarea  altora;  să  nu  ne  răzbunăm  pe  nimeni. 

Ca  încheiere  zicem:  „Pe  cel  ce  a  fost  cunoscut  mai  mare  între  prooroci,  şi  a 
fost  mai  ales  decit  Apostolii,  cu  cîntâri  de  laudă  să-l  încununăm,  pe  înainte-mer- 
gătorul  Darului;  căci  i  s-a  tăiat  capul  pentru  Legea  Domnului1 '  (Luminînda  sărbă¬ 
torii).  Amin. 


Pr.  7.  Buta 


OMUL 

—  PREDICA  la  îNMORMlNTARE  — 

„Cînd  privesc  cerurile,  lucrul  mîinilor 
Tale,  luna  şi  stelele  pe  care  Tu  le-ai  în¬ 
temeiat,  îmi  zic:  ce  este  omul  că-Ţi  amin¬ 
teşti  de  el?  Sau  fiul  omului,  că-l  cerce¬ 
tezi  pe  el?u  (Ps.  8,  3—4) 


îndurerată  familie  şi  întristată  asistenţă,  în  diferitele  împrejurări  ale  vieţii 
fiecare  dintre  noi  se  întreabă  împreună  cu  proorocul  David  „ce  este  omulu,  care 
sînt  rosturile  sale  pe  pămînt,  care  este  ţinta  vieţii  sale?  In  mod  deosebit  însă 
aceste  întrebări  ne  frămîntă  atunci  cînd  firul  vieţii  unei  fiinţe  dragi  se  curmă, 
atunci  cînd  ne  doare  dispariţia  ei  şi  ceva  din  străfundul  eului  nostru  interior  ne 
spune  că  nu  se  poate  să  fie  dispărut  pentru  totdeauna. 

Vom  încerca  să  ne  răspundem  creştineşte  la  această  întrebare,  ca  sufletele 
noastre  să  se  mîngîie,  „ca  să  nu  ne  întristăm,  ca  ceilalţi,  care  nu  au  nădejde*' 
(I  Tes.  4,  13),  ca  să  rămînem  pe  linia  optimistă  a  strămoşilor  noştri  pentru  care 
moartea  nu  însemna  un  sfîrşit  ci  o  poartă  prin  care  Cel  Nemuritor  îi  chema  de  la 
moarte  la  viaţă. 

Omul,  spune  Micul  dicţionar  enciclopedic,  este  o  fiinţă  socială  care  se 
caracterizează  prin  capacitatea  de  a  făuri  unelte  şi  de  a  transforma  cu  ajutorul 
lor  realitatea  înconjurătoare,  prin  gîndire  şi  limbaj  articulat. 

Etimologic  cuvîntul  om  vine  de  la  humus = pămînt  şi  defineşte  ceea  ce  este 
perisabil  în  noi,  surprinde  omenescul  sub  aspectul  său  trecător,  convins  fiind  ori¬ 
cine  că  „pămînt  sîntem  şi  în  pămînt  ne  vom  întoarce".  O  cîntare  de  la  înmor- 
mîntare  spune  cu  atîta  tristeţe:  „să  mergem  şi  să  vedem  în  morminte  că  oase 
goale  este  omul,  mîncare  viermilor  şi  putreziciune  şi  să  cunoaştem  ce  este  bogă¬ 
ţia,  frumuseţea,  tăria  şi  podoaba". 

Să  nu  uităm  însă  că  grecii  îl  numesc  pe  om  antropos,  adică  cel  ce  priveşte 
în  sus,  cel  ce  caută  spre  cele  ce  depăşesc  materialul.  Acesta  este  aspectul  de 
lumină,  de  slavă,  ce-1  caracterizează  pe  om,  este  spiritualul  din  om.  Rezumînd 
cele  două  aspecte,  cele  două  laturi  ale  fiinţei  umane,  o  altă  cîntare  de  la  înmor- 

mint  are  dă  definiţia  cea  mai  potrivită  a  omului:  „Chipul  slavei  Tale  celei  negrăite 
sînt,  măcar  deşi  port  ranele  păcatelor*'.  Sau  spus  altfel:  „sîntem  făptura  lui 
Dumnezeu,  după  chipul  şi  asemănarea  Lui,  care  greşim  pentru  că  haina  pămîn- 
tească  a  sufletului  nostru  etern  e  prea  greoaie  şi  nevrednică  de  cer,  dar  cu  avîn- 
tul  nostru  spre  frumos  şi  adevăr,  sîntem  lumină  din  lumină,  Dumnezeu  adevărat 
din  Dumnezeu  adevărat**. 

Omul  este  om  aşa  întreg,  trup  şi  suflet,  smerenie  şi  mărire.  Nimeni  nu  se 
îndoieşte  de  partea  materială  din  noi.  In  ce  priveşte  partea  spirituală,  care  „atunci 
cînd  pulberea  se  întoarce  în  pămîntul  din  care  s-a  luat,  se  întoarce  la  Dum¬ 
nezeu  care  a  dat-o4*  ( Ecel .  12,  7),  întrucît  nu  cade  sub  experienţa  simţurilor  ar 
putea  exista  îndoieli.  Ca  şi  alte  fenomene  invizibile  dar  reale,  sufletul  nostru  care 
străbate  prin  trupul  material  şi  este  legat  de  el,  se  caracterizează  prin  anumite 
trăsături  care  îi  fac  evidentă  prezenţa.  Sufletul,  chipul  lui  Dumnezeu  din  noi, 
ne  face  să  fim  „cineva**  şi  nu  „ceva**.  De  fapt  nu  numai  sufletul,  ci  după  Sf. 
Irineu  şi  trupul  e  creat  după  chipul  lui  Dumnezeu,  întrucît  Creatorul  i-a  dat 
forma  pe  care  avea  să  o  ia  Fiul  lui  Dumnezeu  Iisus  Hristos  atunci  cînd  Se  va 
întrupa.  In  perspectiva  vieţii  veşnice,  la  a  doua  venire  a  Domnului  Hristos  şi 
trupul  va  învia  şi  se  va  îmbrăca  în  nemurire,  unindu-se  din  nou  cu  sufletul. 

Să  revenim.  Trăsăturile  chipului  lui  Dumnezeu  din  om,  .adică  ale  sufletului, 
sînt  în  mare  următoarele:  conştiinţa  de  sine,  capacitatea  cunoaşterii,  darul  vor¬ 
birii,  libertatea,  posibilitatea  perfecţionării  şi  desăvîrşirii  morale,  nemurirea.  Aceste 
trăsături  ne  duc  pe  noi  pe  cale  raţională  să  tragem  concluzia  că  în  noi  există 
o  parte  spirituală,  nemaipomenind  faptul  că  acest  adevăr  este  afirmat  cu  tărie  de 
cuvîntul  lui  Dumnezeu. 

Omul  este  din  punct  de  vedere  spiritual  o  „reduplicare"  a  Spiritului  creator, 
o  fiinţă  care  se  gîndeşte  pe  sine,  o  fiinţă  care  fiind  creată  de  Dumnezeu  după 
chipul  Său,  e  capabilă  să  intre  în  legătură  cu  El  şi  se  doreşte  chiar  după  unirea 
cu  El.  In  planul  lui  Dumnezeu  omul  are  un  rol  superior  unic  în  lume  şi  un  destin 
supranatural.  Omul  este  creat  de  Dumnezeu  pentru  Dumnezeu.  Dmnezeu  a  creat 
lumea  pentru  om  ca  la  rîndu-i  omul  străduindu-se  să  devină  stăpîn  înţelept  al 
lumii,  transformînd  natura  şi  îmblînzindu-o  să  o  poată  oferi  ca  un  dar  lui  Dum¬ 
nezeu. 

In  strădania  pentru  mai  bine,  în  iureşul  muncii  creatoare  îl  întîlnim  pe  om 
în  două  ipostaze:  a)  întîi  ca  muncitor  harnic,  truditor,  care  cu  unealta  lui 
scoasă  din  pămînt  cucereşte  cu  greu  pămîntul  şi  şi-l  face  proprietate.  Venerabilă 
este  mîna  lui  aspră,  noduroasă,  căci  ea  poartă  sceptrul  acestei  planete.  Venerabilă 

este  faţa  lui  aspră,  bătută  de  vînturi,  căci  este  faţa  unui  om  care  trăieşte  aşa 

cum  trebuie  să  trăiască  un  om;  b)  apoi  ca  truditor  pe  tărîm  spiritual,  muncind 
pentru  cele  trebuincioase  sufletului,  nu  pentru  pîinea  trupească  ci  pentru  pîinea 
vieţii. 

In  amîndouă  aceste  ipostaze  omul  valorează  mult.  Nu  zadarnic  se  fac  efor¬ 
turi  uriaşe  pentru  a  salva  de  la  pieire  această  creatură  plămădită  din  smerenie 
şi  din  mărire.  Omul  cu  destinul  său  suprapămîntesc,  după  cuvîntul  Mîntuito- 
rului,  valorează  mai  mult  decît  toată  lumea  materială  (Marcu  8,  36). 

Dacă  privind  imensitatea  spaţiilor  ce  ne  înconjoară,  copleşiţi  ne-am  întrebat 
împreună  cu  psalmistul  David  ce  este  omul,  să  ne  răspundem  împreună  cu  el: 

„ne-ai  micşorat  doar  cu  piiţin  faţă  de  îngeri,  cu  mărire  şi  cu  cinste  ne-ai  încu¬ 

nunat44  (Ps.  8,  5).  Amin. 


Pr.  loan  Andreicuţ 

Sfinţirea  bisericii  din  parohia  Coveş,  prot.  Agnita 

Parohia  Coveş  este  aşezată  pe  o  vale  mănoasă,  nu  departe  de  intrarea  dinspre 
vest  în  Agnita,  orăşelul  din  inima  geografică  a  ţării  noastre. 

Actuala  biserică  din  Coveş,  continuatoarea  alteia  mai  vechi  din  lemn,  a  fost 
zidită  între  anii  1847 — 1851,  sub  păstorirea  preotului  Eftimie  Roman. 

In  decursul  anilor  acestei  biserici  i  s-au  făcut  o  seamă  de  reparaţii  şi  modi¬ 
ficări,  ca  de  pildă,  în  anul  1897,  cînd,  sub  preotul  Gheorghe  Borzea,  i  s-au  înăl¬ 
ţat  zidurile,  ca  şi  mai  aproape  de  noi,  sub  preotul  Liviu  Cioca. 

Prin  grija  harnicului  preot  Ioan  Jurcă,  actualul  paroh,  şi  jertfelnicia  vredni¬ 
cilor  credincioşi  din  Coveş,  nu  mulţi  la  număr,  dar  mari  la  suflet,  bisericii  Ador¬ 
mirea  Maicii  Domnului  din  Coveş  i  s-au  făcut,  începînd  cu  1983,  reparaţii  capitale, 
lucrări  de  consolidare  a  zidurilor,  înlocuirea  acoperişului,  a  ferestrelor,  ridicarea 
unui  nou  cafas,  biserica  fiind  totodată  înzestrată  cu  un  nou  şi  foarte  frumos 
mobilier,  cu  o  catapeteasmă  total  înnoită,  dar  mai  ales  cu  o  haină  picturală  plăcută, 
executată  de  pictorul  Căzilă  I.  Ioan  din  Sibiu. 

Astfel  înnoită,  biserica  a  fost  sfinţită  de  I.  P.  S.  Mitropolit  Antonie  al  Ardealu¬ 
lui,  Duminică,  10  iulie  1988,  cînd  cu  adevărat  întreaga  parohie  a  îmbrăcat  haină  de 
sărbătoare,  fâcînd  Arhipăstorului  de  la  Sibiu  o  plină  de  dragoste  primire. 

După  slujba  de  sfinţire,  programul  a  continuat  cu  Sf.  Liturghie  arhierească, 
săvîrşită  în  curtea  bisericii  şi  cu  participarea  credincioşilor  din  Coveş  şi  împreju¬ 
rimi.  Sărbătoarea  a  avut  şi  un  caracter  ecumenist,  fiind  de  faţă  cu  unii  din  credin¬ 
cioşii  lor  C.  pr.  romano-catolic  Heghedus  Ioan  din  Agnita  şi  dl.  pastor  reformat 
Sebe  Francisc  Iosif  din  Bîrghiş. 

Răspunsurile  au  fost  date  de  un  cor  restrîns  al  studenţilor  de  la  Institutul 
Teologic  Universitar  din  Sibiu. 

în  cadrul  Sf.  Liturghii  ectenie  specială  s-a  făcut  pentru  ctitorii,  preoţii  sluji¬ 
tori  şi  toţi  credincioşii  parohiei  Coveş  adormiţi  întru  Domnul. 

La  sfîrşitul  Sf.  Liturghii,  cuvînt  de  bun  venit  a  rostit  P.  C.  prot.  Gr.  Cernea 
(Agnita),  care  a  tălmăcit  bucuria  preotului  şi  credincioşilor  coveşeni  şi  din  împre¬ 
jurimi.  nrilejuită  de  prezenţa  în  mijlocul  lor  a  Arhipăstorului  lor,  evenimentul  acesta 
înscriindu-se  „cu  litere  de  aur“  în  memoria  fiilor  Bisericii  noastre  de  pe  acele 
meleaguri. 

P.  C.  Sa  a  făcut  apoi  o  scurtă  prezentare  a  preotului  şi  credincioşilor  din 
Coveş,  precum  şi  a  activităţii  pastoral-misionare,  gospodăreşti  şi  ecumenice  ce  se 
desfăşoară  la  cele  41  de  parohii  şi  filii  din  prot.  Agnita,  pe  plaiurile  agniţene 
avîndu-şi  obîrşia  şi  vestiţii  zugravi  populari  de  altădată:  Fraţii  Grecu,  în  prot. 
Agnita  aflîndu-se  trei  biserici  pictate  de  ei,  biserici  care  fac  cinste  acestei  zone, 
pictura  acestor  biserici  avînd  şi  un  vădit  caracter  social,  protestatar,  împotriva 
asupririi  stăpînirilor  străine  de  altădată. 

A  vorbit  apoi  C.  pr.  I.  Jurca,  parohul  local,  care  a  exprimat  nemărginita 
bucurie,  a  sa  şi  a  credincioşilor  săi,  că  şi-au  văzut  lucrările  terminate  de  la  biserică 
şi  încoronarea  acestor  lucrări  de  către  I.  P.  S.  Mitropolit  Antonie,  căruia  îi  mulţu¬ 
meşte  pentru  bunăvoinţa  de  a  veni  în  mijlocul  lor. 

In  continuare,  C.  Sa  a  făcut  un  scurt  istoric  al  localităţii  Coveş,  care-şi  pierde 
obîrşia  în  negura  veacurilor,  pe  hotarul  său  aflîndu-se  şi  unele  locuri  cu  rezonanţă 
istorică  şi  socială,  ca  de  pildă  Dealul  furcilor,  locul  de  supliciu  al  unor  înaintaşi, 
dintre  ei  8  români  ucişi  mişeleşte  în  anul  1848  de  către  stăpînirea  din  acei  ani. 

Oprindu-se  la  biserica  parohială,  C.  pr.  I.  Jurcă  a  prezentat  lucrările  de  îilnoire 
care  i  s-au  făcut,  executate  cu  eforturile  aproape  în  totalitate  ale  puţinilor,  168  de 
familii,  dar  vrednicilor  credincioşi  din  Coveş  sau  plecaţi  din  Coveş,  cărora  le 
aduce  calde  şi  profunde  mulţumiri. 

Mulţumeşte  bunului  Dumnezeu  pentru  toate  binefacerile  Sale. 

Un  salut  în  numele  celorlalte  confesiuni  a  exprimat  în  continuare  dl.  pastor 
Sebe  Francisc,  care,  plecînd  de  la  un  text  biblic  din  V.  Testament  referitor  la 
sfinţirea  templului  lui  Solomon  (III  Regi,  8,  63),  se  alătură  bucuriei  credincioşilor 
români,  care-şi  inaugurează  astăzi  „muzeul  viu  al  strămoşilor  de  credinţă  bizan¬ 
tină  (ortodoxă)'*,  pictura  bisericii,  faţă  de  care  Domnia  Sa  are  simţăminte  de  admi¬ 
raţie,  constituind  o  „comoară**  ce  va  ajuta  credincioşilor  în  a  se  zidi  tot  mai  mult 
în  dragostea  şi  preamărirea  lui  Dumnezeu. 

Prin  năzuinţele  noastre,  ale  tuturor  spre  bine,  şi  prin  responsabilitatea  noastră 
comună,  a  subliniat  atît  de  potrivit  dl.'  pastor  Sebe,  să  facem  ca  „pămîntul  pe  care 
trăim  să  fie  o  pagină*  de  Liturghie**. 

Un  bogat  cuvînt  de  învăţătură  a  rostit  apoi  I.  P.  S.  Mitropolit  Antonie ,  care, 
după  ce  a  felicitat  şi  a  mulţumit  preotului  şi  credincioşilor  pentru  munca  depusă 
la  biserică  şi  zidirea  vieţii  lor  creştineşti,  a  valorificat  unele  pasaje  din  rugăciunea  * 
mare  de  la  sfinţirea  bisericii,  ca  de  exemplu:  Doamne,  biserica  aceasta  „fâ-o  să  fie 
lumină  celor  înviforaţi,  lecuire  celor  pâtimitori,  bolnavilor  scăpare,  diavolilor  în- 
fricoşare**. 

In  această  jirdine  de  idei,  I.  P.  S.  Sa  a  subliniat  că  biserica  este  loc  special  de 
întîlnire  cu  Dumnezeu,  unde,  uitînd  de  „toată  grija  cea  lumească4*,  să  ne  curăţim 
cît  mai  mult  sufletul,  viaţa,  loc  special  unde  venim  să  stăm  de  vorbă  cu  Dumnezeu, 
dar  unde  să  venim  nu  numai  cu  cereri,  ci  şi  cu  rugăciuni  de  mulţumire  şi  prea¬ 
mărire  a  lui  Dumnezeu,  pentru  toate  binefacerile  pe  care  le  revarsă  asupra  noastră. 

„Să  nu  amînăm  drumurile  noastre  de  mulţumire  către  binefăcătorii  noştri**, 
a  subliniat  I.  P.  S.  Sa,  explicînd  apoi  noţiunea  de  ctitor,  categorie  în  care  au  intrat 
şi  credincioşii  din  Coveş,  pentru  care  în  bisericile  noastre  se  fac  permanent  rugă¬ 
ciuni,  care  vor  trage  desigur  în  cumpănă  la  Judecata  finală,  cînd  vor  fi  avute  în 
vedere  şi  urmările  faptelor  noastre,  bune  sau  mai  puţin  bune. 

I.  P.  S.  Mitropolit  Antonie  a  adus  în  atenţia  credincioşilor  şi  pericopa  evan¬ 
ghelică  din  Duminica  respectivă,  cu  vindecarea  slăbănogului  din  Capernaum,  pe 
marginea  căreia  a  evidenţiat  cu  deosebire  faptul  că  la  originea  multor  boli  ale 
noastre  stă  păcatul,  patimile,  din  care  motiv  şi  Mîntuitorul  a  iertat  mai  întîi  păca¬ 
tele  slăbănogului  şi  apoi  l-a  vindecat,  precum  şi  puterea  rugăciunii  care  se  face 
pentru  alţii,  cum  a  fost  luată  în  seamă  şi  credinţa  şi  ruga  prietenilor  slăbănogului, 
îndrumînd  în  a  ne  ruga  cît  mai  mult  unii  pentru  alţii. 

I.  P.  S.  Sa  a  îndemnat  de  asemenea  la  convieţuire  frăţească  cu  toţi  semenii 
noştri,  indiferent  cine  sînt,  la  creşterea  copiilor  în  duhul  muncii  şi  al  virtuţilor  noas¬ 
tre  creştineşti,  la  hărnicie  şi  muncă  conştiincioasă. 

Pentru  munca  depusă  pe  tărîm  pastoral  şi  gospodăresc,  C.  pr.  I.  Jurca  a  fost 
distins  şi  hirotesit  întru  „iconorn**,  acte  de  apreciere  înmînîndu-li-se  de  asemenea 
d-lui  epitrop  loan  Herciu,  cît  şi  consiliului  şi  comitetului  parohial. 

La  agapa  care  a  urmat,  corul  parohial,  credincioşi  de  toate  vîrstele  au  susţinut 
un  adevărat  program  artistic,  constînd  din  compoziţii  corale,  religioase  şi  patrio¬ 
tice,  recitări  etc. 

Tot  cu  acest  prilej  an  toastat:  P.  C.  cons.  Gh.  Papuc ,  care  a  vorbit  despre 
„îmbelşugarea  roadelor  pămîntului“,  atît  de  evidentă  pe  plan  material,  cît  şi  spiri¬ 
tual,  şi  îa  parohia  Coveş:  dî.  epitrop  I.  Herciu.  în  numele  organelor  parohiale, 
C.  pr.  I.  Jurca,  care  a  mulţumit  pentru  distincţia  primită;  dl.  I.  Căzilă,  despre  felul 
în  care  a  lucrat  la  Coveş;  P.  C.  cons.  C.  Mitea.  despre  unele  osteneli  ale  I.P.  S.  Sale; 
P.  C.  prot.  I.  Găban,  în  numele  protopopiatului  Mediaş,  şi  P.  C.  prot.  Gr.  Cernea , 
care  a  invitat  pe  Arhipăstor  să  mai  poposească  în  prot.  Agnita. 

In  încheiere  a  luat  cuvîntul  I.P.  S.  Mitropolit  Antonie,  care  a  mulţumit  pen¬ 
tru  programul  artistic  susţinut  şi  celor  ce  au  ostenit  cu  agapa,  aducînd  totodată 

în  atenţie  unele  semnificaţii  majore  ale  cîtorva  din  marile  aniversări  ale  anului  în 
curs:  70  de  ani  de  la  Unirea  Transilvaniei  cu  România;  100  de  ani  de  la  moartea 
preotului  poet  Alex.  Mateevici,  300  de  ani  de  la  tipărirea  Bibliei  de  la  Bucureşti; 
300  de  ani  de  la  urcarea  pe  tron  a  voievodului  Constantin  Brîncoveanu  ş.a.f  cuvîn- 
tarea  constituind  o  adevărată  lecţie  de  ziditor  patriotism. 

La  întoarcerea  spre  Sibiu,  î.  P.  S.  Sa  a  vizitat  biserica  din  filia  Ţichindeal, 
una  din  cele  mai  reprezentative  biserici  pictate  de  fraţii  Grecu  din  Săsăuş,  la 
invitaţia  insistentă  a  unui  consilier  bisericesc  de  mare  inimă,  Florian  Dragoman. 

Gh.  P. 


Festivitatea  deschiderii  cursurilor  de  îndrumare  misionară  şi  pastorală 
a  preoţilor  —  seria  a  74-a  de  la  Institutul  Teologic  Universitar  din  Sibiu 


Cursurile  de  îndrumare  misionară  şi  pastorală  a  preoţilor,  seria  a  74-a,  ţinute 
la  Institutul  Teologic  Universitar  din  Sibiu  în  luna  iulie  1988  şi  frecventate  de 
peste  200  de  preoţi  din  cuprinsul  tuturor  eparhiilor  Patriarhiei  Române,  au  fost 
deschise  festiv  în  ziua  de  19  iulie  a.c.  La  această  festivitate,  ce  a  avut  loc  în  aula 
Institutului,  au  participat  I.  P.  S.  Mitropolit  Dr.  Antonie  Plămădeală  al  Ardealului, 
însoţit  de  P.  C.  arhim.  D.  Dan,  vicar  administrativ,  P.  C.  consilier  C.  Mitea  şi 
P.  C.  inspector  eparhial  R.  Bar,  P.  C.  arhidiacon  Dr.  Constantin  Voicu,  Rectorul 
Institutului  Teologic  Universitar  Sibiu,  profesorii  şi  toţi  preoţii  cursanţi.  La  festi¬ 
vitate  a  fost  prezent  şi  a  făcut  parte  din  prezidiu  şi  Domnul  Inspector  de  Culte  al 
Judeţului  Sibiu  S.  Bogdan.  Programul  festiv  a  constat  din  trei  cuvîntări  şi  trei 


46 


MITROPOLIA  ARDEALULUI 


piese  muzicale,  acestea  din  urmă  fiind  executate  de  corul  preoţilor  cursanţi  condus 
de  P.  C.  arhid.  lector  Ioan  Popescu. 

Festivitatea  a  fost  deschisă  de  cuvîntul  rostit  de  P.  C.  arhid.  prof.  Dr.  C.  Voicu, 
rectorul  Institutului.  P.  C.  Sa  a  subliniat  însemnătatea  acestui  popas  festiv  pentru 
cursanţi,  făcînd  un  scurt  istoric  al  acestor  ( cursuri  şi  zăbovind  asupra  rostului  şi 
însemnătăţii  lor  privind  împrospătarea  cunoştinţelor  teologice  ale  preoţilor,  înnoi¬ 
rea  metodelor  de  pastoraţie,  cultivarea  capacităţii  slujitoare  a  păstorului  de  suflete, 
păstrarea  doctrinei  ortodoxe  a  Bisericii  străbune  şi  întărirea  vieţii  morale  a  sluji¬ 
torilor  ei.  Referindu-se  la  menirea  preotului  de  astăzi,  P.  C.  Sa,  citind  dintr-o 
cuvîntare  a  I.  P.  S.  Mitropolit  Antonie,  a  spus:  Preotul  vremurilor  noastre  trebuie 
să  fie  un  preot  integru.  Nu  poate  fi  preot  numai  pe  jumătate,  sau  cu  intermitenţe. 
LI  nu  p.îate  fi  preot  numai  citit  cît  este  la  altar,  după  cum  nu  poate  să-şi  limiteze 
activitatea  numai  la  săvîrşirea  slujbelor,  ci  trebuie  ca  toată  viaţa  lui  să  fie  o 
Liturghie,  adică  o  slujire  şi  dăruire  pentru  oameni.  In  fiecare  zi  el  trebuie  să  se 
îndrepte  pe  sine  şi  sâ-i  îndrepte  şi  pe  credincioşi.  Trebuie  să  fie  un  bun  slujitor  la 
altar,  bun  şi  pregătit  propovăduitor  al  cuvîntului  lui  Dumnezeu,  gata  să  ajute 
părinteşte  pe  semenii  săi,  adînc  înfipt  în  glia  străbună,  deschis  faţă  de  problemele 
şi  năzuinţele  omenirii  şi  ale  poporului  său,  şi  mai  ales,  să  aibă  o  viaţă  morală  exem¬ 
plară  care  să  convingă  şi  să  convertească  pe  credincioşi.  El  este  chemat  să  sfin¬ 
ţească  viaţa. 

în  continuare  P.  C.  Sa  a  amintit  auditoriului  faptul  că  în  anul  acesta  ţara 
întreagă  a  sărbătorit  împlinirea  de  către  Domnul  Preşedinte  Nicolae  Ceauşescu 
a  70  de  ani  de  viaţă  şi  a  23  de  ani  de  cînd  se  află  la  conducerea  destinelor  Româ¬ 
niei.  In  „Epoca  Ceauşescu“,  a  subliniat  vorbitorul,  „patria  noastră  s-a  înscris  în 
rîndul  ţărilor  cu  un  înalt  grad  de  dezvoltare,  prin  înflorirea  continuă  a  industriei 
şi  agriculturii,  a  ştiinţei  şi  culturii,  la  acestea  contribuind  întreaga  noastră  naţiu¬ 
ne .. .  Constatăm  cu  adîncă  satisfacţie  că  şi  în  domeniul  activităţii  internaţionale 
această  perioadă  s-a  înscris  drept  cea  mai  activă,  cea  mai  dinamică  şi  mai  bogată 
în  roade  din  întreaga  istorie  a  României**. 

în  încheierea  cuvintării  sale  P.  C.  părinte  rector  C.  Voicu  a  mulţumit  Sf.  Sinod 
al  Bisericii  Ortodoxe  Române,  Prea  Fericitului  Patriarh  Teoctist,  I.  P.  S.  Mitropolit 
al  Ardealului,  Dr.  Antonie  Plămădeală,  şi  tuturor  Ierarhilor  Bisericii  noastre 
pentru  sprijinirea  acestor  cursuri  preoţeşti  şi  i-a  asigurat  de  „f iască  ascultare**,  de 
„deplin  devotament**  şi  de  „hotărîrea  neclintită  de  a  ne  respecta  angajamentele  ca 
preoţi  şi  cetăţeni.  Ofranda  acestei  participări  la  înlesnirea  suişului  pe  culmi  de 
măriri  viitoare  o  putem  aduce  toţi  lui  Dumnezeu  şi  oamenilor,  Bisericii  şi  Patriei**. 

Al  doilea  cuvînt  festiv  l-a  rostit  P.  C.  protopop  Aurel  Suciu,  de  la  Sf.  Gheorghe. 
Vorbind  în  numele  preoţilor  cursanţi,  P.  C.  Sa  a  spus  între  altele:  „Ne-am  adunat 
aici,  în  acest  străvechi  aşezămînt  teologic,  leagăn  de  cultură  şi  simbol  al  unităţii 
noastre  spirituale,  la  a  74-a  serie  de  cursuri  de  îndrumare  misionar-pastorală.  pentru 
a  împlini  îndemnul  Sf.  Ap.  Pavel  către  ucenicul  său  Timotei  şi  către  toţi  sluji¬ 
torii  sf.  altare:  „Fii  treaz  în  toate,  fă  lucrul  evanghelistului,  slujba  ta  fă-o  deplin “ 
(II  Tim.  4,  5).  Sîntem  prezenţi  aici  preoţi  din  toată  ţara . . .  Aceste  cursuri,  prin 
expunerile,  conferinţele,  seminariile,  lămuririle  şi  poveţele  care  ne  sînt  date  de 
părinţii  profesori,  au  darul  de  a  ne  deschide  noi  orizonturi  ale  sublimei  Taine 
care  ne-a  fost  dată  de  Dumnezeu  şi  pe  care  o  purtăm  în  noi,  de  a  ne  da  răspun¬ 
suri  bogate  şi  variate  la  unele  întrebări  pe  care  în  mod  firesc  ni  le  punem,  de  a 
ne  dezlega  unele  probleme  care  ne  frămîntă  şi  la  care  de  multe  ori  nu  le  găsim 
rezolvarea  în  modul  cel  mai  corect.  Aceste  cursuri  ne  dau  posibilitatea  ...  de  a  ne 
cunoaşte  şi  împărtăşi  unii  altora  din  experienţa  noastră  pastoral-misionară . . . 
Dar  cea  mai  aleasă  bucurie,  pe  care  o  trăim  astăzi,  este  întîlnirea  cu  I.  P.  S.  Voastră, 
I.  P.  S.  Părinte  Mitropolit,  care  sînteţi  un  izvor  de  lumină  şi  cultură,  de  părin¬ 
tească  dragoste  şi  înţelegere  faţă  de  toate  problemele  noastre**.  în  încheiere,  P.  C. 
Sa  a  adresat  mulţumirile  de  rigoare  personalităţilor  şi  forurilor  care  patronează 
cursurile  şi  contribuie  la  desfăşurarea  lor  eficace. 

Al  treilea  cuvînt  festiv  l-a  rostit  I.  P.  S.  Mitropolit  Dr.  Antonie  Plămădeală  al 
Ardealului.  I.  P.  S.  Sa  şi-a  exprimat  bucuria  că  poate  fi,  în  această  zi,  împreună 
cu  preoţii  de  la  această  serie  de  cursuri  şi  a  subliniat  conţinutul  bogat  şi  actuali¬ 
tatea  cuvîntărilor  P.  C.  părinte  rector  Dr.  C.  Voicu  şi  P.  C.  prot.  A.  Suciu.  „ Dacă 
n-ar  fi  vorbit  părintele  rector,  ar  fi  trebuit  să  vă  spun  eu  aceleaşi  lucruri a  spus 

î.  P.  S.  Sa.  Amintind  că  aceste  cursuri  au  fost  iniţiate  în  anul  1949  şi  apreciind  că 
ele  îşi  păstrează  rostul  lor  şi  în  actualitate,  î.  P.  S.  Sa  a  făcut  o  succintă  trecere  în 
revistă  a  personalităţii,  activităţii  şi  contribuţiilor  specifice  în  organizarea  şi  con¬ 
ducerea  destinelor  Bisericii  Ortodoxe  Române  de  către  cei  patru  patriarhi  trecuţi 
la  cele  veşnice:  Miron  Cristea,  Nicodim  Munteanu,  Justinian  Marina  şi  Iustin 
Moisescu.  ..Cursurile  de  îndrumare  misionară  şi  pastorală  sînt  un  jalon  bine  înfipt 
în  viaţa  Bisericii  noastre  de  către  patriarhul  Justinian  care  a  ştiut  bine  ce  are 
de  făcut  în  cadrul  planului  său  de  apostolat  social.  Eu,  personal  —  a  precizat  I.  P.  S. 
Mitropolit  Antonie  —  aş  vedea  îmbunătăţite  aceste  cursuri  şi  prin  altceva  decât 
ceea  ce  facem:  printr-o  mai  multă  atenţie  dată  problemelor  de  azi.  Cursurile  sînt 
bune  ca  reînnoire  a  cunoştinţelor,  dar  Dvs.  vă  trebuie  întîi  o  orientare  la  zi,  pe 
plan  intern  şi  pe  plan  extern.  Pe  plan  intern,  avem  misiunea  să  orientăm  credin¬ 
cioşii  în  problemele  vremii ...  Pe  plan  extern,  trebuie  să-i  ţinem  la  curent  cu  ce  se 
înlîmplâ  pe  plan  internaţional  bisericesc.  Cu  activitatea  şi  contribuţia  Bisericii 
noastre  în  conferinţele,  simpozioanele  şi  întrunirile  la  care  participă.  Aceasta  pen¬ 
tru  ca  dialogul  purtat  în  exterior  să  nu  rămînă  la  nivelul  elitelor:  ierarhi,  teologi 
etc.,  ci  să  coboare  la  nivelul  credincioşilor,  ca  nu  cumva  ceea  ce  se  hotărăşte  la 
nivelul  teologilor  să  fie  respins  de  masa  credincioşilor. 

E  nevoie  desigur  şi  de  reînnoirea  permanentă  a  cunoştinţelor  preoţilor,  de 
reciclare.  Nu  trebuie  să  facem  greşeala  de  a  ne  axa  pe  o  teologie  de  acum  40 — 50 — 60 
de  ani,  o  teologie  care  era  mai  ales  polemică  şi  foarte  confesională,  ci  pe  o  teolo¬ 
gie  mai  deschisă  spre  alţii ,  în  pas  cu  schimbarea  mentalităţilor,  o  teologie  ecume¬ 
nică.  Ţinta  ecumenică  e  poruncă  divină.  Ceea  ce  se  urmăreşte  e  ca  încetul  cu 
încetul  să  dispară  graniţele  confesionale.  Să  fie  creştinii  din  nou  una.  Noi  mergem 
pe  acest  drum  şi  pe  plan  intern,  prin  conferinţele  teologice  inter  confesionale “. 

în  continuare,  î.  P.  S.  Sa  a  atras  atenţia  asupra  unei  alte  realităţi  actuale: 
„Cursunle  acestea  trebuie  să  aibă  ca  scop  încălzirea  sufletului  misionar .  Preoţimea 
e  păscută  de  primejdia  profesionalizării.  Accentul  cade  din  ce  in  ce  mai  mult.  pe 
grija  materială,  în  loc  să  fie  pe  cea  pastorală.  Preotul  de  odinioară,  cu  griji  pasto¬ 
rale,  pare  să  fie  înlocuit,  azi,  de  cel  cu  prea  multe  griji  personale,  materiale.  Aşa 
se  face  că  toate  transferurile  au  devenit  vînări  de  parohii  mai  bune  ..material4*  şi 
că  mai  toate  reclamaţiile  venite  de  la  credincioşi  privesc  probleme  financiare,  neîn- 
registrări  de  venituri  etc.  Pe  de  altă  parte,  preotul  a  devenit  un  fel  de  domn: 
priveşte  de  sus  pe  enoriaşii  săi,  nu  colaborează  cu  Consiliile  parohiale,  ca  să  nu 
fie  sub  control,  uitînd  că  astăzi  credincioşii  sînt  altfel.  Ei  îşi  păstrează  tradiţiile 
religioase,  dar  văd  altfel  obligaţiile  şi  drepturile  preoţilor.  Nu  înţeleg  de  pildă  de 
ce  trebuie  să  plătească  pe  un  preot  cu  o  retribuţie  lunară,  când  acesta  vine  în  paro¬ 
hie  numai  Duminica.  E  prea  mare  discrepanţa  între  această  stare  de  lucruri  şi 
munca  efectivă  de  8  ore  pe  zi  a  muncitorului.  Şi  cum  astăzi  mulţi  dintre  credin¬ 
cioşii  noştri  trăiesc  din  retribuţii,  ştiu  ce  însemnează  a  le  merita.  Preotul  bun  e 
tot  timpul  în  mijlocul  credincioşilor  săi. 

Preotul  trebuie  să  revină  aşadar  la  datoria  şi  misiunea  adevărată.  Candidaţii 
la  examenul  de  admitere  în  Institutul  teologic  declară  la  intrare  că  vin  cu  cele 
mai  înalte  gînduri  pentru  Biserică,  pentru  preoţie,  dar  pe  parcurs  nu  confirmă 
acesţe  declaraţii  şi  angajamente “. 

rJStu  trebuie  să  se  uite  —  a  spus  în  continuare  I.  P.  S.  Sa  —  că  astăzi  preoţii 
sînt  sub  observaţii  multiple  şi  că  preoţia  nu  e  ca  orice  altă  funcţie:  Preotul' trebuie 
să  fie  părinte  bun,  să  folosească  mijloace  adecvate  în  raporturile  sale  cu  credin¬ 
cioşii.  Altfel  ajunge  la  dezautenticizarea  sa  ca  preot  şi  la  pierderea  credibilităţii. 
Preotul  trebuie  să-şi  păstreze  acestea  fiind  acelaşi  la  biserică,  pe  stradă,  în  orice 
situaţie.  Credincioşii  generalizează  şi  greşelile  unuia  se  răsfrîng  asupra  tuturor.  Se 
zice  mai  întîi  —  Vedeţi  ce  fac  preoţii?  Apoi  se  lărgeşte  sfera  şi  zic:  —  Vedeţi  ce 
face  Biserica?!  Şi  generalizarea  merge  în  continuare:  —  Vedeţi  ce  face  religia ?1 
Aşa  se  explică  şi  trecerea  unor  credincioşi  ai  Bisericii  la  secte.  Or,  la  secte  nu 
trec  cei  răi  ci  cei  buni,  care  nu  văd  în  preoţi  exponenţii  credinţei  adevărate, 
potrivirea  între  ceea  ce  învaţă  şi  ceea  ce  face  preotul “. 

„Sînt  lucruri  pe  care  le  ştiţi  —  a  mai  spus  î.  P.  S.  Sa  —  dar  dacă  nu  ne  vom 
hotărî  toţi  să  ne  schimbăm,  încetul  cu  încetul  religia  se  va  privatiza,  va  deveni  o 
problemă  de  orientare  personală  pentru  fiecare  şi  fiecare  şi-o  va  rezolva  acasă. 
Această  privatizare  a  şi  început  în  mare  măsură  în  Apus  şi  e  foarte  păgubitoare 

pentru  credincioşi.  Cînd  se  rup  rădăcinile  spirituale,  credincioşii  nu  mai  sînt  sen¬ 
sibili  la  trecut  şi,  fără  trecut ,  nu  mai  sînt  aşa  cum  trebuie  nici  în  prezent ". 

In  continuare,  I.  P.  S.  Mitropolit  Dr.  Antonie  Plămădeală  a  provocat  audi¬ 
toriul  spunînd:  „Mă  gîndesc  că  veţi  fi  fiind  interesaţi  să  cunoaşteţi  şi  unele  aspecte 
din  viaţa  bisericească  internă  şi  externă,  care  rămîn  cumva  pe  plan  secundar 
sau  sînt  neglijate  de  cei  care  scriu  despre  ele.  Sînt  gata  să  vă  răspund  la  între¬ 
bări.  Nu  există  întrebări  indiscrete,  ci  numai  răspunsuri  indiscrete  —  a  spus 

I.  P.  S.  Sa  şi  a  adăugat  tot  cu  umor:  Să  nu  vă  aşteptaţi  însă  la  răspunsuri  infai¬ 
libile,  că  n-am  ajuns  papăî“ 

Dînd  curs  prilejului  oferit  de  înaltul  ierarh,  cîţiva  preoţi  au  pus  următoa¬ 
rele  întrebări: 

1.  Pr.  Gh.  Mircea  (Parohia  Bănceşti,  prot.  Tg.  Ocna):  „Avem  stilişti  în  parohie... 
Dacă  Bisericile  vor  ajunge  să  stabilească  o  dată  fixă,  comună,  pentru  Sf.  Paşti, 
mă  întreb  cum  îşi  vor  mai  calcula  stiliştii  data  Paştilor  fiind  lipsiţi  de  pregătire 
in  acest  sens?“ 

2.  Pr.  Ioniţă  Mocanu  (Parohia  Cataloi,  jud.  Tulcea):  „Care  să  fie  atitudinea 
preotului  faţă  de  credincioşii  stilişti  care  frecventează  Biserica  Ortodoxă  în  Dumi¬ 
nici  şi  sărbători  după  stilul  nou,  dar  în  acelaşi  timp  ţin  posturile  şi  sărbătorile 
şi  pe  stil  vechi?" 

3.  Pr.  Ştefan  Popica  (Parohia  Sîmbăta  de  Sus,  prot.  Făgăraş):  „In  ce  stadiu 
se  află  la  ora  actuală  relaţiile  dintre  Biserica  Ortodoxă  şi  cea  Anglicană,  dat 
fiind  faptul  că  Biserica  Anglicană  a  acceptat  hirotonia  femeilor?" 

4.  Pr.  M.  Rusu  (Parohia  Pianul  de  Jos,  prot.  Alba):  „Care  este  stadiul  actual 
al  discuţiilor  în  problema  diasporei?" 

5.  Prot.  Aurel  Suciu  (Prot.  Sf.  Gheorghe):  „Ce  însemnătate  are,  în  perspectivă 
ecumenică,  sărbătorirea  mileniului  încreştinării  ruşilor?  Neparticiparea  Patriarhiei 
Ecumenice  şi  a  altor  Biserici  Ortodoxe  ar  putea  crea  dificultăţi  în  privinţa  pro¬ 
gresului  către  apropierea  datei  de  începere  a  Sfîntului  şi  Marelui  Sinod  al  Orto¬ 
doxiei?" 

6.  Pr.  Maftei  Bradea  (Parohia  Agrij,  Arhiepiscopia  Clujului):  „Care  este  sta¬ 
diul  actual  al  dialogului  dintre  Biserica  Ortodoxă  şi  Biserica  Romano-Catolică?" 

7.  Pr.  Constantin  Cocioba:  „Care  este  regimul  cultelor  şi  în  special  al  sectelor 
în  ţările  din  Apus?  In  ce  măsură  Bisericile  Catolică  şi  protestante  istorice,  din 
Apus,  sînt  confruntate  cu  fenomenul  sectar?" 

8.  Pr.  Gh.  Săvoiu  (Protopopiatul  Timişoara):  „In  parohie  avem  şi  credincioşi 
romano-catolici ...  In  ce  stadiu  se  află  dezbaterile  privind  serbarea  Sf.  Paşti  la  o 
dată  comună  de  către  toate  Bisericile  şi  confesiunile  creştine?" 

9.  Pr.  Valeriu  Ramba  (Parohia  Lisa,  prot.  Făgăraş):  „Ce  ne  puteţi  spune  des¬ 
pre  data  cînd  se  va  ţine  Sfîntul  şi  Marele  Sinod  al  Ortodoxiei?" 

Acceptînd  întrebările  puse,  I.  P.  S.  Mitropolit  Antonie  a  remarcat  şi  a  preci¬ 
zat:  „întrebările  sînt  foarte  interesante  şi  ele  denotă  că  Dvs.  urmăriţi  viaţa  şi 
angajamentele  Bisericii  noastre  în  ecumenism  şi  în  actualitate.  Voi  răspunde  frag¬ 
mentar  şi  nu  în  ordinea  întrebărilor  puse,  încercînd  să  le  leg  pe  cele  care  se  înru¬ 
desc  între  ele". 

I.  P.  S.  Sa  a  început  cu  relatări  privind  stadiul  actual  şi  perspectiva  dialogu¬ 
lui  dintre  Biserica  Ortodoxă  şi  Biserica  Romano-Catolică.  In  cadrul  acestora,  a 
explicat  cum  e  formată  comisia  mixtă  de  dialog  şi  subcomisiile  acesteia,  personali¬ 
tăţile  principale  care  participă  la  lucrări,  felul  cum  se  stabilesc  şi  se  dezbat  temele, 
modul  în  care  se  elaborează  şi  se  acceptă  referatele,  se  înseamnă  document  de 
acord  şi  document  de  dialog,  termeni  introduşi  de  I.  P.  S.  Sa,  localităţile  şi  data  la 
care  s-au  întrunit  comisia  şi  subcomisiile  de  lucru  şi  temele  dezbătute.  Pînă  în 
prezent,  comisia  plenară  (alcătuită  din  28  de  membri  ortodocşi  şi  28  de  membri 
romano-catolici)  s-a  întrunit  la  Rodos,  Miinchen,  Cipru,  Bari  (de  două  ori)  şi  în 
Finlanda.  S-a  discutat  despre  Biserică  şi  credinţa  ce  âtâ  la  temelia  ei,  despre  -Sfin¬ 
tele  Taine  ale  Botezului,  Mirungerii  şi  împărtăşaniei  şi  despre  Hirotonie.  Din 
amănuntele  relatării  I.  P.  S.  Sale,  amintim  aprecierea  că  „ discuţiile  sînt  fără  mena¬ 
jamente,  fără  reţinere,  se  spun  uneori  lucruri  grele,  căci  e  vorba  de  adevăr,  şi 
aici  nu  merge  cu  politeţea ",  că  „teologii  romano-catolici  sînt  foarte  concilianţi11 , 
că  „teologii  greci  fac  multe  obiecţii  minore "  şi  a  precizat  că  „la  Miinchen  catolicii 
au  renunţat  la  Filioque,  convenind  pentru  o  formulă  în  care  se  zice  că  Sfîntul  Duh 


VIAŢA  BISERICEASCA 


49 


purcede  prin  Fiul ",  că  în  problema  Sf .  Taine  poziţiile  privind  ordinea  administrării 
lor  „s-au  dovedit  a  fi  ireductibile ",  (ortodocşii  neadmiţînd  schimbarea  ordinii:  Bo¬ 
tez,  Mirungere,  Euharistie,  ordine  schimbată  de  catolici),  că  la  prima  întîlnire  de 
la  Bari  „ Bisericile  Ierusalimului,  Serbiei  şi  Greciei  au  ameninţat  cu  ruperea  dialo¬ 
gului  dacă  nu  se  pune  capăt  prozelitismului,  prin  uniatism.  S-a  ajuns  la  consim- 
ţămîntul  de  a  se  discuta  în  anul  viitor  problema  prozelitismului  catolic  şi  a  unia- 
tismului  într-o  comisie  de  6+6  membri .  Ideea  noastră:  Uniatismul  nu  e  un  model 
de  dialog  şi  de  unitate.  Biserica  Romano -Catolică  va  trebui  să  declare  şi  ea 
aceasta ".  Din  comisia  aceasta  face  parte  şi  I.  P.  S.  Sa. 

Referitor  la  diaspora  ortodoxă,  I.  P.  S.  Mitropolit  Antonie  a  precizat  că  Pa¬ 
triarhia  Ecumenică  a  Constantinopolului  pretinde  să  i  se  recunoască  autoritatea 
asupra  întregii  diaspore  ortodoxe.  Biserica  Ortodoxă  Română  însă  susţine  că  fiecare 
Biserică-mamă  are  drept  de  jurisdicţie  asupra  bisericilor  şi  parohiilor  lor,  din 
diaspora.  Cu  privire  la  jurisdicţia  Patriarhiei  Române,  I.  P.  S.  Sa  a  menţionat  că 
aceasta  dă  fiecărei  eparhii  din  străinătate  libertatea  de  a  se  organiza  cum  vrea, 
bucurîndu-se  de  acea  autonomie  de  care  se  bucură  fiecare  eparhie  din  ţară. 

In  problema  relaţiilor  Bisericii  Ortodoxe  cu  cea  Anglicană,  I.  P.  S.  Mitropolit 
Antonie  a  amintit  că  Biserica  Ortodoxă  Română  a  recunoscut  hirotoniile  anglicane 
încă  din  anul  1935  şi  că  în  zilele  noastre  s-a  format  o  comisie  comună,  anglicano- 
ortodoxă,  de  dialog.  „ Dialogul  cu  anglicanii  —  a  spus  î.  P.  S.  Sa  —  a  mers  foarte 
bine.  A  intervenit  însă  acum  problema  hirotoniei  femeilor .  Se  va  organiza  o  întîl- 
nire  pan-ortodoxă  care  să  discute  problema.  Diaconiţe  au  existat  în  istorie.  Ele 
ajutau  la  botezul  femeilor  mature.  Nu  s-a  dovedit  că  femeile  au  avut  rol  liturgic. 
Noi  cerem  protestanţilor  să  reintroducă  mai  întîi  cultul  Maicii  Domnului  şi  numai 
după  aceea  să  discutăm  despre  locul  şi  rolul  femeii  în  Biserică.  Noi  recunoaştem 
egalitatea  femeii  cu  bărbatul,  dar  teologia  şi  tradiţia  ortodoxă  ne  împiedică  să 
acceptăm  hirotonia  femeii". 

Cu  privire  la  data  ţinerii  Sfîntului  şi  Marelui  Sinod  al  Ortodoxiei,  I.  P.  S.  Sa 
a  declarat  că  e  „ foarte  greu  de  răspuns ".  După  ce  a  reamintit  că  patriarhul  Miron 
Cristea  a  fost  primul  care  a  propus  organizarea  Sfîntului  şi  Marelui  Sinod  al  Orto¬ 
doxiei,  a  arătat  că  în  zilele  noastre  s-a  creat  un  Secretariat  pentru  organizarea 
acestuia.  Amintind  temele  ce  se  pregătesc  pentru  Sfîntul  şi  Marele  Sinod  al  Orto¬ 
doxiei  a  precizat  că:  referitor  la  raportul  Ortodoxiei  cu  Mişcarea  Ecumenică  — 
dialogul  continuă;  în  problema  postului,  poziţia  Patriarhiei  Române  constă  în  a 
se  lua  canoanele  aşa  cum  sînt,  spre  a  nu  sminti  lumea,  dar  să  se  lase  la  latitudinea 
ierarhilor  şi  preoţilor  dezlegarea  în  cazuri  de  boală,  bătrîneţe,  încorporare  în 
armată,  internare  în  spital;  cu  privire  la  gradele  de  rudenie  la  căsătorie  noi 
păstrăm  rînduielile  vechi;  recăsătoria  preoţilor  nu  se  admite. 

In  chestiunea  calendarului,  I.  P.  S.  Sa  a  arătat  că  s-a  format  o  comisie  de 
savanţi,  la  Geneva,  care  studiază  problema.  Cele  mi  multe  Biserici  Ortodoxe  sînt 
pentru  fixarea  unei  date  stabile  şi  comune  tuturor  Bisericilor  pentru  sărbătorirea 
Sf.  Paşti,  dar  Bisericile  Ortodoxe  cu  calendar  vechi  s-au  opus  oricărei  schimbări. 
Problema  e  încă  deschisă. 

Faţă  de  credincioşii  stilişti  —  adaugă  I.  P.  S.  Sa  —  „ preotul  trebuie  să  fie 
înţelept.  Dacă  aceştia  vin  la  biserică  şi  se  spovedesc  să-i  trateze  in  aşa  fel  ca  să-i 
ţină  aproape  de  biserică . . .  Principalul  e  ca  ei  să  vină  la  biserică.  Situaţia  trebuie 
tratată  cu  tact  pastoral:  nici  să  le  dai  dreptate ,  nici  să-i  îndepărtezi !  Generaţiile 
viitoare ,  probabil ,  vor  înţelege  altfel  problema ,  fiind  mai  şcoliteu. 

La  întrebarea  privind  sărbătorirea  mileniului  încreştinării  ruşilor,  I.P.  S. 
Mitropolit  Antonie  a  comunicat  că  n-au  participat  la  sărbătorirea  acestui  eveni¬ 
ment:  Patriarhia  Ecumenică  de  Constantinopol,  Biserica  Greciei  şi  Patriarhia  de 
Alexandria.  Motivul  neparticipării  a  constat  din  divergenţele  asupra  problemei 
dipticelor,  problemă  ce  se  află  şi  în  programul  pentru  Sfîntul  şi  Marele  Sinod  al 
Ortodoxiei.  Patriarhia  Gruziei  doreşte  să  fie  aşezată  după  Patriarhia  Moscovei, 
înaintea  altor  patriarhii.  Dar,  dipticele  sînt  fixate  după  data  cînd  s-a  recunoscut 
Patriarhia,  Gruzia  fiind  recunoscută  abia  în  anul  1927,  deci  după  Patriarhia 
Română,  spre  exemplu:  „ Totuşi ,  a  spus  I.  P.  S.  Sa,  nu  sînt  previzibile  urmări  nega¬ 
tive  cu  privire  la  data  ţinerii  Sfîntului  şi  Marelui  Sinod  al  Ortodoxiei  care  să  fie 
motivate  de  neparticiparea  celor  trei  Biserici  la  festivitatea  de  la  Moscova ". 

Despre  fenomenul  sectar  în  ţările  din  apus,  î.  P.  S.  Mitropolit  Antonie  a  spus 
între  altele:  mai  râu  ca  la  noi  fiindcă  în  străinătate  secularizarea  face  ravagii 

în  continuare.  Există  însă  şi  o  categorie  de  nemulţumiţi  dintre  credincioşi,  care 
socotesc  Biserica  prea  formalistă,  prea  cerebralizată.  Ei  vor  viaţă  spirituală  şi 
formează  grupări  de  rugăciune  sectare,  anarhice.  Proliferează  mai  ales  sectele 
orientale.  în  orice  caz  fenomenul  sectar  e,  ca  peste  tot,  o  ciupercă  pe  corpul  Bise¬ 
ricii,  în  contradicţie  cu  ecumenismul  şi  cu  tendinţele  generale  spre  unitate.  Sectele 
înseamnă  dezmembrare  în  continuare,  la  noi  şi  pretutindeni11 . 

I.  P.  S.  Mitropolit  Dr.  Antonie  Plămădeală  al  Ardealului  şi-a  încheiat  cuvîntul 
festiv  îndemnînd  pe  preoţi  ca  să  fie  interpreţii,  pe  lingă  credincioşi,  ai  acestor 
învăţături  promovate  la  cursurile  de  îndrumare  misionară  şi  pastorală. 

P.  C.  prof.  arhid.  Dr.  C.  Voicu,  rectorul  Institutului,  a  încheiat  festivitatea 
mulţumind  I.  P.  S.  Mitropolit  Dr.  Antonie  Plămădeală  pentru  cuvîntarea  ţinută  şi 
pentru  dialogul  purtat  cu  preoţii  de  la  cursuri. 

Pr.  lector  Ioan  Glăjar 


Hramul  Mănăstirii  Brîncoveanu 

Adormirea  Maicii  Domnului,  15  august,  este,  după  cum  se  ştie,  al  doilea  hram 
al  Mănăstirii  Brîncoveanu  de  la  Sîmbâta  de  Sus,  jud.  Braşov,  intrat  în  conştiinţa 
credincioşilor  din  Ţara  Făgăraşului  mai  ales,  care  s-au  simţit  strîns  legaţi  de  acest 
aşezămînt  chiar  şi  în  vremurile  de  restrişte  de  altădată. 

Şi  anul  acesta,  sărbătorirea  a  început  încă  din  ajun,  cînd,  la  altarul  din 
pădure,  s-a  sâvîrşit  vecernia,  cu  un  cuvînt  de  învăţătură  rostit  de  P.  Cuv.  protos. 
T.  Părăian.  A  urmat  apoi  slujba  de  priveghere,  a  prohodului,  cu  înconjurarea 
bisericii.  Tot  în  seara  praznicului,  mulţi  credincioşi  s-au  spovedit. 

Tot  în  ajun  a  sosit  la  sf.  mănăstire  P.  S.  Arhiereu-vicar  Calinic  Argeşanul  al 
Episcopiei  Rîmnicului  şi  Argeşului,  venit  la  solicitarea  I.  P.  S.  Mitropolit  Antonie  al 
Ardealului,  plecat  la  alte  îndatoriri  peste  hotare.  De  la  Centrul  arhiepiscopesc  din 
Sibiu  au  fost  prezenţi:  P.  Cuv.  arhim.  D.  Dan,  vicar  ad-tiv,  P.  C.  cons.  Gh.  Papuc, 
P.  C.  insp.  ep.  R.  Bar  şi  P.  C.  secretar  ep.  I.  Galea. 

în  ziua  praznicului  s-a  săvîrşit  Sf.  Liturghie  arhierească  de  către  P.  S.  Arhie¬ 
reu-vicar  Calinic  Argeşeanul,  înconjurat  de  un  sobor  de  preoţi  şi  diaconi.  Răspun¬ 
surile  au  fost  date  de  obştea  cea  mare  a  credincioşilor  prezenţi,  avînd  în  frunte  un 
grup  de  studenţi  teologi  şi  elevi  seminarişti. 

La  momentul  cuvenit,  C.  diacon  Vîlcoci  Eusebiu  a  fost  hirotonit  preot  pe 
seama  parohiei  Sămara,  prot.  Piteşti. 

La  priceasnă  a  predicat  P.  Cuv.  protos.  Teofil  Părăian  din  obştea  Mănăstirii 
Brîncoveanu,  care,  plecînd  de  la  textul  liturgic:  „Pe  Născătoarea  de  Dumnezeu  şi 
Maica  Luminii  întru  cîntări  cinstind-o,  s-o  mărim**,  a  zăbovit  asupra  pericopei 
evanghelice  din  ziua  praznicului,  cit  şi  asupra  unor  texte  liturgice  şi  imne  bise¬ 
riceşti  închinate  Maicii  Domnului,  încheind  cu  îndemnul  de  a  mulţumi  lui  Dumne¬ 
zeu  pentru  tot  ce  ne  vine  de  la  El  prin  mijlocirea  Maicii  Domnului. 

La  sfîrşitul  Sf.  Liturghii,  un  bogat  şi  ziditor  cuvînt  de  învăţătură  a  rostit 
P.  S.  Arhiereu-vicar  Calinic  Argeşeanul,  care,  plecînd  de  la  cuvintele  Maicii  Domnu¬ 
lui  rostite  la  nunta  din  Cana  Galileii:  „Faceţi  tot  ce  vă  va  spune**,  a  adus  în  aten¬ 
ţia  ascultătorilor  pasaje  din  Predica  de  pe  munte  a  Mîntuitorului,  explicînd  din  ele 
unele  texte  mai  semnificative  pentru  credincioşii  de  astăzi. 

P.  S.  Sa  a  menţionat  apoi  cîteva  proorociri  din  Vechiul  Testament  despre 
Maica  Domnului,  subliniind  adevărul  că,  cinstind  pe  Maica  Domnului,  noi  împlinim 
de  fapt  ceea  ce  ne  învaţă  Sf.  Scriptură. 

P.  S.  Calinic  a  arătat  de  asemenea  că  Adormirea  Maicii  Domnului  nu  înseamnă 
moartea  ei,  ci  trecerea  ei  pe  celălalt  tărîm  şi  prin  ea  Mîntuitorul  Iisus  Hristos 
deschizînd  larg  porţile  învierii  noastre,  adevăr  care  trebuie  să  ne  facă  să  nu  ne 
temem  de  moarte,  Maica  Domnului  însemnînd,  aşadar,  pentru  noi  şi  speranţă  în 
viaţa  cea  fără  de  sfîrşit. 

Referindu-se  la  împlinirea  a  300  de  ani  de  la  urcarea  pe  tron  a  voievodului 
C.  Brîncoveanu  şi  la  construcţiile  ridicate  la  aşezămîntul  ♦  său  de  la  Sîmbăta  de 

Sus,  P.  S.  Sa  a  arătat  că  I.  P.  S.  Mitropolit  Antonie  face  un  mare  act  de  restituire 
Transilvaniei  a  ceea  ce  i  se  cuvervea  încă  de  multă  vreme,  îndrumînd  totodată  cre¬ 
dincioşii  la  dragoste  de  Legea  şi  de  pămîntul  străbun,  după  pilda  Brincoveanului, 
a  cărui  memorie  P.  S.  Sa  a  evocat-o  printr-o  seamă  de  extrem  de  izbutite  versuri. 

Informînd  credincioşii  de  programul  I.  P.  S.  Mitropolit  Antonie,  P.  Cuv.  arhim. 
D.  Dam  a  mulţumit  P.  S.  Arhiereu-vioar  Calinic  Argeşeanul,  în  numele  I.  P.  S. 
Sale,  pentru  participarea  la  hram  şi  pentru  predica  rostită. 

în  continuare  s-a  săvîrşit  sfinţirea  apei,  precum  şi  Sf.  Maslu  de  obşte. 

La  agapa  care  a  urmat,  a  vorbit  P.  Cuv.  arhim.  V.  Tohâneanu,  stareţul  Mă¬ 
năstirii  Brîncoveanu,  care,  după  ce  a  salutat  pe  cei  prezenţi  în  calitate  de  gazdă  — 
îndeosebi  pe  P.  S.  Arhiereu-vicar  Calinic  Argeşeanul  şi  grupul  numeros  de  studenţi 
teologi  romano-catolici  din  Gratz  (Austria),  care  a  participat  şi  la  Sf.  Liturghie  şi 
care  a  fost  impresionat  de  întreg  programul  religios  —  a  făcut  o  prezentare  a 
aşezămîntului  voievodal  brîncovenesc  de  la  Sîmbăta  de  Sus,  cu  rolul  său  religios- 
naţional  de  altădată,  cînd  adăpostea  o  şcoală  de  grămătici  şi  una  de  pictură  şi 
poate  încă  altele  neconsemnate  în  documente,  şi  cu  chemarea  sa  de  astăzi,  de  a 
sta  la  îndemîna  Bisericii  în  zidirea  religios-morală  şi  patriotică  a  credincioşilor 
care  cu  gînd  bun  o  cercetează. 

A  luat  apoi  cuvîntul  pr.  prof.  Harnoncourt  Philip,  conducătorul  grupului  men¬ 
ţionat,  care  a  exprimat  bucuria  de  a  fi  putut  participa  la  un  serviciu  religios 
ortodox  şi  de  a  fi  întîlnit  un  număr  aşa  de  mare  de  credincioşi,  subliniind  apoi 
ideea  că  nu  este  suficient  să  învăţăm  unii  despre  alţii,  ci  este  necesar  de  a  ne 
cunoaşte  reciproc,  fiecare  confesiune  la  ea  acasă,  „aşa  cum  am  cunoscut  noi  astăzi 
pe  credincioşii  ortodocşi,  rugîndu-ne  împreună'*,  mulţumind  tuturor  celor  ce  au 
contribuit  la  această  înălţătoare  experienţă,  pe  care  au  făcut-o  alături  de  cre¬ 
dincioşii  ortodocşi. 

G/i.  P. 


DIN  VIAŢA  BISERICEASCA  ÎN  ARHIEPISCOPIA  CLUJULUI 


A  doua  conferinţă  preoţească  programată  pe  luna  mai  1988 

Tema  comemorativă  intitulată:  „ Voievodul  Constantin  Brîncoveanu  în  istoria , 
cultura  şi  ortodoxia  românească  (la  300  de  ani  de  la  urcarea  pe  tron)**,  a  fost  pre¬ 
zentată  şi  dezbătută  la  nivel  de  protopopiate,  după  următorul  program: 

—  La  protopopiatul  Huedin,  în  17  mai  1988,  fiind  prezidată  de  P.  C.  Sa 
Cosmuţa  Ştefan,  consilier  economic; 

—  La  protopopiatul  Turda,  în  23  mai  1988,  fiind  prezidată  de  P.  C.  Sa  Cosmuţa 
Ştefan,  consilier  economic; 

—  La  protopopiatul  Baia  Mare,  în  23  mai  a.c.,  fiind  prezidată  de  P.  C.  Sa 
Octavian  Picu,  consilier  administrativ; 

—  La  protopopiatul  Sighetu  Marmaţiei ,  în  24  mai  a.c.,  fiind  prezidată  de  P.  C. 
Sa  Octavian  Picu,  consilier  administrativ; 

—  La  protopopiatul  Bistriţa,  în  24  mai  a.c.,  fiind  prezidată  de  P.  C.  Sa  Petru 
Varga,  inspector  eparhial; 

—  La  protopopiatul  Năsâud,  în  25  mai  a.c.,  fiînd  prezidată  de  P.  C.  Sa  Petru 
Varga,  inspector  eparhial; 

—  La  protopopiatul  Lăpuş,  în  26  mai  a.c.,  fiind  prezidată  de  I.  P.  S.  Sa  Arhi¬ 
episcopul  Teofil  Herineanu; 

—  La  protopopiatul  Cluj,  în  26  mai  a.c.,  fiind  prezidată  de  P.  S.  Sa  Episcop- 
vicar  Iustinian  Chira  Maramureşanul; 

—  La  protopopiatul  Dej,  în  31  mai  a.c.,  fiind  prezidată  de  P.  S.  Sa  Episcop- 
vicar  Iustinian  Chira  Maramureşanul. 

Conferinţele  au  fost  precedate  de  slujba  Te-Deum-ului  şi  de  meditaţii  tematice 
cu  conţinut  misionar-pastoral. 

Pe  lingă  referatele  principale,  conferinţele  au  fost  întregite  prin  luările  de 
cuvînt  de  către  delegaţii  Centrului  eparhial,  P.  C.  protopopi,  coreferenţi  şi  un  număr 
de  peste  86  de  preoţi. 

Conferenţiarii  şi  ceilalţi  vorbitori  au  ilustrat  deosebita  contribuţie  a  marelui 
voievod  Constantin  Brîncoveanu  —  martir  al  credinţei  şi  al  neamului  —  la  înflo¬ 
rirea  vieţii  culturale  din  Ţara  Românească,  la  dezvoltarea  învăţămîntului  prin 
Academia  Sf.  Sava,  Şcolile  de  la  Colţea  şi  Sf.  Gheorghe  Nou  şi  şcolile  mănăstireşti. 

Perioada  de  domnie  a  voievodului  Constantin  Brîncoveanu  a  fost  marcată  de 
contribuţia  însemnată  la  cultura  românească  a  unor  personalităţi  ca  stolnicul 
Constantin  Cantacuzino  (1650 — 1716),  fraţii  Radu  (1655 — 1725)  şi  Şerban  Greceanu 
(t  1710),  Radu  Popescu  (1655—1729)  ş.a. 

In  acest  context  s-a  scos  în  evidenţă  faptul  că  în  această  perioadă  apare  de 
sub  tipar  monumentala  lucrare  a  Bibliei  de  la  Bucureşti  de  la  1688  de  la  a  cărei 
editare  anul  acesta  se  împlinesc  300  de  ani,  cu  care  prilej  va  fi  reeditată  de  către 
Institutul  Biblic  şi  de  Misiune  Ortodoxă  al  Bisericii  Ortodoxe  Române. 

Aşa  cum  afirma  un  vorbitor:  „Constantin  Brîncoveanu  a  fost  un  mare  domni¬ 
tor,  care  şi-a  pus  pecetea  pe  o  epocă,  a  lăsat  în  artă  un  stil,  a  impus  limba  română 
în  cult,  a  întemeiat  biserici,  academii,  spitale,  a  pus  tiparul  în  slujba  neamului,  a 
căutat  să  ridice  prestigiul  Ţării  Româneşti  la  cel  al  Bizanţului  de  odinioară,  şi-a 
vărsat  sîngele  pentru  credinţa  creştină'4  (Prot.  Ioan  Jeler  —  Cluj). 

Marele  domnitor  Constantin  Brîncoveanu  ca  recunoscut  diplomat  a  stabilit 
relaţii  cu  Poarta  Otomană  (ca  suzerană),  cu  ţări  ca:  Austria,  Rusia,  Franţa,  Anglia, 
Olanda,  iar  în  interior  cu  Moldova  şi  Transilvania. 

In  timpul  domniei  lui,  Biserica  din  Ţara  Românească  dobîndeşte  ierarhi  cărtu¬ 
rari  de  seamă  ca:  mitropoliţii  Teodosie  şi  Antim  Ivireanul,  episcopii  Ştefan  şi 
Ilarion  ai  Rîmnicului  şi  episcopii  Grigore,  Mitrofan,  Damaschin  Dascălul  şi  Ioasaf 
ai  Buzăului. 

Tot  în  timpul  domniei  lui  Constantin  Brîncoveanu,  Biserica  din  Ţara  Româ¬ 
nească  stabileşte  relaţii  strînse  cu  Patriarhiile  Apostolice,  cu  Muntele  Athos,  cu 
muntele  Sinai,  acordînd  chiar  ajutoare  sub  diferite  forme  Răsăritului  Ortodox,  care 
pînă  astăzi  stau  mărturie  acestor  legături  incontestabile. 

In  cuvîntul  său,  P.  S.  Iustinian  Maramureşanul  a  spus  printre  altele  la  confe¬ 
rinţa  de  la  protopopiatul  Cluj:  „Constantin  Brîncoveanu  chiar  dacă  nu  ar  fi  murit 
ca  martir,  mărturisitor  al  dreptei  credinţe,  avea  calităţile  unui  mare  sfînt.  El  a 
murit  de  4  ori  pînă  la  moartea  sa  fizică,  asistînd  la  moartea  celor  4  fii  ai  săi“. 


Sfinţirea  bisericii  cu  hramul  „Sfinţii  Mihail  şi  Gavriil“ 
din  parohia  Fodora,  prot.  Cluj,  jud.  Cluj 

Deşi  biserica  din  parohia  Fodora  a  fost  zidită  în  anul  1858,  sub  păstorirea 
preotului  Ioan  Colceriu,  în  documente  nu  se  aminteşte  de  tîrnosirea  ei. 

Din  datele  cunoscute,  în  anul  1907  se  adaugă  cafasul  şi  se  pictează  iconostasul, 
în  anul  1950  se  transformă  acoperişul  şi  se  acoperă  cu  tablă  zincată,  înlocuindu-se 
şindrila;  în  anul  1967  se  fac  lucrări  de  reparaţii  exterioare;  în  anul  1969,  se  exe¬ 
cută  lucrări  de  reparaţii  la  iconostas,  se  zugrăveşte  interiorul  şi  se  aplică  pe  bolta 
de  scîndurâ  plăci  fibro-lemnoase,  în  anul  1983  se  tencuieşte  bolta  şi  se  refac  ten- 
cuielile  de  pe  pereţii  interiori  în  vederea  pictării;  în  anul  1986  se  pictează  interiorul 
de  către  pictorul  Olteanu  Oprea,  în  tehnica  „tempera"  şi  în  „frescă",  iar  în  anul 
1987  se  refac  în  întregime  tencuielile  în  exterior  şi  se  vopseşte  tabla  de  pe 
acoperiş. 

In  urma  consultării  documentelor,  înaintea  construirii  bisericii  actuale,  preoţii 
au  slujit  la  biserica  din  Pusta,  biserică  care  se  află  în  vechea  vatră  a  satului,  şi 
care  începînd  cu  anul  1858  a  fost  înlocuită  de  cea  care  acum  aşteaptă  să  fie 
tîmosită. 

In  perioada  păstoririi  actualului  şi  vrednicului  preot  Octavian  Chindriş  (1977 — 
1988)  s-au  executat  importante  lucrări  de  întreţinere  —  interioare  şi  exterioare  — 
încununate  cu  lucrările  de  pictură. 

Acest  lucru  a  determinat  ca  înalt  Prea  Sfinţitul  Arhiepiscop  Teofil,  Duminica 
15  mai  1988,  să  accepte  invitaţia  călduroasă  a  preotului  paroh  şi  a  credincioşilor 
din  Fodora,  pentru  a  le  tîrnosi  biserica. 

De  la  Centrul  eparhial  Cluj,  înalt  Prea  Sfinţitul  Arhiepiscop  Teofil  a  fost 
însoţit  de  P.  C.  Sa  Pr.  Liviu  Ştefan  —  vicar  administrativ  şi  de  către  diaconii  Radu 
Onac  şi  Iustin  Oprişan. 

I.  P.  S.  Sa  înconjurat  de  un  ales  sobor  de  preoţi,  în  frunte  cu  P.  C.  Sa  Ioan 
Jeler,  protopopul  Clujului  şi  în  prezenţa  unui  frumos  număr  de  credincioşi,  a  început 
la  ora  9,00  slujba  tîrnosirii  bisericii,  după  care  s-a  continuat  ,cu  Sf.  Liturghie 
arhierească. 

La  sfîrşitul  Sf.  Liturghii,  potrivit  rînduielii  stabilite  de  ierarh,  au  avut  loc 
cuvîntările  de  rigoare. 

P.  C.  Sa  Ioan  Jeler,  protopopul  Clujului,  rosteşte  un  cuvînt  de  bun  venit 
înaltului  ierarh,  cu  aprecieri  la  adresa  bunilor  credincioşi  de  aici  şi  la  adresa  har¬ 
nicului  preot  paroh  Octavian  Chindriş,  care,  împreună,  au  finalizat  importantele 
şi  frumoasele  lucrări  la  biserica  lor. 

Preotul  paroh,  manifestîndu-şi  bucuria  şi  emoţia  prezenţei  înaltului  Ierarh  în 
mijlocul  credincioşilor  din  Fodora,  a  făcut  o  scurtă  prezentare  a  lucrărilor  efec¬ 
tuate  în  vremea  păstoririi  sale  în  această  parohie,  mulţumind  tuturor  din  inimă 
pentru  înţelegerea  şi  sprijinul  acordat. 

în  cuvîntul  său,  I.  P.  S.  Sa  Arhiepiscopul  Teofil,  după  ce  a  dat  alese  şi  pre¬ 
ţioase  învăţături  doctrinare  şi  morale  credincioşilor,  adresează  felicitări  credincioşilor 
şi  preotului  paroh  pentru  frumoasele  realizări  în  parohia  Fodora. 

Ca  semn  de  preţuire  a  acestei  activităţi  intense,  vrednicul  preot  paroh  local 
este  distins  de  către  I.  P.  S.  Sa  cu  distincţia  bisericească  de  „iconom44,  cu  dreptul 
de  a  purta  brîu  roşu. 

Menţionăm  faptul  că  atît  la  slujba*,  de  la  biserică  cît  şi  la  agapa  de  la  casa 
parohială  a  fost  prezent  şi  preotul  reformat  cu  soţia. 

A  urmat,  după  sfîrşitul  Sf.  Liturghii,  agapa  oficială  care  a  avut  loc  la  casa 
parohială.  Şi  aici  s-au  rostit  scurte  cuvintări  legate  de  eveniment. 


Sfinţirea  bisericii  noi,  cu  hramul  „Adormirea  Maicii  Domnului", 
parohia  Stoiceni,  prot.  Lăpuş,  jud.  Maramureş 

Străvechea  vatră  românească  Stoiceni,  care  astăzi  numără  cca.  90  de  familii 
de  români  harnici  şi  buni  creştini,  se  află  la  poalele  vîrfului  Şatra,  nu  departe  de 
oraşul  Tg.  Lăpuş. 

Potrivit  hrisovului,  localitatea  Stoiceni  îşi  are  numele  de  la  cneazul  român 
Stoica  Iuga,  care  avea  în  stăpînire  acest  teritoriu  şi  este  atestată  documentar 
pentru  prima  dată  în  anul  1598.  Desigur,  geneza  satului  este  mult  mai  veche  decît 
este  atestată  în  documente. 

Faptul  că  aici  se  afla  o  bisericuţă  din  lemn,  care  a  fost  aprinsă  în  anul  1603, 
dovedeşte  că  populaţia  românească  de  aici  era  constituită  într-o  comunitate  creş¬ 
tină  ortodoxă  cu  multă  vreme  înainte. 

Vechea  biserică  din  lemn  care  a  ars  din  temelii  a  fost  refăcută  la  scurt  timp, 
dar  în  anul  1848  este  distrusă  tot  de  un  incendiu.  In  anul  1858  s-a  construit  o  altă 
biserică  din  lemn,  care  dăinuie  pînă  astăzi. 

Vechea  biserică  devenind  neîncăpătoare  şi  fiind  construită  în  afara  perimetru¬ 
lui  de  sistematizare  a  satului,  credincioşii  parohiei  în  frunte  cu  vrednicul  lor  păstor 
sufletesc  Ioan  Cosma,  cu  multă  dăruire  şi  jertfelnicie  au  construit  o  nouă  biserică 
din  cărămidă. 

Locaşul  de  închinare  este  aşezat  într-un  cadru  natural  de  toată  frumuseţea, 
arhitectonica  construcţiei  îmbinînd  armonios  şi  echilibrat  elemente  din  stilul  bise¬ 
ricilor  din  lemn  din  Maramureş  (turlele)  cu  elemente  din  stilul  bizantin. 

In  interior,  biserica  este  înveşmîntată  într-o  aleasă,  vie  şi  frumoasă  pictură 
tradiţională  românească,  întregită  de  un  iconostas  şi  strâni  laterale  sculptate. 

în  exterior,  sfîntul  locaş  de  închinare  este  tencuit  în  terasit  alb,  cu  încrustări 
verticale,  avînd  în  componenţă  motive  tradiţionale  preluate  din  sculptura  părţilor 
maramureşene. 

La  intrare,  biserica  este  prevăzută  cu  un  pridvor  acoperit,  sprijinit  pe  solide 
coloane  de  rezistenţă,  pe  pereţii  căruia  s-au  aşezat,  potrivit  erminiei  ortodoxe,  scene 
biblice  şi  sfinţi  pictaţi. 

In  exterior,  la  nivelul  superior  al  geamurilor,  de  jur  împrejurul  edificiului 
sînt  lucrate  în  medalioane  de  mozaic,  ca  într-o  horă  triumfală,  chipurile  eroilor 
credinţei  străbune  şi  ai  neamului  românesc,  iar  pe  frontispiciu  tronează  scene  şi 
medalioane  biblice. 

Curtea  bisericii  este  marcată  de  un  frumos  gard  din  scîndură  de  brad,  avînd 
la  intrare  o  valoroasă  poartă  maramureşană  sculptată,  executată  din  lemn  de  stejar. 

Această  splendidă  realizare  îşi  aşteaptă,  asemenea  unei  mirese  a  lui  Hristos, 
harul  sfinţitor  al  Duhului  Sfînt,  care  din  acel  moment  avea  să  sălăşluiască  într-însa, 
prin  darul  şi  iconomia  înalt  Prea  Sfinţitului  Arhiepiscop  Teofil  Herineanu,  care 
In  data  de  Duminică,  22  mai  1988,  a  binevoit  să  o  tîrnoseascâ  spre  slava  lui  Dum¬ 
nezeu  şi  mîntuirea  bunilor  credincioşi  de  aici,  de  acum  şi  cei  care  vor  veni. 

După  primirea  călduroasă  ce  i  s-a  făcut  înaltului  nostru  ierarh,  la  ora  9,00 
a  început  slujba  tîrnosirii,  fiind  înconjurat  de  un  numeros  şi  distins  sobor  de 
preoţi  şi  diaconi,  în  prezenţa  unui  mare  număr  de  credincioşi  şi  oaspeţi  invitaţi 
cu  acest  binecuvîntat  prilej. 

De  la  Centrul  eparhial  Cluj,  I.  P.  S.  Sa  a  fost  însoţit  de  către  P.  C.  Sa  Liviu 
Ştefan,  vicar  administrativ,  P.  C.  Sa  Octavian  Picu,  consilier  administrativ  şi  diaconii 
Radu  Onac,  Vasile  Nemeş  şi  Iustin  Oprişan. 

In  calitate  de  fost  paroh  al  acestei  parohii,  ca  invitat  de  onoare  a  făcut  parte 
din  sobor  P.  C.  Sa  Lucian  Augustin,  vicarul  administrativ  al  Eparhiei  Oradea. 

După  terminarea  slujbei  tîrnosirii,  Sf.  Liturghie  arhierească,  s-a  săvîrşit  în 
pridvorul  bisericii. 

La  sfîrşitul  liturghiei  şirul  cuvîntărilor  a  fost  deschis  de  către  P.  C.  Sa  Ciceu 
Ioan,  protopopul  protopopiatului  Lăpuş,  care  a  adresat  cuvîntul  de  „bun  venit*' 
înalt  Prea  Sfinţitului  Arhiepiscop  Teofil,  elogiind  apoi  jertfelnicia  puţinilor  dar 
vrednicilor  credincioşi  de  aici  în  frunte  cu  neobositul  şi  harnicul  preot  paroh 
Ioan  Cosma. 

A  cuvîntat  apoi  P.  C.  Sa  Augustin  Lucian,  vicarul  Eparhiei  Oradiei,  care  şi-a 
exprimat  bucuria  de  a  lua  parte  la  această  binecuvîntată  sărbătoare  duhovnicească 
a  credincioşilor  din  Stoiceni  marcată  de  tîrnosirea  bisericii  noi,  care  este  rodul  dra¬ 
gostei  lor  faţă  de  credinţa  străbună. 

In  însufleţitorul  său  cuvînt,  vrednicul  de  laudă  preotul  local  Ioan  Cosma, 
după  o  prezentare  succintă  a  mersului  lucrărilor  construcţiei  bisericii  noi,  a  adresat 
profunda  sa  recunoştinţă  şi  dragoste  faţă  de  înalt  Prea  Sfinţitul  Arhiepiscop  Teofil, 
care  i-a  acordat  un  preţios  sprijin  moral  şi  material  pentru  ca  noua  biserică  de 
aici  să  ajungă  la  momentul  sfinţirii.  In  cuvinte  însufleţitoare  i-a  mulţumit 
pentru  toate  înaltului  nostru  ierarh. 

Mulţumirile  sale  s-au  îndreptat  apoi  către  bunii  credincioşi,  care  n-au  precu¬ 
peţit  nimic,  nici  bani,  nici  muncă,  nici  timp  pentru  ca  într-o  perioadă  scurtă  de 
timp  să-şi  vadă  noua  biserică  terminată. 

A  mulţumit  călduros  tuturor  acelora  care  într-un  fel  sau  altul  şi-au  dat  con¬ 
cursul  la  realizarea  acestei  frumoase  biserici,  cu  care  se  vor  mîndri  generaţii  şi 
generaţii  de  credincioşi. 

In  încheiere,  înalt  Prea  Sfinţitul  Arhiepiscop  Teofil  a  rostit  un  documentat 
cuvînt  de  învăţătură,  în  legătură  cu  însemnătatea  locaşului  de  cult  pentru  viaţa 
religios-morală  a  credincioşilor. 

A  elogiat  apoi  pe  bunii  credincioşi  de  la  Stoiceni  pentru  excepţionala  lor 
realizare,  care  prin  osîrdia  şi  permanenta  purtare  de  grijă  a  preotului  lor  paroh 
au  durat  acest  nou  sion  duhovnicesc  şi  românesc. 

Pentru  tot  ce  s-a  realizat  la  Stoiceni  pe  plan  bisericesc,  înalt  Prea  Sfinţitul 
Arhiepiscop  Teofil,  cu  deplină  satisfacţie  în  suflet,  ca  un  simbol  al  preţuirii  şi 
recunoştinţei  sale,  în  faţa  mulţimii  de  credincioşi,  a  acordat  preotului  paroh  Cosma 
Ioan  distincţia  onorifică  bisericească  de  „iconom"  cu  dreptul  de  a  purta  brîu  roşu. 
Aşa  cum  spunea  I.  P.  S.  Sa,  această  distincţie  simbolică,  se  răsfrînge  cu  precădere 

şi  asupra  credincioşilor  parohiei  care  s-au  dovedit  a  fi,  în  frunte  cu  vrednicul  lor 
păstor,  trup  şi  suflet  în  vederea  realizării  idealului  propus. 

Pentru  acordarea  distincţiei,  preotul-paroh  a  mulţumit  din  suflet  înalt  Prea 
Sfinţitului  Arhiepiscop  Teofil,  angajîndu-se  că  şi  în  viitor  va  desfăşura  o  tot  mai 
prodigioasă  activitate  pastorală  şi  administrativă. 

După  terminarea  Sf.  Liturghii,  înalţii  oaspeţi  au  fost  invitaţi  la  agapa  creş¬ 
tinească  oferită  cu  acest  prilej  unde  s-au  rostit  toasturi,  iar  gazdele  au  oferit  daruri 
simbolice  I.  P.  S.  Sale.  însoţitorilor  şi  preoţilor  care  au  făcut  parte  din  sobor. 

Aşa  a  luat  sfirşit  marea  sărbătoare  creştinească  de  la  Stoiceni. 


Sfinţirea  bisericii  cu  hramul  „Duminica  Tuturor  Sfinţilor" 
din  parohia  Botiza,  prot.  Sighetu  Marmaţiei,  jud.  Maramureş 

La  poalele  munţilor  Ţibleşului,  înspre  Ţara  Maramureşului  istoric,  la  10  km 
de  localitatea  Şieu,  se  află  aşezată  localitatea  Botiza,  cu  harnici  gospodari  şi  buni 
credincioşi  ai  Bisericii  străbune. 

Vechea  biserică  de  lemn,  cu  hramul  „Cuvioasa  Paraschiva44  construită  în  anul 
1699,  fiind  adusă  din  Vişeu  de  Jos,  a  devenit  neîncăpătoare  pentru  numărul  sporit 
de  credincioşi  ai  parohiei  care  o  cercetau. 

Aşa  s-a  născut  ideea  şi  necesitatea  ridicării  unei  biserici  în  preajma  celei 
vechi.  Bine  întreţinută,  biserica  veche  de  lemn  —  monument  istoric  —  „priveşte14 
acum  cu  mîndrie  la  monumentala  biserică  ce  s-a  construit  în  anii  noştri  din 
materiale  durabile,  construcţie  care  tronează  ca  un  „turn  de  veghe  peste  întreaga 
localitate44. 

Biserica  s-a  zidit  prin  jertfelnicia  neprecupeţită  a  bunilor  credincioşi,  sub 
coordonarea  şi  purtarea  de  grijă  a  vrednicului  preot  paroh,  Isidor  Berbecar. 

Pictura  interioară  a  fost  executată  în  tehnica  „frescă44  de  către  pictorul  Andrei 
Răileanu  din  Bucureşti  între  anii  1982 — 1987. 

Edificiul  de  cult,  în  stil  bizantin,  dispune  de  2  turle  la  faţadă  şi  o  cupolă 
străjuită  de  4  turle  mai  mici.  Exteriorul  este  tencuit  în  terasit  alb. 

In  ziua  de  Duminică ,  5  iunie  1988,  totul  era  gata  pentru  tîrnosire. 

Zeci  de  mii  de  credincioşi,  îmbrăcaţi  în  straie  de  sărbătoare  veniţi  din  toate 
părţile  Maramureşului,  ale  Năsâudului,  Lăpuşului  şi  din  alte  localităţi  din  ţară,  au 
întîmpinat  cu  aleasă  şi  justificată  bucurie  pe  înalt  Prea  Sfinţitul  Arhiepiscop  Teofil 
însoţit  de  la  Centrul  eparhial  Cluj  de  P.  C.  Sa  Pr.  Liviu  Ştefan  —  vicar  administra¬ 
tiv  şi  diaconii  Radu  Onac,  Oprişan  Iustin  şi  Oprişan  Mihai  (Sighetu  Marmaţiei) 
spre  a  le  sfinţi  monumentala  biserică  a  botizenilor. 

In  dimineaţa  acelei  zile  senine  şi  plină  de  lumină  cerească  şi  duhovnicească 
la  orele  9,00,  înconjurat  fiind  înaltul  nostru  Ierarh  de  un  mare  sobor  de  preoţi  (39), 
a  dat  binecuvîntarea  de  începere  a  slujbei  de  sfinţire,  după  care  s-a  continuat  cu 
Sf.  Liturghie  arhierească. 

Sfînta  Liturghie  arhierească  s-a  săvîrşit  pe  un  podium  larg  în  pridvorul 
noii  biserici. 

Răspunsurile  la  Sf.  Liturghie  au  fost  date  de  corul  bisericii  din  Botiza,  care 
s-a  dovedit  a  fi  instruit  la  înălţimea  pretenţiilor  unei  slujbe  arhiereşti.' 

La  sfîrşitul  Sf.  Liturghii,  potrivit  tradiţiei  rînduite  de  ierarh,  a  luat  cuvîntul 
cel  dintîi,  P.  C.  Sa  Părintele  Mihai  Oprişan,  protopopul  Sighetului  Marmaţiei,  care 
a  adresat  un  călduros  cuvînt  de  „bun  venit44  înaltului  ierarh,  cu  alese  aprecieri  la 
dăruirea  şi  jertfelnicia  bunilor  credincioşi  de  aici  care  au  durat  o  biserică  asemenea 
unei  catedrale,  sub  directa  şi  nemijlocita  îndrumare  şi  supraveghere  a  harnicului 
preot  paroh  Isidor  Berbecar. 

In  cuvîntul  său,  preotul  local,  cuprins  de  emoţia  sfîntă  a  evenimentului  sacru, 
prin  cuvinte  pornite  de  la  inimă,  a  informat  pe  înaltul  nostru  ierarh  şi  pe  întreaga 
asistenţă  despre  biserică.  întreaga  suflare  creştinească  de  acolo  —  de  la  mic  la 
mare  —  a  răspuns  chemării  preotului  paroh  cu  bani  şi  muncă  benevolă  pentru 
ca  acest  locaş  de  cult  să  fie  terminat  spre  mărirea  lui  Dumnezeu  şi  desăvîrşirea 
religios-morală  a  enoriaşilor  de  acolo. 

Mulţumirile  sale  s-au  îndreptat  către  înaltul  nostru  ierarh,  precum  şi  către 
toţi  credincioşii  săi  care  l-au  urmat  şi  ascultat  întocmai.  Preotul-paroh  s-a  simţit 
îndatorat  în  mod  firesc  să  mulţumească  călduros  organelor  locale  şi  altor  oficiali¬ 
tăţi  care  au  arătat  o  înţelegere  largă  şi  binevoitoare  pentru  ca  biserica  să  se 
prezinte  în  haină  de  sărbătoare  pentru  momentul  sacru  al  tîrnosirii.  A  mulţumii 
apoi  tuturor  acelora  —  de  aproape  şi  de  departe  din  ţară  —  care  într-un  fel  sau 
altul  s-au  făcut  părtaşi  muncii  şi  bucuriei  botizenilor. 

In  cuvîntul  său  de  învăţătură,  înalt  Prea  Sfinţitul  Arhiepiscop  Teofil,  şi-a 
manifestat  deosebita  bucurie  şi  satisfacţie  sufletească  de-a  fi  prezent  la  această 
grandioasă  sărbătoare  duhovnicească  a  credincioşilor  din  Botiza.  A  apreciat  şi  admi¬ 
rat  unitatea  de  credinţă  şi  de  simţire  românească  a  bunilor  credincioşi  de  aici,  care 
au  durat  pentru  generaţii  această  falnică  biserică,  în  care,  de  acum,  se  vor  ruga 
pentru  ajutorul  şi  mîntuirea  lor  bunului  Dumnezeu,  pentru  sănătatea  şi  pacea 
întregii  lumi. 

Ca  o  modestă  răsplată  şi  recunoaştere  a  excepţionalei  lor  realizări,  I.  P.  S.  Sa 
a  acordat  în  mod  special,  vrednicului  de  laudă  preotului  Isidor  Berbecar,  cea  mai 
înaltă  distincţie  onorifică  bisericească  de  „iconom  stavrofor**  cu  dreptul  de  a  purta 
cruce.  Această  distincţie  —  simbol  de  fapt  îi  onorează  pe  toţi  credincioşii  parohiei. 

In  momentul  emoţionant  al  distingerii  preotului  paroh,  întreaga  asistenţă  de 
zeci  de  mii  de  credincioşi  şi  invitaţi,  au  exclamat  în  cor  cuvintele:  „Vrednic  este!“ 

In  sfirşit,  înalţii  oaspeţi  au  fost  invitaţi  la  agapa  creştinească  oferită  cu  acest 
prilej. 

In  timpul  agapei  s-au  rostit  toasturi  de  către  personalităţi  bisericeşti  şi  laice 
din  partea  locului  şi  invitaţi  din  ţară. 

In  vremea  mesei,  corul  bisericii  a  prezentat  asistenţei,  interpretate  iscusit, 
piese  corale  patriotice  şi  religioase. 

Aşa  a  luat  sfirşit,  cu  rezonanţă  în  timp,  una  din  cele  mai  alese  sărbători 
creştineşti  de  pe  aceste  binecuvîntate  plaiuri. 

Prot.  Liviu  Ştefan 


DIN  VIAŢA  BISERICEASCA  IN  EPARHIA  ORADIEI 


I.  Binecuvîntarea  bisericii  din  Felcheriu 


In  urma  lucrărilor  de  înnoire  exterioară  şi  interioară  a  bisericii  din  filia 
Felcheriu  (parohia  Cheriu),  prot.  Oradea,  P.  S.  Episcop  Vasile,  înconjurat  de  un 
sobor  de  preoţi  şi  diaconi,  a  săvîrşit,  duminică,  1  mai  1988,  slujba  de  binecu- 
vîntare  a  acestei  biserici. 

Biserica,  avînd  hramul  „Sf.  Ierarh  Nicolae**,  a  fost  reconstruită  din  cără¬ 
midă,  în  anii  1959 — 1960,  în  urma  strămutării  ei  din  oraşul  Beiuş,  unde  a  func¬ 
ţionat  ca  biserică  de  cimitir,  construită  din  lemn.  După  rezidirea  ei  pe  locul 
actual,  în  timpul  păstoririi  preotului  Gheorghe  Cucu,  a  fost  sfinţită  în  anul  1961 
de  Episcopul  Valerian  Zaharia  al  Oradiei. 

Intre  anii  1983  şi  1987,  sub  păstorirea  vrednicului  preot  Traian  Nica,  ajutat 
îndeaproape  de  membrii  din  filie  ai  Consiliului  şi  Comitetului  parohial,  în  frunte 
cu  epitropii  Petru  Opriş  şi  loan  Gligor  (decedat  în  1987),  dar  mai  ales  prin 
jertfelnicia  bunilor  credincioşi,  i  s-au  făcut  mari  lucrări  de  renovare.  în  exterior, 
a  fost  tencuitâ  in  ciment  alb;  în  locul  vechiului  turn  de  lemn,  s-a  înălţat  unul 
de  cărămidă,  acoperit  ca  şi  întreaga  biserică  cu  tablă  zincată.  In  interior,  a  fost 
tencuitâ  din  nou  şi  apoi  împodobită  cu  o  frumoasă  pictură  în  tempera  grasă, 
executată  (1986)  de  pictorul  Marcel  Humă  din  Tîrgu-Neamţ.  Totodată,  a  fost 
dotată  cu  mobilier  nou:  strane  cantorale  şi  scaune  în  jurul  pereţilor,  frumos 

lucrate  în  lemn.  De  asemenea,  a  fost  înzestrată  cu  cărţi  de  cult  noi  şi  cu  odăjdii 
noi. 

După  slujba  de  binecuvîntare  a  sfîntului  locaş,  s-a  oficiat  Sf.  Liturghie, 
afară,  în  curtea  bisericii,  de  faţă  fiind  un  mare  număr  de  credincioşi  din  loca¬ 
litate  şi  din  împrejurimi,  care,  împreună  cu  cîntăreţul  bisericesc,  au  dat  răspun¬ 
surile.  Predica  zilei  a  fost  ţinută  de  pr.  secretar  eparhial  Liviu  Ungur.  Preotul- 
paroh  Traian  Nica,  pentru  rodnica  activitate  din  cei  17  ani  de  păstorire  aici  şi 
în  altă  parohie,  a  fost  distins  cu  rangul  de  iconom-stavrofor,  întru  care  a  şi  fost 
hirotesit,  iar  membrilor  Consiliului  parohial  li  s-au  înmînat  scrisori  arhiereşti  de 
apreciere. 

După  otpust,  pr.  prot.  Aurel  Puşcaş  a  dat  citire  hrisovului  şi  a  urat  bun 
venit  P.  S.  Sale,  iar  preotul-paroh  a  făcut  scurt  istoric  al  unităţii  şi  al  bisericii, 
precum  şi  o  mică  dare  de  seamă  asupra  lucrărilor  efectuate,  aducînd  mulţumiri 
celor  îndreptăţiţi. 

In  cuvîntul  de  învăţătură,  ierarhul  a  arătat  însemnătatea  împodobirii  biseri¬ 
cilor  noastre  ortodoxe  cu  icoane  pictate  şi  a  explicat  de  ce,  în  timpul  stăpînirii 
străine,  bisericile  noastre  din  Ardeal  n-au  fost  împodobite  cu  pictură  după  chipul 
celor  din  Moldova  şi  Muntenia  şi,  în  general,  din  întreaga  Ortodoxie,  arătînd 
că  Biserica  ortodoxă  din  Ardeal  a  trebuit  să  se  îngrijească  şi  de  şcolile  confe¬ 
sionale,  cărora  le-a  dat  prioritate  faţă  de  orice  altă  problemă,  pentru  că  în  ele 
se  cultiva  limba  română.  Astăzi  însă,  în  ţara  noastră  românească,  şcolile  sînt  în 
grija  statului,  iar  credincioşii  îşi  pot  împodobi  bisericile  după  rînduiala  canonică, 
aşa  cum  au  făcut  şi  bunii  credincioşi  din  această  filie,  lucrare  pentru  care  îi 
felicită  pe  ei  şi  pe  păstorul  lor  sufletesc,  subliniind  că  această  lucrare  este  dovada 
cea  mai  grăitoare  despre  credinţa  lor  în  Dumnezeu  şi  despre  iubirea  Bisericii 
strămoşeşti. 

Fiind  data  de  1  Mai  (Sărbătoarea  Muncii),  vorbitorul  a  făcut  elogiul  muncii, 
arătînd  că  aceasta  este  o  sarcină  lăsată  de  însuşi  Dumnezeu  la  crearea  omului, 
fâcîndu-1  pe  acesta  colaborator  la  cultivarea  naturii.  De  asemenea,  a  subliniat 
că  munca  ese  o  rugăciune  a  mîinilor,  precum  rugăciunea  este  o  muncă  a  inimii, 
a  sufletului. 

In  încheiere,  feliei tîndu-i  pe  toţi  pentru  lucrările  făcute,  ierarhul  îi  îndeamnă 
să  fie  în  continuare  iubitori  de  Biserica  strămoşească  şi  de  Patrie,  pentru  a 
cărei  înflorire  să  muncească  cu  tot  mai  multă  rîvnă  pe  ogoare  şi  la  alte  locuri  de 
muncă.  i 

Diacon  Dr.  Teodor  Sairu 


II.  Vizită  arhierească 

In  zilele  de  4  şi  5  mai  1988  P.  S.  Episcop  Emilian  Birdaş  al  Alba  Iuliei, 
însoţit  de  colaboratori  de  la  Centrul  eparhial  şi  de  protopopii  din  eparhie,  a  făcut 
o  vizită  Prea  Sfinţitului  Episcop  Vasile  al  Oradiei. 

Primind  cu  căldură  pe  distinşii  oaspeţi,  P.  S.  Episcop  Vasile  i-a  întîmpinat 
cu  urarea  de  a  se  simţi  bine  pe  meleagurile  bihorene,  făcîndu-le  invitaţia  de  a 
vizita  Centrul  eparhial,  cîteva  din  obiectivele  bisericeşti  mai  însemnate  din 
Oradea,  precum  şi  Mănăstirea  Izbuc. 

în  cinstea  P.  S.  Episcop  Emilian  s-a  oficiat  un  Te-Deum  în  paraclisul  epis¬ 
copal,  fiind  prezenţi,  alături  de  însoţitorii  P.  S.  Sale,  membrii  Permanenţei  Con¬ 
siliului  Eparhial  al  Episcopiei  Oradiei  şi  salariaţii  Centrului  episcopesc.  După 
Te-Deum,  P.  S.  Episcop  Vasile  a  adus  încă  o  dată  calde  cuvinte  de  bun  venit 
Ierarhului  de  la  Alba  Iulia  şi  întregii  suite,  arătînd  că  această  vizită  se  înscrie 
ca  un  moment  deosebit  de  important  în  întărirea  legăturilor  ce  s-au  statorni¬ 
cit  între  cele  două  eparhii  transilvănene,  apropiate  tradiţional  nu  numai  prin 
vecinătatea  geografică  ci  şi  prin  vechile  şi  multiplele  conlucrări  şi  colaborări  de 
ordin  bisericesc,  cultural  şi  patriotic-naţional.  Evocînd  apoi  cîteva  trepte  mai 
însemnate  din  istoria  Episcopiei  Oradiei,  Chiriarhul  a  reliefat  în  acelaşi  timp 
rolul  şi  importanţa  majoră  a  urbei  orădene  şi  a  unor  personalităţi  din  aceste 
locuri  în  viaţa  poporului  român  şi  a  Bisericii  de  la  brazda  de  nord-vest  a  patriei. 

In  cuvintul  de  răspuns,  P.  S.  Episcop  Emilian  a  mulţumit  pentru  dragostea 
şi  căldura  cu  care  au  fost  primiţi  în  cadrul  acestei  vizite  de  frăţească  bucurie, 
arătînd  că  ea  are  menirea  să  apropie  şi  mai  mult  cele  două  eparhii  şi  să  ser¬ 
vească  drept  un  binevenit  şi  util  dialog  în  scopul  propăşirii  vieţii  bisericeşti,  a 
activităţii  pastoral-misionare  a  preoţimii,  precum  şi  ca  un  fructuos  schimb  de 
experienţă  pe  târîm  administrativ-gospodăresc.  P.  S.  Sa  a  evidenţiat  adîncile 
rădăcini  istorice  ale  Alba  Iuliei,  ca  veche  cetate  a  Daciei  romane,  ca  loc  al  mar¬ 
tiriului  lui  Horea,  Cloşca  şi  Crişan  şi  al  întemniţării  lui  Avram  Iancu,  ca  simbol 
al  unităţii  naţionale,  purtînd  efigia  vrednicei  „pohte44  a  voievodului  Mihai  Vitea¬ 
zul,  ca  şi  a  Unirii  celei  Mari  de  la  1  Decembrie  1918. 

Reluînd  firul  bogatei  activităţi  a  centrului  spiritual  ortodox  al  vechiului 
Bâlgrad,  nou-înfiinţata  Episcopie  de  Alba  Iulia  s-a  înscris  cu  valoroase  reali¬ 
zări  pe  multiple  planuri  în  cadrul  vieţii  bisericeşti,  armonizîndu-se  în  chip  firesc 
în  contextul  mai  larg  al  înnoirilor  şi  înfăptuirilor  contemporane  care  au  schim¬ 
bat  faţa  patriei  întregi,  a  arătat  în  încheiere  Ierarhul  oaspete. 

După  agapa  oferită  la  reşedinţa  eparhială  şi  care  s-a  desfăşurat  în  aceeaşi 
atmosferă  de  satisfacţie  frăţească,  au  fost  vizitate:  paraclisul  eparhial,  cu  o  fru¬ 
moasă  pictură  în  frescă  executată  de  pictorul  Eremia  Profeta,  muzeul,  cu  bogate 
şi  deosebit  de  valoroase  exponate  istorice,  atelierul  de  luminări,  noul  cămin 
preoţesc,  biblioteca  eparhială,  reşedinţa  episcopească  în  genere. 

P.  S.  Episcop  Vasile  a  invitat  apoi  pe  oaspeţi  să  viziteze  cîteva  obiective 
bisericeşti  din  Oradea:  Catedrala  episcopală  „Biserica  cu  Lună*',  sala  memorială 
„Roman  Ciorogariu44,  unde  se  păstrează  şi  pînza  originală  cu  chipul  lui  Horea, 
pictată  în  1816  şi  aşezată  la  cheia  de  boltă  de  pe  arcada  iconostasului  Bisericii  cu 
Lună,  biserica  „Sf.  Nicolae44,  a  doua  catedrală  a  Oradiei,  şi  ea  recent  restaurată 
atit  în  interior,  cît  şi  în  exterior,  precum  şi  biserica  din  cartierul  C.F.R.,  model 
de  impodobire  şi  înzestrare  gospodărească. 

Apoi  s-a  făcut  o  vizită  la  Mănăstirea  Izbuc,  aşezămînt  monahal  ce  a  pri¬ 
mit  o  nouă  înfăţişare  în  ultimii  ani  prin  purtarea  de  grijă  a  Prea  Sfinţitului 
Episcop  Vasile,  ca  şi  prin  osirdia  vrednicului  stareţ,  protosinghelul  Iorest  Gre- 
benea.  P.  S.  Episcop  Emilian  a  apreciat  deosebitele  realizări  ce  s-au  înfăptuit 
aici,  atît  din  punct  de  vedere  al  înfăţişării,  cît  şi  al  funcţionalităţii,  menite  să 
dea  noi  imbolduri  vieţii  spirituale  din  această  vatră  duhovnicească.  Oaspeţilor 
le-a  fost  oferită  o  agapă  în  trapeza  mănăstirii. 

Vizita  Prea  Sfinţitului  Episcop  Emilian  în  Eparhia  Oradiei  a  prilejuit  tot¬ 
odată,  în  cadrul  convorbirilor  dintre  cei  doi  Ierarhi,  o  informare  reciprocă  în 
ceea  ce  priveşte  viaţa  bisericească  din  cele  două  eparhii,  măsurile  privind  inten¬ 
sificarea  lucrării  pastoral-misionare,  realizările  administrativ-gospodâreşti,  ca  şi 
activitatea  culturală  şi  editorială.  Au  fost  oferite  reciproc  ultimele  cărţi  tipărite  în 
editurile  celor  două  Episcopii  şi  s-au  prezentat  planurile  de  actualitate  şi  de 
viitor  în  acest  sector. 

La  sfîrşitul  vizitei  făcute  în  Eparhia  Oradiei,  Prea  Sfinţitul  Episcop  Emilian 
a  mulţumit  în  numele  său  personal  şi  al  tuturor  însoţitorilor  pentru  deosebit 
de  călduroasa  primire  ce  le-a  fost  acordată,  apreciind  aportul  benefic  al  acestei 
vizite  la  întărirea  legăturilor  frăţeşti  dintre  cele  două  Eparhii  vecine.  In  acest 
context,  l-a  invitat  pe  Prea  Sfinţitul  Episcop  Vasile  să  viziteze  cît  mai  curînd 
posibil  Episcopia  de  Alba  Iulia,  pentru  a  cunoaşte  nemijlocit  înfăptuirile  din 
această  eparhie. 

Acceptînd  cu  multă  plăcere  această  invitaţie,  P.  S.  Episcop  Vasile  a  expri¬ 
mat  mulţumiri  pentru  vizita  făcută  şi  a  urat  oaspeţilor  noi  şi  însemnate  realizări 
in  întreaga  activitate  desfăşurată  în  ogorul  binecuvîntat  al  Bisericii  şi  al  nea¬ 
mului  nostru  românesc. 


III.  Conferinţe  preoţeşti 

Intre  10  şi  18  mai  a.c.  s-au  desfăşurat  la  sediile  celor  şapte  protopopiate  din 
eparhie  lucrările  celei  de-a  doua  conferinţe  pastoral-misionare  preoţeşti  din 
acest  an,  avînd  ca  temă:  „Voievodul  Constantin  Brîncoveanu  în  istoria ,  cultura  şi 

ortodoxia  românească Subiectul  a  prilejuit  o  evocare  istorică  memorabilă,  cu 
adinei  semnificaţii  în  viaţa  social-culturală  şi  bisericească  a  poporului  nostru,  oca¬ 
zionată  de  împlinirea  a  trei  veacuri  de  la  urcarea  pe  tronul  Ţării  Româneşti  a 
marelui  voievod  muntean,  personalitate  de  prestigiu  a  societăţii  româneşti  din 
veacul  al  XVII-lea. 

Conferinţele  de  la  protopopiatele  Zalău  şi  Şimleu  s-au  bucurat  şi  de  pre¬ 
zenţa  Prea  Sfinţitului  Episcop  Vasile. 

De  la  Centrul  eparhial  au  fost  delegaţi  să  conducă  aceste  conferinţe:  P.  C. 
Prot.  Augustin  Lucian,  vicar  administrativ  la  protopopiatele  Satu  Mare  şi  Cărei, 
P.  C.  Prot.  Nicolae  Mara,  consilier  administrativ-bisericesc,  la  prot.  Oradea, 
P.  C.  Prot.  Vasile  Sabău,  consilier  economic,  la  prot.  Marghita,  P.  C.  Prot.  Liviu 
Ungur,  secretar  eparhial,  la  prot.  Beiuş  şi  P.  C.  Prot.  Dorel  Rusu,  inspector  epar¬ 
hial,  la  prot.  Zalău  şi  Şimleu. 

Referatele  au  fost  susţinute  de  preoţii:  Viorel  Mal  la  Oradea,  Teofil  Bradea 
la  Beiuş,  Simion  Peter  la  Marghita,  Gheorghe  Pop  la  Satu  Mare,  Viorel  Bud 
la  Cărei,  Ioan  Avram  la  Zalău  şi  Iosif  Ferenţ  la  Zalău. 

S-a  reliefat  cu  pregnanţă  în  cadrul  conferinţelor  chipul  luminos,  aureolat 
de  atilea  vrednicii  al  lui  Constantin  Brîncoveanu.  Purtînd  efigia  unor  autentice 
trăsături  de  caracter  ale  neamului,  înnobilate  de  o  fierbinte  dragoste  de  ţară 
şi  de  Biserica  strămoşească,  Brîncoveanu  s-a  înscris  prin  activitatea  sa  prodi¬ 
gioasă,  prin  înţelepciunea  cu  care  a  cîrmuit  Ţara  Românească  ca  şi  prin  jert- 
felnicia  sa,  prin  acţiunile  şi  orientările  sale  pe  plan  politic,  ctitoricesc,  cultural- 
artistic  şi  de  promovare  şi  purtare  de  grijă  a  vieţii  bisericeşti  în  rîndul  marilor 
noştri  voievozi:  Mircea  cel  Mare,  Alexandru  cel  Bun,  Ştefan  cel  Mare,  Mihai 
Viteazul,  Dimitrie  Cantemir.  A  fost,  precum  spunea  Nicolae  Iorga,  „unul  din 
cei  mai  însemnaţi  reprezentanţi  ai  poporului  nostru,  al  cuminţeniei,  al  hărniciei 
şi  al  largii  dărnicii  a  neamului  din  care  făcea  parte,  un  răspînditor  de  daruri 
culturale  în  toate  limbile  Răsăritului  şi  totodată  unul  din  cele  mai  luminate  chipuri 
ale  trecutului  nostru  românesc  şi  creştinesc'*. 

Constantin  Brîncoveanu  a  fost  ales  domn,  prin  stăruinţa  boierilor  ţării,  în 
anul  1688,  după  moartea  neaşteptată  a  lui  Şerban  Cantacuzino.  Vremurile  erau 
tulburi  şi  vitrege:  turcii  stăpîneau,  după  cum  spune  Grigore  Ureche,  „două 
părţi  de  pămînt4*,  adică  Asia,  Africa  şi  o  bună  parte  din  Europa,  la  malurile 
Nistrului,  tătarii  se  revărsau  în  ţară  după  jaf,  pîrjol  şi  robi,  iar  la  graniţe  pîl- 
pîiau  flăcările  războiului  dintre  creştini  şi  turci,  război  care  s-a  terminat  în 
folosul  Casei  de  Austria,  prin  pacea  de  la  Carlovitz  din  1699.  Ca  şi  contemporanul 
său,  cronicarul  Miron  Costin,  care  ofta  pentru  aceste  „complite  vremi  de  acum'*, 
Brîncoveanu,  cuprins  de  adîncă  îngrijorare  pentru  ţara  şi  poporul  său,  caracteri¬ 
zează  şi  el  într-o  scrisoare  timpul  său  astfel:  „Nu  ne  gîndim  să  hie  mai  fost 
vreodată  greu  pâmîntului  acestuia  ca  acum". 

Vâzînd  primejdiile  care  pîndeau  ţara,  între  cele  două  tabere  uriaşe,  el  a  dus 
o  politică  înţeleaptă:  pâstrind  relaţiile  tradiţionale  cu  Poarta,  se  străduieşte 
totuşi  să  întreţină  legături  şi  alianţe  cu  ţările  creştine,  de  care-1  apropia  comu¬ 
nitatea  credinţei.  In  cei  26  de  ani  cît  a  domnit  a  izbutit,  cu  mici  excepţii,  să 
păstreze  pacea  şi  liniştea  în  ţară  şi  să-i  asigure  prosperitatea. 

Din  punct  de  vedere  cultural,  epoca  lui  Brîncoveanu  reprezintă  punctul  cul¬ 
minant  al  unei  evoluţii  de  două  veacuri.  Scăpat  de  sub  apăsarea  influenţei  sla¬ 
vone,  spiritul  românesc  îşi  găseşte  propriile  forme  de  manifestare.  Acum  se 
alcătuiesc  cronicile  noastre  în  dulcele  grai  românesc,  acum  se  fixează  limba  lite¬ 
rară,  iar  arta  bisericească  şi  cea  laică  cunoaşte  unele  din  cele  mai  remarcabile 
realizări.  Multe  din  aceste  opere  s-au  impus  ca  valori  clasice  în  istoria  culturii  şi 
artei  româneşti.  Pecetea  brincovenească  a  culturii  noastre  vechi  este  incontesta¬ 
bilă. 

Atît  referenţii,  cît  şi  vorbitorii  au  scos  în  evidenţă  rolul  de  seamă  pe  care 
voievodul  muntean  l-a  avut  în  viaţa  bisericească  din  vremea  sa.  Cronicile  îl 
arată  pe  Constantin  Brîncoveanu  ca  pe  un  domn  „pravoslavnic,  cu  dragoste  şi  cu 
rîvnă  creştinească  fierbinte*'.  Nu  este  nici  o  exagerare,  căci  puternicul  său  crez 
şi  simţâmînt  creştinesc  l-a  călăuzit  în  întreaga  sa  viaţă  şi  i-a  fost  totodată  spri¬ 
jinul  cel  mai  tare  în  ceasul  crîncen  al  morţii.  Marele  domnitor,  plin  de  adîncă 

evlavie  creştinească,  a  ridicat  şi  a  înzestrat  numeroase  lăcaşuri  bisericeşti,  atît 
in  ţară  cît  şi  în  afara  ei.  încă  pe  cînd  era  dregător,  a  înălţat  două  biserici  pe 
moşiile  sale:  la  Potlogi  (Dîmboviţa)  şi  la  Mogoşoaia,  lîngă  Bucureşti.  La  scurt 
timp  după  urcarea  pe  tron,  înalţă  cea  mai  de  seamă  ctitorie  a  sa,  mănăstirea 
Hurez  (Vîlcea).  Ridică  apoi  noi  ctitorii  la  mănăstirea  Mamul  (Vîlcea),  la  Brîn- 
coveni  şi  la  trei  mănăstiri  din  Bucureşti.  Lăcaşuri  noi  au  fost  durate,  tot  din 
porunca  lui  Brîncoveanu,  la  Rîmnicu  Sărat,  Făgăraş,  Ocna  Sibiului,  Ismail  şi 
Galata,  un  cartier  al  Constantinopolului.  Toate  ctitoriile  sale  poartă  marca  unui 
autentic  stil  arhitectonic  românesc,  stilul  brîncovenesc,  ce  se  distinge  prin  ori¬ 
ginalitate,  frumuseţea  şi  eleganţa  ornamentelor  şi  larga  perspectivă. 

Ca  domn  creştin,  Constantin  Brîncoveanu  s-a  arătat  plin  de  grijă  pentru 
soarta  bisericească  a  tuturor  românilor,  plecîndu-se  spre  doleanţele  din  acea 
vreme  ale  transilvănenilor,  legate  de  ruptura  sufletească  de  la  anul  1700.  Cînd 
mitropolitul  Atanasie  a  alunecat  spre  unirea  cu  Biserica  Romei,  declarînd  tot¬ 
odată  că  „se  leapădă  de  toată  curăşpundenţia  şi  dătâtura  în  ştiinţă  cu  craiul 
Ţării  Munteneşti*1,  Brîncoveanu  şi-a  simţit  sufletul  plin  de  amărăciune,  căci  îl 

ajutase  mult  pe  vlădicul  transilvănean  stricător  de  lege.  De  aceea  el  susţine  stră¬ 
daniile  românilor  ardeleni  în  lupta  pentru  păstrarea  ortodoxiei  şi  cere  împă¬ 
ratului  de  la  Viena  Leopold  I  ca  „românii  să  nu  fie  siliţi  în  Ardeal  la  unire“.  La 
care  împăratul  a  ripostat:  „De  ce  se  îngrijeşte  acel  bun  voievod  de  ceea  ce  hotă¬ 
răşte  împăratul  cu  privire  la  religie  în  ţara  lui,  cînd  împăratul  nu  l-a  întrebat 
pinâ  acum  pe  dînsul  ce  face  el,  domnul  Valahiei,  în  astfel  de  treburi  acasă  la 
dînsul14. 

Silit  de  astfel  de  împrejurări,  Brîncoveanu  n-a  putut  păşi  cu  mai  multă 
hotărîre  împotriva  uniaţiei  şi  de  aceea  buna  sa  intenţie  de  a  evita  ruperea  în 

două  a  unităţii  sufleteşti  a  românilor  de  peste  munţi  n-a  avut  roadele  dorite. 

S-a  menţionat  în  cadrul  conferinţelor  cu  date  edificatoare  că  voievodul  a 
fost  şi  un  mare  ocrotitor  şi  înrîuritor  al  literaturii,  artei  şi  şcolii  româneşti  din 
vremea  sa. 

Prin  toate  marile  sale  realizări,  Constantin  Brîncoveanu  a  intrat  adine  în 
conştiinţa  neamului  românesc.  Balada  populară  îi  spune:  „Brîncoveanu  Con¬ 
stantin  /  Boier  vechi  şi  domn  creştin11. 

Dar  ceea  ce  a  aureolat  atît  de  luminos  chipul  şi  fiinţa  lui  a  fost  moartea 
sa  cu  adevărat  muceniceascâ.  Pizmuit  şi  mereu  bănuit  de  către  turci  de  trădare, 
urzelile  care  s-au  ţesut  în  jurul  său  au  biruit  înaintea  sultanului,  care  a  trimis 

un  „imbrohor11  în  Ţara  Românească*  şi  prin  surprindere,  la  24  martie  1714,  în 

miercurea  cea  mare  din  Săptămîna  Patimilor,  „a  fost  ridicat  cu  mare  urgie  — 
cum  zice  cronicarul  —  împreună  cu  doamna  sa  Marica,  cu  toţi  copiii  şi  cu  toţi 
ginerii  şi  trimis  la  Ţarigrad11.  Timp  de  aproape  cinci  luni  a  fost  chinuit  şi  silit 
să-şi  dea  pe  faţă  toate  averile.  Iar  în  ziua  de  Sfîntă  Mărie  Mare,  la  15  august, 
ziua  sa  de  naştere,  cînd  împlinea  60  de  ani,  refuzînd  cu  curaj  şi  în  repetate  rîn- 
duri  lepădarea  credinţei  sale  creştineşti,  toată  partea  bărbătească  a  familiei  sale 
a  fost  sortită  morţii. 

După  ce  sub  privirea  sa  nespus  de  îndurerată  au  căzut  sub  secure  capetele 
fiilor  săi  Matei,  Radu,  Ştefan  şi  Constantin,  s-a  plecat  şi  el  cu  bărbăţie  şi  credinţă 
sub  cununa  muceniciei.  Trupurile  lor  au  fost  purtate  de  prăjini,  spre  înfricoşare, 
şi  apoi  aruncate  în  mare,  de  unde  au  fost  apoi  scoase  pe  ascuns,  iar  Hecuba 
acestei  tragedii,  doamna  Marica  a  adus  osemintele  in  ţară  şi  le-a  aşezat  în  biserica 
Sf.  Gheorghe  Nou  din  Bucureşti,  ctitoria  lor,  la  veghea  candelei. 

Au  fost  scoase  în  evidenţă  de  către  vorbitori  şi  s-au  făcut  aprecieri  adec¬ 
vate  cîtorva  din  cuvintele  credinciosului  voievod,  cu  valoare  de  simbol  pentru 
tăria  şi  înălţimea  sa  morală.  Astfel,  din  închisoare  trimite  noului  domn  al  Ţării 
Româneşti,  Ştefan  Cantacuzino,  cel  care-1  trădase,  o  scrisoare  în  care  spune:  „Dacă 
aceste  nenorociri  sînt  de  la  Dumnezeu  pentru  păcatele  mele,  Jacâ-se  voia  Lui. 
Dacă  sintînsă  fructul  răutăţii  omeneşti,  pentru  pieirea  mea,  Dumnezeu  să  ierte 
pe  duşmanii  mei,  dar  păzească-se  de  mina  teribilă  şi  răzbunătoare  a  judecăţii 
divine După  cum  memorabile  râmîn  cuvintele  cu  care  şi-a  îmbărbătat  fiii,  în 
faţa  cumplitului  deznodământ:  „ Fiii  mei,  fiţi  curajoşii  Am  pierdut  tot  ce  am 
avut  în  această  lume,  cel  puţin  să  ne  salvăm  sufletele  noastre  şi  să  ne  spălăm 
păcatele  cu  sîngele  nostruu.  Iar  lui  Mateiaş,  fiul  mezin,  cînd  a  început  a  se 

poticni  în  faţa  securii  călăului,  i-a  adus  aminte  cu  hotărîre:  „ Din  sîngele  nostru 
n-a  mai  fost  nimeni  care  să-şi  piardă  credinţa.  Dacă  este  cu  putinţă ,  mai  bine 
să  mori  de  o  mie  de  ori  decît  să-ţi  renegi  credinţa  strămoşească,  pentru  a  trăi 
cîţiva  ani  mai  mult  pe  păminV \  La  care  acesta  replică,  spunînd  călăului:  „ Vreau 
să  mor  creştin!  Loveşte!u 

Iată  graiul  unor  pilduitoare  mărturisiri  de  credinţă! 

Concluzionînd  toate  cele  prezentate  în  cadrul  conferinţelor,  Prea  Sfinţitul 
Episcop  Vasile,  ca  şi  delegaţii  chiriarhului,  acolo  unde  P.  S.  Sa  n-a  fost  prezent, 
au  arătat  că  această  atît  de  grăitoare  evocare  istorică  are  menirea  în  principal 
să  slujească  la  intensificarea  activităţii  pastoral-misionare  a  preoţimii,  valorifi- 
cînd  după  cum  se  cuvine  în  faţa  credincioşilor  tot  ceea  ce  avem  de  învăţat  şi  de 
urmat  din  acest  moment  istoric  deosebit  de  însemnat  din  trecutul  neamului  nostru, 
din  pilda  strălucită  de  dragoste  de  patrie,  de  ataşament  faţă  de  idealurile  înalte 
ale  poporului,  de  credinţă  statornică  şi  o  jertfelnicie  dusă  pînă  la  sfinţenia  muce¬ 
niciei  pe  care  ni  le  dă  voievodul  Constantin  Brîncoveanu. 

Pr.  Dorel  Octavian  Rusu 

A  V-A  SESIUNE  PLENARA  A  COMISIEI 
INTERNAŢIONALE  MIXTE  DE  DIALOG  TEOLOGIC  DINTRE 
BISERICA  ORTODOXA  ŞI  CEA  ROMANO-CATOLICÂ 


Dialogul  teologic  dintre  Biserica  Ortodoxă  şi  Biserica  Romano-Catolică  îşi 
continuă  drumul,  potrivit  cu  înţelegerea  avută  atunci  cînd  s-a  hotărît  iniţierea  lui 
în  anul  1980  la  Patmos  şi  Rhodos. 

Nu  s-ar  putea  spune  că  a  mers  totul  foarte  uşor,  dar  dificultăţile  de  pînă 
acum  au  putut  fi  depăşite.  Problema  care  a  reţinut  mai  mult  atenţia  Comisiei, 
pentru  care  au  trebuit  organizate  două  sesiuni  plenare  la  Bari,  una  după  alta 
in  1986  şi  1987,  a  fost  aceea  a  ordinii  de  administrare  a  tainelor  de  iniţiere: 
Botezul,  Mirungerea  şi  Euharistia.  Deşi  romano-catolicii  au  recunoscut  doctrina  şi 
practica  ortodoxă  ca  fiind  cea  tradiţională  din  vechime,  n-au  putut  accepta  să 
schimbe  practica  intervenită  în  Biserica  lor.  Motivul  a  fost  că  nu  e  indicată  din 
motive  pastorale.  Ar  putea  aduce  turburări  în  Biserica  lor.  Intrucît  nici  la  a  doua 
Sesiune  de  la  Bari  (1987)  nu  s-a  putut  ajunge  la  o  înţelegere,  la  propunerea  auto¬ 
rului  acestor  rinduri  s-a  decis  să  se  redacteze  un  Document  de  dialog  în  loc  de 
un  Document  de  acord,  înscriindu-se  în  el  punctele  de  vedere  ale  fiecărei  părţi, 
cu  speranţa  că  s-ar  putea  ajunge  mai  tîrziu  la  un  acord.  Numai  în  aceste  con¬ 
diţii  a  putut  fi  hotărîtă  trecerea  la  o  altă  temă  şi  convocarea  celei  de  a  V-a 
Sesiuni  plenare  a  Comisiei. 

Astfel,  între  19 — 26  iunie  1988  a  avut  loc  la  Mănăstirea  Noul  Valamo  din 
Finlanda  (400  km  nord  de  Helsinki)  cea  de  a  V-a  Sesiune  plenară  a  Comisiei 
teologice  internaţionale  mixte  de  dialog  între  Biserica  Ortodoxă  şi  Biserica 
Romano -catolică.  A  fost  co-prezidată  de  î.  P.  S.  Arhiepiscop  Stelianos  al  Australiei 
(Patriarhia  Ecumenică)  şi  de  E.  E.  Cardinalul  Johannes  Willebrands,  Preşedintele 
Secretariatului  pentru  unitatea  creştină,  de  la  Vatican.  Au  participat  reprezen¬ 
tanţi  ai  tuturor  Bisericilor  Orodoxe,  cu  excepţia  Serbiei  (din  motive  obiective)  şi 
întreaga  Comisie  romano-catolică,  între  care  cardinalii  de  Wetter  (Miinchen), 
Etchegaray  (Roma),  Mgr.  Pierre  Duprey  (Roma),  prof.  Maccarrone  (Roma),  prof. 
Jean  Tillard  (Canada),  Pr.  Emmanuel  Lanne  (Belgia),  episcopul  Nossol  (Polonia), 
prof.  Hriniewicz  (Polonia),  prof.  Des  Halleux  (Belgia),  prof.  Suttner  (Austria), 
prof.  Vogt  (R.F.G.)  ş.a. 

Din  România  au  participat:  Mitropolitul  Antonie  Plămădeală  al  Ardealului 
şi  prof.  Dumitru  Radu,  de  la  Institutul  Teologic  din  Bucureşti,  în  comisia  orto¬ 
doxă.  iar  în  comisia  romano-catolică,  P.  S.  Episcop  Ioan  Robu. 

Tema  sesiunii  a  fost:  Taina  preoţiei  (hirotonia)  în  structura  sacramentală  a 
Bisericii,  cu  referire  specială  la  importanţa  succesiunii  apostolice,  pentru  sfin¬ 
ţirea  şi  unitatea  credincioşilor.  Deşi  au  avut  loc  dezbateri  lungi  şi  confruntări 
uneori  dificile  între  reprezentanţii  celor  două  confesiuni  surori,  în  fapt,  dezbate¬ 
rile  nu  s-au  referit  atît  la  diferenţe  teologice,  dogmatice,  sau  la  practica  Biseri¬ 
cilor,  cit  la  modul  de  exprimare  a  concepţiilor  comune,  într-un  limbaj  accepta¬ 
bil  ambelor  părţi,  deci  la  terminologie. 

Autorul  acestor  rinduri  a  fost  preşedintele  Comitetului  mixt  ortodox-romano- 
catolic,  de  redactare  finală  a  Documentului  asupra  temei  de  pe  ordinea  de  zi,  şi 
poate  mărturisi  că  redactarea  nu  a  pus  probleme  deosebite.  La  început,  mai  ales 
în  intîlnirile  separate  ale  celor  două  grupuri  în  dialog,  se  părea  că  lucrurile  vor 
merge  greu.  Se  bănuiau  intenţii  de  a  se  impune  orientalilor  o  terminologie  străină 
tradiţiei  vechi  bisericeşti.  S-a  văzut  apoi  că  acolo  unde  o  asemenea  terminologie 

exista,  în  cîteva  locuri,  ea  era  doar  accidentală,  aparţinînd  redactorilor  de  text 
care,  cînd  li  s-a  cerut,  au  renunţai  uşor  la  formulele  respective,  precum,  spre 
exemplu,  missio  canonica.  Ortodocşii  au  cerut  înlocuirea  formulei,  spre  a  nu  se 
crede  că  acceptă  ideea  că  aceasta  ar  fi  dată  exclusiv  de  Papa,  cum  susţineau 
unii  catolici  în  trecut.  Potrivit  doctrinei  tradiţionale,  aceasta  e  dată  de  fiecare 
episcop.  Romano-catolicii  au  acceptat  acest  punct  de  vedere  fără  obiecţii.  Partea 
ortodoxă  a  observat  apoi  absenţa  din  Documentul  propus  spre  discuţie,  a  proble¬ 
mei  primatului  papal.  După  dezbateri  între  ortodocşi  s-a  convenit  că  nici  nu  era 
cazul  să  se  pună.  Chiar  autorul  acestor  rînduri  a  cerut  ca  problema  primatului 
să  nu  apară  în  Documentul  de  la  Noul  Valamo  ca  o  problemă  „printre  altele 
deoarece  e  prea  mare  şi  prea  importantă,  pentru  a  fi  abordată  astfel.  Ea  va 
trebui  să  constituie  obiectul  unei  Sesiuni  speciale  a  Comisiei.  Unii  au  adăugat: 
poate  chiar  a  mai  multor  Sesiuni!  Ceea  ce  nu  este  exclus. 

Ortodocşii  întruniţi  în  şedinţă  separată,  au  convenit  printre  altele  —  aceasta 
la  sugestia  noastră  —  că  esenţialul  e  să  nu  lăsăm  să  se  strecoare  în  Document 
principii  insuficient  elaborate,  care  ne-ar  putea  încurca  mai  tîrziu.  Spre  exem¬ 
plu,  să  precizăm  că  există  o  singură  succesiune  apostolică,  şi  că  toţi  episcopii, 
fără  excepţie,  sînt  succesorii  tuturor  apostolilor,  şi  că  toţi,  fără  excepţie,  au  ace¬ 
leaşi  prerogative  prin  hirotonie.  Aceasta  va  fi  o  bună  temelie  pentru  abordarea, 
la  timpul  cuvenit,  a  locului  şi  rolului  Papei  ca  episcop  al  Romei  între  ceilalţi 
episcopi. 

Multe  schimbări  de  păreri  au  avut  loc  în  jurul  termenilor  şi  înţelesului  Preo¬ 
ţiei  sacerdotale,  pe  de  o  parte,  şi  aşa-numitei  Preoţii  împărăteşti,  pe  de  altă  parte. 
In  cele  din  urma  s-a  constatat  că  doctrina  celor  două  Biserici  este  identică  în 
privinţa  aceasta. 

S-a  spus:  „în  sînul  acestei  taine  care  este  Biserica ,  îşi  găseşte  locul  preo¬ 
ţia  conferită  prin  hirotonie,  dată  pentru  această  Biserică.  Ea  constituie  aşadar  o 
slujire  (leilourgema)  harismatică  prin  excelenţă  în  Biserică*4  (cap.  23). 

Comisia  a  discutat  mult  asupra  termenului  harismatic  şi  a  hotărît  să-l 
folosească,  dar  cu  grijă,  spre  a  nu  fi  răstălmăcit  de  aşa-zişii  harismatici  moderni, 
aconfesionali,  care  se  autointitulează  astfel  şi,  într-un  fel,  se  autohirotonesc  în 
cadrul  preoţiei  generale  a  tuturor  credincioşilor.  S-a  precizat  că  harul  sacerdotal 
e  transmis  în  mod  expres,  prin  punerea  mîinilor  de  către  episcopi  cu  succesiune 
apostolică.  » 

Potrivit  procedurii  stabilite  încă  de  la  începerea  dialogului,  după  ce  ambele 
părţi  s-au  întîlnit  separat,  s-a  trecut  la  Sesiunea  comună  plenară.  S-au  făcut  două 
prezentări  ale  proiectului  de  Document,  una  ortodoxă  şi  alta  romano-catolică. 
Partea  ortodoxă  a  arătat  că  ortodocşii  au  anumite  observaţii  de  făcut,  urmărind 
mai  ales  clarificarea  unor  teme  şi  termeni,  dar  că  proiectul  e  o  bună  bază  pentru 
discuţii.  Partea  romano-catolică  a  prezentat  proiectul  fără  observaţii.  De  altfel, 
s-a  putut  observa  de  mai  multe  ori,  că  partea  romano-catolică  e  mai  conciliantă 
în  problemele  de  terminologie.  Partea  ortodoxă  e  excesiv  de  exigentă,  chiar  cu 
amănuntele. 

S-au  deschis  apoi  discuţiile  cu  caracter  general  asupra  proiectului  de  Docu¬ 
ment.  S-a  propus  şi  s-a  acceptat  să  nu  se  vorbească  de  „cele  două  Biserici ",  ci 
de  „Biserică*4,  în  momentul  în  care  doctrina  în  discuţie  e  aceeaşi  şi  de  vreme  ce 
Biserica  e  Una,  şi  trebuie  să  fie  Una.  De  asemenea  să  nu  se  zică  „cele  două  tra¬ 
diţii “  ci  „tradiţia  Bisericii “,  deoarece  aceasta  a  fost  la  început  una,  pentru  în¬ 
treaga  Biserică.  în  felul  acesta  Documentul  va  fi  un  document  comun,  de  acord 
total,  asupra  temei  în  discuţie. 

Facem  această  precizare:  „asupra  temei  în  discuţie u,  spre  a  nu  se  înţelege 
că  e  vorba  de  un  acord  final,  cum  s-a  plîns  delegaţia  Bisericii  Ierusalimului,  la 
Bari,  că  au  înţeles  unii  catolici  din  Orient,  spunînd  credincioşilor  că  s-a  făcut 
deja  unirea  celor  două  Biserici,  şi  chemîndu-i  pe  ortodocşi  la  bisericile  catolice. 
Acest  lucru  a  fost  considerat  de  ambele  părţi,  ca  o  răstălmăcire  a  dialogului  şi  o 
încercare  nepermisă  de  prozelitism. 

Cum  o  astfel  de  răstălmăcire  a  fost  promovată  mai  ales  de  unele  Biserici 
uniate  din  Orient,  partea  ortodoxă  a  condiţionat,  la  Bari,  în  1987,  continuarea 
dialogului,  de  o  declaraţie  netă  a  părţii  romano-catolice,  că  nu  pleacă  de  la  pre- 
miza  că  uniatismul  ar  fi  un  model  de  unitate,  premiză  cu  totul  inacceptabilă 

pentru  ortodocşi.  Uniatismul  —  s-a  spus  —  a  fost  şi  este  o  formă  romano-cato- 
licâ  de  prozelitism  printre  ortodocşi,  prin  mijloace  nepermise  şi  viclene,  deoa¬ 
rece  se  încearcă  o  catolicizare  prin  menţinerea  cultului  ortodox  sub  toate  aspec¬ 
tele  lui,  ceea  ce  e  în  măsură  să  inducă  în  eroare  pe  credincioşii  simpli.  S-a 
arâtat  şi  faptul  că  uniaţia  s-a  făcut  aproape  peste  tot  prin  forţă  şi  vidlenţă,  că 
a  fost  promovată  cu  ajutorul  puterii  politice,  şi  că  a  fost  acceptată  de  nevoie 
şi  după  multe  promisiuni,  că  celor  ce  o  vor  accepta  li  se  vor  oferi  privilegii.  S-a 
arâtat  şi  aceea  că  uniaţia  s-a  făcut  numai  de  către  o  parte  a  ierarhiei  ortodoxe, 
fără  popor,  deoarece  rămînîndu-i  cultul,  poporul  n-a  ştiut  despre  ce  anume 
schimbări  e  vorba,  prin  acceptarea  Papei.  Acest  lucru  poporul  credincios  nu  l-a 
înţeles  şi  s-a  trezit  atras  într-o  capcană  de  care  au  profitat  alţii. 

In  acest  sens  au  vorbit  absolut  toţi  reprezentanţii  Bisericilor  Ortodoxe. 
Partea  romano-catolică  a  făcut  apel  doar  la  faptul  că  s-a  creat  o  realitate  şi  o 
tradiţie  istorică,  şi  că  aceasta  va  trebui  rezolvată  cu  înţelegere  acolo  unde  e  cazul. 
Ortodocşii  au  arătat  că  această  aşa-zisă  tradiţie  istorică  nu  există,  deoarece  acolo 
unde  s-a  hotărît  întoarcerea  la  ortodoxie,  credincioşii  de  rînd,  marea  masă,  nici 
n-au  simţit  revenirea  la  ortodoxie,  deoarece  prin  cult,  ei  fuseseră  ortodocşi  din- 
totdeauna!  Şi-apoi,  dacă  e  vorba  de  „înţelegere4*  faţă  de  o  tradiţie  istorică,  de 
ce  să  nu  avem  în  vedere  tradiţia  istorică  a  revenirii  la  ortodoxie ,  care  e  veche 
deja  de  o  generaţie  şi  jumătate,  credincioşii  statornicindu-se  fără  dificultăţi  în 
ortodoxie.  Abia  a-i  tulbura  ar  însemna  o  „neînţelegere4*. 

Problema  e  însă  mult  mai  gravă,  au  arătat  ortodocşii,  şi  anume  sub  raport 
eclesiologic.  Uniatismul  e  o  depărtare  de  la  Biserica  una,  fără  nici  o  justificare 
teologică,  ci  doar  omenească,  şi  lucrul  e  azi  cu  atît  mai  evident,  cu  cît  cele  două 
Biserici  recunosc  acest  lucru,  şi  doresc  să  vindece  rănile  dezbinării,  şi  să  refacă 
unitatea  Bisericii,  şi  în  nici  un  caz  nu  în  spiritul  uniatismului. 

Partea  ortodoxă  a  mai  arâtat  că  este  mandatată  de  cea  de-a  IlI-a  Confe¬ 
rinţă  Preconciliară  Ortodoxă,  de  a  nu  continua  dialogul  decît  cu  condiţia  lămu¬ 
ririi  limpezi  a  acestor  probleme,  în  cadrul  Comisiei  mixte  internaţionale  de  dialog 
dintre  cele  două  Biserici. 

Drept  urmare  s-a  propus  ca  ambele  părţi  în  dialog  să  numească,  dintre 
membrii  Comisiei  mixte,  un  număr  de  cîte  şase  reprezentanţi,  pentru  a  forma  o 
subcomisie  care  să  prezinte  la  viitoarea  Sesiune  plenară,  un  Document  de  acord 
asupra  interzicerii  prozelitismului  şi  asupra  faptului  că  uniatismul  nu  poate  fi  un 
model  de  unitate,  ci  doar  un  model  de  dezbinare,  precum  arată  şi  trecutul  şi  pre¬ 
zentul.  In  această  subcomisie  a  fost  ales  şi  Mitropolitul  Ardealului,  semnatarul 
acestor  rînduri.  Subcomisia  va  avea  prima  întîlnire  în  anul  viitor.  Delegaţii  vor 
putea  să-şi  ia  şi  experţi,  dacă  vor  dori.  Din  subcomisie  mai  fac  parte  reprezen¬ 
tanţii  Bisericilor  Ierusalimului,  Rusiei,  Greciei,  Poloniei  şi  Cehoslovaciei.  Sub¬ 
comisia  urmează  să  întocmească  un  Document,  care  să  cuprindă  referiri  istorice 
(cum  s-a  făcut  uniaţia),  eclesiologice  (consideraţii  asupra  bazelor  teologice)  şi 
actuale  (ce  probleme  pune  azi,  şi  dacă  favorizează  sau  împiedică  dialogul  dintre 
cele  două  Biserici  şi  liniştea  Bisericii  lui  Hristos).  S-a  precizat  că  subcomisia  va 
trata  problemele  numai  cu  referire  la  dialogul  în  curs,  pe  care  îl  pun  în  pericol. 

După  ce  s-a  acceptat,  fără  obiecţii  din  partea  romano-catolicilor,  alcătuirea 
subcomisiei  şi  ceea  ce  are  ea  de  făcut,  romano-catolicii  numind  şi  ei  şase  dele¬ 
gaţi,  s-a  trecut  la  discutarea  pe  paragrafe  a  proiectului  de  Document  asupra 
hirotoniei.  S-a  discutat  asupra  succesiunii  apostolice,  asupra  treptelor  ierarhice  şi, 
în  legătură  cu  toate,  asupra  preoţiei  şi  rolului  ei  în  iconomia  mîntuirii,  primul 
capitol  stabilind  legătura  dintre  Hristos  şi  Duhul  Sfînt  în  această  iconomie. 

S-a  obţinut,  după  ce  toate  obiecţiile,  completările  şi  explicitările  ambelor 
părţi  în  dialog  au  fost  luate  în  considerare  de  către  comisia  de  redactare  de 
sub  preşedinţia  subsemnatului,  un  Document  de  acord  care  a  permis  depăşirea 
a  încă  unei  trepte  pe  importantul  drum  al  celor  două  Biserici  spre  unitate. 

Textul  e  greu  de  teologie  adîncă  şi,  în  mai  multe  privinţe  profesional,  ceea 
ce  îl  face  accesibil  mai  ales  ierarhiei  şi  teologilor,  deoarece  nu  s-au  putut  ela¬ 
bora  în  detalii  toate  aspectele  problemelor  dar,  pentru  specialişti,  el  spune  totul. 
Implică  o  teologie  coherentâ,  şi  conţine  toate  premizele  doctrinare  şi  tradiţia 
Bisericii  din  perioada  de  dinainte  de  separare.  Textul  utilizează  termeni  tehnici 
care,  pentru  specialişti,  nu  au  nevoie  de  explicare,  şi  temele  mari  le  implică  pe 

cele  mici,  ceea  ce  a  permis  să  se  alcătuiască  un  Document  scurt  (14  p.),  spre  a 
putea  fi  uşor  studiat  de  către  Biserici,  care  urmează  să-l  evalueze. 

Nu  vom  intra  în  amănunte,  fiindcă  nu  e  cazul.  Vom  remarca  doar  că  toate 
elementele  esenţiale  ale  tradiţiei  teologice  şi  pastorale  comune  sînt  cuprinse 
în  text.  Astfel,  vorbind  de  raportul  dintre  Hristos  şi  Duhul  Sfînt  nu  se  mai 
pomeneşte  de  Filioque.  S-a  spus:  „Sfîntul  Duh  care  din  veşnicie  purcede  de  la 
Tatăl  şi  se  odihneşte  asupra  Fiului,  a  pregătit  evenimentul  venirii  lui  Hristos  şi 
l-a  realizat.  Întruparea  Fiului  lui  Dumnezeu,  moartea  şi  învierea  Sa  au  fost 
aşadar  împlinite  după  voinţa  Tatălui,  în  Sfîntul  Duh.  La  botez,  Tatăl  prin  ma¬ 
nifestarea  Sfîntului  Duh  a  inaugurat  misiunea  Fiului"  (cap.  6). 

S-a  arătat  că  treptele  ierarhice  sînt  trei:  episcop,  preot  şi  diacon;  între 
episcopi  nu  există  nici  o  diferenţă;  răspunderile  administrative  nu  conferă  nici 
unui  episcop  vreun  privilegiu  liturgic  sau  ierurgic  diferit  de  cele  comune  tuturor; 
succesiunea  apostolică  e  transmisă  tuturor  episcopilor,  de  la  toţi  apostolii,  în  mod 
egal.  Nu  există  vreo  succesiune  specială  de  la  vreun  apostol,  aparte.  S-a  precizat 
că  slujirea  bisericească  presupune  cele  trei  trepte  ierarhice  care  îşi  exercitează 
slujirea  în  interdependenţă,  dar  că  nu  se  pot  înlocui  una  pe  alta.  Aparte,  nu 
ca  treaptă  ierarhică,  este  laicatul,  dar  toţi  împreună,  cler  şi  popor,  constituie 
comunitatea  euharistică  (cap.  31). 

S-a  accentuat  de  asemenea  „caracterul  sinodal  al  lucrării  episcopilor "  — 
„După  canonul  34  al  apostolilor,  prezent  în  tradiţia  canonică  a  Bisericilor  nocLstre, 
primul  dintre  episcopi  (într-o  ţară  sau  în  diptice,  n.n.)  nu  decide  nimic  fără  acor¬ 
dul  cu  ceilalţi  episcopi  şi  aceştia  nu  decid  nimic  important  fără  acordul  cu  cel 
âintH**  (cap.  53).  Despre  primatul  papal  s-a  spus  că  el  „constituie  o  divergenţă 
gravă  între  noi  şi  va  fi  discutat  ulterior "  (cap.  55). 

S-a  accentuat  aşadar  caracterul  sinodal  al  deciziilor  care  privesc  întreaga 
Biserică  şi  s-a  arătat  că  fiecare  Biserică  locală,  autocefală,  este  Biserică  în  înţe¬ 
lesul  deplin  al  cuvîntului.  In  cazuri  de  criză,  locală  sau  mai  largă,  numai  Sino¬ 
dul  ecumenic  este  autoritatea  care  poate  lua  decizii  valabile  (cap.  54).  Iată  textele: 
„Hirotonia  episcopală,  care,  după  canoane,  este  conferită  prin  doi  sau  trei  episcopi, 
exprimă  comuniunea  Bisericilor  cu  cea  a  celui  ales:  ea  îl  alătură  pe  acesta  la 
comuniunea  episcopilor "  (cap.  27).  Spre  a  nu  rămîne  vreo  confuzie  sau  vreun 
implicit  prin  care  să  se  considere  că  s-a  căzut  de  acord  şi  asupra  modului  de 
alegere  a  episcopilor,  diferit  la  cele  două  Biserici,  în  text  s-a  spus:  „Ne-am  ocupat 
aici  numai  de  hirotonia  sub  aspect  sacramental.  Problemele  pe  care  le  ridică 
modul  alegerii,  vor  fi  studiate  mai  tîrziuu  (cap.  27).  Ce  anume  se  va  studia?  Dacă 
episcopii  sînt  numiţi  sau  aleşi.  Se  ştie  că  în  catolicism  Papa  îi  numeşte;  în  orto¬ 
doxie  sînt  aleşi.  Romano-catolicii  au  arătat  că  şi  Papa  se  consultă,  primeşte 
propuneri  de  la  Congregaţia  pentru  episcopi,  iar  aceasta  se  informează  la  Bise¬ 
ricile  locale,  dar  ortodocşii  au  obiectat  că  totuşi  aceasta  nu  e  alegere  şi  nu  e 
tradiţională.  De  aceea  s-a  amînat  problema  pentru  momentul  cînd  se  va  trata 
problema  papalităţii  şi  prerogativele  ei,  dacă  le  are! 

Cu  privire  la  Preoţia  împărătească ,  a  tuturor  credincioşilor,  s-a  respins 
ideea  că  preoţia  împărătească  ar  fi  o  noţiune  protestantă.  E  biblică  şi  e  ortodoxă, 
numai  că  protestanţii  o  au  în  fapt  numai  pe  aceasta  şi  nu  au  preoţia  sacerdotală, 
pierzînd  succesiunea  apostolică.  S-a  arătat  că  nu  există  texte  tradiţionale  care 
să  confunde  cele  două  preoţii.  De  altfel  şi  protestanţii  încearcă  de  mult  o  dife¬ 
renţiere,  dar  nu  vor  putea  recupera  preoţia  sacerdotală,  decît  prin  revenirea  la 
succesiunea  apostolică. 

„Odată  hirotonit,  episcopul  devine  în  Biserica  sa,  garantul  apostolicităţii, 
cel  care  reprezintă  în  sinul  Bisericii  sale,  legătura  sa  cu  celelalte  Biserici.  Iată 
de  ce,  în  Biserica  sa,  nici  o  Euharistie  nu  se  poate  celebra  în  adevăr  decît  prezi¬ 
dată  de  el  sau  de  un  preot  în  comuniune  cu  el.  Menţionarea  sa  în  anoforâ  este 
esenţială "  (cap.  46).  „Prin  hirotonia  sa,  fiecare  episcop  devine  succesorul  aposto¬ 
lilor,  oricare  ar  fi  Biserica  pe  care  o  conduce  sau  prerogativele  acestei  Biserici 
printre  alte  Biserici “  (cap.  48,  s.n.). 

Nu  s-au  purtat  discuţii  lungi  asupra  sacerdoţiului  feminin,  punctele  de 
vedere  ale  celor  două  Biserici  fiind  identice.  S-a  accentuat  însă  pe  necesitatea  de 
a  se  evidenţia  întotdeauna  rolul  femeii  în  Biserică,  potrivit  cu  tradiţia  cea  mai 


5  —  Mitropolia  Ardealului 


66 


MITROPOLIA  ARDEALULUI 


veche,  din  vremea  Mîntuitorului  şi  a  Apostolilor.  Diaconatul  feminin  a  slujit,  isto¬ 
riceşte,  doar  ca  ajutător  al  preotului  la  botezul  femeilor.  Nu  există  evidenţe  că 
ar  fi  fost  un  diaconat  sacerdotal.  Oricum,  el  a  dispărut  din  Biserică  de  la  sine, 
dovedindu-se  a  nu  mai  fi  necesar.  Nu  există  nici  o  decizie  oficială  a  abolirii  acestui 
diaconat.  Funcţiile  lui  au  fost  preluate,  într-un  fel  de  către  maici.  Iată  textul 
asupra  căruia  s-a  convenit:  „în  toată  istoria  Bisericii  femeile  au  jucat  un  rol 
fundamental,  de  care  dă  mărturie  nu  numai  Maica  Domnului,  sfintele  femei  men¬ 
ţionate  în  Noul  Testament  şi  numeroasele  sfinte  pe  care  le  venerăm  noi,  ci  de 
asemenea  multe  alte  femei  care  pînă  azi  au  slujit  Biserica  în  atîtea  chipuri. 
Harismele  lor  proprii  sînt  foarte  importante  în  zidirea  Trupului  lui  Hristos.  Dar 
Bisericile  noastre  rămîn  fidele  tradiţiei  istorice  şi  teologice ,  după  care  Bisericile 
nu  hirotonesc  pentru  preoţia  sacerdotală  femei “  (cap.  32). 

Celibatul  preoţilor  a  fost  considerat  o  practică  locală,  fără  implicaţii  eclesio- 
logice.  Documentul  de  la  Noul  Valamo  a  insistat  mult  asupra  rolului  episcopului 
ca  celebrant  care  prezidează  Sfînta  Euharistie,  păstrînd  astfel  unitatea  şi  comu¬ 
niunea  de  credinţă  apostolică  prin  Euharistie.  Episcopul  este  de  asemenea  înda¬ 
torat  să  predice  şi  să  catehizeze,  transmiţînd  „conţinutul  autentic  al  cuvîntului 
lui  Dumnezeu  transmis  apostolilor  „odată  pentru  totdeauna “.  El  este  primul  res¬ 
ponsabil  de  vestirea  Cuvîntului  lui  Dumnezeu  în  eparhia  sa“  (cap.  38)  „ Episcopul 
trebuie  să  păstreze  în  unitate  şi  harismele  poporului  lui  Dumnezeu “  (cap.  41),  deci 
acestea  nu  se  pot  dezvolta  şi  exercita  haotic,  fără  supravegherea  şi  răspunderea 
episcopului.  Acest  lucru,  convenit  între  ambele  Biserici,  are  mare  importanţă, 
pentru  că  lămureşte  problema  grupărilor  parabisericeşti,  cu  tendinţe  anarhice 
sau  independente  de  supravegherea  Bisericii. 

Cele  de  mai  sus  rezumă  esenţa  discuţiilor  purtate  timp  de  o  săptămînă  la 
mănăstirea  Noul  Valamo,  din  Finlanda.  Concluziile  au  fost  prinse  în  formule 
clare  şi  incluse  în  Document,  precum  se  poate  vedea  din  fragmentele  pe  care 
le-am  citat. 

Documentul  se  încheie  astfel:  „Dialogul  teologic  al  Bisericilor  noastre  a  con¬ 
statat  tradiţia  şi  doctrina  comună  asupra  succesiunii  apostolice ,  asupra  structurii 
sacramentale  a  Bisericii  şi  asupra  slujirilor.  Această  structură  se  exprimă  în 
sacramentalitatea  hirotoniei  episcopale  şi  în  hirotonia  preoţilor  şi  a  diaconilor. 
Faptul  acesta  scoate  în  evidenţă  că  dialogul  nostru,  început  în  Patmos  şi  Rhodos 
(1980),  continuat  în  1982  la  Milnchen,  în  1984  în  Creta  şi  în  1987  la  Bari,  şi  acum 
aici  la  Noul  Valamo,  a  progresat  foarte  mult.  Pe  vremea  istoriei  noastre  comune 
în  Orient  şi  în  Occident,  comuniunea  sacramentală  şi  Sinodală  între  episcopi  era 
pecetea  şi  confirmarea  comuniunii  în  credinţă  şi  taine.  Aceasta  nu  vrea  să  spună 
că  am  fi  ajuns  acum  la  unitate  deplină  şi  la  comuniunea  sacramentală.  Mai  rămîn 
încă  a  fi  rezolvate  probleme  mari  pentru  a  ajunge  la  un  acord  în  divergenţele  de 
opinii  printre  care  şi  problema  formei  autorităţii  în  Biserică*'  (cap.  56).  Uusi- 
Valamo,  Finlanda,  26  iunie  1988. 

Ultimele  fraze  vor  să  avertizeze  împotriva  prozelitismului  romano-catolic  şi 
uniat  din  Orientul  Mijlociu,  care,  aşa  cum  am  mai  arătat,  prevalîndu-se  de  suc¬ 
cesele  dialogului  îi  cheamă  pe  credincioşii  ortodocşi  la  Bisericile  catolice,  ca  şi  cum 
unitatea  s-ar  fi  realizat  deja,  şi  ca  şi  cum  unitatea  ar  putea  însemna  validarea 
catolicismului  sau  uniatismului  ca  Biserici  ortodoxe.  Nu  acest  lucru  are  în  vedere 
dialogul  şi  nu  aşa  se  va  rezolva  problema.  E  sarcina  Comisiei  să  caute  soluţiile 
şi  a  Bisericilor  să  le  aprobe  şi  să  le  dea  forma  finală.  Dar  pînă  acolo  mai  este 
cale  lungă. 

Ultima  frază  anunţă  de  fapt  tema  următoarei  sesiuni  a  Comisiei  mixte 
internaţionale  de  dialog,  temă  formulată  In  mare  parte  şi  la  sugestia  noastră: 
„Consecinţele  eclesiologice  şi  economice  ale  structurii  sacramentale  a  Bisericii. 
Conciliaritatea  şi  autoritatea  în  Biserică “.  Prin  aceasta  se  va  intra  într-o  etapă 
nouă,  şi  mai  grea.  Cînd  am  propus  tema,  am  arătat  că  mai  întîi  va  trebui  să 
stabilim  modalitatea  de  exercitare  a  sacerdoţiului  sacramental,  în  sensul  de  a  se 
stabili  cum  se  exercită  autoritatea  jurisdicţională  în  cadrul  căreia  se  exercită 
sacerdoţiul  sacramental,  de  aceea  am  cerut  includerea  cuvîntului  „conciliaritate“ 
în  temă,  iar  apoi,  printre  altele,  să  ne  pronunţăm  asupra  sinoadelor  romano- 
catolice  de  după  al  şaptelea  sinod  ecumenic,  asupra  dogmelor  elaborate  de  ele, 
şi  asupra  autorităţii  lor.  In  felul  acesta  vom  intra  şi  în  problema  primatului  papal, 

a  infailibilităţii,  a  dogmelor  legate  de  persoana  Maicii  Domnului  ş.a.  Se  va  intra 
aşadar  în  anticamera  marilor  confruntări  şi  decizii  finale.  Fie  ca  Dumnezeu  să  ne 
stea  în  ajutori 

In  anul  viitor  se  vor  întîlni  cele  trei  subcomisii  care  vor  pregăti  fiecare 
cîte  un  text.  Semnatarul  acestor  rînduri  a  fost  ales  preşedinte  al  uneia  din  cele 
trei  subcomisii,  prezidată  pînă  acum  de  S.  S.  Patriarhul  Partenie  al  Alexandriei. 
După  aceea  se  va  întîlni  subcomisia  care  va  discuta  şi  va  alcătui  Documentul 
asupra  uniatismului  şi  prozelitismului. 

In  cele  din  urmă  se  va  întruni  Comitetul  de  coordonare  a  dialogului ,  alcătuit 
din  8  ortodocşi  şi  8  romano-catolici,  care,  din  cele  trei  documente  ale  subcomi¬ 
siilor  va  alcătui  unul  singur.  Din  Comitetul  de  coordonare  face  parte  şi  subsem¬ 
natul.  Tot  acest  Comitet  va  evalua  Documentul  alcătuit  de  Comisia  asupra  unia¬ 
tismului  şi  prozelitismului.  Vor  fi  prezentate,  în  cele  din  urmă,  sesiunii  a  Vl-a 
Plenare  a  Comisiei  mixte  internaţionale  de  dialog  între  Biserica  Ortodoxă  şi 
Biserica  Romano-Catolică ,  Sesiune  care  se  va  reuni  în  1990,  probabil  din  nou  la 
Miinchen,  în  R.F.G.,  fiind  acum  din  nou  rîndul  romano-catolicilor  să  găzduiască 
întrunirea. 

Unii  delegaţi  ortodocşi  au  cerut  la  sfîrşit  schimbarea  metodei  de  lucru,  în 
sensul  de  a  se  prezenta  mai  întîi  un  text  ortodox  şi  unul  catolic,  şi  apoi  să  sm 
facă  un  text  comun,  sau  ca  fiecare  subcomisie  să  studieze  numai  cîte  o  treime 
din  temă.  Subsemnatul  am  arătat  că  aşa  cum  se  face  e  mai  bine.  La  cele  trei 
subcomisii  fiecare  parte  vine  cu  un  text  de  acasă,  ortodox  şi  catolic.  Din  acestea 
două  se  face  unul  comun  şi  apoi  din  trei  comune  se  face  unul  singur  comun,  de 
către  Comitetul  de  Coordonare.  Etapele  par  greoaie,  dar  aşa  se  asigură  un  con¬ 
trol  mai  riguros  asupra  formei  finale  comune  a  textului.  A  împărţi  fiecărei  sub¬ 
comisii  doar  cîte  o  treime  din  temă,  e  cu  totul  lipsit  de  realism.  Pentru  aceasta 
ar  trebui  să  se  ştie  dinainte  ce  va  conţine  tema  şi  ce  părţi  va  avea.  Cine  va 
decide  şi  cînd?  Altă  comisie?  Aceasta  ar  complica,  în  loc  de  a  simplifica  metoda 
de  lucru.  Problema  e  ca  noi  ortodocşii  să  venim  cu  teme  bine  studiate  de  acasă, 
la  cele  trei  subcomisii,  deci  e  necesar  să  ne  îmbunătăţim  munca,  nu  să  schim¬ 
băm  metoda.  Punctul  acesta  de  vedere  a  fost  acceptat.  O  eventuală  schimbare  de 
metodă  de  lucru  va  trebui  bine  studiată  în  viitor  şi  acceptată  de  toţi. 

Clerul  şi  credincioşii  Bisericii  noastre  vor  putea  înţelege  din  cele  de  mai 
sus  că  cei  mandataţi  cu  purtarea  dialogului  desfăşoară  o  muncă  asiduă,  respon¬ 
sabilă,  în  spirit  ecumenic,  dar  de  pe  poziţii  ortodoxe  şi  că,  deşi  sînt  uneori  con¬ 
fruntaţi  cu  dificultăţi  crescute  vreme  de  aproape  o  mie  de  ani,  pînă  la  dimensiuni 
colosale,  totuşi  lucrează  cu  credinţă,  speranţă  şi  dragoste  spre  recuperarea  unităţii 

Zidurile  despărţitoare  sînt  înalte,  dar  nu  infinite! 

Dr.  ANTONIE  PLAMADEALA 
Mitropolitul  Ardealului 

VOIEVODUL  CONSTANTIN  BRlNCOVEANU 
ÎN  ISTORIA,  CULTURA  ŞI  ORTODOXIA  ROMÂNEASCA 

(La  300  de  ani  de  la  urcarea  sa  pe  tron)* 

„Multe  şi  vrednice  de  auzit  istorii  sînt 
de  faptele  ce  s-au  întîmplat  în  zilele 
domniei  lui  Constantin  Vodă  Brîncoveanu, 
care  mă  voi  nevoi  a  le  scrie  cît  voi  putea ** 
(Stolnicul  Constantin  Cantacuzino, 
în  „Istoria  Ţării  Româneşti)**. 


După  zisa  cronicarului,  acum  la  împlinirea  a  300  de  ani  de  cînd  voievodul 
Brîncoveanu  a  urcat  pe  tronul  Ţării  Româneşti,  încercăm  şi  să-l  evocăm  atît  „cît 
vom  putea**. 

Dacă  prin  istoria  unui  popor  se  înţelege  suma  epocilor  cruciale,  care-i  fixează 
destinul  în  lume,  desigur  că  şi  epoca  domniei  lui  Constantin  Brîncoveanu  este  una 
din  acestea,  epocă  care  se  înscrie  în  istoria  poporului  român,  ca  o  epocă  de  afir¬ 
mare,  de  înflorire  pe  toate  planurile. 

Pentru  a  înţelege  bine  dimensiunile  naţionale  şi  europene  ale  politicii  interne 
şi  externe  a  lui  Constantin  Brîncoveanu  şi  saltul  calitativ  pe  care  l-a  realizat  el 
pe  toate  planurile,  va  trebui  să  comparăm  situaţia  Ţării  Româneşti  sub  aceste 
aspecte,  la  urcarea  lui  pe  tron. 

I.  Astfel,  în  a  doua  jumătate  a  secolului  al  XVII-lea,  ţara  se  afla  într-o  situaţie 
de  relativă  prosperitate.  Agricultura  şi  creşterea  animalelor  continuă  să  rămînă 
ramuri  importante,  aclimatizîndu-se  plante  noi,  cum  ar  fi  porumbul. 

Concomitent  cu  dezvoltarea  celor  două  ocupaţii  de  bază  se  diversifică  şi 
meşteşugurile,  ajungîndu-se  spre  sfîrşitul  veacului  la  peste  80  de  branşe. 

încă  în  timpul  lui  Matei  Basarab  şi-au  început  activitatea  o  moară  de  hîrtie 
pe  Valea  Oltului  şi  o  manufactură  de  sticlă,  lîngâ  Tîrgovişte,  şi  se  reiau  exploa¬ 
tările  de  minereu  (aramă  şi  fier). 

Acum  se  formează  două  partide  boiereşti:  unul  al  Cantacuzinilor,  în  frunte  cu 
postelnicul  C.  Cantacuzino,  iar  altul  al  Bălenilor  —  condusă  de  Marele  Ban, 
Gheorghe  Băleanu. 

Concomitent  cu  stratificarea  socială,  se  produc  mari  nemulţumiri,  culminînd 
cu  răscoalele  seimenilor  şi  dorobanţilor  (1653 — 1655).  Răsculaţii  sînt  învinşi  la 
Soplea,  în  iunie  1655,  în  urma  intervenţiei  principelui  Transilvaniei  Gh.  Rakotzy  II 
şi  domnitorului  Moldovei,  Gh.  Ştefan. 

Situaţia  politică  din  Ţara  Românească  a  fost  influenţată  de  factori  interni 
şi  externi.  După  Mihai  Viteazul  s-au  succedat  mai  mulţi  domnitori.  Intre  ei,  cel 
mai  de  seamă  a  rămas  Radu  Şerban  (1602 — 1611),  care  l-a  învins  pe  Gabriel 
Bathory  lîngă  Braşov  (1611).  După  urcarea  pe  tron  a  lui  Matei  Basarab  (1632 — 
1654)  se  produc  revirimente  în  toate  domeniile  (economic,  politic,  cultural),  dînd 
dovadă  şi  de  talent  militar  şi  diplomatic  în  vederea  apărării  ţării. 

După  Matei  Basarab  urmează  mai  multe  domnii  scurte  pînă  la  Şerban  Can¬ 
tacuzino  (1678 — 1688).  La  asediul  Vienei  (1683),  domnitorul  muntean  a  participat 
cu  trupe  alături  de  otomani,  dar  a  arătat  simpatie  faţă  de  cei  asediaţi,  artileria 
sa  netrăgînd  cu  ghiulele  adevărate.  Această  victorie  a  creştinilor  a  marcat  înce¬ 
putul  decăderii  militare  a  Imperiului  otoman.  Dorind  cu  orice  preţ  să  scape  de 
suzeranitatea  turcească,  Şerban  Cantacuzino  începe  tratativele  cu  imperialii  (Rusia 
şi  Austria). 

în  acest  secol  al  XVIII-lea,  pînă  la  Constantin  Brîncoveanu,  activitatea  cul¬ 
turală  capătă  un  nou  avînt,  în  timpul  domniei  lui  Matei  Basarab,  prin  cele  45  de 


*  Referat  susţinut  în  cadrul  conferinţei  preoţeşti  ţinută  în  prot.  Braşov,  în 

24  mai  1988. 

ctitorii  bisericeşti  şi  fondarea  a  două  tipografii.  De  acum  Înainte  se  înmulţesc 
scrierile  în  limba  română,  prin  traduceri  şi  opere  originale.  Şerban  Cantacuzino 
pune  bazele  într-o  formă  incipientă  a  învăţămîntului  superior,  în  greceşte,  şi 
tipărirea  Bibliei  în  limba  română  (1688). 

In  timpul  domniei  lui  Constantin  Brîncoveanu,  se  produce  un  9alt  calitativ 
în  sfera  culturală,  la  fundamentul  căruia  au  stat  realizările  anterioare. 

II.  C.  Brîncoveanu  se  trăgea  din  „neamul  vechi"  al  Brîncovenilor.  După 

tată,  Brîncoveanu  se  trăgea  din  neamul  lui  Matei  Basarab,  întrucît  bunicul  său 
(Preda  Brîncoveanu-Postelnicul)  era  fiul  lui  David  din  Brîncoveani,  căsătorit  cu 
nepoata  de  soră  a  lui  Matei  Basarab,  —  de  unde  raţiunea  după  care  C.  Brînco¬ 
veanu  se  considera  descendent  din  Basarabi.  Pe  cît  de  fericită  a  fost  naşterea  sa, 
consemnată  în  cronicile  timpului,  în  primăvara  anului  1654,  pe  atît  de  tristă  avea 
să-i  fie  prima  parte  a  copilăriei,  datorită  uciderii  tatălui  său  (Papa  Brîncoveanu)  de 
către  seimenii  răsculaţi  cînd  Constantin  nu  împlinise  decît  un  an.  De  acum, 

părăsind  curtea  de  la  Brîncoveani,  se  stabileşte  la  Tîrgovişte,  în  casele  bunicului 

său,  Preda  Brîncoveanu.  Dar,  cum  nici  o  nenorocire  nu  vine  singură,  micului  Con¬ 
stantin  îi  este  dat  să-şi  vadă  şi  pe  bunicul  sugrumat,  fără  nici  o  vină,  fiind 

nevoit  să-şi  continue  viaţa  la  Mărgineni,  la  curtea  Postelnicului  Constantin  Can¬ 
tacuzino,  tatăl  mamei  sale.  Nu  împlinea  bine  9  ani  şi  noul  tutore  este  răpus  de 
intriga  boierilor  Leordeni. 

In  ciuda  tuturor  vicisitudinilor  copilăriei,  este  favorizat  însă  de  o  educaţie 
aleasă,  primită  de  la  bunica,  Păuna  Greceanu,  şi  mai  ales  de  la  unchiul  său 

Constantin  Cantacuzino.  Tînărul  Constantin  dovedeşte  de  timpuriu  înclinare  spre 
cultură,  avînd  la  îndemînă  cărţile  latineşti  şi  greceşti  aduse  de  unchiul  său  de  la 
Padova.  Murindu-i  cei  doi  fraţi,  moşteneşte  o  frumoasă  avere  ce-i  favorizează 
ascensiunea  politică,  avantajată  şi  de  căsătoria  cu  Marica,  nepoata  lui  Antonie 
Vodă  din  Popeşti. 

Odată  cu  urcarea  pe  tron  a  lui  Şerban  Cantacuzino,  unchiul  său,  activitatea 
lui  se  desfăşoară  în  umbra  şi  interesele  acestei  familii.  La  numai  25  de  ani  devine 
mare  agă,  apoi  postelnic,  calitate  în  care  întreţine  relaţii  cu  prinţul  Mihai  Apafi, 
cu  împăratul  Austriei  şi  ţarul  Rusiei. 

III.  Moartea  neaşteptată  a  voievodului  Şerban  Cantacuzino  aduce  după  sine 
urcarea  pe  tronul  Ţării  Româneşti  a  lui  Constantin  Brîncoveanu.  Aici  să  lăsăm 
cronicarul  să  ne  povestească  cele  întîmplate:  „Şi  făcură  socoteală  că,  Constantin 
logofătul  Brîncoveanu  este  de  neam  de-a  lui  Matei  Vodă  şi  are  şi  alte  bunătăţi, 
blîndeţe  şi  altele,  să-l  ridice  pe  dînsul  domn,  că  şi  om  este  în  vîrstâ  (34  ani),  de 
va  putea  chivernisi  domnia  cum  se  cade  în  vreme  ce  este  ţara  ocolită  de  oşti  şi 
primejdii ...  Şi  aleseră  pe  Constantin  Logofătul  Brîncoveanu  să  le  fie  domn  şi  se 
ridicară  cu  toţii  din  Curtea  domnească,  şi  merserâ  la  Mitropolie  unde  este  obi¬ 
ceiul  a  se  pune  Domn  şi  îndată  ce  au  sosit  acolo  ziseră  cu  toţii:  Logofete,  noi  cu 
toţii  pohtim  să  ne  fii  Domn.  El  zise:  Nu-mi  trebuieşte  să  fiu.  Iară  ei  ziseră:  Ne 
rugăm,  nu  lăsa  ţara  să  intre  alţi  oameni  sau  răi  sau  nebuni  să  o  strice,  ci  fii!  Şi-l 
luară  de  mîini  şi-l  împingeau  de  spate  şi  intrară  în  biserică,  de  i-au  citit  molitfele 
de  domnie  şi  merseră  cu  toţii  de  i-au  sărutat  mîna". 

IV.  Ajuns  să  conducă  destinele  unei  ţări,  Brîncoveanu  este  conştient  că, 
în  conjunctura  în  care  se  găsea  Ţara  Românească,  vărsarea  de  sînge  pe  cîmpul 
de  luptă,  sau  eroismul  de  dragul  bravurii,  sînt  inutile,  motiv  pentru  care  a  ales 
calea  diplomatică,  pentru  a  menţine  echilibrul  intern  şi  extern. 

Şi  într-adevăr,  activitatea  diplomatică  desfăşurată  de  Constantin  Brînco¬ 
veanu  a  cuprins  centrele  importante  din  Europa.  Dacă  avem  în  vedere  aşezarea 
geografică  a  Ţării  Româneşti,  ne  putem  da  seama  ce  legături  se  realizau  între 
Viena  şi  Constantinopol,  Varşovia  şi  Veneţia,  Rusia  şi  Europa  Centrală  6au 
Occidentală.  Şi  în  aceste  condiţii,  în  care  toate  ţările  din  jur  erau  în  războaie, 
prin  Ţara  Românească  se  făceau  legăturile  între  Nordul  şi  Sudul  şi  respectiv 
Vestul  şi  Estul  Europei.  Ori  acestea  s-au  putut  face  numai  prin  abilitatea  şi  cu 
înţelepciunea  cu  care  Brîncoveanu  a  ştiut  să  lege  firele  relaţiilor,  în  diplomaţia 
lui  avind  ca  centru  Constantinopolul,  pendulînd  cînd  spre  Austria,  cînd  spre 
Rusia,  pentru  a  frîna  expansionismul  Imperiului  Otoman.  Bineînţeles  că  relaţii 
pe  plan  intern  n-ar  fi  fost  posibile  dacă  voievodul  muntean  nu  ar  fi  practicat 
faţă  de  Imperiul  Otoman  —  putere  suzerană  —  politica  pungilor  de  aur,  prin  a 

anula  orice  suspiciune  a  acestuia.  In  condiţiile  în  care  asupra  Ţării  Româneşti 
existau  tentaţii  şi  din  partea  imperialilor,  Brincoveanu,  cu  priceperea-i  recunos¬ 
cută,  rezistă  tentaţiei  acestora  de  a  le  închina  ţara,  ca  şi  Curţii  poloneze,  con¬ 
vins  că  şi  unii  şi  alţii  urmăreau  revendicări  teritoriale.  Constantin  Brincoveanu, 
cu  blîndeţe  şi  răbdare,  cum  spune  cronicarul  Radu  Greceanu,  şi  printr-o  înţe¬ 
lepciune  rară,  printr-o  „capacitate  genială'*,  a  vîslit  cu  multă  dibăcie  printre 
interesele  celor  trei  mari  imperii  pe  care  le  avea  la  hotarele  sale,  mereu  gata  să-l 
înghită.  Singura  luptă  purtată  de  el  a  fost  cea  de  la  Zărneşti  (1690)  împotriva 
austriecilor. 

In  atare  condiţii,  Brincoveanu  îşi  îndreptă  privirile  spre  Rusia,  stat  ortodox 
în  plină  afirmare.  Din  1697,  marele  comis  Gh.  Castriolul  este  trimis  ca  sol  per¬ 
manent  în  Rusia,  alături  de  Nicolae  Milescu.  In  curînd  are  loc  dialogul  munteano- 
rus  prin  intermediul  braşovenilor  David  şi  Teodor  Corbea,  prin  mijlocirea  cărora 
Brincoveanu  primeşte  de  la  Petru  I  Ordinul  Sf.  Andrei.  In  tot  acest  timp  Poarta 
era  alimentată  cu  multe  pungi  de  aur,  menţinînd  astfel  un  echilibru  în  rapor¬ 
turile  externe.  După  aprecierea  lui  Nicolae  Iorga,  „Brincoveanu  a  ştiut,  în  curs 
de  un  sfert  de  veac,  să  servească  pe  turci  de  nevoie,  fără  să  părăsească  nici  un 
drept  al  ţării  sale;  a  ştiut  să  înlăture  stăpînirea  necondiţionată  a  creştinilor 
austrieci,  poloni  şi  ruşi  asupra  pâmîntului  românesc**. 

Aceeaşi  diplomaţie  o  dovedeşte  în  relaţiile  cu  Transilvania  şi  Moldova,  minat 
de  idealul  de  a  sluji  cauza  unităţii  de  neam  şi  a  întăririi  Ortodoxiei.  Ajutorul  moral 
şi  material  pe  care  Vodă  Brincoveanu  l-a  dat  românilor  din  Transilvania  era  de 
fapt  continuarea  unei  vechi  tradiţii  care  acum  capătă  forme  şi  accente  politice 
deosebite.  Astfel,  încă  în  1681  îl  găsim  în  Transilvania,  ca  trimis  al  domnitorului 
Şerban  Cantacuzino,  misiunea  sa  avînd  ca  scop  principal  apărarea  românilor  de  aici, 
inclusiv  eliberarea  din  temniţă  a  mitropolitului  Sava  Brancovici.  De  altfel  şi  ca 
domn,  Constantin  Brincoveanu  era  îngrijorat  de  acţiunea  de  catolicizare  a  români¬ 
lor  din  Transilvania,  venită  de  la  Curtea  habsburgică  catolică  din  Viena,  care, 
pentru  Voievodul  român,  echivala  cu  deznaţionalizarea  lor,  făcînd  tot  ce  îi  stătea 
în  putinţă  pentru  a  o  preîntîmpina.  In  4  iulie  1701  de  pildă,  scrie  braşovenilor  să 
rămînă  statornici  în  vechea  lor  credinţă,  trimiţînd  ajutoare  în  bani,  cărţi,  odăjdii... 
bisericii  Sf.  Nicolae  din  Şchei.  Dă  apoi  curs  cererii  românilor  din  Făgăraş  de  a  le 
înălţa  o  biserică,  fiind  nevoit  pentru  aceasta  să  intervină  chiar  şi  la  Viena.  De 
asemenea,  pe  moşia  sa  de  la  Sîmbăta  de  Sus  a  zidit  o  mănăstire  ce-i  poartă 
numele.  Aceasta  a  devenit  un  focar  de  apărare  a  credinţei  străbune. 

Pentru  Brincoveanu,  relaţiile  cu  Transilvania  s-au  implicat  în  politica  şi  înţe¬ 
legerea  largă  pe  care  acesta  o  dovedea  faţă  de  ideea  unităţii  naţionale. 

Voievodul  şi-a  cumpărat  moşii  şi  case  la  Braşov  şi  Făgăraş  tocmai  ca  o  pre¬ 
lungire  a  puterii  lui  într-o  ţară,  care  deşi  avea  un  alt  stăpîn,  făcea  totuşi  parte, 
împreună  cu  Moldova,  din  trupul  Daciei,  pe  pămîntul  căreia  s-a  format  poporul 
român.  Totodată,  legăturile  comerciale  se  dovedeau  multiple  şi  deosebit  de  variate. 
Il  găsim  pe  voievod  importînd  de  la  Braşov  postav,  cai  şi  care,  un  clopot  pentru 
Mănăstirea  Hurez  etc.  Multe  comenzi  făcute  meşterilor  argintari,  în  special  familiei 
Georg  May,  dovedesc  relaţiile  strînse  cu  transilvănenii.  Aceeaşi  politică  o  aplică  şi 
în  relaţiile  cu  Moldova.  Amestecul  său  în  treburile  interne  ale  Moldovei  vizau 
ideea  că  cele  două  ţări  româneşti  trebuiau  să  facă  o  politică  externă  comună, 
evitînd  intrigile  şi  duşmăniile,  cu  toate  că  a  avut  acţiunile  ostile  ale  cantemi- 
reştilor  şi  rusăteştilor.  Semnificativ  este  faptul  că  una  din  fiicele  sale  se  căsăto¬ 
reşte  cu  Constantin  Duca,  voievodul  Moldovei,  iar  în  1703  reuşeşte  să  aşeze  în  scau¬ 
nul  Moldovei  pe  Mihai  Racoviţă. 

V.  La  adăpostul  acestui  echilibru  politic  sînt  create  posibilităţi  unei  vieţi  cul¬ 
turale  deosebite.  Dacă  pînă  acum  curţile  domneşti  erau  înainte  de  toate  centre 
politice,  militare  şi  administrative,  în  timpul  lui  C.  Brincoveanu  Curtea  domnească 
ajunsese  şi  un  centru  al  vieţii  culturale.  El  îşi  alegea  dregătorii  din  rîndul  cărtu¬ 
rarilor.  Este  destul  să  amintim  aici  pe  mitropoliţii  Teodosie  şi  Antim  Ivireanul,  pe 
Radu  şi  Şerban  Greceanu  şi,  desigur,  stolnicul  Constantin  Cantacuzino. 

In  acest  context  se  înscrie  grija  sa  faţă  de  Academia  de  la  Sf.  Sava,  pe  care 
o  considera  pe  bună  dreptate  „o  şcoală  de  înaltă  obşte  pentru  şcolarii  localnici  şi 
»trăini“.  înfiinţată  în  anul  1679,  Academia  avea  să  fie  reorganizată  în  1694,  primind 

structura  unei  facultăţi  de  filozofie  şi  litere.  Tot  aici  se  predau  şi  studii  teologice  şi 
chiar  ştiinţe  exacte  (astronomie,  fizică-matematică  etc.). 

In  afara  şcolii  de  la  Sf.  Sava,  în  timpul  voievodului  Brîncoveanu  mai  func¬ 
ţionau  şi  Şcoala  Domnească ...  Sf.  Gheorghe  Vechi,  pentru  viitorii  dieci  şi  logofeţi. 
O  a  treia  şcoală  se  înfiinţează  la  Colţea,  pusă  sub  patronajul  spătarului  Mihai 
Cantacuzino. 

Sufletul  acestor  mari  realizări  a  fost  stolnicul  Constantin  Cantacuzino.  Acesta 
studiază  12  ani  la  Constantinopol,  apoi  doi  ani  la  Podova,  unde  îşi  însuşeşte  mul¬ 
tiple  cunoştinţe,  înjghebîndu-şi  o  bogată  bibliotecă.  Era  mereu  preocupat  de  bunul 
mers  editorial,  sprijinind  activitatea  de  traduceri  a  fraţilor  Greceanu,  semnînd  pre¬ 
feţe  şi  chiar  editînd  cărţi.  In  1700  publică  la  Padova  o  hartă  a  Ţării  Româneşti,  pe 
care  o  dedică  lui  Brîncoveanu  —  un  izvor  de  mare  importanţă,  avînd  însemnate 
pe  ea  episcopiile,  oraşele,  tîrgurile,  satele  şi  mănăstirile,  fiind  prima  lucrare  de 
acest  fel  realizată  de  un  român. 

Cea  mai  importantă  lucrare  a  stolnicului  Constantin  Cantacuzino  rămîne 
„Istoria  Ţării  Româneşti44,  considerată  mult  timp  anonimă.  Cu  siguranţă  că,  sub 
influenţa  acestei  lucrări,  secretarul  florentin  al  lui  Brîncoveanu,  Anton  Maria  del 
Chiaro,  într-o  lucrare  a  sa  („Istoria  della  moderne  resolutioni  della  Valachia44) 
demonstrează  originea  romană  a  poporului  român,  făcînd-o  populară  în  toată 
lumea  latină. 

Cronicarul  Radu  Popescu,  prin  lucrarea  sa  „Istoria  Domnilor  Ţării  Româneşti44, 
oferă  mărturii  de  valoare  privind  epoca  brîncovenească,  alături  de  care  străbat 
aceleaşi  idei  ale  continuităţii  şi  originii  latine  a  românilor,  idei  care  se  regăsesc 
sporadic  şi  în  prefeţele  căţţilor  traduse  de  fraţii  Greceanu.  Radu  Greceanu  scrie 
şi  el  o  cronică,  favorabilă  lui  Brîncoveanu  în  care  reiese  cu  uşurinţă  iubirea  de 
ţară  şi  durerea  pentru  suferinţele  lui. 

VI.  In  acest  climat  cărturăresc  fireşte  că  tiparul  cunoaşte  o  deosebită  creş¬ 
tere.  Dacă  după  „îndreptarea  legii44  a  lui  Matei  Basarab  (1652)  constatăm  apariţia 
sporadică  a  cîte  unei  cărţi  pe  an,  în  schimb  în  vremea  lui  Brîncoveanu  funcţio¬ 
nează  5  tipografii. 

Tipografia  de  la  Bucureşti,  înfiinţată  de  mitropolitul  Varlaam  în  anul  1678, 
îşi  continuă  activitatea  cu  evidente  îmbunătăţiri,  la  care  şi-au  adus  contribuţia,  la 
îndemnul  Voievodului,  mitropolitul  Teodosie.  Memorabilă  rămîne  cartea  apărută  în 
această  tipografie:  „Mărgăritarele  Sf.  Ioan  Gură  de  Aur44  —  tradusă  de  fraţii 
Radu  şi  Şerban  Greceanu,  ajutaţi  de  stolnicul  Constantin  Cantacuzino. 

Din  1691  se  înfiinţează  şi  la  Buzău  o  tipografie,  unde,  prin  strădania  episco¬ 
pului  Mitrofan,  se  tipăresc*  pînă  în  1704,  un  număr  de  15  cărţi,  pentru  ca  din  1696 
să  se  înfiinţeze  şi  la  Snagov  o  tipografie  care  înscrie  şi  ea  un  palmares  de  14  cărţi 
în  numai  5  ani.  Din  1705,  graţie  episcopului  de  atunci,  Antim  Ivireanul,  care  con¬ 
dusese  şi  tipografia  de  la  Buzău,  se  înfiinţează  şi  la  Rîmnicu  Vîlcea  o  tipografie, 
unde  doar  în  2  ani  se  tipăresc  10  cărţi.  Şi,  în  sfîrşit,  din  1708,  la  Tîrgovişte  în 
epoca  brîncovenească  se  tipăresc  alte  19  cărţi. 

Cele  mai  multe  din  cărţile  apărute  în  Ţara  Românească  aveau  menţiunea  că 
s-au  tipărit  cu  cheltuiala  lui  Constantin  Brîncoveanu,  pentru  a  fi  împărţite  cre¬ 
dincioşilor. 

VII.  „Momentul  literar  fără  pereche44  —  cum  spune  Nicolae  Iorga  —  moment 
fundamental  în  istoria  limbii  române.  Biblia  de  la  Bucureşti,  marchează  un  eveni¬ 
ment  editorial  de  mare  însemnătate  culturală,  naţională  şi  bisericească.  Această 
Biblie  se  leagă  desigur  de  numele  domnitorului  Şerban  Cantacuzino,  care  şi-a 
încheiat  domnia  odată  cu  apariţia  acestei  opere  (1688). 

Se  ştie  că  părţi  însemnate  din  Sfînta  Scriptură,  mai  ales  din  Noul  Testa¬ 
ment,  au  început  să  fie  tălmăcite  în  româneşte,  din  greceşte  sau  slavoneşte,  încă 
de  la  sfîrşitul  sec.  al  XV-lea  şi  sec.  al  XVI-lea.  Multe  din  aceste  manuscrise  se 
păstrează  pînă  astăzi,  altele  s-au  pierdut.  Sînt  cunoscute  astăzi  doar  Codicele  Voro- 
neţian,  Psaltirea  Şcheiană  —  Voroneţiană  şi  Psaltirea  Hurmuzachi,  manuscrisul 
preotului  Bratu  din  Braşov. 

In  a  doua  jumătate  a  sec.  al  XVI-lea  s-au  tipărit  cîteva  cărţi  ale  Sfintei 
Scripturi  în  româneşte:  Tetraevanghelul  slavo-român  —  Sibiu.  Să  nu  uităm  tipă¬ 
riturile  Diaconului  Coresi  de  la  Braşov,  Palia  de  la  Orâştie,  Cazania  mitropolitului 
Varlaam  al  Moldovei  (Iaşi  1643). 

Pentru  prima  dată  a  apărut  întreg  Noul  Testament  în  româneşte,  deci  o  ediţie 
integrală,  la  Alba  Iulia,  în  anul  1648,  prin  strădania  ieromonahului  Silvestru  şi  a 
mitropolitului  Simion  Ştefan.  După  40  de  ani  apare  Biblia  întreagă,  la  Bucureşti, 
prin  purtarea  de  grijă  a  mitropolitului  Teodosie  al  Ţării  Româneşti  şi  cu  cheltu¬ 
iala  domnitorului  Şerban  Cantacuzino. 

Tipărirea  ei  a  durat  aproape  un  an  (noiembrie  1687 — septembrie  1688).  Dar  în 
luna  următoare,  la  28  oct.  1688,  Şerban  moare,  urmîndu-i  la  scaun  nepotul  său 
Constantin  Brîncoveanu.  Acesta  a  dispus  ca  să  se  pună  o  nouă  foaie  de  titlu  în 
exemplarele  care  nu  se  difuzaseră,  în  care  se  menţiona  că  tipărirea  s-a  încheiat 
sub  el,  Biblia  de  la  Bucureşti  avînd  944  de  pagini,  cu  două  prefeţe,  prima  pusă 
sub  numele  lui  Şerban  Cantacuzino  şi  a  doua  sub  al  patriarhului  Dositei  al  Ierusali¬ 
mului,  aflat  atunci  în  Ţara  Românească.  Şi  totuşi  nu  aceştia  erau  autorii  prefeţelor. 
Prima  era  scrisă  de  vreun  cărturar  cu  pregătire  teologică,  căci  cuprindea  o  serie 
de  elemente  teologice.  Autorul  prefeţei  a  doua  nu  putea  fi  altul  decît  învăţatul 
C.  Cantacuzino  Stolnicul,  căci  în  ea  apar  referinţe  privitoare  la  istoria  poporului 
român,  inclusiv  ideea  unităţii  de  neam  a  muntenilor,  moldovenilor  şi  transilvăneni¬ 
lor,  întîlnite  şi  în  lucrarea  lui  „Istoria  Ţării  Româneşti**  —  despre  care  am  amintit. 
La  traducerea  acestei  prime  ediţii  integrale  a  Bibliei  în  româneşte  şi-au  adus 
contribuţia  mai  mulţi  cărturari  din  sec.  al  XVII-lea  din  toate  ţările  româneşti. 
Noul  Testament  era  redat  după  ediţia  de  la  Alba  Iulia  din  1648,  cu  mici  schimbări 
de  limbă.  Vechiul  Testament  în  schimb  era  tradus  de  renumitul  umanist  moldovean, 
Milescu  Spătarul.  Traducerea  lui  a  fost  revizuită  şi  îndreptată  de  marele  cărturar 
Dosoftei,  mitropolitul  Moldovei,  pe  cînd  era  episcop  la  Roman.  Această  revizuire 
a  traducerii  Vechiului  Testament  de  către  Dosoftei  se  datoreşte  faptului  că  Biserica 
n-a  admis  nici  odată  ca  un  mirean  să  traducă  sau  să  tipărească  Sfînta  Scriptură. 
Dar  înainte  de  a  fi  dat  la  tipar,  întreg  textul  Bibliei  a  fost  revăzut  de  fraţii  căr¬ 
turari  Radu  şi  Şerban  Greceanu. 

Pe  bună  dreptate  Biblia  de  la  Bucureşti  este  socotită  ca  o  expresie  a  unităţii 
românilor  de  pretutindeni,  aşa  cum  remarcă  I.  P.  S.  Mitropolit  Antonie  al  Ardealu¬ 
lui:  „Biblia  de  la  Bucureşti  e  un  popas  de  concluzie,  de  meditaţie,  asupra  unui 
proces  într-o  primă  formă  finită.  Tezaur  de  limbă  şi  în  acelaşi  timp  un  impuls 
spre  călătoriile  viitoare,  cu  nebănuite  trepte,  care  vor  fi  Eminescu,  Blaga,  Arghezi4*. 

Cu  prilejul  împlinirii  a  300  de  ani  de  la  editarea  ei,  prin  grija  P.  F.  Patriarh 
Teoctist,  Biblia  de  la  Bucureşti  va  fi  reeditată  într-o  ediţie  critică. 

VIII.  Dacă  tiparul,  literatura  religioasă,  beletristică,  învăţămîntul  au  cunos¬ 
cut  în  epoca  brîncovenească  o  evidentă  dezvoltare,  pasul  cel  mai  însemnat  l-a 
făcut  arta,  atît  prin  amploarea  şi  diversitatea  ei,  cit  mai  ales  prin  haina  proprie 
pe  care  a  îmbrăcat-o  şi  care  a  primit  numele  de  stilul  brincovenesc.  Cu  început  de 
înflorire  în  timpul  lui  Şerban  Cantacuzino,  arta  sub  Brîncoveanu  îmbrăţişează  toate 
manifestările  artistice,  atît  în  domeniul  religios:  construcţii,  pictură,  sculptură,  argin¬ 
tărie,  broderie,  manuscrise  cu  miniaturi,  icoane,  gravuri,  cît  şi  în  domeniul  con¬ 
strucţiilor  civile:  palate,  case  domneşti,  conace.  In  ceea  ce  priveşte  arhitectura,  fie 
că  este  vorba  de  monumente  religioase  sau  de  cele  laice,  caracteristicile  noului 
stil  se  pot  remarca  după  pridvorul  deschis  sprijinit  pe  caloane  de  piatră,  cu 
sculpturi  admirabile.  Peste  capitelurile  cu  profiluri  corintene  ce  încununează  coloa¬ 
nele,  sînt  aşezate  arcade.  In  bisericile  sau  mănăstirile  zidite  în  această  epocă, 
trecerea  din  pronaos  în  naos  se  face  pe  sub  trei  arcade,  element  arhitectonic  spe¬ 
cific  stilului  brincovenesc.  Faţadele  noilor  construcţii  sînt  în  genere  acoperite  cu 
zugrăveli  policrome.  Motivele  preferate  ca  decor  sînt  cele  florale:  coarde  de  viţă 
de  vie  cu  struguri,  rozete,  garoafe,  trandafiri  etc.,  pe  lingă  care  se  mai  adaugă 
motive  de  ordin  zoomorfic. 

O  scurtă  enumerare  a  principalelor  monumente  zidite  de  Constantin  Brînco- 
veanu  ne  va  edifica  asupra  activităţii  ctitoreşti,  aducînd  şi  o  înlesnire  în  cunoaşte¬ 
rea  acestor  opere  de  artă  ale  trecutului  nostru.  In  1633  reface  ctitoria  fraţilor 
Craioveşti  de  la  Mănăstirea  Bistriţa,  înzestrînd-o  cu  daruri.  In  acelaşi  an  zideşte 
din  temelie  Potlogi,  în  apropiere  de  gara  Titu.  La  Mogoşoaia  zideşte  o  biserică 
al  cărui  pridvor  are  coloane  simple.  Intre  1691 — 1697  ridică  la  Rm.  Sărat  o  mănăs¬ 
tire  destinată  să  servească  şi  ca  cetate  de  apărare.  Pe  portal  se  află  stema  Munte¬ 
niei.  în  1696  zideşte  în  apropiere  de  Drăgăşani  biserica  Mamul.  Intre  1698  şi  1701 
zideşte  biserica  Sf.  Gheorghe  Nou  din  Bucureşti,  urmată  în  1704  de  biserica  Sf. 

loan  grecesc.  In  1706  construieşte  biserica  Doiceşti  (lingă  Bucureşti)  şi  tot  în  acest 
an  este  ridicată  Mănăstirea  Surpatele  (Vîlcea).  Puţin  mai  tîrziu  restaurează  Mănăs¬ 
tirea  Viforîta  (ctitoria  lui  Vladislav  Vodă)  şi  Mănăstirea  Dealul.  Nu  trebuie  uitată 
cea  mai  de  seamă  ctitorie  a  sa,  Mănăstirea  Hurezu,  care  trebuia  să  fie  loc  de 
îngropare  pentru  el  şi  familia  sa.  După  cum  se  cunoaşte,  C.  Brîncoveanu  a  zidit 
şi  în  Transilvania  cîteva  biserici:  în  Făgăraş,  Poiana  Mărului,  Ocna  Sibiului  şi 
mănăstirea  care-i  poartă  numele,  de  la  Sîmbăta  de  Sus.  In  acest  sens,  este  potrivit 
să  subliniem  că,  din  iniţiativa  I.  P.  S.  Mitropolit  Antonie  al  Ardealului,  la  această 
mănăstire,  pe  lîngă  alte  lucrări  de  refacere  a  bisericii  şi  a  vechii  picturi,  s-a  ridi¬ 
cat,  într-un  autentic  stil  brîncovenesc,  un  ansamblu  de  clădiri  care  vor  să  redea 
incinta  dărîmată  în  întregime  de  stăpînirile  trecute,  clădiri  în  care  vor  fi  adăpos¬ 
tite  piese  de  P.C.N.,  şcoala  de  pictură  pe  sticlă  etc. 

In  ceea  ce  privesc  fundaţiile  civile,  Brîncoveanu  repartă  între  anii  1689 — 1714 
Curtea  Domnească  din  Bucureşti  şi  reînnoieşte  Curtea  Domnească  din  Tîrgovişte, 
construită  de  Petru  Cercel.  In  1698  zideşte  Curtea  de  la  Potlogi,  iar  în  1708  repară 
Curtea  de  la  Brîncoveni,  făcută  de  Matei  Basarab.  A  nu  se  uita  şi  Palatul  de  la 
Mogoşoaia.  Zideşte,  de  asemenea,  o  serie  de  conace:  Obileşti  şi  Dobreni,  lîngă 
Bucureşti,  Valea  Şcheailor,  —  pe  Dealul  Mizilului,  Sărata  şi  Tătărani  —  lîngă 
Ploieşti,  Mătăsaru  lîngă  Bucureşti,  Drincea  şi  Muşeteşti  —  în  Oltenia. 

In  general,  ansamblul  operelor  de  artă  patronate  de  Brîncoveanu  s-au  carac¬ 
terizat  prin  diversitate,  printr-un  înalt  grad  de  realizare,  că  ele  au  avut  ca  bază  de 
plecare  tradiţia  locală,  pe  care  s-au  altoit  elemente  străine,  într-un  tot  unitar, 
tot  care  a  primit  denumirea  de  stil  „brîncovenesc". 

IX.  Este  binecunoscută  grija  pe  care  Brîncoveanu,  „Domn  creştin",  a.  avut-o 
faţă  de  Biserică,  o  expresie  a  acestui  adevăr  reprezentînd-o  şi  ctitoriile  amintite. 
Şi  aceasta,  cu  atît  mai  mult,  cu  cît  Biserica  Ortodoxă  se  găsea  atunci  în  grea  situa¬ 
ţie:  pe  de  o  parte  oprimată  de  Imperiul  Otoman,  iar  pe  de  altă  parte,  înfruntînd 
asaltul  unui  prozelitism  agresiv  declanşat  de  Roma  papală.  Sprijinul  acordat  de 
Brîncoveanu  Bisericii  ortodoxe  a  contribuit,  aşadar,  la  apărarea  ei  împotriva  pri¬ 
mejdiilor  care  o  ameninţau.  Mărturie  stau  bisericile  şi  mănăstirile  ridicate  şi  amin¬ 
tite  mai  sus,  cărţile  editate,  dar  mai  ales  ierarhii,  preoţii  şi  credincioşii,  care  prin 
fapta  lor  de  cuget  şi  simţire  ortodoxă  n-au  cedat  în  faţa  ameninţărilor  prozeli- 
tiste  de  nici  un  fel. 

Dintre  ierarhii  de  seamă  din  timpul  lui  C.  Brîncoveanu,  care  au  adus  o  con¬ 
tribuţie  deosebită  la  dezvoltarea  literaturii  religioase,  amintim  pe  mitropolitul 
Teodosie  —  reaşezat  în  scaunul  din  care  fusese  alungat  pe  nedrept  —  care  a  păs¬ 
torit  pînă  la  moartea  sa,  întîmplată  la  27  ian.  1708.  Dintre  tipăriturile  care  au  ieşit 
la  lumină  sub  acest  mitropolit,  reţinem  un  Liturghier  (1680),  din  prefaţa  căruia 
se  desprinde  iubirea  curată  a  autorului  faţă  de  neamul  românesc,  ca  şi  unitatea 
românilor,  „că  toţi  dintr-o  fîntînă  cură".  Tot  de  numele  lui  se  leagă  şi  tipărirea 
Evangheliei  în  româneşte  şi  a  Apostolului.  Mitropolitul  Teodosie  a  hirotonit  6  ierarhi 
pentru  Transilvania,  între  care  se  numără  şi  Atanasie  Anghel. 

Activitatea  sa  avea  să  fie  dusă  pe  culmi  şi  mai  înalte  de  mitropolitul  Antim 
Ivireanul.  Născut  în  anul  1650,  în  Iviria  (Georgia  de  astăzi),  după  ce  este  eliberat 
din  robia  turcească,  se  stabileşte  la  Patriarhia  ecumenică  din  Constantinopol  şi 
din  1689  este  adus  în  Ţara  Românească  de  Constantin  Brîncoveanu.  Sub  îndrumarea 
episcopului  Mitrofan  învaţă  taina  tiparului,  ajungînd  în  1696  egumen  al  mănăs¬ 
tirii  Snagov.  In  doar  6  ani  editează  15  cărţi.  Din  1705  este  numit  episcop  al  Rîm- 
nicului,  unde  înfiinţează  o  tipografie  scoţînd  de  sub  tipar  9  cărţi,  în  special  cărţi 
de  slujbă  în  limba  română.  In  1708  îi  urmează  în  scaunul  vlădicesc  mitropolitului 
Teodosie,  calitate  în  care  atît  munca  editorială  continuă,  cît  şi  activitatea  arhi- 
păstorească.  Numărul  cărţilor  tipărite  sub  îndrumarea  sa,  se  ridică  la  63,  fapt  ce 
îndreptăţeşte  pe  specialişti  să-l  socotească  pe  Antim  Ivireanul  cel  mai  mare  tipo¬ 
graf  din  cultura  românească  veche.  Cea  mai  importantă  operă  a  sa  rămîn  însă 
Didahiile. 

Activitatea  sa  este  secondată  de  ceilalţi  ierarhi,  episcopi  de  Rîmnic  şi  Buzău. 
Intre  aceştia  menţionăm  pe  episcopul  Ştefan  al  Rîmnicului  şi  urmaşul  său  Ilarion, 
care  au  ridicat  cîteva  ctitorii  în  Oltenia  şi  au  tradus  cărţi.  La  Buzău,  reţinem  pe 
episcopii  Grigore  şi  Mitrofan,  cel  din  urmă  cunoscut  mai  ales  pentru  rodnica  activi¬ 
tate  editorială,  colaborînd  şi  la  editarea  Bibliei  din  1688  şi  minunatele  Minee,  cu 

acele  celebre  prefeţe,  fiind  socotit  un  precursor  al  introducerii  definitive  a  limbii 
române  în  Biserică. 

X.  In  vremea  lui  Brîncoveanu,  Biserica  din  Ţara  Românească  ţine  legături 
atît  cu  Biserica  din  Moldova,  cît  şi  cu  cea  din  Transilvania.  Prin  aceste  legături 
se  urmărea  menţinerea  unităţii  credinţei  şi  a  neamului  românesc.  Marele  Voievod 
Brîncoveanu  este  preocupat  mai  ales  de  soarta  românilor  din  Transilvania,  cărora 
nu  numai  că  le-a  ridicat  biserici  şi  i-a  ajutat  economic,  dar  s-a  aplecat  cu  dăruire 
şi  asupra  necesităţilor  lor  culturale.  încă  din  1689  Brîncoveanu  trimite  la  Bălgrad 
pe  Mihai  Stefanovici,  meşterul  format  de  Vlădica  Antim,  care  tipăreşte  o  Bucoavnă 
(care  cuprinde  cele  10  porunci,  Simbolul  credinţei,  explicarea  celor  7  Sfinte  Taine). 
Este  semnificativ  faptul  că,  după  1700,  cartea  religioasă  brîncovenească  a  cunoscut 
o  mare  răspîndire  în  Transilvania.  Peste  1100  cărţi  religioase  din  Muntenia  au 
fost  semnalate  în  bisericile  din  Transilvania.  Mai  concret,  numai  între  1712 — 1713 
au  fost  răspîndite  în  Transilvania  80  de  cărţi  apărute  la  Tîrgovişte. 

XI.  Grija  lui  Brîncoveanu  Constantin  „boier  vechi  şi  domn  creştin14,  cum  zice 
balada,  s-a  arătat  şi  faţă  de  nevoile  Bisericii  ortodoxe  de  pe  aproape  toată  aria 
Ortodoxiei.  Deosebit  de  larg  a  fost  sprijinul  lui  faţă  de  Patriarhia  Antiohiei,  cu 
reşedinţa  la  Damasc,  ai  cărei  credincioşi  erau  în  mare  majoritate  de  neam  arab, 
şi  care  treceau  prin  mari  strîmtorări.  Spre  a  ameliora  această  situaţie  grea,  în 
1701  Brîncoveanu  dispune  să  se  tipărească,  cu  cheltuiala  sa,  două  cărţi  cu  caractere 
arabe:  Liturghierul,  la  Snagov,  în  1701,  şi  Ceaslovul  la  Bucureşti,  în  1702,  amîndouă 
cu  texte  paralele,  grec  şi  arab.  Dărnicia  Voievodului  pentru  clericii  şi  credincioşii 
arabi  a  mers  atît  de  departe,  încît  cu  prilejul  vizitei  patriarhului  Antiohiei,  Ata- 
nasie  Dabbas,  în  1704,  îi  dăruieşte  şi  tipografia  cu  caractere  arabe  de  la  Snagov, 
pe  care  o  stabileşte  la  Alep,  unde  se  tipăresc  multe  cărţi  pînă  aproape  de  zilele 
noastre.  Pe  de  altă  parte,  Brîncoveanu  a  făcut  bogate  danii  în  bani  şi  moşii,  în 
odoare,  cărţi  bisericeşti  şi  obiecte  de  cult,  la  Patriarhia  ecumenică  din  Constanti- 
nopol,  la  mănăstirile  Sfîntului  Munte  Athos,  la  locurile  sfinte  de  la  Ierusalim  şi 
Muntele  Sinai,  la  Patriarhia  din  Alexandria.  E  plin  Orientul  creştin  de  mărturiile 
dărniciei  sale.  Amintim  de  asemenea  darul  lui  Brîncoveanu  faţă  de  patria  lui  Antim 
Ivreanul,  fondînd  la  Tbilisi  o  tipografie  prin  intermediul  tipografului  Mihai  Ist- 
vanovici. 

Prin  întreaga  sa  activitate,  Brîncoveanu  a  înscris  o  perioadă  de  culme  în 
istoria  noastră  feudală,  domnia  lui  fiind  ultima  mare  domnie  românească. 

XII.  „Drumul  de  mărire  al  Voievodului  a  urcat  sfîrşitul  domniei  lui  în  Calva¬ 
rul  Golgotei,  unde  a  băut  cu  mult  curaj  din  paharul  de  oţet  şi  fiere  al  pătimirilor44, 
cum  citim  undeva.  Trădarea  şi-a  făcut  loc  în  sufletele  pline  de  venin  ale  Canta- 
cuzinilor,  rudele  Voievodului. 

Totul  a  început  în  24  martie  1714,  o  zi  de  marţi  din  Săptămîna  Patimilor,  cînd 
Mustafa  Aga,  însoţit  de  12  ciohondari,  pune  năframa  de  mătase  pe  umărul  Voie¬ 
vodului  în  semn  de  mazilire,  gest  acoperit  de  firmanul  turcesc  care  poruncea  să 
fie  dus  cu  orice  preţ  la  Constantinopol,  împreună  cu  fiii,  cu  ginerii  şi  cu  nepoţii 
săi  Brîncoveanu  are  totuşi  tăria  şi  răgazul  să  spună  noului  Domn,  vel  Logofătul 
de  pe  atunci,  Ştefan  Cantacuzino,  nici  el  străin  de  mazilirea  sa:  „Dacă  aceste 
nenorociri  sînt  de  la  Dumnezeu  pentru  păcatele  mele,  facă-se  voia  Lui.  Dacă  sînt 
fructul  răutăţii  omeneşti,  pentru  pieirea  mea,  Dumnezeu  să-i  ierte  pe  duşmanii 
mei,  dar  păzească-se  de  mînia  teribilă  şi  răzbunătoare  a  judecăţii  divine44.  Prooro- 
cia  lui  Brîncoveanu  avea  să  se  confirme  după  2  ani,  căci  în  noaptea  de  6/7  iunie 
1716,  domnul  Ştefan  Cantacuzino  şi  Stolnicul  Constantin  Cantacuzino  erau  sugru¬ 
maţi  la  Constantinopol,  iar  după  2  zile,  la  Adrianopol,  sînt  omorîţi  Mihai  Cantacu¬ 
zino  şi  cumnatul  său  Radu  Dudescu,  de  asemenea  implicaţi  în  actul  trădării. 

Brîncoveanu  şi  fiii  săi  pătimesc  amarnic  la  Constantinopol.  Din  aprilie  pînă  la 
sfîrşitul  lui  iulie  osîndiţii  au  fost  supuşi  la  cele  mai  cumplite  chinuri.  Torturaţi  să 
mărturisească  averile,  oprimanţii  au  ţinut  cu  orice  preţ  să  le  transforme  şi  sîngele 
în  aur.  La  capătul  puterilor,  al  suferinţelor,  cînd  nu  le  mai  rămăsese  nimic  alt¬ 
ceva  decît  sufletele  din  ei,  au  încercat  să-i  treacă  la  mahomedism,  dar  zadarnică 
trudă.  In  ziua  de  15  august  1714  —  Sf.  Maria  Mare  —  au  fost  scoşi  din  temniţa  cu 
7  turnuri  şi  au  tost  poftiţi  să  se  lepede  de  legea  creştinească.  Brîncoveanu  însă, 
cu  faţa  senină,  s-a  uitat  la  cei  4  fii  şi  la  ginerele  său  şi  cu  grai  blînd  le-a  grăit: 
„Fiii  mei,  fiii  mei!  Toate  avuţiile  şi  orice  alta  am  pierdut.  -Să  nu  ne  pierdem  şi 

sufletele.  Staţi  tari,  bărbăteşte  şi  nu  băgaţi  seama  la  moarte.  Priviţi  la  Hristos 
Mîntuitorul  nostru  cît  a  răbdat  pentru  noi  şi  cu  ce  moarte  de  ocară  a  murit.  Cre¬ 
deţi  tare  în  Acesta  şi  nu  vă  mişcaţi  din  credinţa  pravoslavnică,  pentru  viaţa  şi 
lumea  aceasta.  Aduceţi-vă  aminte  de  Sf.  Pavel  ce  zice:  Că,  nici  sabia,  nici  îmbul¬ 
zeala,  nici  moarte,  nici  alte  orice  nu-1  va  despărţi  de  Hristos.  Acum  dară,  o,  dulcii 
mei  fii,  cu  sîngele  nostru  să  spălăm  păcatele  noastre". 

Sub  lovitura  de  paloş  a  gîdelui  căzu  mai  întîi  capul  vistiernicului  Ienache 
Văcărescu  (ginerele),  apoi  capetele  primilor  3  fii,  pe  rînd.  Cînd  a  venit  rîndul  celui 
mai  mic,  Mateiaş  (12  ani),  acesta  s-a  arătat  gata  să  se  facă  turc  numai  să-şi  scape 
viaţa.  Atunci,  îndureratul  părinte  a  privit  cu  spaimă  în  ochii  fiului  său  şi  i-a  grăit: 
„Din  sîngele  nostru  n-a  mai  fost  nimeni  care  să-şi  piardă  credinţa.  Mai  bine  să 
mori  în  Legea  ta  creştină  decît  să  te  faci  turc".  Copilul  —  ca  renăscut  —  îşi  puse 
liniştit  gîtul  pe  tăietor  şi  zise  călăului:  „Vreau  să  mor  creştin.  Loveşte!"  Călăul  îi 
zbură  capul.  Pe  urmă  i  s-a  tăiat  capul  şi  lui  Brîncoveanu. 

După  cumplitul  sfîrşit,  cele  şase  trupuri  martirizate  au  fost  tîrîte  pe  uliţi  şi 
apoi  aruncate  în  apele  Bosforului,  iar  capetele  purtate  în  prăjini  prin  Constanti- 
nopol  şi  apoi  aruncate  şi  ele  în  mare.  Pe  ascuns,  poate  la  îndemnul  Patriarhiei 
Ecumenice,  creştini  milostivi  au  cules  din  valuri  —  cît  vor  mai  fi  putut  găsi  — 
„sărmanele  rămăşiţe  ale  mucenicilor",  îngropîndu-le  în  insula  Halchi,  în  biserica 
mănăstirii  Maicii  Domnului. 

In  anul  1720,  osemintele  lui  Constantin  Brîncoveanu  au  fost  aduse  în  ţară, 
în  taină,  de  Doamna  Marica,  soţia  sa,  şi  înmormîntate  în  biserica  Sf.  Gheorghe  Nou 
din  Bucureşti  —  ctitoria  sa.  In  mod  discret,  evlavioasa  Doamnă  a  aşezat  deasupra 
mormîntului  o  candelă  de  argint  (stil  brîncovenesc)  din  inscripţia  căreia  reiese  că 
acolo  odihneşte  Domnul  Constantin  Brîncoveanu,  inscripţie  descoperită  întîmplă- 
tor  abia  în  veacul  nostru. 

* 

încheind  această  modestă  expunere,  socotim  potrivit  să  reliefăm  că  voievodul 
Constantin  Brîncoveanu  va  fi  avut  desigur  multe  bogăţii  materiale,  dar  a  avut  în 
acelaşi  timp  şi  un  suflet  ales,  o  minte  luminată,  o  inimă  plină  de  dragoste  şi  bună¬ 
tate,  toate  aceste  daruri  punîndu-le  cu  largheţe  în  slujba  poporului  din  care  făcea 
parte  şi  binele  Legii  noastre  ortodoxe  de  pretutindeni.  Cu  creştinească  dragoste  şi 
dărnicie  a  cheltuit  din  al  său  pentru  preamărirea  lui  Dumnezeu  şi  luminarea 
poporului,  putînd  fi  socotit  astfel  printre  cei  ce  au  contribuit  —  într-un  fel  sau  altul 
—  la  formarea  limbii  literare  româneşti,  făcînd,  cum  spune  istoricul  N.  Iorga, 
„marea  politică  a  culturii".  El  a  adunat  pe  lîngă  sine  pe  atîţia  oameni  de  talent, 
dîndu-le  putinţa  să-şi  desfăşoare  toată  priceperea  lor:  tipografi,  zugravi,  arhitecţi, 
medici  renumiţi,  care  erau  căutaţi  şi  aduşi  la  Curtea  sa  ca  să  lucreze  pentru  binele 
ţării.  Cu  ajutorul  atîtor  oameni  aleşi  şi  învăţaţi,  Brîncoveanu  a  lucrat  la  ridicarea 
naţiei  sale.  Toate  aceste  fapte  l-au  făcut  pe  N.  Iorga  să  afirme  că  Domnul  Ţârii 
Româneşti,  C.  Brîncoveanu,  a  fost  într-un  anume  moment,  dispunătorul  de  soarta 
românilor  de  pretutindeni. 

Amintirea  şi  pomenirea  voievodului  Constantin  Brîncoveanu  este  vie  prin 
viaţa  şi  faptele  lui,  nimbate  de  sfîrşitul  mucenicesc  care  constituie  —  după  cum 
zice  poetul  Ioan  Alexandru  —  „cel  mai  zguduitor  martiriu  din  epoca  modernă", 
pe  care  l-a  îndurat,  acum  aproape  trei  veacuri  în  urmă,  acesta  înscriindu-se  adînc 
în  sufletul  poporului  român  de  pretutindeni,  care  l-a  cîntat  în  balade  şi  l-a  prea¬ 
mărit  în  pagini  de  aleasă  cinstire. 

Pr.  Zenovie  Moşoiu 

50  DE  ANI  DE  LA  MOARTEA  POETULUI  OCTAVIAN  GOGA 


In  luna  mai  s-a  împlinit  o  jumătate  de  secol  de  cînd,  la  Ciucea,  într-o  după- 
amiază  înlăcrimată  de  mai,  a  trecut  dincolo,  la  Domnul  vieţii,  unul  dintre  expo¬ 
nenţii  cei  mai  reprezentativi  ai  culturii  şi  vieţii  româneşti,  poetul  Octavian  Goga. 

Complexa  personalitate  şi  valoroasa  operă  a  lui  Octavian  Goga  poate  fi 
înţeleasă  numai  în  măsura  în  care  se  ţine  seama  de  obîrşia  şi  locul  naşterii  sale. 
Poetul  Octavian  Goga  s-a  născut  la  1  aprilie  1881  în  Răşinari,  frumoasă  aşezare  de 
la  poalele  Munţilor  Cibin,  ca  primul  fiu  al  preotului  Iosif  Goga  şi  al  presbiterei 
învăţătoare  Aurelia.  Poetul  a  odrăslit  într-o  viguroasă  şi  binecuvîntată  familie 
românească.  Dinspre  mamă  era  moştenitorul  unei  zestre  sufleteşti  hărăzită  de  un 
lung  şir  de  preoţi  cărturari  şi  patrioţi  (vreo  cinci  generaţii).  Este  suficient  să 
amintim  pe  doi  dintre  ei:  străbunicul  poetului,  protopopul  Sava  Birsan  Popovici 
(venit  de  la  Braşov,  care  a  fost  un  mare  cărturar,  scriind  peste  şaizeci  de  lucrări) 
şi  bunicul  poetului,  protopopul  Ion  Bratu  (participant  activ  la  Revoluţia  din  1848; 
el  a  găzduit,  în  1866,  pe  pribeagul  Mihai  Eminescu;  de  asemenea,  acest  vestit  pro¬ 
topop  era  prieten  bun  cu  cărturarul  Timotei  Cipariu). 

Tatăl  poetului,  preotul  Iosif  Goga,  „bun  paroh  şi  foarte  iubit4'  (cum  îl  carac¬ 
teriza  N.  Iorga),  era  fiul  unui  ţăran  gospodar  şi  bun  povestitor  de  pe  Tîrnave,  din 
Crâciunel.  De  la  tatăl  său  poetul  a  moştenit  temperamentul  şi  perspectiva  orizon¬ 
tului  întins  şi  deschis  al  cîmpiei  fără  piedici  în  zare,  iar  de  la  mama  sa  a  moştenit 
viziunea  profunzimilor  şi  a  culmilor  de  munte,  adică  vocaţia  ascensiunii.  Mama 
poetului  scria  şi  ea  poezii  şi  cunoştea  cîteva  limbi.  De  la  străbunicul  dinspre  mamă, 
protopopul  Sava,  s-a  spus  că  poetul  a  moştenit  darul  mînuirii  cu  putere  a  cuvîn- 
tului  românesc.  O  asemenea  zestre  ereditară  avea  poetul  O.  Goga.  S-a  născut  şi  a 
crescut  într-o  familie  de  preoţi  transilvăneni,  ca  şi  alţi  doi  poeţi  ardeleni:  George 
Coşbuc  (al  cărui  loc  îl  ocupă  Goga  în  Academia  Română  după  moartea  lui  Coşbuc, 
în  1918)  şi  Lucian  Blaga  (căruia  Goga  îi  predă  ştafeta  poeziei  transilvane,  care  va 
lumina  în  adîncurile  sufletului  spre  tainele  mitului  şi  spre  misterele  existenţei). 

Poetul  Octavian  Goga  şi-a  petrecut  copilăria  în  mijlocul  oamenilor  sărmani 
de  la  munte  şi  de  la  cîmpie,  între  păstorii  din  Răşinari  şi  plugarii  şi  clăcaşii  din 
Crăciunel.  După  ce  isprăveşte  şcoala  din  Răşinari,  urmează  Liceul  unguresc  din 
Sibiu  şi  continuă  Liceul  românesc-ortodox  „Andrei  Şaguna“  din  Braşov.  In  această 
vreme  a  scris  şi  publicat  peste  treizeci  de  poezii.  A  urmat  studii  universitare  la 
Facultatea  de  litere  şi  filozofie  din  Budapesta  şi  Berlin.  A  făcut  călătorii  pentru 
completarea  studiilor  în  Franţa,  Anglia  şi  Italia  (vezi  I.  P.  S.  Antonie  Plămădeală, 
Contribuţii  istorice  privind  perioada  1918 — 1939,  Sibiu,  1987,  p.  322). 

Octavian  Goga  şi-a  plămădit  făptura  şi  statura  fiinţei  sale  din  adîncurile  de 
sevă  ale  unei  Transilvanii  îngenunchiate  şi  obidite,  pentru  o  vreme,  sub  stăpî- 

niri  străine.  Goga  a  simtit  şi  a  trăit  pulsul  acestei  „Ţări  de  robi  şi  de  viteji**.  El, 
„ cel  mai  de  inimă  ardelean "  (cum  îl  descria  Patriarhul  Miron  Cristea)  s-a  integrat 
plenar  în  realizarea  marelui  vis  „ne-mplinit  al  suferinţei  /  De  jalea  cui  ne-au 
răposat  /  Şi  moşii  şi  părinţii'*.  Numele  lui  Octavian  Goga  rămîne  legat  pentru 
eternitate,  în  conştiinţa  românilor,  de  înfăptuirea  măreţului  vis  al  unirii  Transil¬ 
vaniei  cu  Patria-mamă.  Pentru  activitatea  sa  patriotică  şi  românească  a  fost  dus 
în  mai  multe  rînduri  în  procese,  care  l-au  aruncat  în  temniţa  de  la  Cluj,  Budapesta 
şi  Seghedin,  fiind  chiar  condamnat  la  moarte,  în  contumacie.  După  Marea  Unire 
din  1918,  O.  Goga  a  fost  în  mai  multe  rînduri  ministru  şi,  în  1937 — 1938,  prim- 
ministru.  El  a  fost  primul  titular  al  Ministerului  Cultelor,  acordînd  o  deosebită  aten¬ 
ţie  organizării  unitare  a  Bisericii  Ortodoxe  Române,  călăuzindu-se  după  Statutul 
şagunian.  El  a  căutat  să  contribuie  la  întărirea  Bisericii  Ortodoxe  din  Transilvania, 
aducîndu-şi  aportul  la  reînfiinţarea  sau  înfiinţarea  unor  episcopii  (a  Clujului  şi  a 
Oradiei).  De  asemenea,  Octavian  Goga  a  dorit  mult  refacerea  unităţii  religioase 
a  românilor  din  Transilvania,  precum  mărturisea  Ion  Agârbiceanu,  un  „patriarh  al 
culturii  româneşti**  (cum  îl  definea  I.  P.  S.  Dr.  Antonie  Plămădeală,  Mitropolitul 
Ardealului). 

Octavian  Goga  a  împărtăşit  sufletelor  generaţiei  sale,  prin  cuvîntul  său  răs¬ 
colitor  de  energii  ascunse,  conţinutul  gîndurilor  şi  al  năzuinţelor  sale.  El  avea 
conştiinţa  că  se  află  „pe  coloana  vertebrală  a  românismului**  sau,  cum  mărturisea 
în  1923,  la  evocarea  morţii  mitropolitului  Andrei  Şaguna:  „în  coasta  graniţei  ce 
trebuia  să  cadă**.  Octavian  Goga,  prin  limpezimea  şi  forţa  versului  său  izvorît  din- 
tr-un  suflet  mare,  a  trezit  conştiinţa  naţională  a  unităţii  noastre  ca  neam.  El  a 
încălzit  inimile  tuturor  românilor,  pătrunzîndu-le  de  acest  mare  dor  ca  fraţii  să 
fie  din  nou  împreună.  Nimeni  pînă  la  el  n-a  reuşit  să  trezească  —  prin  puterea 
cuvîntului  înaripat  —  sentimentul  conştiinţei  pentru  unitate  naţională.  Prin  versu¬ 
rile  sale  a  reuşit  să  realizeze,  în  acest  sens,  o  resurecţie  naţională. 

Cîntăreţul  sau  purtătorul  de  cuvînt  al  „întristatului  nostru  Ardeal**,  poetul 
Octavian  Goga  a  reprezentat  o  împlinire  a  dorurilor  şi  nădejdilor  fiilor  transilvă¬ 
neni  de  la  începutul  secolului  nostru.  Pentru  aceasta  a  fost  numit  „poet  naţional 
totodată  şi  pur  ca  şi  Eminescu "  (G.  Călinescu).  Ca  interpret  al  aspiraţiilor  sociale 
şi  naţionale,  poetul  de  la  Răşinari  a  fost  vreme  de  mai  bine  de  trei  decenii  expo¬ 
nentul  cel  mai  autentic  al  simţirii  şi  al  năzuinţelor  românilor  transilvăneni. 

Poezia  lui  Goga  are  tonalităţi  profetice.  Ceea  ce  ne  cucereşte  dintru  început 
în  versurile  lui  Goga  este  lirica  mesianică.  Octavian  Goga  —  poetul  —  apare  ca  un 
prooroc  al  neamului  românesc  obidit  şi  înrobit:  „Am  fost  prooroc,  pe  drumul  din 
pustie,  /  Cînd  zilele  mureau,  nemîngîiate ...  /  Am  fost  prooroc,  izvor  de  apă  vie.  / 
Toţi  m-aţi  băut,  de  friguri  şi  de  sete". 

Problema  centrală  ce  transpare  în  poezia  lui  Goga  este  realizarea  unităţii 
noastre  ca  neam  şi,  implicit,  nădejdea  de  mai  bine.  Goga  ne  apare  ca  interpret 
autentic  al  vrerilor  şi  durerilor  noastre  seculare.  Ceea  ce  poporul  nostru  —  pe 
aceste  „plaiuri  mioritice"  —  a  exprimat  prin  specificul  doinei  şi  al  cîntecului  de 
jale,  poetul  O.  Goga  exprimă  prin  versul  său  stilizat.  El  însuşi  ni  se  destâinuie, 
căci  cîntă:  „Durerea  unui  neam  ce-aşteaptă  /  De  mult  o  dreaptă  sărbătoare" 
(Oltul).  Goga  a  fost  cîntăreţul  „pătimirii  noastre",  dar  a  fost  şi  crainicul  izbăvirii 
noastre.  „Pătimirea"  este  suferinţa  şi  robirea  românilor  transilvăneni  de  puteri 
străine,  vremelnice,  iar  izbăvirea  sau  mîntuirea  era  împlinirea  unităţii  naţionale 
a  românilor  şi  o  viaţă  mai  bună:  „Din  casa  noastră,  unde-n  umbră  /  Plîng  doinele 
şi  ride  hora  /  Va  străluci  odată  vremii  /  Norocul  nostru-al  tuturora"  (Plugarii). 
Proorocismul  poetului  „pătimirii  noastre"  s-a  dovedit  prin  puterea  faptelor  istorice. 

Dar  talentul  lui  Goga  a  cîntat  nu  ntimai  timpul  cînd  a  trăit,  ci  şi  locul  vie¬ 
ţuirii  sale.  Poetul  răşinărean  a  evocat  cu  duioşie  satul  transilvănean.  Goga  a 
realizat  o  „monografie  lirică"  a  satului  românesc  din  Transilvania.  „Satul  româ¬ 
nesc  . . .  această  universitate  a  spiritului"  dispune  de  o  robusteţe  spirituală  şi 
morală,  robusteţe  ce  a  fost  ţinută  ca  o  flacără  vie  de  clerici-apostoli  şi  de  dascăli. 
Pe  aceşti  slujitori  ai  lui  Dumnezeu  şi  ai  neamului  îi  cîntă  Goga  ca  nimeni  altul: 
„Dătrînul  mag  înalţă  fruntea  /  Ce  sfînt  e  graiul  gurii  sale ;  /  Din  el  va  lumina 
norocul  /  Acestui  neam  sfîrşit  de  jale ...  /  Să  ducă  cerului  cuvîntul . . .  Cuvine-se 
hirotonirea  /  Ca  harul  cerurilor  ţie,  /  Drept-vestitorule  apostol  /  Al  unei  vremi  ce 
va  să  viei"  (Apostolul).  Aceste  cîteva  versuri  sînt  o  înaltă  confirmare  a  adevăratului 

preot  care  s-a  identificat  cu  păstoriţii  săi.  Cu  mult  har  îl  imortalizează  şi  pe  lumi¬ 
nătorul  de  carte  al  neamului,  care,  la  noi,  veacuri  de-a  rîndul  a  fost  acelaşi,  preo- 
tul-dascăl:  „Azi,  ca  un  sfînt  dintr-o  icoană  veche,  /  Blînd  îmi  răsai  cu  faţa  ta 
blajină,  /  Cu  zîmbet  bun,  cu  ochi  cuminţi  şi  limpezi,  /  Strălucitori  de  lacrimi  şi 
lumină.  /  Cu  tine-aduci  atîtea  nestemate  /  Din  îngropatul  vremilor  tezaur  /  Şi 
amintirea-n  ţara  ei  mă  poartă  /  Cu  pas  încet,  în  carul  ei  de  aur . . (Dascălul). 

Poetul  O.  Goga  a  cîntat  frumuseţile  şi  locurile  incomparabile  ale  Transilva¬ 
niei  noastre,  ca  apoi  aceste  podoabe  să  le  transfigureze  în  patriotice  cu  care  a 
încălzit  sentimentele  patriotice  ale  contemporanilor.  Sînt  relevante  în  acest  sens 
versurile:  „La  noi  sînt  codri  verzi  de  brad  /  Şi  cîmpuri  de  mâtasă;  /  La  noi  atîţia 
fluturi  sînt  /  Şi-atîta  jale-n  casă  ...  /  La  noi  nevestele  plîngînd  /  Sporesc  pe  fus 
fuiorul  /  Şi-mbrăţişîndu-şi  jalea  plîng  /  Şi  tata  şi  feciorul “  (Noi).  S-a  spus  despre 
Goga  că  ,,a  îmbisericit  întreaga  natură'1,  căci  el  a  fost  pătruns  de  sentimentul 
atotprezenţei  lui  Dumnezeu.  Intr-o  poezie  despre  codru  mărturiseşte:  „E  Dumnezeu 
la  El  acasă  /  V  orbeşte-ncet  că  poate  să  ne-audă". 

Graiul  credinţei  marelui  poet  transilvănean  O.  Goga  transpare  cu  putere  chiar 
din  poezia  care  prefaţează  primul  volum  de  versuri,  publicat  pe  cînd  poetul  avea 
doar  24  de  ani:  „Rătăcitor  cu  ochii  tulburi,  /  Cu  trupul  istovit  de  cale,  /  Eu  cad 
neputincios,  Stăpîne,  /  In  faţa  strălucirii  Tale.  /  In  drum  mi  se  desfac  prăpăstii  / 
Şi-n  negură  se-mbracă  zarea,  /  Eu  în  genunchi  spre  Tine  caut:  /  Părinte,  orîn- 
duie-mi  cârarea!u  (Rugăciune).  Acest  prolog  al  operei  lui  Goga  este  o  invocare 
a  cerului,  o  cerere  înălţată  către  Dumnezeu  pentru  ca  să-şi  reverse  ajutorul  Său 
peste  cel  care  simte  chemarea  pentru  o  înaltă  şi  nobilă  misiune  ca  cea  de  poet. 
Octavian  Goga  a  simţit,  a  trăit  şi  a  creat  versuri  cu  conştiinţa  că  poezia  este  un 
dar  tainic,  sacru,  care  vine  de  la  Dumnezeu  şi  se  împleteşte  cu  osteneala  geniului, 
ea  este  un  izvor  de  înălţare  şi  consolare,  este  un  dar  de  cuvinte  binecuvîntate  ce  se 
oferă  spre  hrană  tuturor:  „Tu  tainică,  curată  Poezie,  /  Biserică  cu  porţi  neîncuia¬ 
te  . . .  /  Tot  sufletul  la  poarta  ta  cînd  bate  /  Drumeţ  slăbit  puterile-şi  învie  /  îşi 
spovedeşte  patimile  ţie  /  Şi  ele  adorm  de  tine  alintate 

Aşa  a  înţeles  şi  aşa  a  creat  Goga  slujind  neamul,  oficiind  la  altarul  poeziei. 
Nici  nu  se  putea  altfel,  căci  poetul  „pătimirii  noastre",  fiul  preotului  Iosif  din 
Răşinari,  „a  învăţat  psalmii  unui  neam  cuminte,  din  hrisoavele  suferinţelor  cu 
lacrimi  şi  sînge  de  veacuri". 

Prin  întreaga  sa  activitate  şi  operă,  Octavian  Goga  ca:  „poet  şi  prozator,  vizio¬ 
nar  şi  luptător,  orator  şi  om  de  acţiune  şi-a  cîştigat  un  binemeritat  şi  înalt  loc  în 
areopagul  culturii  româneşti.  Opera  lui  Goga  se  bucură  de  mare  popularitate,  tipă- 
rindu-se  poeziile  sale  şi  publicîndu-se  studii  şi  monografii  ample  (Ion  Dodu  Bălan). 

Cei  50  de  ani  care  au  trecut  de  la  săvîrşirea  lui  Octavian  Goga  întru  Domnul 
dovedesc  că  trecerea  lui  din  această  viaţă  nu  a  însemnat  sfîrşitul  unei  vieţi,  ci 
începutul  alteia.  „Non  omnis  moriar"  scria  Horaţiu.  Şi  Goga  supravieţuieşte  cu  noi 
prin  opera  sa  nemuritoare. 

Candela  iubirii  şi  recunoştinţei  faţă  de  poetul  „pătimirii  noastre"  va  arde 
nestinsă  în  altarul  conştiinţei  noastre  creştineşti  şi  româneşti. 

Ca  o  pioasă  amintire,  în  duh  de  parastas  pentru  o  vrednică  pomenire,  cădel¬ 
niţăm  cu  tămîia  binemirositoare  a  recunoştinţei  mausoleul  de  la  Ciucea,  care  păs¬ 
trează  trupul  lui  Octavian  Goga.  Aici,  sub  icoana,  în  mozaic,  cu  chipul  Mîntuitoru- 
lui  nostru  Hristos  care  se  înalţă  la  cer,  citim  următoarele  versuri:  „Jur  împrejur 
e  largul  care  cîntă,  /  E  soare-n  cer,  e  sărbătoare  sfîntă,  /  Şi-n  vreme  ce  mi-a  amuţit 
pămîntul  /  Fiorul  păcii-n  suflet  mi  se  lasă,  /  Eternităţi  îmi  flutură  veşmîntul ;  / 
Simt  Dumnezeu  cum  mă  primeşte -n  casă,t . . .  (Din  larg). 


Pr.  asist.  Nicolae  Dura 


Vatră  de  spiritualitate  ortodoxă  românească 


MÂNÂSTIREA  MOISEI  —  MARAMUREŞ,  CTITORITA  LA  ANUL  1600 


Glia  noastră  românească  moştenită  de  la  înaintaşi  şi  păstrată  cu  sfinţenie  şi 
cu  nenumărate  jertfe,  cuprinde  locuri  şi  oameni,  mărturii  naturale  de  tot  felul,  reali¬ 
tăţi  cu  care  ne  mîndrim  şi  trăim.  La  frumuseţile  naturale  sădite  de  Creator,  poporul 
român  —  în  bimilenara  sa  existenţă  —  a  adăugat  frumuseţile  clădite,  a  însemnat 
plaiurile  şi  văile,  a  descoperit  tainele  adîncurilor,  aşa  încît  în  orice  colţ  te  vei  afla, 
este  ceva  care  evocă  şi  impune.  Maramureşul  voievodal  şi  legendar  îşi  poartă 
pretutindeni  faima  trecutului,  frumuseţea  peisajului,  mîndria  creatoare  a  omului, 
împreună  cu  lespezile  de  credinţă  ale  ortodoxiei  lui  de  totdeauna.  Chiar  şi  atunci 
cînd  nu  era  liber  şi  stăpîn  în  ţara  sa,  el  a  păstrat  cu  permanentă  conştiinţă  unita¬ 
tea  naţională  şi  religioasă  cu  întregul  neam  românesc,  lucru  dovedit  cu  pregnanţă  şi 
fără  echivoc  la  1  decembrie  1918  şi  la  21  octombrie  1948  la  Alba  Iulia.  Şi  nu  se 
putea  altfel,  de  vreme  ce  istoria  l-a  aflat  aici  şi  aici  a  lucrat  istoria  sa,  culegînd 
astăzi  roadele  unei  vieţi  libere,  prospere  şi  fericite,  într-o  patrie  unitară,  indepen¬ 
dentă  şi  fericită. 

Fără  îndoială,  una  din  creaţiile  material-spirituale  ale  maramureşenilor  este 
şi  mănăstirea  Moisei,  mănăstire  ce  a  supravieţuit  de  aproape  patru  veacuri,  cu 
viaţă  monahală  sau  parohială,  fiind  una  din  cele  14  (sau  19)  mănăstiri  existente  în 
Maramureşul  acelor  timpuri  din  care  12  în  Maramureşul  românesc  de  astăzi.  Din  cele 
12  mănăstiri  astăzi  mai  sînt  numai  două,  cea  de  la  Moisei  şi  cea  din  Giuleşti,  aceasta 
din  urmă  devenită  din  secolul  al  XVIII-lea  biserică  sătească.1  Despre  existenţa 
localităţii  Moisei,  sau  Moiseni,2  o  primă  mărturie  scrisă  este  cea  din  2  februarie 
1365,  cînd  regele  Ludovic  dăruieşte  voievodului  maramureşan  Bale,  fiul  lui  Sas 
Vodă,  şi  fraţilor  săi  Drag,  Dragomir  şi  Ştefan  moşiile  aflătoare  în  comunele:  Ieud, 
Bocicoiel,  ambele  Vişeuri,  Moisei,  Borşa  şi  ambele  Sălişte,  acestea  fiind  confiscate 
de  la  Bogdan  Vodă,  trecut  în  Moldova.  In  secolul  al  XlV-lea  Moiseiul  era  cnezat  şi 
aparţinea  Voievodului  din  Cuhea,  azi  Bogdan  Vodă.  Se  pomeneşte  Moiseiul  în  legă¬ 
tură  cu  existenţa  unei  episcopii  de  Moisei  între  anii  1391 — 1734,  aparţinînd  —  cu 
intermitenţe  —  jurisdicţiei  mitropoliei  Bălgradului  (Alba  Iulia).3  In  anul  1450  şi 
apoi  în  12 — III — 1468  regele  Matei  Corvin  întăreşte  dreptul  de  proprietate  a 
moşiilor  Moiseiului  lui  Ambrozie  de  Dolha,  fiul  lui  Seneslau,  şi  altora,  iar  după 


1  Tit  Bud,  Date  istorice  despre  protopopiatele ,  parohiile  şi  mănăstirile  române 
din  Maramureş  din  timpurile  vechi  pînă  în  anul  1911  —  Gherla,  1911.  Cele  12  mă¬ 
năstiri  din  teritoriul  românesc  al  Maramureşului  sînt:  Moisei  —  1600,  Giuleşti  — 
înainte  de  1695,  Ieud  —  1411,  Bîrsana  —  1390,  Săcel  —  înainte  de  1787,  Rozavlea 
—  vremuri  necunoscute,  Vişeu  —  Valea  Scradei,  Budeşti,  Călineşti,  Petrova- 
Bistra  —  1643,  Rona  de  Jos  —  1652.  La  acestea  adaugă  mănăstirea  Peri  — 
1389  şi  Biserica  Albă  de  dincolo  de  Tisa,  p.  86 — 104.  Prof.  Alexandru  Filipaşcu, 
Istoria  Maramureşului,  Bucureşti  —  1940,  consemnează  şi  mănăstirile  Ariniş, 
Bedeu,  Bereneu-Hust  şi  Drăgoieşti,  p.  165 — 168.  Vezi  şi  prof.  Dr.  S.  Reli,  Biserica 
ortodoxă  română  din  Maramureş  in  vremurile  trecute,  Cernăuţi  —  1938.  Vezi 
pr.  Mihai  Oprişanu,  Mănăstirea  Moiseiului,  Monografie,  Sibiu  —  1958. 

2  Ing.  Agr.  Arthur  Coman,  Monografia  comunei  Moisei,  Sighet  1940,  p.  2. 
Vezi  şi  Al.  Filipaşcu,  op.  cif.,  p.  49 — 54. 

3  Tit  Bud,  Monografia  parohiei'  Botiza  —  1943,  p.  20,  Monografia  parohiei 
Vişeul  de  Sus. 

anul  1489  moşia  Moiseiului  se  împarte  la  diferiţi  posesori.4  Moşiile  ca  şi  titlurile 
nobiliare  se  primeau  ca  urmare  a  actelor  de  vitejie  şi  ascultare  faţă  de  rege,  iar 
ca  moştenire  ele  se  divizau  cu  fiecare  generaţie,  ajungînd  în  secolul  al  XVI-lea 
în  posesia  multor  familii  —  nobili  tirani. 

Intr-un  pitoresc  loc  din  hotarul  Moiseiului,  sub  cetina  munţilor  Traian,  1703  m, 
Măgura  şi  Bătrîna,  1713  m,  în  umbra  Pietrosului  Borşei,  2305  m,  aproape  de  con¬ 
fluenţa  riurilor:  Iza,  Izvorul  Negru  şi  Izvorul  Dragoş,  în  posesiunea  familiei  Moise 
Coman  şi  a  soţiei  sale  Dochia  —  născută  Şerban  — ,  s-a  temeluit  Mănăstirea 
Moisei,  în  jurul  anului  1600.5  Această  mănăstire  a  luat  fiinţă  ca  o  împlinire  a  unei 
chemări  tainice  şi  ca  alinare  a  unei  dureri  sufleteşti,  aşa  precum  rezultă  din  legen¬ 
da  pe  care  o  relatează  istoria  scrisă  şi  tradiţia.  „A  vieţuit  odinioară  în  Moisei  un 
bărbat  cu  numele  Moise  Coman  cu  soţia  sa  Dochia  Şerban  şi  aveau  numai  un 
*  prunc  cu  numele  Grigor.  Acesta  a  ajuns  la  etatea  de  16  ani  şi  era  frumos,  harnic 
şi  bun,  iar  părinţii  lui  au  cugetat  ca  să-l  însoare.  Dorinţa  lor  au  spus-o  lui  Grigor. 
Dînsul  ca  prunc  bun  şi  ascultător  —  după  ce  şi-a  terminat  lucrul  cîmpului  — , 
într-o  toamnă  frumoasă,  provăzut  cu  merinde  şi  cu  binecuvîntarea  părinţilor  a 
pornit  către  satul  vecin  Borşa,  pe  unde  merge  drumul  către  Bucovina  şi  Moldova 
ca  să-şi  cerce  norocul  la  ceva  fată  bună.  Grigor  s-a  dus,  iar  părinţii  lui  l-au  aştep¬ 
tat  cu  dor.  Au  trecut  zile,  au  trecut  săptămîni,  dar  Grigor  tot  n-a  sosit.  Părinţii 
necăjiţi  s-au  dus  adeseori  pe  drumul  de  către  Borşa  aşteptînd  pe  fiul  lor,  apoi  î-au 
căutat  în  Borşa  şi  în  Bucovina,  însă  nu  l-au  aflat  nicăieri.  Cu  mîhnirea  inimei  s-au 
întors  şi  au  lucrat  pămintele  lor  în  speranţa  că  numai  ce  se  va  reîntoarce  iubitul 
lor  fiu  Grigoraş.  Intr-un  laz  (păşune)  frumos  sub  poalele  munţilor  unde  Grigor  a 
lucrat  mai  pe  urmă  cu  părinţii  lui,  aceştia  au  ridicat  o  cruce  frumoasă.  La  crucea 
aceea  se  adunau  dimineaţa  şi  seara  poporul  şi  se  rugau  şi  cîntau  dimpreună  cu 
părinţii  necăjiţi,  iar  toamna  cînd  se  găta  lucrul  cîmpului,  părinţii  lui  Grigor  aveau 
datina  a-şi  ospăta  pe  poporeni.  Intr-o  zi  mergînd  părinţii  lui  Grigor  la  lazul  lor 
unde  era  crucea,  cu  mirare  au  văzut  că  pe  bradul  de  lingă  cruce  este  aşezată  o 
Icoană  a  Preacuratei  Fecioare  Maria.  Au  chemat  îndată  pe  toţi  oamenii  de  pe 
cîmp  să  vadă  minunea  aceasta.  Oamenii  au  îngenunchiat  şi  s-au  rugat,  apoi  luînd 
icoana  au  dus-o  în  biserica  din  sat  şi  au  aşezat-o  pe  altar.  Insă  a  doua  zi  icoana 
nu  s-a  aflat  în  biserică,  ci  în  mod  minunat  iarăşi  era  aşezată  pe  bradul  de  lîngă 
crucea  lui  Moise  Coman.  Moise  şi  Dochia  Coman  au  avut  avere  mare  şi  au  făcut 
mult  bine  bisericilor  şi  săracilor.  Toţi  îi  binecuvîntau  şi  îi  compătimeau  pentru  fiul 
lor  pierdut.  Ei  aveau  acolo  unde  era  crucea  o  posesiune  mare  de  locuri  cositoare 
şi  o  pădure  de  brazi  aproape  de  200  de  iugăre,  însă  nu  era  Grigor  care  să  le  ajute 
a  le  lucra.  Intr-o  zi  fiind  la  acel  loc,  după  datină  s-au  aşezat  la  odihnă,  cugetînd 
ambii  la  pruncul  lor  pierdut  şi  au  plîns  amîndoi.  Culcaţi  pe  pămînt  au  auzit  un 
sunet  de  clopote  eşind  din  pămînt.  Aproape  nu  era  nici  o  biserică.  Se  mirau  de 
unde  vine  sunetul  clopotelor.  Au  strigat  pe  lucrătorii  lor,  s-au  plecat  şi  aceia  la 
pămînt  şi  cu  toţii  au  auzit  sunetul  clopotelor.  La  minunea  aceasta  cu  toţii  au  înge¬ 
nunchiat  şi  au  lăudat  pe  Dumnezeu.  Loc  sfînt  este  acesta,  cugetau  bătrînii  şi 
deodată  le-a  venit  în  minte  să  zidească  în  acel  loc  o  mănăstire.  Avînd  pădurea  lor 
de  brad  şi  de  stejar,  în  scurtă  vreme  s-a  gătat  bisericuţa  cu  turnuleţ  frumos  şi  cu 
două  clopoţele,  şi  au  aşezat  în  ea  icoana  Preacuratei  Maria.  Bătrînii  evlavioşi  acum 
au  hotărît  a  face  rugare  către  Episcop  să  trimită  la  Mănăstirea  lor  un  călugăr, 
care  să  se  roage  acolo  în  toate  zilele  şi  căruia  dînşii  îi  vor  da  avere  şi  toate  cele 
de  lipsă  ca  să  poată  trăi.  Grăind  bătrînii  între  dînşii  despre  acestea,  iată  că 


4  Arth.  Coman,  op.  cit.,  p.  2,  3.  Vezi  şi  Mitropolia  Ardealului ,  (1964),  nr.  6 — 8, 
p.  154. 

5  Monumente  istorice  şi  de  artă  religioasă  din  Arhiepiscopia  Vadului ,  Felea - 
cului  şi  Clujului,  Cluj-Napoca,  1982,  p.  129,  consemnează:  „Biserica  de  lemn  Adormi¬ 
rea  Maicii  Domnului,  centru  monahal  de  la  Moisei  cu  mica  sa  mănăstire  de  lemn 
aşezată  sub  poalele  Muntelui  Pietrosul  Rodnei,  pe  valea  denumită  Izvorul  Negru, 
a  fost  înfiinţată  după  unele  cercetări  recente,  încă  în  secolul  al  XlV-lea,  (după 
Vasile  Drăguţ),  iar  după  autori  mai  vechi  (Tit  Bud,  Ioan  Bîrlea,  Atanasie  Popa)  la 
începutul  secolului  al  XVII-lea.  Documentar  mănăstirea  este  amintită  în  1637,  cînd 
aici  îşi  avea  reşedinţa  Episcopul  Dumitru  Pop“. 

intră  la  dînşii  un  călugăr  cu  numele  Mihai,  cerînd  milă  pentru  o  Mănăstire  din 
Bucovina.  Ochii  bătrînei  Dochia  se  aprind  şi  cu  braţele  deschise  cuprinde  călu¬ 
gărul  şi  strigă:  „Tu  eşti  Grigor,  tu  eşti  feciorul  meu‘T —  „Eu  sînt  călugărul  Mihai 
şi  vă  rog  să  nu  faceţi  glumă  cu  mine“!  —  „Ba  nu,  zise  bătrîna  Dochia,  tu  ai  un 
semn  pe  umărul  drept  şi  ai  dus  cu  tine  şi  o  criiciţă  de  aramă,  care  o  văd  pe 
pieptul  tău".  Fiul  recunoscut  a  îmbrăţişat  pe  părinţii  săi,  a  spus  cum  a  călătorit 
prin  Borşa  apoi  la  Bucovina,  unde  intrînd  într-o  mănăstire  să  se  roage,  i-a  plăcut 
întratîta  evlavia  cea  sfîntă,  încît  a  rămas  în  mănăstire  şi  s-a  făcut  călugăr.  Bucurie 
mare  a  fost  în  satul  Moisei.  Poporul  s-a  adunat  la  casa  bătrînilor,  a  sărutat  mîinile 
călugărului  Mihai  şi  cu  toţii,  cu  procesiune,  au  mers  la  Mănăstire  şi  au  strădat-o 
(încredinţat-o)  sub  ocîrmuirea  călugărului  Mihai".6 

Materializarea  acestei  legende  se  socoteşte  a  fi  anul  1600,  cu  toate  că  nu  există 
un  document  cert.  Iată  cîteva  consemnări  care  duc  spre  această  dată: 

Vicarul  Maramureşului,  preotul  Tit  Bud,  în  lucrarea  sa  publicată  în  1911  la 
Gherla  spune:  „După  documentele  din  arhivul  vicarial,  Mănăstirea  Moisei  s-a 
zidit  în  1600  şi  s-a  fundat  în  anul  1672  cînd  prin  Mitropolitul  Transilvaniei  Sava 
Brancovici  s-a  sfinţit  la  hramul  adormirii  S.  Născătoarei  de  Dumnezeu.  In  acel  an 
la  sfinţirea  Mănăstirii  a  fost  de  faţă  floarea  inteligenţei  române  din  Maramureş".7 

In  perioada  1904 — 1910  Tit  Bud  în  calitate  de  vicar  al  Maramureşului  a  iniţiat 
zidirea  unei  biserici  noi,  cu  care  ocazie  spunea:  „Fiind  biserica  cea  mică  zidită  cu 
300  de  ani  mai  înainte,  micuţă  şi  aproape  ruinată . . .  mi-am  propus  a  zidi  o  biserică 
de  piatră . . .  pentru  care  s-a  vîndut  brazii  de  pe  80  de  iugăre  de  pădure  a  mă¬ 
năstirii"  8 

Cu  ocazia  binecuvîntării  bisericii  celei  noi  la  15/28  august  1911  la  Sfîntă  Maria 
Mare,  în  cuvîntarea  sa  vicarul  Bud  afirma:  „Dintre  cele  cincisprezece  mănăstiri 
româneşti  cîte  au  fost  odinioară  în  Maramureş  (deşi  în  lucrarea  sa  arată  numai  14), 
a  rămas  numai  Mănăstirea  din  Moisei,  înfiinţată  cu  mai  bine  de  trei  sute  de  ani".9 

In  şematismul  Diecezei  Gherla  pe  anul  1900,  la  pagina  253  se  menţionează: 
„Mănăstirea  Moiseiului  cu  hramul  Adormirea  Maicii  Domnului  edificată  în  1600". 

Pe  ştampila  mănăstirii  care  s-a  utilizat  pînă  în  anul  1962  era  scris:  „Mănăstirea 
Moiseiului  —  1600  — ",  avînd  în  mijloc  pe  Maica  Domnului  ocrotitoare". 

Sînt  şi  date  contradictorii  asupra  anului  construirii  mănăstirii  chiar  la  Tit 
Bud  şi  mai  ales  în  lucrarea  preotului  Ioan  Bîrlea  (însemnări  din  Bisericile  Mara¬ 
mureşului  —  Bucureşti  1909),  contradicţii  survenite  ca  urmare  a  încurcării  ctitorilor 
şi  a  preoţilor  deservenţi  aducînd  amil  zidirii  în  jurul  lui  1700  sau  chiar  după 
această  dată. 

Socotim  că  perioada  1600  (începutul  secolului  XVII)  este  cea  mai  certă  con¬ 
cluzie  pentru  zidirea  mănăstirii,  avînd  în  vedere  următoarele  mărturii  istorice  în 
legătură  cu  existenţa  şi  viaţa  sa  în  secolul  al  XVII-lea.  , 

In  legătură  cu  sfinţirea  acestei  mănăstiri  întîmplată  la  data  de  15/28  august 
1672  prin  mitropolitul  de  Bălgrad  —  Sava  Brancovici,10  Tit  Bud  şi  istoricul  Ştefan 
Meteş  consemnează:  „mănăstirea  Moisei  a  fost  făcută  pe  un  platou  înalt,  înconjurat 
de  brazi  seculari,  de  nişte  localnici  cu  frica  lui  Dumnezeu  şi  darnici.  S-a  sfinţit  în 
1672,  fiind  închinată  de  metoc  mănăstirii  Putna  din  Moldova".* 11 

La  această  sfinţire  au  luat  parte  şi  delegaţi  din  Moldova,  după  cum  rezultă 
din  scrisoarea  egumenului  Sava  de  la  Putna  către  oraşul  săsesc  Bistriţa,  scrisoare 


6  Tit  Bud,  op.  cit.,  p.  87 — 89;  Pr.  M.  Oprişanu,  op.  cit,  p.  31 — 33;  Mitropolia 
Ardealului  (1964),  nr.  6—8,  p.  545 — 546. 

7  Tit  Bud,  op.  cit.,  p.  89. 

8  Idem,  p.  90;  Monumente  istorice....  Cluj,  1982,  p.  130. 

9  Ibidem ,  p.  95. 

10  Viaţa  şi  slujba  Sf.  Ierarhi  Iorest  şi  Sava,  Bucureşti,  1957,  p.  35;  (Sava 
Brancovici  avea  jurisdicţie  peste:  Eparhia  Ardealului,  peste  Severin,  Zarand,  Bihor 
şi  Maramureş);  Monumente  istorice...,  Cluj,  1982,  p.  129. 

11  Ştefan  Meteş,  Mănăstirile  româneşti  din  Transilvania  şi  Ungaria,  Sibiu, 
1936,  p.  164  (după  Pr.  M.  Oprişanu,  op.  cit.,  p.  22),  vezi  şi:  Mircea  Păcurariu,  Legătu¬ 
rile  Bisericii  Ortodoxe  Române  din  Transilvania  cu  Ţara  Românească  şi  Moldova 
in  sec.  XVI— XVIII,  Sibiu,  1968,  p.  78;  Tit  Bud,  op.  cit.,  p.  85  (nota  nr.  6);  Al.  Fili- 
paşcu,  op.  cit.,  p.  130. 

datată  la  4  noiembrie  1672  şi  în  care  se  spune:  „Doi  călugări  am  trimis  în  Mara¬ 
mureş  de  au  fost  la  svinţenia  unii  mănăstiri  ce  s-au  făcut  în  hotarul  Moiseiului,12. . . 
El  cere  scutirea  lor  de  vamă  în  cazul  că  se  vor  întoarce  prin  Bistriţa,  neputînd 
trece  peste  Prislop  din  cauza  zăpezii. 

La  data  de  12  noiembrie  1672  s-a  redactat  un  act  fundaţional  consfinţind  toate 
donaţiile  făcute  pînă  la  data  sfinţirii  mănăstirii,  15  august  1672.  Actul  s-a  auten¬ 
tificat  şi  întărit  de  congregaţia  Comitatensă  din  Sighet  în  10  august  1694.  Redăm 
actul  în  traducerea  preotului  M.  Oprişanu,  el  fiind  redactat  în  latineşte,  partea 
oficială  şi  în  ungureşte,  donaţiile.  „Noi,  Melchior  Pogany  de  Csab  Vice-Comite, 
Alexius  Dunka  de  Sajo,  Ionaş  Iura  de  Vancsfalva,  Ioseph  Szerencsy  de  Sighet,  Şte¬ 
fan  Darvay  de  Huszt,  patru  solgăbirăi  ai  Comitatului  Maramureşan,  prin  prezenta 
aducem  la  cunoştinţa  tuturor  celora  cărora  se  cuvine  şi  fiecăruia  că  fiind  noi 
adunaţi  laolaltă  în  acest  an  prezent  1694,  în  ziua  de  10  August  în  oraşul  Sighet, 
adică  la  locul  obişnuit  şi  la  termenul  adunării  noastre  pentru  tratarea  afacerilor 
noastre  urgente.  Atunci  onorabilul  preot  Mihai  Popa  din  Moisei  ne-a  arătat  şi 
ne-a  prezentat  prin  distinsul  Francisc  Darvay  notarul  jurat  al  vestitului  nostru 
Comitat,  anumite  scrisori  de  mărturisiri  întocmite  şi  eliberate  pe  hîrtie  dublă 
deschisă  de  cuprinsul  de  mai  jos  cu  datorita  rugare  către  noi  acelea  să  le  copiem 
şi  transcriem  şi  să  le  cuprindem  şi  înscriem  în  prezenta  scrisoare  deschisă  a  noas¬ 
tră  şi  să  le  eliberăm  şi  predăm  lui,  spre  garantarea  drepturilor  sale  viitoare  şi  mai 
largi  în  copia  scrisorii  noastre,  iar  cuprinsul  acestei  scrisori  din  cuvînt  în  cuvînt 
urmează  în  modul  acesta: 

Noi,  atît  săracii  cit  şi  avuţii  din  Moisei  nesiliţi  de  nimeni  ci  din  voia  noastră 
liberă,  am  dat,  am  stătorit  şi  am  fundat  Sfînta  mănăstire  pe  care  a  zidit-o  în  hotarul 
nostru  al  Moiseiului  protopopul  Mihai  (probabil  monahul  Mihai)  în  posesiunea  şi 
averea  strămoşească  a  lui,  care  mănăstire  s-a  sfinţit  şi  dedicat  Sf.  Maria  Mare  şi 
anume:  de  la  amiazăzi  Valea  Albă  adică  în  Săcătura  popească  şi  pe  sălaşul  Popasca 
am  dat  sfintei  Mănăstiri,  anume  de  la  lazul  lui*  Alb  Iacob  alias  Sund  pe  Valea 
Bisericii  în  sus  către  miazăzi  pînă  la  Măgura  cea  mică  în  vecinătatea  lui  Onuţ 
Vlaşin  din  Moisei,  mai  încolo  peste  dîmbul  pietros  către  răsărit  în  Valea  Neagră 
unde  se  împreună  dealurile  adică  cele  două  Măgure,  în  jos  de  aceea  pă  apă  în  jos 
pînă  la  lazul  lui  Vlaşin  Dzunte,  iarăşi  în  jos  de  aceea  către  lazul  lui  Ilie  Vlaşin  şi 
din  posesiunea  lui  Ilie  Vlaşin  iarăşi  se  întoarce  în  posesiunea  lui  Alb  Iacob  alias 
Sund  pînă  la  valea  porgolat,  acolo  unde  s-a  început;  şi  moşia  şi  hotarul  acesta 
sau  înconjurul  acesta  l-am  stătorit  toţi  nobilii  din  Moisei,  de  la  mic  pînă  la  mare, 
cu  pădurile,  apele  şi  cu  bunurile  din  acele,  cu  un  cuvînt,  cu  tot  folosul  lor,  ca 
deacum  înainte  nime  nici  într-un  chip  şi  modru  să  nu  conturbe  (adică  donaţiunea) 
şi  am  stătorit  şi  am  donat  (aceste)  în  Comitatul  Maramureşului  înaintea  domnului 
Pâtraş  Dunka  de  Şieu,  Mihaiu  Balea  de  Ieud,  Vasile  Ostaş  de  Dragomireşti,  Lupu 
Boer  din  Săcel,  Georgiu  Szaplonczay  din  Vişeul  de  mijloc  asesori  juraţi  şi  iarăşi 
înaintea  lui  Popa  Lupu  din  Moisei,  Nichita  Nistor  din  Săliştea,  sz.  Ianoş  Vlad  sub- 
pretore  şi  înaintea  preoţilor  ieraşului  (protopopiatului)  de  sus  a  Comitatului  nostru, 
pe  care  i-a  adus  aicia  induratul  Dumnezeu  şi  au  fost  de  faţă  la  sfinţirea  Mănăs¬ 
tirii,  —  iar  dacă  urmaşii  noştri  sau  urmaşii  acelora  s-ar  afla  a  conturba  donaţiunea 
aceasta  a  noastră  sau  ar  voi  a  se  opune  de  cîte  ori  ar  conturba  deatîtea  ori  să 
poată  executa  2.000  florinţi  Corniţele  suprem  al  Maramureşului,  vicecomitele,  pro- 
topretorii,  Vlădicii,  Protopopii  şi  posesiunea  să  rămînă  în  veci  a  Mănăstirii  cu  toate 
foloasele  ei  — .  Pentru  aceea  din  această  scrisoare  a  noastră  la  înaltul  Comitat  să 
se  scrie  document  fondaţional  şi  act  mai  bun,  adică  întărit.  Pentru  mai  mare  întărire 
a  lucrului  şi  pentru  adeverirea  viitoare  am  strădat  această  scrisoare  noi  persoanele 
nobile  mai  jos  scrise  ca  reprezentanţi  a  tuturor  celor  din  Moisei,  anume:  Pop  Lupul 
(l.s.),  urmează  subscrierile.  Anno  1672  die  Noemvrie  12. 

Această  scrisoare  în  laturea  stîngă  a  ei  a  fost  corectată  de  noi,  iar  în  laturea 
dreaptă  se  citesc  acestea:  Acelaşi  care  mai  sus  m.p.  De  unde  noi  auzind  cu  favoare 
şi  admiţînd  petiţiunea  rugătoare  şi  umilă  a  notarului  Mihai  Popa  de  Moisei  făcută 
şi  însemnată  în  modul  indus,  scrisoarea  indusă  mai  sus  fără  ştersătură,  fără  corec¬ 
turi  şi  lipsită  de  orice  bănuială,  făcînd  să  se  copieze  şi  să  se  transcrie  din  cuvînt 


12  Hurmuzaki,  Doc.  XV-2,  p.  1382 ,  după  prof.  M.  Păcurarul,  op.  cit.,  p.  136. 

în  cuvînt  în  prezenta  scrisoare  a  noastră,  am  judecat  aşa  sfătuindu-ne  cu  dreptate 
şi  echitate  să  i-o  dăm  şi  acordăm  sub  sigiliile  noastre  uzuale  şi  autentice  ca  necesare 
spre  garanţie  viitoare  şi  mai  largă  a  indusei  Mănăstiri.  Dată  în  amintita  adunare 
a  noastră  serbată  în  oraşul  Sighet,  în  ziua  de  10  a  lunii  August  anul  1694.  (L.S.) 
citită,  publicată  şi  eliberată  prin  notarul  jurat  al  Tribunalului  Comitatului  Mara¬ 
mureş,  notarul  Francisc  Darvay  m.pr.  Confruntînd-o  cu  originalul  adeveresc  că  în 
toate  punctele  şi  clauzele  este  conformă.  Ieud  ziua  3  Decembrie  1857  Vasile  Mihalka 
p.pr.  notar  al  Districtului  Vişeu44.13 

Se  mai  fac  şi  alte  donaţii,  consemnate  în  actul  din  22  noiembrie  1717.14 

în  cărţile  de  cult  care  au  fost  pînă  cîndva  la  Mănăstirea  Moisei  (unele  dlm 
ele  se  mai  păstrează  şi  astăzi),  sînt  însemnări  care  atestă  existenţa  religioasă  şi 
culturală  a  acesteia  în  secolul  XVII.  De  pildă,  pe  un  ceaslov  fără  coperte,  scrie: 
„Eclesia  haec  aedificata  est  sub  Episcopo  Transilvaniae  Sabba,  circa  annum  Domini 
1672,  quod  testatur  literae  fondaţionales".  Pe  un  liturghier  rusesc  putem  citi: 
,„Şi  într-acea  vreme  ce  s-au  dat  această  sfîntă  Liturghie  sfintei  Mănăstiri  a 
Moiseiului  au  fost  arhiepiscop  şi  mitropolit  Bălgradului  chir  Ioasaf,  sămînţă 
aleasă,  şi  în  sfînta  Mănăstire  au  fost  egumeni  Popa  Timoftei  Braşoveanul  de 
poiprit  de  la  Berezunta;  să  ştie  ani  de  la  Hristos  1682;  s-au  înscris  în  luna  lui 
Noiembrie  în  15  zile'4;  iar  pe  un  minei  rusesc  din  Lemberg  —  1642,  scrie:  „Eu, 
diacu  Iunta  din  Eudu,  am  scris  cînd  am  şezut  la  Menestire,  anul  de  la  Facerea 
lumei  7205,  şi  de  la  H(ristos)  Naştere:  1697". 15 

Mănăstirea  Moisei  are  pînă  astăzi  un  clopot  cu  inscripţia  1683,  care  se 
păstrează  în  turnul  bisericii  celei  noi,  funcţionînd. 

Pe  grinda  de  brad  de  sub  fereastra  de  la  Miazăzi,  grinda  nr.  4,  este  o  inscrip¬ 
ţie  pe  care  Prof.  Victor  Brătulescu  o  redă  astfel:  „Călugărul  cu  numele  Iosif  la 
Anul  Domnului  1699,  a  ridicat  această  nouă  biserică". 16  De  aici  rezultă  că  pe 
locul  bisericii  vechi,  sfinţită  în  1672,  s-a  ridicat  alta  nouă,  deoarece  —  cea  veche 
va  fi  fost  distrusă  de  dintele  vremii  — ,  sau  a  ars  — ,  lucru  ce  rezultă  din  felul 
cum  se  prezintă  azi  placa  sfintei  mese  care  are  pe  partea  de  jos  arsură  (scrum), 
presupunînd  salvarea  ei  de  la  un  foc.  Aşa  se  poate  justifica  inscripţia  de  mai  sus. 
Placa  sfintei  mese  în  dimensiuni  de  1/0,80  m  din  lemn  de  paltin,  formată  din 
două  scînduri  groase  de  7  cm,  împreună  cu  uşa  de  la  intrare  şi  cu  dipticul  (po¬ 
melnic)  tot  de  paltin,  fac  parte  din  obiectele  primei  construcţii.  Fiind  sfinţită 
această  placă  de  masă  de  mitropolitul  Sava  în  1672,  nu  s-a  simţit  niciodată 
nevoia  unei  alte  sfinţiri,  acest  locaş  fiind  continuatorul  celui  iniţial  de  la  1600. 
Această  constatare  (presupunere)  rămîne  de  întărit,  atunci  cînd  noi  documente 
sau  alte  metode  tehnice  ne  vor  ajuta. 

O  piesă  de  valoare  ce  se  află  în  această  Mănăstire  şi  care  leagă  secolul 
XVII  de  XVIII  este  „dipticul  ctitorilor".  Pe  o  scîndură  de  paltin  în  dimensiuni 
de  0,60/0,40  m  în  formă  de  carte  deschisă,  pictată  în  exterior  cu  icoana  Bunei 
Vestiri,  cu  două  uşi  ce  se  deschid  lateral,  purtînd  în  interior  pomelnicul  ctito¬ 
rilor  şi  donatorilor,  apar  trei  grupuri  mari  de  nume  astfel:  In  corpul  mare  al 
scîndurei,  pe  două  coloane  se  află  numele  unui  mare  număr  de  ctitori,  începînd 
aşa:  „Pomeneşte  Dmne  Titorii  C.  Mănăstirii  aceştia:  Arhiepiscop  Saba  Brancovici, 
după  care  —  primele  cinci  rînduri  de  nume  sînt  acoperite  cu  hîrtie  albă  şi  scrise 
desigur  ulterior  tot  cu  litere  slavone  dar  cu  alte  caractere  decît  restul  dipticului 
şi  la  care  litera  iniţială,  qu  roşu,  este  aproape  ştearsă  — .  Această  operaţie  desigur 
s-a  făcut  cu  intenţia  de  a  da  uitării  pe  primii  şi  adevăraţii  ctitori  —  Moise, 
Dochia  şi  fiul  lor  monahul  Mihai  — ,  care  nu  apar  nicăieri.  Cele  cinci  rînduri 
sîn  urmate  de  altele  scrise  pe  caolină  albă,  totalizînd  partea  stîngă  a  interiorului 
cu  118  nume  de  botez.  Partea  dreaptă  începe  din  nou  cu  titlul:  Pomeneşte  Dmne 
Titorii  C.  Mănăstirii  aceştia,  după  care  urmează  numele  Tomoiagă  Petrea  Aba- 


13  Pr.  M.  Oprişanu,  op.  cif.,  p.  28 — 30,  vezi  şi  Tit  Bud,  op.  cit.,  p.  91 — 94. 

14  Idem,  op.  cit.,  p.  30. 

15  I.  Bîrlea,  Doc.  473,  p.  131;  Doc.  476,  p.  132;  Doc.  477,  p.  132  (după  Pr.  M. 
Oprişanu,  op.  cit.,  p.  47). 

16  Prof.  Victor  Brătulescu,  Biserici  din  Maramureş,  în  Buletinul  Comisiunii 
Monumentelor  Istorice,  1941,  după:  Mitropolia  Ardealului,  1964,  nr.  6 — 8,  p.  547. 

ciulul . . .  total  97  de  nume.  La  ultimul  rind  —  jos  —  este  ceva  scris  cu  roşu  dar 
indescifrabil.  Pe  uşiţa  stingă  sînt  însemnaţi  o  serie  de  ctitori  şi  daniile  lor,  cu 
menţiunea  anului  1754,  iar  pe  uşiţa  dreaptă  sînt  notaţi  ctitori  şi  donaţii  făcute  în 
anul  1775“.  Numele  ctitorilor  din  acest  diptic  sînt  redate  în  lucrarea  Preotului 
M.  Oprişanu  paginile  23 — 25,  aşa  cum  se  pot  citi  astăzi.  O  lumină  în  stabilirea 
ctitorilor  şi  numelor  acoperite  (primele  cinci  rînduri)  ar  putea  contribui  la  stabili¬ 
rea  anului  ridicării  acestui  sfînt  locaş. 

Am  amintit  mai  sus  că  sînt  şi  alte  opinii  cu  privire  la  anul  ctitoriei  acestei 
mănăstiri,  trecînd-o  chiar  în  secolul  al  XVIII-lea.  Această  derută  a  preotului 
Tit  Bud  şi  după  el'  a  lui  Ioan  Bîrlea  se  datoreşte  încurcării  numelor  unor 
preoţi-deservenţi,  nume  ce  se  lămuresc  chiar  din  cel  mai  autentic  document  — 
'actul  de  donaţii.  Este  vorba  de  preotul  Mihai,  unul  fiind  cel  din  legendă 
—  monahul  Mihai  — ,  fost  Grigor  Coman,  apoi  preotul  (protopop)  Mihai  Popa  din 
Moisei  la  1694,  cel  ce  a  realizat  autentificarea  actului  donaţional  şi  un  al  treilea 
Mihai  Coman  Arhimandrit  —  din  1713.  Cei  cu  numele  Mihai  sînt  trei  persoane 
diferite,  fapt  ce  rezultă  din  cele  anterioare  şi  din  lista  preoţilor  deservenţi  ai 
mănăstirii,  pe  care  o  dăm  în  continuare: 

1600  —  primul  deservent  monahul  Mihai  Coman  —  după  legendă. 

1637  —  episcopul  Dumitru  Pop  —  după  Tit  Bud  p.  99. 

1682  —  Timoftei  Braşoveanu  de  la  Berezunta,  egumen  —  după  Obancea. 

1694  —  Mihai  Popa  (protopop),  după  actul  din  Sigher  —  Oprişanu. 

1699  —  Iosif  călugărul,  rezideşte  mănăstirea  —  Brâtulescu,  Obancea. 

1713  —  Mihai  Coman,  preot  şi  apoi  arhimandrit  (rămas  văduv). 

1732  —  Hiorest  Coman  —  arhimandrit,  fiul  lui  Mihai  Coman. 

1737  —  Gheorghe  Popa. 

1745  —  Tănase  —  monahul,  l 

1759  —  Teofan  —  egumen,  venit  de  la  Putna,  după  Obancea. 

1775  —  George  Popa. 

1779 —  1780  —  Andrei,  arhimandrit  de  Moldoviţa  şi  preotul  Ionaş  fiul  '  lui 
popa  Mihai. 

De  la  această  dată  —  notează  Tit  Bud  — ,  mănăstirea  se  administrează  de 
preoţii  din  Moisei-Centru,  fiind  supuşi  uniaţiei,  astfel: 

1780 —  1782  —  Nicolae  Coman  şi  Mihail  Coman. 

1782—1791  —  Timotei  Popa. 

1791 — 1800  —  Pantilimon  Coman. 

1800 — 1813  —  George  Mihali. 

1813—1831  —  Nicolae  Hojda. 

1831— 1832  —  Timotei  Hojda. 

1832 —  1843  —  Ioan  Man  (aceştia  după  Ing.  Arth.  Coman  p.  7). 

Incepînd  cu  anul  1843  apar  din  nou  monahi  la  Mănăstirea  Moisei,  pe  o 
perioadă  de  31  de  ani.  Aceştia,  după  Tit  Bud,  au  fost: 

1843 — 1874  —  Iosafat  Zsetkay  —  călugăr  rus,  Laurenţiu  Kario,  Atanasie 
Gherman  şi  Andrei  Gaborfy,  toţi  monahi. 

Incepînd  cu  anul  1874  ia  fiinţă  parohia  Moisei  II,  avînd  ca  locaş  de  cult 
mănăstirea  Moisei,  cu  cca.  200  de  familii  de  credincioşi  din  apropierea  sa.  Primul 
paroh  este  preotul  Petru  Mihali  —  1874 — 1920,  sub  care  s-a  construit  biserica  de 
piatră  şi  s-a  reconstruit  casa-stăreţie,  fiind  urmat  de  preotul  Iuliu  Ardelean  pînă 
în  anul  1933.  Ambii  au  fost  văduvi,  rămînînd  însă  preoţi  de  mir.17 

In  perioada  1933 — 1948  devine  iarăşi  mănăstire  de  călugări  basilieni,  în  care 
timp  au  fost  egumeni  şi  vieţuitori  următorii:  Leon  Man,  1933 — 1936,  august  26, 
Lucian  Pop,  Grigore  Dardai  şi  Arsenie  Avram,  acesta  fiind  ultimul  egumen  pînă 


17  Monumente  istorice...,  Cluj,  1982,  p.  130  „Mănăstirea  de  lemn  din  Moisei 
a  fost  restaurată  între  anii  1928 — 1929.  Are  în  special  pe  bolţi  fragmente  din  pictura 
parietală  (Visul  lui  Iacob,  cei  patru  Evanghelişti).  In  Mănăstirea  Moisei  a  fiinţat  un 
centru  de  pictură  încă  pe  la  începutul  sec.  XVII  (icoanele  Adormirii  Maicii  Dom¬ 
nului,  Iisus  Pantocrator,  Sfintul  Nicolae)4*. 

la  unificarea  Bisericii  —  21  octombrie  1948  (datele  acestea  au  fost  extrase  din 
registrele  mănăstirii). 

In  octombrie  1948  preia  administraţia  mănăstirii  preotul  Urda  de  la  parohia 
Moisei  I-Centru,  pînă  la  16  decembrie  1948  cînd  urmează  Arhim.  Dr.  Atanasie 
Gladcovschi  şi  Arhim.  Dr.  Vasile  Vasilache,  rămînînd  pînă  la  15  iulie  1949,  dată 
la  care  vine  egumen  Arhim.  Melchisedec  Manolescu,  avînd  sub  ascultare  pe  iero¬ 
monahii:  Vichentie  Gorceag,  Damaschin  Rotaru,  Ieroftei  Popovici,  Gavrilă  a 
Catrinei,  Gavrilă  Vitali,  Teodosie  Cioara,  Gherontie  Ciocodan,  Nicolai  Barcari, 
Gherontie  Sisişteanu,  Nifon  Ianculescu  Arhim.  şi  Samuilă  Gavrilă  Protosinghel; 
pe  ierodiaconii:  Agapie  Mina  şi  Averchie  Ţintar,  iar  fraţi  pe:  Păduraru  Ioan, 
Spiridonescu  Gheorghe,  Spiridonescu  Ioan,  Budu  Ioan,  Filip  Iosif,  Săsăran  Vasile 
şi  Brînzan  Valerian.18  Din  iunie  1958,  Arhim.  Melchisedec  Manolescu  Si  urmează 
ca  stareţ  Nestor  Cadar  pînă  în  februarie  1960.  De  la  această  dată  conducerea 
mănăstirii  o  preia  Protosinghelul  Arsenie  Obancea,  care  funcţionează  pînă  la 
27  martie  1967.  In  timpul  său,  adică  de  la  1  decembrie  1960,  mănăstirea  devine 
parohia  Moisei  III,  aparţinînd  Episcopiei  Clujului.  Pe  timpul  27  martie  1967  la 
1  ianuarie  1968,  parohia  Moisei  III  s-a  administrat  de  preotul  Mihai  Oprişanu  de 
la  parohia  Moisei  I  (Centru).  Cu  data  de  1  ianuarie  1968  este  numit  paroh  Proto¬ 
singhelul  Ioan  Iuliu  Ivaşcu,  care  funcţionează  pînă  la  1  iulie  1980,  cînd  se 
pensionează.  De  la  1  iulie  la  1  august  1980,  parohia  Moisei  III  este  suplinită  de 
preotul  Dumitru  Timiş  de  la  Moisei  Centru  (I).  Actualul  preot  paroh  Protosin¬ 
ghelul  Ioan  Horea  funcţionează  aici  de  la  1  august  1980. 

Pe  lîngă  grija  monumentului  istoric,  a  fost  în  atenţie  şi  biserica  de  zid, 
realizîndu-se  o  frumoasă  pictură  murală  în  tehnica  frescă  de  pictorul  Fleşeriu 
Pantelimon  în  anii  1981 — 1984,  precum  şi  mobilier  tradiţional-bisericesc  realizat  în 
Moldova  (stejar  sculptat). 

Ostenelile  credincioşilor  şi  îndeosebi  a  pelerinilor  veniţi  la  Mănăstirea  Moisei 
în  cursul  ultimilor  ani,  prin  buna  îngrijire  a  bisericii  de  lemn  —  monument 
istoric  — ,  dar  şi  a  celei  de  zid,  au  fost  încununate  de  înalt  Prea  Sfinţitul  Teofil, 
Arhiepiscopul  Vadului,  Feleacului  şi  Clujului,  cu  ocazia  tîmosirii  bisericii  de  zid 
la  data  de  18  mai  1986,  înconjurat  de  un  bogat  sobor  de  preoţi  şi  de  mulţimile  de 
credincioşi  localnici  şi  din  împrejurimi. 

Un  moment  semnificativ  legat  de  Mănăstirea  Moiseiului  rămîne  data  de 
15  august  1972  —  hramul  Mănăstirii  — ,  la  împlinirea  a  300  de  ani  de  la  tîrno- 
sirea  ei  de  către  mitropolitul  Sava  Brancovici  de  la  Alba  Iulia  (15  august  1672), 
după  cum  am  arătat  mai  înainte.  Intr-un  cadru  solemn,  festiv,  în  prezenţa 
Prea  Sfinţitului  Teofil  al  Clujului,  înconjurat  de  un  mare  sobor  de  preoţi  şi  de 
mulţimea  credincioşilor  veniţi  de  pe  toate  plaiurile  româneşti,  s-a  înnodat  trecu¬ 
tul  cu  prezentul,  prin  evocări,  lămuriri  istorice  şi  învăţăminte  scripturistice  date 
de  Ierarhul  locului,  afirmîndu-se  dreapta  credinţă  şi  statornicia  poporului  român 
în  legea  sa,  în  unitate  cu  toţi  românii,  cu  întreaga  Biserică  strămoşească  şi 
românească. 

La  acea  sărbătoare  Prea  Fericitul  Părinte  Patriarh  Justinian  a  trimis  un 
mesaj  în  care  se  spunea:  „Prăznuirea  hramului  Sfintei  Mănăstiri  Moisei  —  Ador¬ 
mirea  Maicii  Domnului  —  din  anul  acesta,  cînd  împlineşte  300  de  ani  de  la  ttrno- 
sirea  sa  de  Mitropolitul  Sava  Brancovici,  ne  îndeamnă  pe  de-o  parte  să  pomenim 
cu  evlavie  adîncă  şi  cu  recunoştinţă  numele  acelui  sfînt  mitropolit,  neclintit  în 
dreapta  credinţă  şi  iubitor  de  popor,  odată  cu  numele  tuturor  slujitorilor  şi  cre¬ 
dincioşilor  din  acest  sfînt  locaş  preacinstitori  neclintiţi  ai  Maicii  Domnului.  Iar  pe 
de  altă  parte  să  vă  încredinţăm  pe  prea  cuvioşia  voastră,  pe  ceilalţi  slujitori  şi  pe 
toţi  binecredincioşii  creştini  veniţi  în  număr  mare  la  sfînta  prăznuire,  că  sintem  şi 
Noi  —  Patriarhul  Bisericii  Ortodoxe  Române  —  cu  sufletul  în  mijlocul  vostru, 
împărtăşim  bucuria  voastră  duhovnicească,  unindu-ne  cu  toţii  în  rugăciuni  fier¬ 
binţi  către  Prea  Curata  Maica  Domnului,  să  ne  ocrotească  Biserica  noastră  stră- 


18  Pr.  M.  Oprişanu,  op.  cit.,  p.  58. 

bună  şi  Ţara  noastră  românească,  în  pace  şi  bună  sporire  în  toate,  binecuvîn- 
tîndu-vă  cu  dragoste  părintească,  în  Domnul  nostru  Iisus  Hristos**  (din  condica 
parohiei  Moisei  III  —  1972). 

Cu  fiecare  prăznuire  a  hramului  Mănăstirii  Moiseiului  —  15  august  — ,  se 
cade  a  ne  aminti  cu  evlavie  şi  recunoştinţă  de  fericiţii  ctitori  —  nobili  ţărani 
moiseieni  Moise  şi  Dochia  Coman,  precum  şi  de  toţi  slujitorii,  închinătorii  şi 
binefăcătorii  acestui  vechi  locaş  de  închinare,  mărturie  a  fiinţării  şi  continuităţii 
noastre  româneşti  şi  creştineşti  aici  şi  pretutindeni  pe  glia  românească,  rugîndu-ne 
ocrotitoarei  Maicii  Prea  Curate  să  ne  păzească  de  tot  vrăjmaşul  şi  potrivnicul, 
dăruindu-ne  pace  şi  linişte,  în  unitate  şi  viaţă.  „O  Măicuţă  dragă  /  Nu  lăsa  să 
piară  /  Ţara  şi  poporul  /  Turma  şi  păstorul**. 

Pr.  Toma  Păunescu 


Urme  din  trecut 


DATE  STATISTICE  DESPRE  INVAŢAMINTUL  ROMANESC 
DIN  TRANSILVANIA  IN  PERIOADA  1867—1918 


Cercetările  din  ultima  vreme  au  produs  unele  izvoare  statistice  neutilizate 
sau  au  reactualizat  cele  puţin  cunoscute  privind  dezvoltarea  învăţămîntului  româ¬ 
nesc  din  Transilvania  din  epoca  dualistă.  Este  neîndoios  că  în  primele  decenii  ce 
au  urmat  revoluţiei  de  la  1848 — 49,  lupta  românilor  din  Transilvania  a  obţinut 
anumite  succese  şi  pe  plan  cultural.  In  acest  sens  prevalează  extinderea  învăţă- 
mîntului  primar,  numit  în  terminologia  contemporană  „poporal**. 

Ca  urmare  a  acestor  realizări  în  anul  1872,  funcţionau  în  eparhiile  româneşti 
din  Transilvania  un  număr  de  3011  şcoli.  In  perioada  1872 — 1893,  ei  au  reuşit 
să  conserve  în  esenţă  realizările  obţinute,  înregistrîndu-se  la  sfîrşitul  perioadei 
amintite  3037  unităţi  şcolare  elementare,  între  care  3013  cu  limba  de  predare 
română  totală  sau  parţială. 

Aceste  cifre  globale  însă  ascund  situaţii  locale  variate.  In  eparhia  Aradului 
consolidarea  şcolii  româneşti  este  întîrziată  din  motive  locale  şi  ea  se  desfăşoară 
în  principal  în  anii  1872 — 1895,  înregistrîndu-se  o  creştere  de  la  481  unităţi  la 
664  „şcoli  poporale**  ceea  ce  echivalează  cu  o  creştere  de  138,04%.  In  acelaşi  timp, 
în  zona  Blajului  asistăm  la  o  scădere  însemnată  de  la  721  la  530  şcoli,  ultima 
cifră  reprezentînd  73,50%  din  totalul  existent  la  începutul  perioadei.1 

O  situaţie  similară  se  conturează  şi  în  ceea  ce  priveşte  numărul  învăţăto¬ 
rilor.  In  1872,  în  şcolile  confesionale  româneşti  propuneau  3133  învăţători,  iar  în 
1893,  doar  3106  ceea  ce  echivalează  cu  99,13%  din  efectivul  înregistrat  la  înce¬ 
putul  perioadei.  Şi  în  acest  caz  se  evidenţiază  situaţii  locale.  Astfel,  în  eparhia 
Arad  corpul  dăscălesc  creşte  de  la  494  la  638  (  +  129,14%),  iar  în  circumscripţia 
Blajului  scade  de  la  738  la  540  (— 73,17%).2 

In  timp  ce  greutăţile  materiale  şi  poziţia  ostilă  crescîndă  a  oficialităţii  a 
fxînat  dezvoltarea  reţelei  şcolare,  un  succes  remarcabil  s-a  generalizat  în  legă¬ 
tură  cu  şcolarizarea  copiilor  de  vîrstă  şcolară.  Potrivit  datelor  statistice  oficiale 
în  1872,  şcolile  româneşti  cuprindeau  149.739  elevi,  iar  în  anul  1893,  nu  mai  puţin 
de  300.220,  ceea  ce  corespunde  unui  spor  de  200,49%.  Este  important  de  subliniat 
însă  că  creşterea  şcolarilor  este  un  fenomen  general,  inclusiv  în  zona  Blajului. 
In  ciuda  diminuării  unităţilor  şi  corpului  didactic  numărul  elevilor  a  crescut  de 
la  34.719  (1872)  la  39.256  (1893)  deci  un  progres  de  113, 06%.3 

O  cotitură  negativă  a  intervenit  după  1895,  odată  cu  aplicarea  unei  legislaţii 
cu  totul  nefavorabilă  învăţămîntului  în  limba  română.  In  anul  1900,  statisticile 
oficiale  vorbesc  doar  de  2954  unităţi  (98,04%).4 

Efectul  măsurilor  discriminatorii  face  ca  în  1905,  să  fie  cuprinşi  în  statis¬ 
tică  numai  2836  unităţi  (94,12%).5 


1  Magyar  Statisztikai  Evkbnyv  (Anuarul  statistic  maghiar)  1872,  p.  439;  idem 
1895,  p.  431.  In  unele  locuri  erau  şcoli  şi  cu  alte  limbi  de  predare  susţinute  de 
eparhii,  ca  de  exemplu  cea  ucraineană. 

2  Ibidem. 

3  Ibidem. 

4  Magyar  Statisztikai  Evkdnyv  1895,  p.  392 — 393,  Idem,  1900,  p.  332. 

5  Idem,  1905,  p.  348—349. 

In  perioada  1905 — 1910,  scăderea  este  deja  bruscă  la  2327  şcoli  (77,23%).6  In 
perioada  ce  a  premers  izbucnirii  primului  război  mondial  situaţia  s-a  depreciat 
in  continuare,  ca  în  anul  şcolar  1913 — 1914  să  existe  doar  2167  şcoli  cu  limbă  de 
predare  română  (71 ,92%).7 

Izbucnirea  primului  război  mondial,  canalizarea  resurselor  umane  şi  mate¬ 
riale  existente  la  dispoziţia  regimului  habsburgic  a  determinat  închiderea  unui 
mare  număr  de  şcoli,  de  cele  mai  multe  ori  lipsite  de  cadre  didactice.  In  primul 
an  şcolar  de  război  au  funcţionat  doar  1945  şcoli  cu  limbă  de  predare  română 
totală  sau  parţială,  ceea  ce  reprezenta  doar  64,55%  din  existentul  cu  două  decenii 
în  urmă.8  Anii  1916 — 1918  au  fost  deosebit  de  grei  în  urma  aplicării  unor  repre¬ 
salii  dure  după  intrarea  României  în  război.  In  acest  context  în  anul  şcolar  1917 — 
1918,  şi-au  deschis  porţile  în  total  1466  unităţi  (48,65%).9 

Comparînd  datele  statistice  oficiale  putem  constata  din  nou  că  situaţia 
reprezenta  o  serie  de  particularităţi  locale  şi  îngustarea  reţelei  şcolilor  primare  nu 
a  fost  uniformă  în  anii  1895 — 1915. 10  In  acest  sens  unităţile  teritorial-administra- 
tive  contemporane  în  număr  de  26  comitate  şi  5  oraşe  libere  regeşti  prezintă 
variaţiuni  foarte  mari  începind  cu  menţinerea  întregii  reţele  pînă  la  dispariţia 
totală.  Tabelul  nostru  nu  cuprinde  oraşul  liber  regesc  Satu  Mare  unde  în  decursul 
perioadei  studiate  nu  a  existat  şcoală  cu  limba  de  predare  română. 


Procentajul  diminuării 


Unităţi  teritorial- administrative 


Fără  diminuare  4 

90—99,99  4 

80—89,99  3 

70—79,99  7 

60—69,99  5 

50—59,99  3 

40 — 49.99  ’  2 

30—39,99  1 

Dispărut  complet  1 


In  prima  categorie  au  intrat  oraşele  Arad,  Timişoara,  Cluj  şi  puternicele 
comune  româneşti  din  estul  comitatului  Cenad  (zona  Nădlac)  unde  populaţia 
românească  avea  pe  lîngă  o  înaltă  conştiinţă  naţională  şi  resurse  materiale  mai 
serioase  spre  a  satisface  exigenţele  oficialităţii  adesea  exagerate  privind  dotarea 
şcolilor  şi  nu  odată  renunţă  chiar  la  ajutorul  de  stat  ce  era  secondat  de  imixiunea 
sporită  a  regimului  în  viaţa  şcolii.  Pe  de  altă  parte  organizarea  politică  mai  bună 
a  permis  adesea  combaterea  măsurilor  arbitrare  ale  oficiilor  de  stat.  O  situaţie 
apropiată  găsim  în  comitatele  Sibiu,  Tîrnava  Mare,  Tîrnava  Mică  şi  Torontal  unde 
restrîngerea  reţelei  şcolare  a  rămas  sub  10%. 

O  situaţie  extremă  s-a  conturat  în  oraşul  Tîrgu  Mureş  unde  învăţămîntul 
românesc  a  dispărut  şi  în  comitatele  Cojocna,  Solnoc-Dobîca  şi  Hunedoara  scăde¬ 
rea  depăşind  coeficientul  de  50%.  In  întinsul  comitat  Hunedoara  în  1895,  func¬ 
ţionau  272  şcoli,  iar  în  anul  1914 — 15  doar  109  (38,23%).  Coeficientul  respectiv  în 
Cojocna  a  fost  de  44,7%  iar  în  Solnoc-Dobîca  de  46,99%. 

In  ceea  ce  priveşte  dăscălimea  româneacsă  date  concludente  am  putut  spicui 
din  recensămîntul  întocmit  în  anul  1900.  Potrivit  acestuia  3131  învăţători  au  decla¬ 
rat  limba  română  ca  limba  lor  maternă.  Dintre  ei  2963  erau  bărbaţi  (94,63%) 


6  Idem,  1910,  p.  330—331. 

7  Idem,  1914,  p.  251. 

8  Idem,  1915,  p.  243. 

9  Idem,  1917—1918,  p.  180. 

10  Pentru  anul  şcolar  1917 — 1918,  nu  dispunem  de  date  pe  unităţi  teritorial- 
adminlstrative. 

şi  168  femei  (5,36%).  Aproape  toţi  erau  angajaţi  la  şcoli  româneşti  şi  doar  87  băr¬ 
baţi  şi  14  femei,  în  total  101  (3,22%),  erau  în  serviciul  şcolilor  de  stat,  2  bărbaţi 
funcţionau  în  şcoli  aparţinătoare  altor  confesiuni  (0,06%)  decît  cele  româneşti  şi 
13  au  predat  în  şcoli  cu  caracter  nespecificat  (0,41  %).12 

Aceste  date  contribuie  la  o  mai  bună  înţelegere  a  liniilor  directoare  ale  evo¬ 
luţiei  învăţămîntului  elementar  românesc  din  Transilvania  în  epoca  dualistă. 

Pr.  Eugen  Greuceanu 


11  In  cazul  comitatului  Trei-Scaune  comparaţia  este. între  anii  1900 — 1915. 

12  Arhiva  Oficiului  Naţional  de  Statistică,  Budapesta,  microfilm,  nr.  835 — 836. 


însemnări,  note,  comentarii 


IN  MEMORIAM  —  HANS  URS  VON  BALTHASAR 


La  26  iunie  1988  s-a  stins  din  viaţă  la  Basel  în  vîrstă  de  82  de  ani,  exact 
la  o  lună  de  la  numirea  sa  la  28  mai  ca  şi  cardinal  al  Bisericii  romano-catolice, 
şi  numai  cu  două  zile  înainte  de  data  învestiturii  solemne  la  Consistoriul  Vati¬ 
canului,  Hans  Urs  von  Balthasar,  „cel  mai  mare  teolog  catolic  al  secolului**,  după 
cum  s-a  exprimat  cu  ocazia  numirii  sale  papa  Ioan  Paul  II,  şi,  înainte  de  el, 
nu  altcineva  decît  o  personalitate  teologică  de  talia  lui  K.  Rahner  (1904 — 1984). 

Născut  la  12  august  1905  la  Luzern,  în  Elveţia  de  limbă  germană,  H.  U.  von 
Balthasar  a  urmat  între  1916 — 1923  studiile  gimnaziale  la  Engelberg  şi  Feldkirch 
(Elveţia).  Intre  anii  1923 — 1929  au  studiat  germanistica  şi  filosofia  la  Viena,  Berlin 
şi  Ziirich,  după  care,  între  1929 — 1938  filosofia  şi  teologia  la  Lyon  —  unde  a  avut 
drept  profesor  pe  H.  de  Lubac  (n.  1896)  care  l-a  îndemnat  şi  călăuzit  spre  studiul 
Părinţilor  greci  şi  a  luat  contact  cu  principalii  reprezentanţi  a  ceea  ce  s-a  numit 
„la  nouvelle  theologie'*  franceză  de  orientare  neopatristică  —  şi  Pullach,  devenind 
totodată  şi  membru  al  ordinului  monastic  iezuit.  Intre  1938 — 1939  activează  la 
Miinchen  ca  şi  colaborator  la  „Stimmen  der  Zeit“,  iar  între  1940 — 1948  funcţio¬ 
nează  ca  spi  ritual -confesor  al  studenţilor  catolici  din  Basel.  Incepînd  din  1948  a 
activat  ca  scriitor  şi  director  de  editură,  iniţial  la  Ziirich,  ulterior  la  Basel  — 
oraşul  de  care  se  leagă  numele  celebre  ale  unui  Burckhardt,  Nietzsche,  Wollflin, 
Jaspers,  K.  Barth  şi  O.  Cullmann,  şi  în  care  şi-a  petrecut  majoritatea  vieţii  — 
conducînd  editura  catolică  „Johannes  Verlag“  din  micul  orăşel  elveţian  Einsiedeln, 
editură  în  care  au  apărut  majoritatea  operelor  sale. 

In  1950  părăseşte  ordinul  iezuit  şi  înfiinţează  şi  conduce  aici,  la  Basel,  îm¬ 
preună  cu  Adrienne  von  Speyr  (1902 — 1967)  institutul  secular  „Skt.  Johannes**. 
Contactul  strîns  vreme  de  ani  de  zile  cu  această  remarcabilă  „mystique  dans  le 
siecle"  a  avut,  fapt  recunoscut  de  el,  o  influenţă  deosebită  în  propulsarea,  inspi¬ 
raţia  şi  orientarea  viziunii  sale  teologice,  spirituale  şi  eclesiale  ce  se  va  dez¬ 
volta  şi  contura  treptat  pe  fundalul  unei  incredibile  culturi  istorice,  filosofice, 
teologice  şi  literare. 

In  aceste  cadre  cu  totul  nespect  acul  oase  ale  unei  existenţe  sacerdotale  şi 
intelectuale  de  o  mare  modestie  şi  care  n-are  nimic  extraordinar  în  desfăşurarea 
ei,  departe  de  agitaţia  adeseori  obositoare  şi  sterilă  a  Universităţilor,  H.  U.  von 
Balthasar  a  devenit  creatorul  unei  opere  teologice  şi  scriitoriceşti  imense,  care 
Lncâ  în  1965  număra  38  de  cărţi,  151  de  studii,  29  de  contribuţii  la  volume  colec¬ 
tive,  46  de  traduceri,  12  ediţii  de  selecţii,  66  de  pre  şi  postfeţe,  21  recenzii  mari, 
şi  9  colecţii  îngrijite  editorial  (cu  un  total  de  195  de  volume),  şi,  de  atunci,  nu¬ 
mărul  lor  s-a  dublat,  neîncetînd  să  crească  an  de  an;  în  1975  erau  66  de  cărţi 
proprii  şi  282  de  volume  editate,  într-o  prezentare  bibliografică  recentă  lista 
tuturor  lucrărilor  teologului  elveţian  (H.  U.  von  Balthasar.  Bibliographie  1925 — 
1980,  neu  bearbeitet  von  Cornelia  Capol,  Einsiedeln,  1981),  ocupînd  un  spaţiu 
de  nu  mai  puţin  de  92  de  pagini.  Mai  importantă  şi  revelatorie,  desigur,  decît 
aceste  date  statistice  cantitative  pur  formale,  e  constatarea  calitativă  că  în 
persoana  şi  opera  lui  H.  U.  von  Balthasar  „teologia  zilelor  noastre  a  atins  o 
universalitate  nemaicunoscută  din  epoca  Părinţilor  Bisericii  şi  a  autorilor 
summelor  scolastice'*  (E.  Biser,  în  Tendenzen  der  Theologie  im  20.  Jh.  Eine  Ge- 
schichte  in  Portrdts  hg.  v.  H.  J.  Schultz,  1966,  p.  524 — 529,  aici  p.  524). 

La  începuturile  acestei  impresionante  opere  se  află  două  monumentale  tri¬ 
logii  realizate  în  anii  30,  şi  care  circumscriu  cu  degajare  şi  siguranţă  amplele 
orizonturi  ale  intereselor  spirituale  ale  autorului  lor  marcînd  totodată  cei  doi 
poli  ce  vor  intra  ca  elemente  constitutive  în  sinteza  reprezentată  de  trilogia 
finală  proiectată  şi  parţial  realizată  în  anii  '60 — 70.  Este  vorba,  mai  întîi,  de 
marea  dramă  a  spiritului  occidental  scindat  între  contestarea  şi  respectiv  căutarea 
lui  Dumnezeu.  Dramei  literaţilor  şi  intelectualilor  sceptici  şi  revoltaţi,  trăind  în 
umbra  uitării  lui  Dumnezeu,  îi  este  consacrată  impozanta  trilogie  Apokalypse  der 
deutschen  Seele.  Studieri  zu  einer  Lehre  von  letzten  Haltungen  I.  Der  deutsche 
Idealismus  (1937),  II.  Im  Zeichen  Nietzsches  (1939),  III.  Die  Vergbttlichung  des 
Todes  (1939).  „Drama*4  corelativă  a  căutării  şi  doririi  împlinite  de  Dumnezeu,  a 
cărei  experienţă  au  trăit-o  figuri  reprezentative  ale  spiritualităţii  şi  intelectuali¬ 
tăţii  catolice  (dar  şi  protestante  şi  chiar  iudaice)  ale  secolului  nostru,  este  ana¬ 
lizată  într-o  serie  de  monografii  ca:  Therese  von  Lisieux  (1950),  Elisabeth  von 
Dijon  (1952),  Reihold  Schneider  (1953),  George  Bemanos  (1954),  K.  Barth.  Dar - 
stellung  u.  Deutung  seiner  Theologie  (1951,  19612),  Einsame  Zwiesprăche:  Martin 
Buber  (1958).  In  acelaşi  cerc  de  probleme  se  înscrie  şi  importanta  carte  Die 
Gottesfrage  des  heutigen  Menschen  (1956),  ca  şi  o  serie  întreagă  de  ediţii  şi  tra¬ 
duceri  din:  Mechthild  von  Magdeburg,  Caterina  de  Siena,  Ignaţiu  de  Loyola, 
Calderon  de  la  Barca,  Maurice  Blondei,  Charles  Peguy,  Teilhard  de  Chardin  şi, 
mai  ales,  Paul  Claudel,  a  cărui  operă  poetică  a  fost  integral  tradusă  de  von 
Balthasar  în  limba  germană  —  traduceri  care,  toate,  mărturisesc  un  climat  şi 
afinităţi  spirituale  de  preferinţă  ale  autorului  lor. 

In  acelaşi  timp  cu  problema  dramei  spiritului  occidental,  H.  U.  von  Balthasar 
a  fost  intens  preocupat  de  readucerea  în  actualitate  a  începuturilor  patristice  ale 
gîndirii  creştine  în  perspectiva  funcţiei  şi  valorii  lor  paradigmatice  pentru  teo¬ 
logia  Bisericii  ca  şi  a  necesităţii  relevării  fundamentelor  şi  jaloanelor  perene  ale 
înţelegerii  filosofice,  religioase  şi  mistice  a  fiinţei,  proprie  experienţei  eclesiale 
a  credinţei  creştine.  In  această  direcţie  se  înscriu  studiile  de  o  impresionantă 
erudiţie  din  ampla  trilogie  consacrată  reprezentanţilor  principali  ai  patristicii 
greceşti:  Origen,  Grigorie  de  Nyssa  şi  Maxim  Mărturisitorul.  Redactate  în  fran¬ 
ceză  în  paralel  cu  studiile  din  Apocalipsa  spiritului  german,  ele  au  apărut  însă 
mai  tîrziu  şi  în  ordinea  inversă  a  elaborării  lor:  Kosmische  Liturghie .  Maximus 
Konfessor:  Hohe  und  Krise  des  griechischen  Weltbildes  (1941;  ed.  II  revăzută  şi 
adăugită,  cu  subtitlul:  Das  Weltbild  des  Maximus  des  Bekenners,  1961)  Prâsence 
et  pensâe.  Essai  sur  la  philosophie  religieuse  de  Gregoire  de  Nysse  (1942),  şi 
Parole  et  mystâre  chez  Orig&ne  (1957).  Tot  aici  se  înscriu  traducerile  şi  antologiile 
patristice  din:  Origen,  Grigorie  de  Nyssa,  Maxim  Mărturisitorul,  Augustin,  Irineu 
şi  Apologeţii  timpurii,  ca  şi  monografia  despre  Thomas  von  Aquin  und  die  Cfta- 
rismatik  (1954)  şi  traducerea  integrală  a  operei  profesorului  lui  de  la  Lyon,  păr. 
Henri  de  Lubac,  dedicată  în  bună  parte  exegezei  spirituale  a  Scripturii  la  Origen 
şi  în  Evul  Mediu.  Aşa  cum  se  arată  în  „Cuvîntul  înainte*4  la  ed.  I  a  celebrei 
Liturghii  cosmice  (1941)  —  prima  monografie  de  anvergură  consacrată  gîndirii 
şi  operei  Sfîntului  Maxim  Mărturisitorul  pe  plan  internaţional  —  scopul  urmă¬ 
rit  de  autor  în  trilogia  sa  patristică  era  acela:  „de  a  netezi  calea  pentru  o  valori¬ 
ficare  a  patrimoniului  de  idei  patristic  nerelevat  încă  pentru  epoca  noastră  actuală. 
Aşa  ceva  însă,  nu  se  va  putea  atinge  printr-o  admiraţie  entuziastă  şi  abstractă 
pentru  Părinţi,  ci  printr-o  adîncime  migăloasă  şi  răbdurie  în  gîndirea  lor.  Cu 
cît  se  dedică  cineva  unei  atari  preocupări,  cu  atît  imaginea  sa  formată  iniţial  se 
transformă:  Părinţii  îi  apar  în  acelaşi  timp  mai  mari  şi  mai  mici,  în  acelaşi 
timp  mai  apropiaţi  şi  mai  îndepărtaţi.  Mai  mici,  pentru  că,  cu  toată  fecunditatea 
lor,  sînt,  totuşi,  numai  începutul  istoriei  gîndirii  creştine,  şi  multe  lucruri  sînt 
conţinute  la  ei  învăluit,  multe  încîlcit  sau  strîmb,  iar  altele,  care  ulterior  au  fost 
recunoscute  pe  drept  cuvînt  ca  importante  şi  fundamentale,  nici  măcar  nu  apar. 
Mai  îndepărtaţi,  pentru  că  situaţia  Părinţilor  în  timpul  lor  a  fost  cu  totul  alta, 
ba  chiar  opusă  situaţiei  în  care  ne  aflăm  noi  —  de  pildă,  ca  gînditori  cel  puţin, 
ei  stăteau  înaintea  unui  elenism  spiritualizant,  în  vreme  ce  noi  ne  aflăm  în  faţa 
unui  naturalism  htonic  —  şi  de  aceea,  nici  o  bucată  din  gîndirea  patristică  nu 
poate  fi  adusă  în  timpul  nostru  fără  să  fie  transformată  —  ca  şi  cum  „Tradiţia44 
ne-ar  putea  scurţi  de  angajarea  deplină,  de  riscul  deciziei  şi  realizarea  creatoare 

proprie!  —  ci  totul  trebuie  împropriat  din  temeliile  lui  vii  şi  reimprimat.  Mai 
mari ,  însă,  pentru  că  abia  prin  pătrunderea  plină  de  iubire  în  scrisul  lor  încep 
să  se  vadă  adevăratele  orizonturi  ale  Părinţilor,  ba  chiar  ale  teologiei  în  genere, 
imaginile  plate  cîştigă  neaşteptate  dimensiuni  de  profunzime,  şi  figuri  şi  destine 
umane  pline  de  măreţie  încep  să  licărească  printre  rînduri.  Şi  mai  apropiaţi, 
pentru  că  în  această  profunzime  şi  abia  întru  ea,  devine  vizibilă  comunitatea  între 
lupta  lor  şi  a  noastră,  astfel  încît  probleme  ale  filosofiei  existenţiale  stau  ne¬ 
mijlocit  faţă  în  faţă  cu  Grigorie  de  Nyssa,  probleme  ale  idealismului  german  tri¬ 
mit  la  fel  de  nemijlocit  spre  Maxim  Mărturisitorul,  în  vreme  ce  întrebări  funda¬ 
mentale  ale  catolicismului  actual  primesc  o  claritate  aproape  de  somaţie  de  la 
Origen.  In  acest  sens,  aceste  studii  doresc  să  ajute  la  construirea  unei  punţi  spre 
cunoaşterea  Părinţilor.  Şi  aici  e  valabil  adagiul  scolastic:  poţi  iubi  numai  ceea  ce 
cunoşti “  (pe  larg  despre  metoda  şi  interpretarea  concretă  a  teologiei  Părinţilor 
la  H.  U.  von  Balthasar,  ca  şi  o  prezentare  a  teologiei  sale  drept  o  continuare  şi 
aprofundare  creştină  a  teologiei  Părinţilor,  la  W.  Loser,  Im  Geiste  des  Ongenes. 
H.  U.  v.  Balthasar  als  Interpret  der  Theologie  der  Kirchenvăter,  Frankfurt  a.M., 
1976,  270  p.). 

Fără  să  putem  stărui  mai  mult  asupra  acestei  dimensiuni  patristice,  extrem 
de  interesante  din  punct  de  vedere  al  teologiei  ortodoxe  a  cărei  preocupare  actuală 
principală  se  leagă  tot  de  transmiterea  în  mod  în  acelaşi  timp  fidel  şi  creator  a 
mesajului  Părinţilor  în  lumea  contemporană,  mai  dorim  să  menţionăm  aici  doar 
evoluţia  semnificativă  în  receptarea  gîndirii  Sf.  Maxim,  evoluţie  înregistrată  între 
cele  două  ediţii  (1941  şi  1961)  ale  „Liturghiei  cosmice".  Astfel,  în  ed.  I.  gîndirea 
maximiană  era  prezentată  din  unghiul  „imaginii  eline  despre  lume"  (griechische 
Weltbild)  a  cărei  „culme"  integratorie  ea  este  —  motivul  hristologic  chalcedonian 
reuşind  să  sudeze  organic  motivele  aparente  divergente  provenite  din  mistica  neo¬ 
platonică  diosiană,  filosofia  aristotelică  şi,  respectiv,  origenismul  monastic,  rezul¬ 
tatul  fiind  o  amplă  şi  inegalabilă  viziune  cosmică  asupra  existenţei  alcătuite  din 
sinteze  cosmice,  antropologice  şi  spirituale  succesive,  a  căror  formulă  metafizică 
stă  în  unirea  „in  mod  neamestecat"  (asynchytos)  a  termenilor  polari  care  intră  în 
sinteză  dar,  spre  deosebire  de  sintezele  hegeliene,  nu  sînt  suprimaţi  în  ea  — r  fără 
a  fi  reuşit  insă  să  depăşească  total  în  gîndire,  şi  în  aceasta  ar  sta  aspectul  de 
„criză"  latentă  a  gîndirii  lui,  tentaţia  spiritualistă  infiltrată  prin  confruntarea  cu 
origenismul  şi  elenismul  tîrziu,  rezolvarea  venind  din  partea  „dramei  vieţii"  de 
Mărturisitor  şi  om  al  Bisericii  a  Sfîntului.  In  ediţia  a  Il-a,  însă,  în  urma  criti¬ 
cilor  aduse  de  patrologul  benedictin  american  Polycarp  Sherwood,  care  a  demon¬ 
strat  în  1955  printr-o  analiză  foarte  aplicată  la  „Ambigua"  că  Sf.  Maxim  a  reuşit 
o  depăşire  principială  şi  de  proporţii  a  origenismului,  dispar  din  subtitlu  ca  şi  din 
text  orice  referire  la  o  „criză"  a  gîndirii  maximiene,  accentul  în  introducere 
câzind  pe  prezentarea  Sf.  Maxim  ca  „ spiritul  liberu  (der  freie  Geist)  care  reuşeşte 
o  sinteză  critică  şi  profund  organică  a  diferitelor  tendinţe  şi  dimensiuni  ale  Tra¬ 
diţiei  de  pînă  la  el  (Orient  şi  Occident,  scolastică  şi  mistică  etc.),  sinteză  a  cărei 
vaioare  paradigmatică  este  de  mare  actualitate  în  ceasul  de  faţă  al  Bisericii.  Ca 
punct  de  convergenţă  şi  sinteză  creatoare  a  Tradiţiei,  Sf.  Maxim  încorporează, 
astfel,  după  von  Balthasar,  mai  conştient  decît  predecesorii  lui  şi  mai  viu  decît 
urmaşii  lui,  o  dimensiune  esenţială  a  Bisericii:  unitatea  Duhului  ce  se  realizează 
pe  sine  în  mod  viu  în  spaţiul  fidelităţii  şi  libertăţii  responsabile  şi  creatoare,  faţă 
de  Tradiţie,  cu  fiecare  epocă  istorică  în  parte. 

Căci,  ca  şi  pentru  Părinţi,  şi  pentru  von  Balthasar  teologia  nu  a  fost  o  simplă 
activitate  intelectuală  de  savant  solitar,  ci,  în  primul  rînd,  o  funcţie  şi  slujire  res¬ 
ponsabilă  a  Bisericii  —  locul  originar  al  oricărei  teologhisiri  autentice  — ,  con¬ 
ştientă  de  dubla  sa  responsabilitate  atît  faţă  de  lume  şi  situaţia  concretă  în  care 
ea  este,  cît  şi  faţă  de  identitatea  mesajului  ei.  Şi  chiar  dacă  eforturile  sale  n-au 
fost  apreciate  pe  moment  de  Biserica  lui  la  justa  lor  valoare,  în  schimb  ele  s-au 
impus,  parţial,  în  cele  din  urmă.  Astfel,  cu  aproape  un  deceniu  înainte  de  Con- 
ciliul  Vatican  II,  într-un  eseu  programatic  cu  titlul  elocvent  ,ydărîmarea  bastioa- 
nelor"  (Die  Schleifung  der  Bastionen ,  1952),  el  vorbea  de  necesitatea  demolării 
zidurilor  de  angoasă  pe  care  Biserica  catolică  le-a  ridicat  între  ea  şi  lume,  a 
eliberării  ei  pentru  ea  însăşi  din  ghetoul  autoimpus,  ca  să-şi  poată  împlini  me¬ 
nirea  în  lumea  întreagă  şi  neimpărţită  de  astăzi.  Şi  Conciliul  i-a  dat  dreptate,  ca 

nimănui  altuia,  poate,  chiar  dacă  nu  i  s-a  permis  de  către  autoritatea  bisericească 
să  ia  parte  activ  la  lucrările  lui.  Motivele  acestei  interdicţii  se  leagă  de  criticile 
sale  formulate  la  adresa  exceselor  „aggiornării44:  un  duh  protestant  în  exegeză  şi 
în  teologie,  o  reformă  liturgică  pripită  şi  un  ecumenism  nu  întotdeauna  bine 
înţeles  şi  practicat.  „Cu  deschiderea  spre  lume,  „aggiornamento“,  deschiderea  ori¬ 
zontului,  traducerea  creştinismului  într-un  limbaj  de  gîndire  inteligibil  lumii 
actuale  nu  s-a  făcut  decît  jumătate.  Cealaltă  jumătate  e  cel  puţin  la  fel  de  im¬ 
portantă.  Singură  reflexia  asupra  creştinescului  (des  Christichen)  însuşi,  purifi¬ 
carea,  aprofundarea  şi  centrarea  lui  ne  poate  face  capabili  sâ-1  reprezentăm,  iradiem 
şi  traducem  credibil44. 

Evitării  unilateralităţii  în  deschiderea  faţă  de  lume  şi  echilibrării  şi  centrării 
mesajului  creştin  pe  identitatea  lui  eternă,  dar  mereu  deschisă  lumii  şi  istoriei, 
sînt  dedicate  majoritatea  eseurilor  cuprinse  în  remarcabilele  4  volume  de  „ Skizzen 
zur  Theologie I,  Verbum  caro  (1960),  II  Sponsa  Verbi  (1961),  III.  Spiritus  creator 
(1967)  şi  Pneuma  und  Institution  (1974).  Ele  sînt  centrate  aşa  cum  se  vede  din 
titlurile  lor  pe  temele  generale:  Hristos-Biserica-Duhul  Sfînt.  Căci  pentru  H.  U. 
von  Balthasar,  singurul  centru  teologic  adevărat  din  care  lumea  creaţiei  şi  isto¬ 
riei  îşi  primeşte  structura,  este  Cuvîntul  întrupat.  Dar  Cuvîntul  întrupat  nu  poate 
fi  gindit  fără  Trupul  Lui,  caţe  e  Biserica,  în  care  este  prezent  în  Duhul  Sfînt.  Mai 
semnalăm  aici,  ca  o  importantă  contribuţie  de  teologie  sistematică  pură,  analiza 
teologică  a  misterului  Crucii  şi  învierii  lui  Hristos  cuprinsă  sub  titlul  Mysterium 
Paschale  în  volumul  II  r/2  (1969)  al  cunoscutei  şi  masivei  rescrieri  de  către  un 
colectiv  de  70  de  teologi  romano-catolici  a  dogmaticii  scolastice  tradiţionale  din 
perspectiva  mai  biblică  a  „istoriei  mîntuirii44  şi  publicată  sub  genericul  Mysterium 
Salutis.  Grundriss  heilsgeschichtlicher  Dogmatik. 

Pentru  a  oferi  o  imagine  cît  mai  completă,  ar  trebui  menţionate  şi  micile 
contribuţii  exegetice  şi  comentariul  la  Epistolele  către  Tesaloniceni  şi  cele  Pasto¬ 
rale,  ca  şi  introducerile  la  vasta  operă  exegetică  a  Adriennei  von  Speyr  de  al 
cărei  tip  de  exegeză  spirituală  s-a  simţit  foarte  apropiat,  şi,  într-un  alt  registru, 
volumaşele  de  meditaţii  sau  consacrate  unor  teme  de  teologie  spirituală  (theologia 
cordis)  sau  de  „kniende44  şi  nu  doar  „sitzende  Theologie44  cum  îi  plăcea  să 
spună  de  care  a  fost  intim  ataşat  toată  viaţa,  ca:  Dos  Herz  der  Welt  (1945,  19532), 
Der  Christ  und  die  Angst  (1951),  Das  betrachtende  Gebet  (1956),  Glaubhaft  ist  nur 
die  Liebe  (1963),  Wer  ist  ein  Christ?  (1964)  ş.a.  Dintre  celelalte  volume  mai  mici 
sau  mai  mari  amintim:  Zuerst  Gottes  Reich  (1965),  Erster  Blick  auf  Adrienne  von 
Speyr  (1968),  Einfaltungen .  Auf  Wege  christlicher  Einigung  (1969),  Romano 
Guardini  (1970),  Klarstellungen  (1971),  In  Gottes  Einsatz  leben  (1971),  Die  Warheit 
ist  symphonisch  (1972),  Katholisch  (1975),  Der  dreifache  Kreuz  (1976)  ş.a. 

Dintre  scrierile  mai  mici  dar  extrem  de  controversate  în  lumea  teologică  şi 
bisericească  catolică,  menţionăm:  Cordula  oder  der  Emstfall  (1966)  o  inspirată 
satiră  la  adresa  creştinismului  „progresist44  şi  „modernist44;  Der  antiromische  Affekt 
(1972),  o  încercare  de  apărare  a  instituţiei  pontificale  romane  pentru  uzul  teologilor 
catolici  excesiv  de  critici  (vezi  H.  Kiing).  Recent  şi-a  atras  critica  teologilor  ger- 
.  mani  „tradiţionalişti14  punînd  în  discuţie  certitudinea  damnării  universale  în  Spe¬ 
ranţă  pentru  toţi  (1986).  Dar  cel  mai  adesea  în  ultimii  ani,  ca  inspirator  şi  cofon- 
d-ator  al  revistei  „Communio44  şi  maestru  de  gîndire  al  mişcării  „Comuniune  şi 
eliberare44,  von  Balthasar  a  fost  angajat  în  discuţii  foarte  animate  şi  ciocniri  cu 
teologii  „progresişti44  ai  perioadei  postconciliare. 

Toate  aceste  lucrări,  studii,  eseuri,  volume  şi  volumaşe  pe  teme  din  cele  mai 
diverse,  nu  trebuie,  însă,  să  ne  facă  să  credem  că  autorul  lor  s-ar  fi  abandonat  şi 
dispersat  într-o  multitudine  de  preocupări  heterogene  şi  lipsite  de  unitatea  unui 
centru  integrator.  încet,  dar  sigur,  în  scrisul  şi  producţia  sa  editorială  abundentă 
şi  aparent  neomogenă  a  anilor  '40 — '50  îşi  croieşte  drum  sinteza  finală.  Etapele 
pregătitoare  şi  orizonturile  ei  sînt  jalonate  de  importantele  schiţe  şi  uverturi  pre¬ 
liminarii  reprezentate  de  studiul  filosofic  Wahrheit  I.  Wahrheit  der  Welt  (1947), 
şi  de  mica  dar  admirabila  schiţă  Theologie  der  Geschichte  (1950)  amplificată  în 
Das  Ganze  im  Fragment  (1963).  începînd  cu  1961  apar  şi  volumele  sintezei  finale. 
Proiectată  în  circa  24  de  volume,  după  o  arhitectonică  savantă  ea  urma  să  con¬ 
stituie  o  monumentală  şi  amplu,  simfonic  orchestrată  trilogie  sub  genericul: 
THEO-ĂSTHETIK,  THEO-DRAMATIK  şi  THEO-LClGIK.  In  acest  grandios  proiect 

original,  unic  în  felul  lui,  şi  independent  de  orice  influenţe  din  partea  curentelor 
şi  modelor  efemere  care  agită  scena  actualităţii  teologice,  dialogul  dintre  om  şi 
Revelaţie  desfăşurat  de-a  lungul  tuturor  culturilor  umanităţii  şi  a  epocilor  istorice 
urma  să  fie  circumscris  în  momentele  lui  reprezentative  în  trei  cercuri  concen¬ 
trice  după  modul  în  care  s-a  desfăşurat  el:  sub  semnul  Contemplaţiei,  Acţiunii 
şi  Rostirii  (Schau,  Tun ,  Sagen),  văzute  ca  modalităţile  umane  de  revelare  a  Slavei 
dumnezeieşti  (Herrlichkeit)  a  lui  Hristos  în  Cosmos  şi  Istorie.  Ca  şi  „Dogmatica41 
lui  K.  Barth,  scrisă  şi  ea  tot  la  Basel  unde  acesta  era  profesor,  şi  grandioasa 
„summâ"  balthasariană  a  rămas  neterminată.  Realizate  integral  sînt  „teo-estetica44 
şi  „teo-dramatica“,  marele  teolog  catolic  elveţian  rămînîndu-ne  dator  cu  o  vastă 
„teo-logică‘4,  ale  cărei  linii  le  putem  numai  bănui  şi  întrezări.  Intrucît  nu  putem 
intra  aici  într-o  discuţie  sau  prezentare  fie  ea  oricît  de  sumară  a  metodei,  planu¬ 
lui,  sensului  şi  structurii  acestui  complex  şi  grandios  edificiu  teologic  şi  filosofic, 
ceea  ce  ar  depăşi  cu  mult  spaţiul  unei  scurte  note  memoriale,  ba  chiar  şi  al  unei 
teze  de  doctorat,  ne  limităm  doar  la  indicaţia  titlurilor:  Herrlichkeit.  Eine  theolo - 
gische  Âsthetik  I.  Schau  der  Gestalt  (1961),  II.  Făcher  der  Stile  1.  Klerikale  Stile 
(1962).  2.  Laikale  Stile  (1963).  III/l.  Im  Raum  der  Metaphysik  1.  Altertum  (1965) 
2.  Neuzeit  (1966);  III/2.  Theologie.  1.  Alter  Bund  (1967)  2.  Neuer  Bund  (1969)  şi 
Theodramatik.  I.  Prolegomena  (1973).  II.  Die  Personen  des  Spiels  1.  Der  Mensch  in 
Gott  (1976).  2.  Die  Personen  in  Christus  (1978)  III.  Die  Handlung  (1980). 

In  semn  de  omagiu,  acum  la  stingerea  sa  din  viaţă,  faţă  de  ilustra  personali¬ 
tate  a  marelui  teolog  elveţian,  incontestabil  unul  din  cele  mai  map  spirite  ale 
veacului,  şi  faţă  de  monumentala  şi  paradigmatica,  chiar  dacă  singulara  sa  operă, 
izvorîtâ  dintr-o  profundă  şi  creatoare  fidelitate  faţă  de  Părinţii  Bisericii  celei 
una  şi  neîmpârţite,  operă  oare  a  dat  o  nouă  strălucire  teologiei  în  secolul  nostru 
dovedind  forţa  ei  de  sinteză  şi  capacitatea  ei  de  a  fecunda  la  modul  superior  cul¬ 
tura  oricărei  epoci  istorice,  oferim  în  continuare  în  traducere  un  text  marcat  de 
maturitatea  şi  experienţa  decantată  şi  esenţializatâ  a  senectuţii  şi  reprezentativ 
pentru  înţelegerea  situării  gîndirii  sale  ca  şi  pentru  orientarea  principială  a  ori¬ 
cărei  teologii  autentice  aflată  statornic  la  intersecţia  dintre  Revelaţie  şi  cultură  şi, 
respectiv  „Evanghelie  şi  Filosof ie“.  Este  vorba  de  o  alocuţiune  ţinută  în  Aula 
maxima  a  Universităţii  din  Freiburg  (Schweiz)  cu  prilejul  zilei  academice  din 
13  nov.  1975,  şi  publicată  în  „Freiburger  Zeitschrift  fur  Philosophie  und  Theologie44 
23  (1976),  nr.  1—2,  p.  3—12. 

„ Tema  pe  care  o  propun  azi  Dv.  pare  să-şi  aibă  actualitatea  ei  în  ceasul  de 
azi  al  Bisericii,  dat  fiind  că,  pe  de  o  parte  mulţi  se  străduiesc  pentru  o  „Evanghelie 
purău  desprinsă  de  orice  implicaţii  ideologice,  ba  chiar  şi  confesionale,  iar  pe  de 
altă  parte  înăuntru  şi  în  afara  Bisericii  filosofia  se  află  într-o  adîncă  criză  şi  e 
imitată  de  mulţi.  „ Evanghelia  pură 44  e  căutată  de  lume  foarte  diferită,  ca:  exegeţi 
(care  lucrează  „înaintea11  dogmaticii),  ecumenişti  (care  vor  să  se  întîlnească  la 
nivelul  „ cuvîntului  pur44)  şi  harismatişti  (care  ar  dori  să  urmeze  cuvîntul  pur  des - 
făcîndu-l  din  urzeala  prin  care  este  ţesut  cu  instituţionalul);  iar  pentru  o  filo - 
sofie  care  nu  mai  poate  fi  ratificată  se  caută  un  surogat  în  „ştiinţele  umanului 44 , 
în  vreme  ce  reprezentanţii  tradiţiei  filosofice  şed  îmbufnaţi  cu  sau  fără  vrere  în 
dugheana  lor.  Dar  cuvîntul  din  Cartea  Exerciţiilor  (spirituale  ale  lui  Ignaţiu  de 
Loyola)  are  cu  toate  acestea  in  mod  principial  dreptate:  „Scriptura  presupune  fap¬ 
tul  că  avem  o  raţiune  precum  este  scris:  „Şi  voi  sînteţi  fără  pricepere ?H  (nr.  299), 
şi  ne  putem  întreba  simplu  dacă  cei  ce  ar  dori  să  stoarcă  spiritul  pur  din  litera 
pură  nu  manifestă  şi  aplică  mai  degrabă  o  inteligenţă  (Verstand)  pătrunzătoare 
decît  o  raţiune  (Vemunft)  propriu-zisă,  poate  tocmai  pentru  că,  din  lipsă  de  curaj 
sau  aut  o  suficienţă,  consideră  că  nu  mai  au  nevoie  de  filosofie.  Dar  mddele  vin  şi 
trec,  noi  însă  vrem  să  medităm  asupra  raporturilor  permanente. 

Nimeni  nu  va  contesta  faptul  că  Revelaţia  dumnezeiască  a  Vechiului  şi  Noului 
Testament  se  înţelege  pe  sine  ca  şi  „ cuvînt  al  lui  Dumnezeu 44  care  se  îndreaptă  spre 
un  om  creat  şi  înzestrat  cu  raţiune.  Ceea  ce  s-a  bănuit  de  la  început,  referatul 

sacerdotal  tîrziu  al  creaţiei  pune  în  mod  explicit  la  începutul  Bibliei:  omul  apare 
aici  limpede  ca  domn  asupra  creaţiei  pentru  că,  in  calitate  de  „chip  şi  asemănare ", 
a  lui  Dumnezeu ,  este  menit  şi  înzestrat  pentru  aceasta  în  puterea  superiorităţii 
lui  spirituale ,  a  gîndirii  şi  voirii  lui  de  sine.  Prin  înălţarea  lui  asupra  a  tot  ceea 
ce  pur-factual  el  este  „vieţuitorul  care  întreabă ":  de  ce  este  aceasta  aşa,  nu  s-ar 
putea  să  fie  ori  să  fie  făcut  altfel?  Şi  el  întreabă  în  particular  numai  intrucît 
întotdeauna  pune  împreună  şi  întrebarea  ultimă:  ce  sens  are  întregul  lumii  (şi 
existenţa  mea  în  ea)?  Are  un  sens» faptul  că  există  ceva  şi  nu  mai  degrabă  nimic? 
Cuvîntarea  lui  Pavel  către  filosofi  elini  din  Areopag  a  evidenţiat  într-o  expresie 
magnifică  această  putinţă  de  a  întreba  drept  esenţa  omului:  oamenii  sînt  aşezaţi 
pe  pămînt  „ca  să  caute  pe  Dumnezeu  (tdn  thedn),  doar  L-ar  pipăi  şi  l-ar  găsi" 
(F.  Ap.  17,  27).  Întrebarea  pipăitor-dibuitoare  după  sensul  definitiv  e  aici  enunţată 
despre  om  la  modul  categoric,  aflarea,  dimpotrivă,  doar  la  modul  ipotetic,  de  parcă 
ar  conta  mai  mult  prima  dedt  cea  de-a  doua.  Omul  e  întrebare  deschisă  după 
orizontul  fiinţei  şi  sensului  în  speranţa  şi  aşteptarea  că  întrebarea  atît  de  fiinţial 
pusă  nu  va  fi  dezamăgită ,  şi  că,  cu  cît  mai  deschisă  rămîne  întrebarea  lui  căută¬ 
toare,  cu  atît  mai  multă  şansă  există  ca  răspunsul,  în  cazul  că  el  ar  trebui  să 
răsune  de  la  Dumnezeu ,  să  fie  auzit  şi  înţeles  în  centrul  lui. 

Potrivit  credinţei  creştine  acest  cuvînt  de  la  Dumnezeu  a  venit  oamenilor  în 
Revelaţia  biblică  ce  culminează  cu  Întruparea  Cuvîntului.  Desigur  acest  Cuvînt 
este  un  răspuns  la  întrebarea  după  sensul  ( existenţei ),  dar  nu  intrucît  el  vorbeşte 
în  principal  despre  lucruri  omeneşti  şi  lumeşti ,  la  care  omul  are  putinţa  de  a 
răspunde  prin  el  însuşi  cu  raţiunea  cu  care  a  fost  creat  —  Dumnezeu  nu  e  un 
tată  care  scrie  temele  şcolare  ale  copiilor  lui  — ,  ci  intrucît  vorbeşte  despre  ceea  ce 
nici  un  om  n-ar  putea  sonda  de  la  sine  însuşi:  „subiectivitatea"  lăuntrică  a  lui 
Dumnezeu.  „Căci  care  dintre  oameni  ştie  cele  dinlăuntrul  omului  decît  numai 
duhul  omului  care  este  în  el?  Aşa  şi  cele  dinlăuntrul  lui  Dumnezeu  nimeni  nu 
le-a  cunoscut,  decît  numai  Duhul  lui  Dumnezeu"  (I  Cor.  2,  11).  De  aceea ,  prologul 
ioaneic  spune  că  el  a  venit  ca  să  ne  „ tîlcuiască  pe  Dumnezeu"  (In.  1,  18).  Şi,  desi¬ 
gur,  prin  răsăritul  acestui  sens-lumină ,  atît  lumea  cît  şi  omul  sînt  inundate  într-o 
nouă  lumină,  devin  vizibile  conexiuni  care  existau  deja  în  creaţie,  dar  care  aveau 
nevoie  de  autorevelarea  lui  Dumnezeu  spre  a  putea  fi  văzute  îru  genere  sau  cel 
puţin  cu  certitudine. 

Cu  toate  acestea,  însă ,  cuvîntul  lui  Dumnezeu  rămîne  cuvînt  al  lui  Dumne¬ 
zeu  despre  Dumnezeu  şi  despre  relaţia  Lui  cu  lumea  şi  omul  —  şi  nu  cuvînt  despre 
lume  şi  om.  Este  axitodeschidere  (divină)  spontană  şi  aşa  şi  răspuns  la  întrebarea 
pusă.  Şi  autodeschiderea  va  şti  să  o  aprecieze  numai  cel  ce  a  pus  orizontului  de  sens 
divin  întrebarea  pătrunzătoare.  Cuvîntul  lui  Dumnezeu  se  îndreaptă  spre  cei 
interesaţi,  spre  „ cei  ce  caută  înţelepciunea  cu  iubire",  care  este  sensul  propriu-zis 
al  cuvîntului  „filo-sof".  In  acest  sens,  fiecare  om  vrednic  de  fiinţarea  sa  umană 
(de  umanitatea  sa)  trebuie  să  fie  filosof,  şi  poate  fi  aceasta,  şi  fără  să  fie  versat 
în  detalii  filosofice  de  specialitate.  Din  contră,  unui  om  care  ar  înceta  de  a  mai 
filosofa  pentru  că  îi  e  suficient  să  domine  tehnic  lumea,  fără  a  pune  întrebarea 
despre  sensul  întregului,  Cuvîntul  lui  Dumnezeu  din  Biblie  n-ar  mai  avea  nimic 
să-i  spună,  sau,  mai  bine  zis,  i-ar  deveni  ceva  ce  nu-i  mai  poate  spune  nimic,  iar 
dialogul  dintre  ei  ar  rămîne  un  „dialog  al  surzilor". 

Spre  a  face  acest  lucru  mai  limpede  în  scurtul  interval  de  timp  al  unei 
alocuţiuni  —  şi  dnd  nu  putem  face  altceva  decît  să  clarificăm  —  putem  opera 
trei  secţiuni  transversale  prin  dezvoltarea  istorică  a  problemei:  prima  va  pune 
întrebarea  la  nivelul  Vechiului  Legămînt,  a  doua  pe  cel  al  Noului  Legămînt,  iar 
o  a  treia  ar  dori  să  arunce  o  lumină  asupra  situaţiei  creştine  actuale. 

1.  Vechiul  Testament  şi  filosofia 

Vechiul  Testament  a  apărut  în  mijlocul  lumii  culturale  răscolite  de  adînci 
întrebări  existenţiale  a  Orientului  Apropiat,  între  Egipt,  Sumer  şi  Mesopotamia , 
Ugarit  şi  Canaan,  şi  în  faza  finală,  şi  Elada.  Exegeza  ne  descopere  —  după  primele 
dramatice  dispute  Bibel-Babel  —  aceste  conexiuni  mereu  mai  în  profunzime  cu 
calm  şi  fără  nelinişti:  nu  numai  literatura  sapienţială  e  vizibil  influenţată  de  o 
literatură  analogă,  mult  mai  veche,  din  Egipt  şi  Babilonia,  nu  numai  psalmii  se 

arată  dependenţi  în  forma  lor  de  Ugarit,  nu  numai  întrebarea  lui  Iovt  pe  care 
Israel  şi-a  pus-o  în  timpul  exilului ,  fusese  pusă  deja  mai  devreme  în  Babilon , 
ci  însăşi  legiuirea  mozaică  este,  cu  toată  originalitatea  ei  —  şi  o  atare  originali¬ 
tate  o  posedă  toate  scrierile  biblice  — ,  încadrată  într-una  a  marilor  imperii 
înconjurătoare.  Cine  s-ar  putea  aştepta  în  mod  raţional  la  altceva?  Recent ,  într-o 
introducere  demnă  de  semnalat  la  referatul  biblic  al  creaţiei,  Klaus  Westermann 
(Genesis  1 — 11,  în  „Biblischer  Kommentare  zum  Alten  Testament",  Neukirchner 
Verlag.  1974)  l-a  încadrat  într-o  literatură  universală  imensă  asupra  apariţiei  cos¬ 
mosului,  şi  a  arătat,  printre  altele,  că  ideea  că  Dumnezeu  a  produs  lumea  prin 
rostire,  nu  e  un  bun  special  propriu  al  lui  Israel  ci  —  pe  lingă  alte  reprezentări 
analoage  —  survine  în  multe  alte  locuri.  In  această  perspectivă  referatul  biblic  al 
creaţiei  (atît  primul  cit  şi  cel  de-al  doilea)  nu  mai  poate  revendica  o  originalitate 
exclusivă.  El  cuprinde  tot  atît  de  multă  filosofie  religioasă  cit  şi  teologie. 

Filosofia  veterotestamentară  se  petrece  în  intervalul  de  timp  al  trecerii  de  la 
.  gîndirea  în  imagini  (mitică)  la  cea  în  concepte  (abstractă),  şi,  în  măsura  în  care 
o  preocupare  esenţială  de  pe  atunci  a  Revelaţiei  era  de  a  de-magiza  ( de-mitolo - 
giza)  o  concepţie  magico-mitică  asupra  lumii  prin  experienţa  Dumnezeului  crea¬ 
tor  liber  şi  transcendent  lumii,  ea  a  contribuit  puternic  la  transportarea  „ mythos "- 
ului  în  „ lâgos ",  deci  la  o  gîndire  filosofică  în  sens  decantat.  Din  acest  motiv  spre 
sfîrşitul  Vechiului  Legămînt  a  putut  avea  loc  preluarea  în  Biblie,  fără  revoluţie, 
a  unor  forme  de  gîndire  elenistice,  care  pătrundeau  cu  forţă  din  afară,  şi  ştim 
astăzi  (prin  lucrarea  fundamentală  a  lui  Martin  Hengel,  Judentum  und  Hellenis- 
mus,  19732),  că  influenţe  eleniste  au  pătruns  pînă  şi  în  cercurile  iudaice  tradi¬ 
ţionale  ale  Ierusalimului,  astfel  că  separaţia  abruptă  dintre  comunităţile  creştine 
iudeo -palestiniene  şi  cele  păgîn- elenistice,  cum  era  regula  de  la  Hamack  la  Bult - 
mann,  devine  caducă. 

Desigur,  sforţarea  elenă  realizase  trecerea  de  la  „mythos"  la  „lâgos"  printr-o 
forţă  proprie  uimitoare  —  Platon  exilase  pe  toţi  poeţii  creatori  de  mituri  drama¬ 
tice  din  statul  lui  raţional-ideal,  iar  Stoicii  demit ologizaseră  în  explicaţia  dată  de 
ei  lumii  vechile  zeităţi  ca  principii  ale  lumii  —  şi  de  aceea  întîlnirea  dintre  uni¬ 
versalitatea  gîndirii  şi  întrebării  umane  creată  prin  „conceptul"  elin  şi  universa¬ 
litatea  cu  totul  alta  a  Cuvîntului  dumnezeiesc  din  Biblie,  trebuia  să  fie  de  o 
importanţă  istorică  universală  imensă.  în  realitate,  odată  cu  trecerea  de  la  Vechiul 
la  Noul  Legămînt  s-a  petrecut  intrabiblic  ceva  cutremurător  din  temelii:  mîntuirea 
vestită  pînă  acum  în  primul  rînd  unui  singur  popor  a  fost  dez-mărginită  prin 
întruparea  Cuvîntului  dumnezeiesc  la  o  extensiune  panumană.  Potrivit  credin¬ 
ţei  primilor  ucenici  şi  evident  potrivit  propriei  Sale  înţelegeri  de  Sine  (vezi  cuvin¬ 
tele  de  instituire  ale  Euharistiei),  Iisus  nu  murise  numai  pentru  Israel,  ci  pentru 
„cei  mulţi",  adică ,  „pentru  toţi  oamenii"  (I  Tim.  2,  4),  iar  vestea  acestei  împăcări 
a  lumii  cu  Dumnezeu  a  trebuit  de  atunci  să  fie  purtată  „pînă  la  marginile  pămîn- 
tului".  O  astfel  de  propoveduire  de  dimensiuni  mondiale  în  „oikoumâne",  în  „ pă - 
mîntul  locuit,  n-ar  fi  fost  însă  cu  putinţă  dacă  n-ar  fi  existat  o  gîndire  ecumenică 
făcută  cu  putinţă  de  filosofia  elină  şi  o  limbă  corespunzătoare  („koinâ"  —  „limba 
cn-mimă").  Dinei  îi  coresmmdea  latina,  căci  romanii  îşi  încorporaseră  în  esenţă 
filosofia  elină,  şi  prin  imperiul  lor  universal  şi-au  făcut  şi  limba  lor  universală. 

O  dovadă  contrarie  despre  rodnicia  acestei  întîlniri  o  poate  furniza  Filon, 
care  a  întreprins  imposibilul,  anume  să  transpună  religia  revelată  a  iudeilor,  încă 
particulară  fiindcă  legată  naţional  de  un  singur  popor,  în  lumea  conceptuală  uni¬ 
versală  elină.  Aşa  că  întreprinderea  lui  genială  a  rămas  în  cele  din  urmă  un  fier 
lemnos  (ca  de  altfel  şi  celelalte  cîteva  întreprinderi  iudaice  analoage  tîrzii,  pre¬ 
cum  cea  a  lui  Martin  Buber),  şi  Părinţii  Bisericii  au  fost  cei  ce  au  putut  profita 
de  ea. 


2.  Evanghelia  şi  gîndirea  antică 

Acum  se  iveşte  însă  întrebarea:  fost -a  Evanghelia  efectiv  preluată  de  gîn¬ 
direa  elină  sau  nu  cumva  mai  degrabă  răstălmăcită  şi  prin  aceasta  falsificată? 
N-au  absorbit  oare  pur  şi  simplu  grecii  şi  romanii  revelaţia  dumnezeiască  în  orizon¬ 
tul  lor  filosofic? 

Drept  răspuns  putem  distinge  între  ele  trei  aspecte ,  filosofia  antică  însemnînd 
pentru  propovedirea  creştină:  1.  o  şansă,  2.  un  pericol,  şi  3.  o  provocare. 

Şansa  stătea  în  întîlnirea  indicată  deja  între  două  orizonturi  dezmărginite: 
creştinismul  se  poate  înţelege  şi  propovedui  pe  sine  însuşi  numai  ca  religia  uni¬ 
versală  a  mîntuirii ,  ca  mulţumire  faţă  de  ceea  ce  a  făcut  Dumnezeu  în  Iisus  Hris- 
tos  pentru  întreaga  lume.  Gindirea  elină  se  înţelegea  pe  sine  însăşi  şi  era  de 
fapt  supranaţională  (ceea  ce  a  demonstrat  conştiinţa  şi  campania  lui  Alexandru 
cel  Mare);  zeităţile  naţionale  erau  de  multă  vreme  depotenţate  în  momente  ale 
unui  cosmos  supra.nap.onal. 

Pericolul  era  evident .  Căci  elinii  formulau  idei  nu  numai  în  mod  interogativ , 
socratic  (şi  încă  chiar  şi  aristotelic),  ci,  pe  scară  largă  în  mod  sistematic;  ei  căutau 
ca,  acolo  unde  se  iveau  întrebările  ultime,  să  dea  şi  răspunsuri  ultime,  definitive. 
Conducătorii  şcolilor  filosofice,  de  la  Academia  platonică,  trecînd  prin  stoici,  Epicur 
şi  pînă  la  neoplatonicii  tîrzii,  împărtăşeau  adepţilor  informaţii  şi  instrucţiuni  obli¬ 
gatorii  teoretic  şi  practic.  Aşa  că,  atunci  cînd  creştinismul  şi  filosofia  s-au  întîlnit 
întreolaltă,  se  ciocneau  împreună  două  sfere  închise:  ce  se  putea  întîmpla  atunci? 
Două  lucruri.  Se  putea  încerca  fuziunea  (topirea)  celor  două  sfere  una  într-alta: 
aşa  s-a  ivit  gnoza,  în  care  istoricitatea  Revelaţiei  biblice  şi  anistoricitatea  gin - 
dirii  eline  s-au  întîlnit  la  jumătatea  drumului  şi  împreună  au  dat  naştere  unui 
produs  mitic  hibrid.  Se  putea,  de  asemenea,  încerca  să  se  ia  drept  cadru  orizontul 
de  înţelegere  elin  şi  să  i  se  adapteze  acestuia  Revelaţia  istorică  a  lui  Hristos:  aşa 
s-a  ivit  arianismul  şi  alte  dteva  roiuri  de  erezii.  A  treia  cale:  asimilarea  gîndirii 
elenice  de  către  Biserică,  a  reclamat  sforţarea  gigantică  pe  care  a  avut-o  de 
realizat  Ortodoxia  bisericească  antică:  la  Niceea,  Efes,  Chalcedon  şi  celelalte  Sinoade 
era  vorba  de  a  arunca  în  aer,  a  extinde  şi  transpune  sistematica  închisă  a  gîn¬ 
dirii  eline  (şi,  în  mod  corespunzător  cea  a  conceptelor  particulare  ale  sistemelor) 
spre  a  dştiga  de  aici  forme  de  expresie  posibile  pentru  misterul  Dumnezeului 
liber  care  în  Hristos  s-a  făcut  în  mod  liber  om  ca  să-l  elibereze  pe  omul  păcătos. 

Provocarea,  însă,  trebuia  să  fie  lucrul  cel  mai  important. 

Cel  mai  tîrziu  de  la  „Parmenide" -le  lui  Platon,  în  Stoicism  şi  la  Plotin, 

elinii  avuseseră  în  mod  serios  de-a  face  cu  conceptul  formal  al  Absolutului.  Ca 
Fiinţa  sau  Unul,  acesta  nu  poate  fi  gîndit  ca  „alt“-ul  (das  Andere)  lumii  multiple; 
căci  altul  Fiinţei  sau  al  Unului  nu  poate  fi  el  însuşi  un  altul  decît  prin  faptul 
că  e  la  rîndul  lui  o  fiinţare  şi  un  unu,  şi  de  aceea  poate  fi  deosebit  de  Fiinţă  şi 
de  Unu  numai  prin  aceea  că  participă  (cel  puţin)  la  acestea.  Numele  lui  Dum¬ 
nezeu  pe  care  l-a  forjat  Cusanus:  „Cel-nu-altul"  (das  Nicht-Andere)  era  de  multă 
vreme  pregătit  în  multe  formulări  ale  lui  Plotin  sau  Proklos.  Această  idee  (limită) 
este  pretenţia  formală  minimală  pe  care  orice  filosofie  serioasă  —  nu  numai  cea 
elină,  ci,  în  felul  ei,  şi  cea  indiană  şi  extrem-orientală  —  o  pune  propoveduirii 
creştine.  Găsim  apoi  la  sfirşitul  Vechiului  Testament,  într-un  loc  ascuns,  ului¬ 

toarea  exclamaţie:  „Dumnezeu  este  totul!  Ho  Theds  t6  pân!“  (Is.  Sirah  43,  27). 
Această  exclamaţie  e  ca  o  breşă  în  aparenţa  care  există  în  religia  particulară  a 
poporului  (Israel)  că  Dumnezeu  şi  poporul  se  opun  reciproc  ca  Unul  şi  Altul  (celă¬ 
lalt)  în  sensul  că  „Cerul  e  a  lui  Dumnezeu,  oamenilor  El  le-a  rînduit  pămîntul 
Această  aparenţă  se  iveşte  din  pricina  faptului  că  Revelaţia  Vechiului  Legămînt 
este  una  abia  incipientă,  făgăduinţă  mai  mult  —  învăţătura  Apostolului  Pavel 
despre  Lege  subliniază  suficient  acest  lucru  — ,  că  în  Lege  Dumnezeu  şi  omul  se 
opun  încă  unul  altuia,  iar  Legea  nu  fusese  încă  „scrisă",  cum  se  făgăduise,  „în 
inimile  oamenilor ".  Cînd  însă  Pavel  lasă  ca  la  sfirşitul  timpului  „Dumnezeu 
să  fie  totul  în  toate u  (I  Cor.  15,  28),  această  imagine  a  împlinirii  din  Noul  Legă¬ 
mînt  nu  mai  e  o  simplă  făgăduinţă ,  „pentru  că  iubirea  lui  Dumnezeu  s-a  revărsat 

în  inimile  noastre  prin  Duhul  Sfînt  Care  a  fost  dat  nouă "  (Rom.  5,  5).  Pretenţia 

„ formală "  a  filosofici  este  împlinită  „ material "  de  creştinism  pe  planul  libertăţii, 
şi  de  aceea  fără  pericolul  (filosofic  aproape  inevitabil)  al  panteismului.  Atunci 
cînd  Ignaţiu  de  Loyola  se  roagă:  „Sume,  Domine,  et  suscipe  universam  meam 
libertatem ",  în  mod  sigur  nu  înţelege  prin  „sume"  nicidecum  „ destrue “  (cum  ar 
trebui  să  conchidă  logic  o  filosofie  Stoică  sau  Zen). 

Marii  gînditori  creştini  şi-au  asumat  această  provocare  a  filosofiei,  fiecare 
în  felul  lui:  în  epoca  patristică  mai  cu  seamă  Grigorie  de  Nyssa  şi  Maxim  Măr¬ 
turisitorul  în  Răsărit,  Augustin  —  mai  ales  —  în  Apus,  iar  în  Evul  Mediu  Thoma 

d’Aquino  şi  Nicolaus  Cusanus.  Nu  putem  diferenţia  aici  mai  departe  răspunsul 
lor,  trimitem  numai  la  realizarea  centrală  a  Aquinatului ,  care  în  doctrina  sa 
despre  fiinţă  a  oferit  o  mediere  între  filosofic  şi  teologie  cum  nu  s-a  mai  între¬ 
cut  nici  atins  după  el,  oricit  de  multe  din  formulările  lui  pot  rămîne  în  picioare 
numai  fragmentar.  Fără  orizontul  ce  se  deschide  la  el  sau  la  un  altul  din  cei 
numiţi  mai  sus  nu  se  poate  face  teologie  şi  propovedui  Evanghelia  în  mod  res¬ 
ponsabil  în  genere. 

Acest  lucru  devine  clar  în  mod  deosebit  de  pătrunzător  în  faţa  formelor 
modeme  ale  ateismului.  Căci  ateismul  este  întotdeauna  un  contra-proiect  la  o  idee 
de  Dumnezeu  prescurtată  şi  iresponsabilă  filosofic.  Revolta  se  îndreaptă  împotnva 
unui  Dumnezeu,  care  e  alter-ego-ul  omului,  un  Dumnezeu  mărginit,  înrobitor 
din  afară,  fixat  într-un  Vechi  Legămînt  gîndit  lipsit  de  făgăduinţă.  Dar  cele 
spuse  sînt  valabile  nu  numai  în  afara  Bisericii,  ci  şi  în  interiorul  ei.  Fără  „gînd- 
direa  Fiinţei  în  întregul  ei“  (Heidegger)  nu  poate  fi  adusă  aproape  de  credincioşi 
o  adevărată  „theosebeia,  pietas "  şi  prin  aceasta  nici  o  adevărată  credinţă.  Căci 
fără  această  gîndire,  Dumnezeu  rămîne  şi  aici  „altul",  pentru  că  e  necesară  o 
ieşire  din  lume,  o  întoarcere  de  la  aproapele,  pentru  ca  să  ne  apropiem  de  El. 
lisus,  însă ,  a  smuls  o  asemenea  religie  cu  rădăcini  cu  tot. 

Se  înţelege  de  la  sine  că  autorevelarea  lui  Dumnezeu  nu  trebuie  nicicînd 
schimbată  cu  un  răspuns  asupra  sensului  lumii  pe  care  omul  şi-l  poate  acorda 
sieşi  singur,  că  iubirea  lui  Dumnezeu  răstignită  în  lisus  Hristos  nu  este  de  multe 
ori  presimţită  drept  cuvîntul  definitiv  despre  lume,  că  cotitura  de  la  căutarea 
proprie  la  starea  de  a  fi  găsit  prin  Dumnezeu  cere  de  la  om  acea  întoarcere  a 
inimii  la  care  Evanghelia  cheamă  de  la  primele  ei  cuvinte.  Fi-va  filosofia  pregă¬ 
tită  să  accepte  o  astfel  de  „ metanoia "  ca  şi  condiţie  esenţială  a  propriei  ei 
împliniri? 


3.  Creştinismul  şi  filosofia  actuală 

Aceasta  ne  conduce  spre  cea  de-a  treia  secţiune  transversală.  Gîndirea  creş¬ 
tină  a  pătruns  şi  supraînălţat  interior  în  Antichitate  şi  Evul  Mediu  doctrina 
despre  fiinţă  a  elinilor  (potenţial  şi  a  inzilor  şi  a  altor  gînditori  ai  absolutului) 
într-atît  încît  pentru  o  gîndire  post-creştinâ  este  dificil  să  întrebe  deschis  despre 
fiinţă  încă  o  dată  şi  în  mod  în  acelaşi  timp  nou  şi  naiv.  Ea  poate  încerca  cu  pre¬ 
cădere  trei  alternative: 

Fie  să-şi  găsească  un  punct  de  încopciere  în  gîndirea  elină  cea  mai  timpurie 
şi  în  acelaşi  timp  neîntrebuinţată  încă  din  perspectivă  creştină,  cea  presocratică, 
drept  pentru  care  va  avea  tendinţa  de  a  devaloriza  întreaga  gîndire  ulterioară 
ivită  cu  Socrate  şi  Platon  deja  ca  o  scufundare  (în  abstract  şi  moralizator):  iar 
aici  Nietzsche  şi  Heidegger  sînt  una.  Şi  s-ar  putea  ca  ultimul  cuvînt  al  unei 
filosofii  necreştine  occidentale  să  fie  cel  al  lui  Nietzsche;  unele  indicii  din  Franţa 
indică  deja  în  spre  aceasta.  In  acelaşi  sens  (căci  presocraticii  sînt  monişti)  se 
mai  poate  căuta  un  refugiu  împotriva  elementului  creştin  în  India,  dar  cu  aceasta 
se  recade  în  general  vorbind  (şi  aici  Hegel  are  dreptate)  încă  sub  elementul 
grecesc;  monismul  formal  (fiinţa  sau  nefiinţa  sau  unul)  este  acolo  în  mod  pre¬ 
dominant  şi  unul  material. 

Sau,  se  poate  încerca  secularizarea  elementului  creştin  pătruns  în  filosofie 
şi  dizolvarea  lui  în  filozofie:  marea  încercare  a  lui  Hegel  care  de  la  un  creştinism 
ioaneic  înţeles  în  mod  liberal  face  cotitura  spre  o  logificare  a  iubirii.  Paralelă  în 
mod  explicit  cu  această  tentativă  e  cea  a  lui  Marx  de  a  înţelege  mesianismul 
veterotestamentar,  ca  făgăduinţă  a  izbăvirii  ce  va  fi  adusă  oamenilor  de  Dum¬ 
nezeu,  într-un  mesianism  social  pur  umanist. 

In  fine,  şi  în  al  treilea  rînd,  se  poate  renunţa  în  sens  pozitivist  la  orice  filo¬ 
sofie  şi  să  ne  mulţumim  cu  simpla  „teorie  a  ştiinţei “  (care  va  consta  precumpă¬ 
nitor  din  psihologie  şi  sociologie)  ca  fundament  pentru  „ praxis "  (adică  transfor¬ 
marea  tehnică  a  lumii),  şi  deci  să  lăsăm  întrebarea  despre  sensul  fiinţei  ca  întreg 
să  se  odihnească  în  sine  însăşi  şi  să  ne  ţinem  numai  de  fragmentele  de  sens 
certificabile  şi  produse  de  om,  fragmente  care  apar  ca  nişte  insule  delimitate  de 
sens  în  oceanul  cuprinzătorului- absurd  lipsit  de  sens.  Acestei  alternative  ii  va 


însemnări,  note,  comentarii 


99 


corespunde  însă,  un  sentiment  al  lumii  de  angoasă  şi  o  preocupare  febrilă  de  asi¬ 
gurare  împotriva  angoasei;  dar  prin  aceasta  angoasa  poate  fi  numai  potolită ,  nu 
depăşită ,  iar  ca  răspuns  la  absurditatea  întregului  va  trebui  în  mod  necesar  să 
crească  în  mod  excesiv  teroarea  şi  anarhia.  Simpla  propoveduire  a  „Evangheliei 
pureu  fără  filosofic  mediatoare  se  va  stinge  în  această  atmosferă  neauzită. 

Gîndirea  şi  propoveduirea  creştină  nu  se  pot  învoi  cu  nici  una  din  formele 
de  gîndire  (sau  ne-gîndire)  postcreştine.  Dar  poate  la  fel  de  puţin  renunţa  la  omul 
care  întreabă,  ca  fiind  adresatul  ei.  Acest  om  este  un  om  care  întreabă  astăzi,  şi 
el  trebuie  să  fie  lăsat  să-şi  formuleze  el  însuşi  întrebarea  lui  genuină  şi  să  nu  fie 
întrerupt  cu  formule  de  răspuns  patristice  sau  medievale  gata  pregătite.  Totuşi, 
trebuie  să  i  se  arate  că  întrebarea  cea  mai  adîncă  a  fost  întotdeauna  deja  pusă 
şi  în  ce  direcţie  trebuie  să  privească  atunci  cind  ar  dori  să  vadă  o  lumină  răsă¬ 
rind  în  întuneric. 

Cu  alte  cuvinte:  avem  nevoie  astăzi  la  fel  de  necesar  ca  de  pline  şi  de  apă, 
de  o  filosofic  originară  care  sd  nu  se  lase  luată  în  remorca  celor  trei  forme  ale 
filosofârii  moniste,  secularizate  sau  pozitivist  auto-suprimante,  ci  care  întreabă 
plednd  de  la  originile  omului.  Şi  pentru  că  aceste  origini  eliberează  mereu  între¬ 
barea  capitală  unică,  va  trebui  să  spunem  mîngâiaţi  că  toate  marile  filosofii  ale 
umanităţii  se  află  în  osmoză  întreolaltă.  Ele  pot  acesta  atunci  cînd  fiecare  din  ele 
renunţă  la  pretenţia  de  a  oferi  ea  unicul  răspuns  care  aduce  fericirea.  Numai 
spiritele  mici  vor  să  ducă  acasă  negru  pe  alb  asemenea  răspunsuri.  O  prejudecată 
a  acestor  spirite  mici  e  aceea  de  a  socoti  că  un  platonician  nu  poate  fi  un  aristo - 
telician  (Pico  de  la  Mirandolla  care  era  un  spirit  mare  a  întreprins  în  al  lui  „De 
Ente  et  Uno“  să  demonstreze  contrariul).  Un  Plotin  era  în  mod  sigur  ambele  şi 
pe  lîngă  aceasta  şi  un  stoic.  Iar  un  Thoma  d’Aquino  a  unit  în  sine  atît  pe  Plotin , 
cît  şi  pe  Aristotel,  pe  Augustin  cit  şi  pe  Dionisie ,  gîndirea  iudaică,  ca  şi  cea  arabă, 
fără  ca  acest  geniu  să  trebuiască  a  fi  numit  sincretist.  O  atare  osmoză  este  cu  pu¬ 
tinţă  deoarece  marea  filosofie  consideră  Fiinţa  şi  Unul  nu  ca  pe  ceva  de  dominat 
conceptual,  ci  ca  pe  un  mister  de  care  trebuie  să  ne  apropiem  (cum  zice  G.  Sie- 
werth)  ca  de  o  „ asemănare  (parabolă)  a  lui  Dumnezeu **. 

Şi  aşa  cum  avem  nevoie  de  o  filosofie  originară,  aşa  avem  nevoie  şi  de  o 
teologie  originară  care,  iarăşi,  să  nu  se  lase  în  remorca  unei  exegeze  pozitiviste 
nefilozofizante  sau  chiar  a  unei  hermeneutici  inspirate  din  „teoria  ştiinţei ",  care 
nu  schimbă  Duhul  Domnului  cu  conceptul  şi  întruparea  vie  cu  litera,  şi  prin 
aceasta  este  şi  liberă  să  nu  se  mai  facă  că  nu  aude  întrebarea  şoptită  a  omului 
dinaintea  ştiinţei  răsunătoare  a  răspunsului  şi  să  nu  uite,  ca  prea  adesea,  că  şi 
noi  înşine  (ca  teologi)  sîntem  oameni  care  întrebăm. 

Să  fim,  deci,  ca  şi  creştini,  gînditori  adevăraţi,  care  ştiu  împreună  cu  Aris¬ 
totel  că  „trebuie  să  ne  întrebăm  ’  mereu  ce  poate  fi  fiinţa ",  şi  atunci  cind  vom 
propovedui  mesajul  lui  Hristos,  nici  o  întrebare  cu  adevărat  omenească  nu  ne 
va  fi  străină. 

Prezentare  şi  traducere 

de 

Asist.  Ioan  I.  Ică 

„EREZIA  NEOORTODOCŞILOR" 

SAU  DESPRE  EROS  ŞI  AGAPE 
IN  BISERICA  ORTODOXA  DIN  GRECIA  DE  AZI 

In  documentarul  „Neoortodocşi  şi  Ortodoxie  în  Grecia  de  azi“  din  numă¬ 
rul  trecut  al  revistei  (M.A.  nr.  3/1988)  semnalam  şi  prezentam  cititorilor  noştri  în 
mod  succint  datele  esenţiale  pentru  înţelegerea  şi  aprecierea  celei  mai  semnifi¬ 
cative  dispute  teologice  actuale  din  Biserica  Ortodoxă  Greacă.  Este  vorba  de  con¬ 
troversa  publică  care  opune  pe  cunoscutul  teolog  şi  filosof  laic  atenian  Christos 
Yannaras  (n.  1935),  principalul  ideolog  şi  mentor  al  direcţiei  de  opinie  zisă  a 
„neoortodocşilor4*  —  adepţi  ai  unei  noi  înţelegeri  şi  interpretări  de  tip  existen- 
ţialisto-personalist  şi  sentimental-erotice  a  dogmaticii  şi  spiritualităţii  ortodoxe 
patristice  traduse  în  categoriile  mentalităţii  şi  sensibilităţii  omului  contemporan 
(occidental)  —  şi  pe  cuviosul  monah  Teoclit  Dionisiatul  (n.  1915),  cea  mai  marcantă 
şi  prolifică  personalitate  teologică  contemporană  a  Sfîntului  Munte  Athos  —  în 
numele  Ortodoxiei  integrale  şi  riguroase,  al  Tradiţiei  patristice  vii,  cunoscute  şi 
trăite  integral  la  cotele  înalte  ale  exigenţelor  etic-ascetice  şi  duhovniceşti  ale 
spiritualităţii  isihaste  şi  filocalice.  In  cele  două  articole  traduse  acolo  (Neoorto- 
docşii  —  o  critică  obiectivă  de  Gh.  I.  Romeos  şi  Ortodoxia  azi  de  cuv.  Teoclit  Dio¬ 
nisiatul),  ca  şi  în  prezentarea  noastră,  accentul  cădea  pe  implicaţiile  principiale 
ale  controversei,  concentrîndu-se  în  jurul  chestiunii  mai  generale  a  determinării 
sensului  şi  dimensiunilor  concrete  autentice  ale  metodologiei  teologice  şi  înnoirii 
în  teologia  şi  viaţa  Bisericii  Ortodoxe,  pe  fundamentul  unei  tensiuni  şi  confruntări 
mai  generale,  cu  caracter  tipic  şi  oarecum  peren  în  istoria  ei,  între  „neoortodocşii44 
inovatori  şi  Ortodoxia  Părinţilor.  Nu  dorim  să  revenim  aici  asupra  acestui  aspect. 
Aşa  cum  subliniam  acolo  nu  problema  metodologiei  teologiei  şi  a  înnoirii  ei 
şi  a  vieţii  Bisericii  constituie  obiectul  propriu-zis  al  disputei  la  care  ne  referim. 
In  discuţie  se  află  teza  profesorului  Chr.  Yannaras  referitoare  la  crosul  hetero- 
sexual,  sentimental  şi  fizic,  ca  şi  cale  de  cunoaştere  şi  manifestare  a  persoanei  şi 
ca  anticipare,  prefigurare  şi  pregustare  mistică  a  erosului  dumnezeiesc,  adică  ca 
modalitate  de  cunoaştere  şi  unire  cu  Dumnezeu  Cel  descoperit  în  Hristos  ca  Iubire 
(Agape).  Această  teză  stă  la  baza  interpretării  „neoortodoxe44  a  vieţii  moralei  şi 
spiritualităţii  ortodoxe  în  spiritul  unei  viziuni  panerotice  (erotologice)  asupra 
existenţei,  cu  grave  implicaţii  morale  şi  spirituale,  interpretare  promovată'  de  miş¬ 
carea  „neoortodocşilor4*  în  numele  înnoirii  necesare  a  Ortodoxiei  cu  fiecare  epocă 
istorică.  îndelung  întîrziată  din  raţiuni  de  iconomie  duhovnicească,  reacţia  cri¬ 
tică  a  cuv.  Teoclit  Dionisiatul  împotriva  acestei  grave  pervertiri,  cu  profunde  şi 
imprevizibile  consecinţe,  a  etosului  şi  spiritualităţii  ortodoxe  autentice  a  Părin¬ 
ţilor  Bisericii,  s-a  concretizat  într-o  suită  de  patru  ample  intervenţii  publicate  în 
cursul  anului  1987  în  15  numere  ale  săptămînalului  ttOrt6doxos  Typos“,  organ  al 
„Uniunii  Ortodoxe  Panelenice44.  Ele  au  apărut  şi  separat  în  broşura  purtînd  titlul 
elocvent  prin  el  însuşi  Erezia  neoortodocşilor.  Neo-nicolaitismul  d-lui  Chr.  Yanna¬ 
ras,  Ed.  „Orth.  Typ44,  1987,  80  p.,  carte  care  în  primăvara  acestui  an  (1988)  a 
ajuns  deja  la  a  11-a  ediţie.  Spuneam  în  prezentarea  noastră  din  numărul  trecut 
că  conţinutul  detaliat  al  acestor  intervenţii  critice  ale  cuv.  Teoclit  va  forma 
obiectul  unei  prezentări  speciale.  Paginile  de  faţă  îşi  propun  să  îndeplinească 

această  promisiune,  oferind  un  rezumat  detaliat  şi  largi  extrase  din  textul  amplelor 
critici  ale  Dionisiatului. 

I.  Prima  intervenţie  critică  publică  a  cuv.  Teoclit  împotriva  subtil  şi  rafinat 
insinuatei  erotologii  yannariste  poartă  titlul  Există  neoortodocşi?  (p.  9 — 23)  şi  a 
apărut  iniţial  în  „Orth.  Typ“  nr.  727 — 728,  9  şi  16  ianuarie  1987.  Aşa  cum  reiese 
şi  din  tonalitatea  interogativă  a  titlului  în  cazul  „neoortodocşilor44  nu  avem  de-a 
face,  în  opinia  sa,  cu  o  „neo-ortodoxie44  programatică  şi  conştientă  de  sine,  şi  care 
ar  echivala  cu  erezia,  ci  cu  „simptome  de  falsificare  ale  Tradiţiei  Ortodoxe44  de 
către  neoortodocşi,  care  nu  sînt  în  realitate  decît  nişte  „rătăciţi  cu  uşurinţă  de 
lipsa  lor  de  experienţă  în  teme  de  felul  celor  pe  care  le  ating,  responsabilitatea 
lor  constînd  în  faptul  că,  ignorînd  ignoranţa  lor,  nu  întreabă  pe  Bătrînii  lor,  şi, 
din  rîvnâ  iubitoare  de  slavă  deşartă,  „rătăcind  s-au  întors  spre  deşartă  vorbire; 
voind  să  fie  învăţători,  dar  neînţelegînd  nici  cele  ce  le  spun,  nici  cele  despre 
care  dau  adeverire44  (I.  Tim.  1,  7),  şi,  de  aceea,  „rătăcind  pe  alţii  şi  fiind  rătăciţi 
ei  înşişi44  (II.  Tim.  2,  13)  (p.  9).  „Ca  să  fiu  obiectiv,  o  singură  falsificare  găsesc 
în  textele  neoortodocşilor:  erotismul44,  „erosul  drept  cale  a  cunoaşterii  lui  Dum¬ 
nezeu  (âdos  theognosiâs)" ;  dar  „falsificarea  vieţii  duhovniceşti  din  erotism  repre¬ 
zintă  un  pericol  imens44,  „o  rătăcire  sau  învăţătură  antiortodoxă  care  are  astfel  de 
prelungiri  încît  nu  numai  că  se  desfiinţează  „una  din  poruncile  acestea  mai 
mici44,  dar  se  clatină  din  temelie  întreg  edificiul  duhovnicesc  al  Tradiţiei  dogmatice 
şi  spirituale44  (p.  9 — 10). 

Formarea  conştiinţei  teologice  a  neoortodocşilor  datorează  multe  reminiscen¬ 
ţelor  negative  refulate  din  spaţiul  frăţiei  pietiste  „Zoi44  în  cadrul  căreia  aceştia  au 
activat  vreme  de  mulţi  ani  în  tinereţe.  îndepărtarea  lor  de  „Zoi44  a  fost  un 
efect  al  apropierii  de  Părinţi  care  a  fost,  însă,  „ca  o  trezire  dintr-un  somn  adînc 
şi  ca  o  vedere  a  unei  lumini  orbitoare,  fiind  ei  încă  orbi.  Şi  fireşte,  ei  s-au 
îmbătat  de  ea  cu  o  „beţie  trează44.  Din  acest  punct  însă  începe  primejdia.  Aici  e 
nevoie  de  un  îndrumător,  de  o  călăuză,  de  un  tîlcuitor,  de  un  antrenor.  Dar  o 
călăuză  în  sensul  Tradiţiei  nu  exista.  Şi  astfel  lumina  teoretică  a  (textelor)  Sfin¬ 
ţilor  Părinţi  a  fost  considerată  drept  lumina  proprie  lor  înşile.  Au  socotit  că  au 
dobîndit  adevărul.  Şi,  aşa  cum  se  întîmplă  în  aceste  cazuri,  „cunoştinţa  îngîmfă44 
(I  Cor.  8,  1).  Iar  în  natura  însăşi  a  îngîmfării  e  să  nască  dorinţa  de  epatare  a 
cunoştinţei.  Dar  această  cunoştinţă,  ca  o  pseudo-cunoaştere  ce  este,  fiindcă  nu 
s-a  ivit  din  virtutea  făptuitoare  (practică),  ia  forme  analoage  cu  patimile  care 
domină  sufletul  —  fie  ale  poftei  (concupiscenţei),  fie  ale  mîniei  şi  iuţimii  (irasci- 
bilităţii)  —  ca  răsplată  dreaptă  a  părerii  de  sine  şi  înălţării  (aroganţei)  lor44  (p.  11). 
„In  vreme  ce  la  alţii  falsificarea  ia  forma  unei  teologii  înalte,  la  dl.  Yannaras 
ea  a  luat  o  formă  sentimental-senzuală  cu  o  acoperire  de  teologie  mistică44  (ibidem). 

Problema  relaţiilor  heterosexuale  l-a  preocupat  pe  Chr.  Yannaras  încă  de  la 
vîrsta  de  25  de  ani,  de  cînd  s-a  emancipat  de  sub  tutela  pietist-moralistă  a 
„Zoi44 -ului.  „După  ce  a  dobîndit  suficiente  cunoştinţe  din  scrierile  Părinţilor  şi  a 
văzut  cît  de  liberi  de  limitaţii  eticiste  erau  sufletele  Sfinţilor  Părinţi,  ca  unii  ce 
erau  nepătimitori,  a  socotit  că  etosul  lor  trebuie  acomodat  şi  la  creştinii  împăti¬ 
miţi,  fără  să  ia  în  seamă  şi  învăţătura  lor  referitoare  la  aceasta  (nepătimire).  De 
aici  începe  şi  aventura  lui  teologică.  Sub  influenţa  acestor  false  opinii  preconce¬ 
pute,  confirmate  şi  de  experienţele  lui  sentimentale,  comune  şi  impure,  începe  să 
scrie  eseuri  liberale  despre  „problema  sexelor44.  Iar  în  cărţile  sale:  „ Libertatea 
moralităţii  (1970,  19792)  şi  mai  ales  „ Metafizica  trupului 44  (1971)  „deschide  burdu¬ 
furile  lui  Eol,  învăţînd  idei  personale  arbitrare,  abolind  limitele  în  relaţiile  hete¬ 
rosexuale  şi  sugerînd  modalităţi  de  abordare  a  ispitelor  pătimaşe  înnăscute.  Efec¬ 
tul  a  fost  provocarea  unui  entuziasm  printre  tineri  pentru  acoperirea  teologică 
nesperată  oferită  poftelor  lor  păcătoase  şi  prinderea  sufletelor  lor  în  cursa  pati¬ 
milor  vrednice  de  osîndă  care  s-au  arătat  mai  tari  decît  puterea  raţiunii  neputin¬ 
cioase  care  se  mobiliza  spre  înfruntarea  lor.  Iar  astăzi  avem  roade  din  belşug  ale 
semănării  de  idei.  Poţi  să  ţii  în  dreapta  mătăniile  iar  cu  stînga  să-ţi  îmbrăţişezi  în 
acelaşi  timp  prietena,  fără  să  suporţi  consecinţe  mai  serioase.  Acest  fapt  a  devenit 
un  spectacol  obişnuit44  (p.  11 — 12). 

Aşa  cum  reiese  în  mod  clar  din  p.  159  a  cărţii  „ Metafizica  trupului „axul 
In  jurul  căruia  se  învîrte  filosofia  erotică  a  d-lui  Yannaras“  este  constituit  din 
următoarele  teze:  1.  „pofta  (concupiscenţa)  şi  practica  erotică  impersonalizantă4* 
şi  de  aceea  respinsă  ca  un  eros  învîrtoşat;  2.  „erosul**  ca  „pasiune  universală  a 
existenţei,  nevoie  dureroasă  şi  elan  de  întoarcere  spre  integralitatea  persoanei, 
adică  spre  comuniunea  personală4*,  şi;  3.  „raportul  erotic**  ca  „posibilitatea  prin 
excelenţă  a  manifestării  şi  cunoaşterii  persoanei,  a  intrării  în  spaţiul  vieţii  perso¬ 
nale,  al  participării  la  erosul  dumnezeiesc,  la  cunoaşterea  lui  Dumnezeu44.  „Cu 
alte  cuvinte  experienţa  erotică  heterosexuală  e  considerată  drept  indispensabilă 
pentru  ajungerea  la  erosul  dumnezeiesc.  Dacă  experienţa  nu  se  încadrează  în  eros, 
atunci  e  de  lepădat.  Dacă  însă  premerge  erosul,  atunci  toate  sînt  bune,  sfinte  şi 
înalţă  spre  erosul  dumnezeiesc  şi  cunoaşterea  lui  Dumnezeu!  Aceste  lucruri  sînt 
repetate  pînă  la  saţietate  în  întreaga  carte  ca  şi  în  celelalte  cărţi  ale  sale.  Ceea 
ce  e  şi  mai  temerar  e  faptul  că  invocă  drept  martor  al  ideilor  lui  incalificabile 
pe  Sf.  Ioan  Sinaitul  (Scărarul)!**  (p.  14 — 15).  De  ex.  la  p.  152,  după  multele 
lucruri  absurde  şi  antiduhovniceşti  pe  care  le  scrie,  citează  şi  expresia  Sf.  Ioan 
Scărarul:  „Chip  (typos)  al  dorului  după  Dumnezeu  să-ţi  fie  erosul  trupurilor**1  2 
pentru  ca  apoi  să  observe:  „Modelul  iubirii  omului  faţă  de  Dumnezeu  trebuie  6â 
fie  căutat  în  formele  erosului  şi  mai  cu  seamă  ale  erosului  trupesc,  şi  nu  în  sche¬ 
mele  idealiste  de  nostalgie  platonică.  Citatul  de  mai  sus  nu  e  o  metaforă,  o 
imagine,  un  simbolism.  „Tip4*  înseamnă  model,  modul  concret,  calea  însăşi.  Erosul 
trupurilor  este  căutarea  cea  mai  evidentă  a  comuniunii  între  persoane.  Erosul 
dumnezeiesc  e  tot  atît  de  real,  concret,  ipostatic,  ca  şi  erosul  uman,  trupesc,  toc¬ 
mai  pentru  că  Persoana  Stăpînului  la  care  se  raportează  e  Persoana  prin  exce¬ 
lenţă,  Arhetipul  persoanei**.  Iar  la  p.  153:  „Punct  de  plecare,  desigur,  şi  început  al 
înţelegerii  pentru  această  relaţie  de  comuniune  personală  plenară  care  e  erosul 
dumnezeiesc,  rămîne  erosul  uman,  „patima**  şi  „nebunia4'  iubirii  erotice4*  (!!!).  Mai 
e  nevoie  de  comentarii  ca  să  se  înţeleagă  adîncul  lipsei  de  evlavie  al  acestor  texte? 
Şi  mai  ia  şi  pe  Sfîntul  Ioan  Scărarul,  de  puritate  angelică,  drept  aliat  al  deliru¬ 
rilor  lui  nenorocite!  Ştie  carte  dl.  Yannaras.  De  ce  atunci,  citînd  expresia  Sf.  Ioan 
„tip  să-ţi  fie . . nu  continuă  fraza  Sinaitului  în  care  se  arată  lucruri  potrivnice 
celor  pe  care  le  susţine  dl.  Yannaras?  Căci  ce  altceva  înseamnă:  „căci  nu  e  oprit 
să  ne  facem  exemplele  virtuţilor  chiar  şi  din  cele  potrivnice  lor4*?  Ce  altceva 
înseamnă  „potrivnice  lor“  decît  opoziţie  faţă  de  virtuţi,  răutăţi,  vicii,  păcate, 
lucruri  demonice.  Nu  afirmă  şi  califică  pozitiv  aici  dumnezeiescul  Ioan  erosul 
trupesc,  ci  ia  manifestările  „nebuniei4*  erotice  nu  spre  imitaţie  —  ferească  Dumne¬ 
zeu!  —  ci  pentru  ca  să  redea  măsura  şi  „chipul4*  erosului  dumnezeiesc**  (p.  15 — 16).3 


1  Capitolul  central  din  cartea  prof.  Chr.  Yannaras,  Metafizica  trupului ,  1971, 
p.  144 — 166,  la  care  face  referire  în  continuare  cuv.  Teoclit,  poate  fi  citit  în 
întregime  şi  în  traducerea  franceză  apărută  sub  titlul  Eros  divin  et  eros  humain 
selon  S.  Jean  Climaque ,  în  revista  „neoortodocşilor**  francezi  „Contacts4*  nr.  67 
(3/1969),  p.  190 — 204,  traducere  a  cărei  apariţie  este  salutată  în  „liminarul**  edito¬ 
rial  al  numărului,  semnat  probabil  de  O.  Clement,  redactorul  revistei,  ca  o  lectură 
revelatorie  a  Părinţilor  în  care  „creştinismul  vechilor-monahi  se  revelează  nu  ca 
un  moralism  castrator,  ci  ca  o  cunoaştere  şi  asumare  a  erosului  în  slujba  întîl- 
nirii  şi  pentru  renaşterea  persoanei4*  p.  185). 

2  Scala  Paradişi.  XXVI,  31  (P.G.  33,  1024B);  trad.  rom.  păr.  prof.  D.  Stăniloae, 
„Filocalia"  IX.  Bucureşti,  1980,  p.  329. 

3  O  scurtă  prezentare  a  noţiunii  de  „eros  divin**  la  Sf.  Ioan  Scărarul,  subli¬ 
niind  corect  în  acelaşi  timp  analogia  cît  şi  contrastul  dintre  erosul  carnal  şi  cel 
divin,  oferă  recent  păr.  John  Chryssavgis  din  Arhidioceza  ortodoxă  greacă  a 
Australiei  (Sidney),  sub  titlul  The  Notion  of  „ Divine  Eros"  in  the  „ Ladder "  of 
St.  John  Climacus  în  „St.  Vladimir’s  Th?ological  Quarterly4*  29  (1985),  nr.  3, 
p.  191—200. 

Deşi  fără  puncte  de  sprijin  explicite  în  textul  studiului  pâr.  Chryssavgis, 
propunerea  de  valorificare  a  analizelor  sale  făcută  în  „editorialul**  numărului  revis¬ 
tei  (p.  185 — 187),  semnat  probabil  de  păr.  John  Breck.  profesor  de  Noul  Testament 
şi  Morală  la  Seminarul  ortodox  Sf.  Vladimir  şi  editorul  revistei,  coincide  material 
jînâ  la  identitate,  fără  să  putem  vorbi  de  o  influenţă  nemijlocită,  cu  lecturile  şi 


DOCUMENTAR 


103 


De  aceea  pr.  Teoclit  exclamă  cu  justificată  indignare:  „Ne  întrebăm  din  ce 
izvor  a  ţîşnit  această  teorie  atît  de  antibiblică,  antiduhovnicească,  carnală  şi 
demonică,  înveşmîntată  cu  mantia  teologiei?  Cît  de  absurd  trebuie  să  fie  cineva 
ca  să  nu  respecte  principii  moral-duhovniceşti  elementare,  ca  să  nu  ţină  seama 
de  logica  comună,  pentru  ca  să  scrie  astfel  de  tîmpenii  lipsite  de  evlavie  care 
atrag  suflete  neîntărite  spre  păcate  de  moarte  nebănuite?  Nicăieri  n-am  văzut  o 
trimitere  evanghelică  şi  patristică  care  să  fundamenteze  fanteziile  maladive  ale 
d-lui  Yannaras,  afară  de  maltratarea  procustiană  a  textelor  Sfîntului  Ioan  Scă- 
rarul  şi  care  sfîrşeşte  să  aducă  cele  bune  la  măsura  lui,  ca  să  se  servească  în 
noaptea  lui  lipsită  de  lună  teoriile  lui  iubitoare  de  desfrînare“  (p.  17). 

Cum  era  şi  firesc,  teoria  constantă  şi  propovăduită  pînă  la  pasiune  de  Chr. 
Yannaras  despre  eros  ca  premiză  fundamentală  a  cunoaşterii  persoanei  umane  şi 
a  lui  Dumnezeu  a  provocat  în  cercurile  teologice  reacţii  diferite.  Caracteristică 
este  respingerea  cărţii  „Metafizica  trupului"  de  către  Facultatea  de  teologie  a 
Universităţii  din  Atena  la  care  a  fost  depusă  ca  teză  de  doctorat,  pe  motivul  „teo¬ 
riei  ei  maladive  despre  eros".  In  acelaşi  spirit  se  înscrie  şi  respingerea  în  16  febr. 
1976,  la  insistenţele  prof.  C.  Muratidis,4  a  candidaturii  lui  Chr.  Yannaras  la  un 


propunerile  lui  Chr.  Yannaras.  Astfel,  în  opinia  autorului  „editorialului",  „dife¬ 
renţa  estenţială  dintre  plăcerea  carnală  şi  erosul  divin"  şi  care  „nu  trebuie 
obscurizatâ",  nu  trebuie,  însă,  să  ne  facă  să  pierdem  din  vedere  „analogia  şi  con¬ 
tinuitatea  care  poate  şi  ar  trebui  să  existe  între  dragostea  umană  fizică  şi  dra¬ 
gostea  pentru  Dumnezeu".  Sublinierea  acestui  aspect  ar  avea  o  deosebită  actuali¬ 
tate  în  societatea  „postcreştină"  actuală  răvăşită  de  consecinţele  „revoluţiei 
sexuale",  pornografice,  etc.  pentru  că  obsesiile  ei  sexuale  par  a  fi  „rezultat  într-o 
mare  mâsurâ  uintr-o  reacţie  împotriva  larg  răspînditei  interpretări  „creştine 
(negative)  a  erosului  începînd  din  epoca  patristică  de  un  anumit  curent  teologic 
din  Biserică",  curent  a  cărui  eroare  principală  constă  din  a  gîndi  problema  ero¬ 
sului  în  termeni  alternativi:  sau  erosul  divin  îndreptat  spre  Dumnezeu,  sau  erosul 
uman  îndreptat  spre  partenerul  conjugal.  Ori,  sprijinindu-se  pe  texte  ca  ale  Scă- 
rarului,  „reflecţia  teologică  actuală  ar  putea  pune  foarte  bine  sub  semnul  între¬ 
bării  anumite  atitudini  teologice  depăşite  faţă  de  dragostea  omenească,  într-un 
efort  de  a  restaura  valoarea  ei  mîntuitoare  în  viaţa  creştină.  Singurul  antidot 
efectiv  la  rata  divorţurilor  şi  deteriorarea  generală  a  familiei  e  sugerat  de  tradiţia 
scripturistică  (Gen.  1,  28;  In.  2  şi  imagistica  nupţială  de  preferinţă)  şi  patristică 
reprezentată  de  un  ascet  ca  Scărarul:  redescoperirea  libertăţii  de  desfătare  (joyous 
freedom)  a  erosului  uman  în  interiorul  contextului  sacramental  al  unirii  conju¬ 
gale,  şi  afirmarea  virtuţii  şi  valorii  lui  ca  o  binecuvîntare  dată  de  Dumnezeu  prin 
care  soţ  şi  soţie,  părinte  şi  copil,  pot  lucra  mîntuirea  celuilalt".  „Faptul  acesta 
devine  posibil  atunci  cînd  persoanele  implicate  recunosc  şi  acceptă  principiul  că 
funcţia  proprie  a  iubirii  umane  e  de  a  oferi  pe  cel  iubit  ca  „jertfă"  de  laudă  şi 
mulţumire  Creatorului  şi  Ţelului  întregii  iubiri  autentice.  Lipsit  de  devoţiunea 
auto-dăruitoare  care  caracterizează  iubirea  agapică,  erosul  e  autocentrat  şi  auto- 
destructiv.  In  acest  sens  el  este  pur  şi  simplu  un  sinonim  pentru  plăcerea  păcă¬ 
toasă.  Omul  motivat,  însă,  de  un  eros  autentic  caută  unire  cu  celălalt  —  Dum¬ 
nezeu  sau  partener  uman  —  de  dragul  celuilalt,  ca  şi  de  dragul  desfătării  proprii 
şi  împlinirii  personale.  Atunci  „dragostea  erotică"  exprimată  faţă  de  o  altă 
fiinţă  umană  în  contextul  sacramental  al  căsătoriei  şi  familiei,  poate  fi  într-adevăr 
virtuoasă,  întrucît  „desfătarea"  ei  conduce  la  anticiparea  desfătătoare  a  locuirii 
împreună  cu  celălalt  în  unire  ultimă  şi  veşnică  cu  Dumnezeu  Cel  întreit  Unul". 

4  „Afirm  că  în  cazul  în  care  dl.  Yannaras  devine  membru  al  Şcolii  noastre, 
fără  să  i  se  pună  drept  condiţie  prealabilă  dezavuarea  de  către  el  a  tezelor  lui 
eronate,  şi  crezînd  că  o  asemenea  eventualitate  ar  reprezenta  începutul  sfîrşitului 
Şcolii  noastre,  dat  fiind  că  e  de  neconceput  ca  autoritatea  bisericească  competentă 
şi  conştiinţa  ortodoxă  autentică  să-şi  încredinţeze  formarea  parohilor  şi  cadrelor 
ei  într-o  Şcoală  în  care  s-ar  preda  teoria  maladivă  despre  eros  şi  dizolvantă  a 
Tradiţiei  Ortodoxe  şi  ordinii  canonice,  a  d-lui  Yannaras,  voi  considera  o  datorie 
a  mea  elementară  să  purced  la  lămurirea  pleromei  Bisericii  prin  exercitarea  unei 
critici  publice,  cu  părere  de  rău,  desigur,  pentru  eventualele  consecinţe  defavo¬ 
rabile  pentru  poziţia  Şcolii  noastre  în  genere"  (din  procesele  verbale  ale  lucrări- 

post  de  profesor  la  Facultatea  teologică  ateniană,  respingere  motivată  identic: 
„teoria  sa  maladivă  şi  dizolvantă  a  Tradiţiei  ortodoxe  şi  ordinii  canonice  a  Bise¬ 
ricii,  despre  eros  şi  expresii  ireverenţioase  faţă  de  Sfintele  Canoane44  (p.  13). 

Pe  de  altă  parte  însă,  ne  aflăm  în  prezenţa  unei  adevărate,  „şcoli  yannariste44, 
extrem  de  active  şi  răspîndite  mai  ales  în  rîndurile  tineretului  —  drept  exemplu, 
în  partea  a  doua  a  articolului  său  (p.  18 — 19)  cuv.  Teoclit  analizează  scrisoarea 
unui  teolog,  P.  Laliatsi,  publicată  în  nr.  6  al  organului  principal  al  neoortodoc- 
şilor  greci,  revista  „Synaxi44,  şi  care  nu  numai  că  se  face  ecoul  erotologiei  prof. 
Yannaras  dar  o  şi  întrece  în  îndrăzneala  cu  care  trage  şi  susţine  consecinţele 
practice  ce  decurg  din  ea  —  ai  cărei  adepţi  promovează  în  realitate,  activ  sau 
pasiv,  un  „sistem  neo-nicolait44,  o  resurecţie  a  vechii  erezii  gnostice  libertine  a 
prozelitului  Nicolae  din  Antiohia  menţionată  în  Apocalipsă  2,6.15* *  5  şi  a  cărui 
consecinţe  imorale  corupătoare  şi  nocive  constau  într-un  îndemn  insidios  la  des- 
frînare  şi  o  exaltare  a  relaţiilor  heterosexuale  însoţite  de  sentimente  erotice,  in¬ 
diferent  de  perspectiva  căsătoriei,  considerate  ca  „o  trecere  necesară  spre  erosul 
dumnezeiesc44.  „Este  incredibil  cum  oameni  de  cultură,  teologi,  intelectuali,  care 
mărturisesc  că  sînt  credincioşi  ortodocşi  admit  că  erosul  carnal  are  aceeaşi  gustare 
sau  una  înrudită  cu  erosul  mintal,  duhovnicesc  şi  dumnezeiesc,  care  se  constituie 
din  cea  mai  înaltă  curăţie  a  sufletului  şi  a  trupului,  şi  din  lucrarea  Duhului  Sfînt44 
(p.  17).  Susţinătorii  şi  propagatorii  acestei  teorii  şi  practici  dovedesc  că  ignoră 
distincţia  dintre  cele  trei  stări  de  existenţă  ale  omului:  împotriva  firii,  potrivit 
firii  şi  mai  presus  de  fire.6  „Ignoranţa  întunecată  în  care  se  găsesc  le-a  deformat 
astfel  simţirea  şi  discernămîntul  duhovnicesc  încît  au  ajuns  să  îndumnezeiască 
nişte  pofte  maladive44  în  pofida  îndemnurilor  repetate  ale  Sf.  Ap.  Pavel  la 
„omorîrea  (răstignirea)  trupului  împreună  cu  patimile  şi  poftele  lui“  (Gal.  5,  24; 
Col.  3,  15)  şi  a  ameninţărilor  împotriva  desfrînării  (I  Cor.  6,  9,  19;  Mt.  5,  28). 
Dacă  ar  fi  avut  experienţa  reală  (gustarea)  a  harului  dumnezeiesc  ar  fi  deosebit 
caracterul  păcătos,  carndl  şi  nefericirea  erosului  uman  pe  care-1  consideră  drept 
punct  de  plecare  al  erosului  dumnezeiesc  (p.  16 — 17).  Căci  în  realitate  „flecărelile 
lor  lipsite  de  evlavie  şi  care  duc  spre  pieire  veşnică,  se  datorează  stării  noastre 
contrare  firii  şi-şi  găsesc  un  ecou  de  asemenea  pe  terenul  celor  ce  trăiesc  contrar 
firii,  în  patimi,  pofte,  ignoranţă,  uitare  şi  uşurătate44  (p.  20). 

„Fenomenele  erosului  carnal,  maladiv  şi  păcătos,  se  datorează  pseudo-creşti- 
nismului  nostru,  pentru  că  termenul  „6ros“  nici  nu  există  în  terminologia  patristică 


lor  Consiliului  Facultăţii  de  Teologie  din  Atena,  16  febr.  1976,  citate  de  cuv. 

Teoclit  în  broşura  sa  la  p.  13). 

5  După  cum  arată  Apocalipsa  2,  20,  esenţa  nicolaitismului,  propoveduit  la 
sfîrşitul  sec.  I  în  biserica  din  Tiatira  de  „proorociţa  Isabela44,  stă  în  aceea  de  „a 
învăţa  şi  amăgi  la  desfrînare  şi  la  mîncarea  celor  jertfite  (pomeusai  kai  phagein 
eidoldthyta)"  sau,  mai  pe  scurt,  în  „indiferenţa  vieţii  şi  mîncării  (adiaphoră  biou 
te  kai  brdseos)  (Hippolyt.,  Philosophoumena  VII,  2).  Dintre  Părinţii  şi  scriitorii 
bisericeşti  vechi  care  menţionează  nicolaitismul  antic  menţionăm:  Irineu,  Adv. 
haeres  I,  26,  3;  III,  11,  1;  Clement  Alexandrinul,  Stromate  II,  20  (118)  şi  III,  4  (25) 
(P.S.B.  5,  p.  170,  198  sq)  reluat  de  Eusebie  de  Caesarea  Hist.  eccles.  III,  29  (P.S.B. 
13,  p.  131 — 132);  Tertulian,  De  praescriptione  33,  Adu.  Marcionem  I,  29,  De  pudi- 
citia  19.  Pentru  detalii  artic.  „Nicolaites44,  Dict.  Theol.  Cath.  XI,  1  (1931),  499 — 506 
(E.  Amann). 

6  O  excelentă  schiţă  a  învăţăturii  patristice  despre  cele  trei  stări  în  care 
există  condiţia  umană:  contrară,  conformă  şi  mai  presus  de  fire  (pară  kată,  hyp&T 
physin)  şi  care  corespund,  respectiv,  celor  trei  categorii  etice  de  oameni:  trupeşti, 
sufleteşti  şi  duhovniceşti  (sarkikoî,  psychikoit  pneumatikoi),  atunci  cînd  ei  sînt 
mişcaţi  în  acţiunile  lor  de:  lume,  fire  sau  Dumnezeu  (k6smos,  physis,  Theds), 
prezintă  Sf.  Maxim  Mărturisitorul  în  Epist.  9  ad  Thalassium  presbyterum,  P.G.  91, 
445 — 449,  tradusă  şi  prezentată  de  noi  în  „Mitropolia  Ardealului44  30  (1985),  nr. 
11 — 12,  p.  751 — 752.  Pentru  clasificarea  celor  5  feluri  de  iubire  dintre  oameni,  una 
vrednică  de  laudă  (pentru  Dumnezeu),  alta  mijlocie  (pentru  fire,  dragostea  soţilor 
între  ei  şi  faţă  de  copii),  şi  trei  pătimaşe  (pentru  slavă,  bani  şi  plăcere),  vezi  ace¬ 
laşi  Capita  de  chartitate  II,  (P.G.  90,  985  CD),  trad.  rom.  păr.  prof.  D.  Stăniloae 
„Filocalia44  II,  Sibiu,  1947,  p.  55—56. 

pentru  relaţiile  dintre  oameni,  ci  numai  cel  de  „agăpe",  care  e  transubstanţiat  în 
interesul  zidirii,  sfinţirii  şi  mîntuirii  celui  iubit;  „6ros"  este  (la  Părinţi)  o  iubire 
agapică  înflăcărată  care  se  referă  numai  la  Dumnezeu  şi,  ca  atare,  nu  are  nici  un 
loc  nici  înainte  de  căsătorie,  nici  în  căsătorie.  Potrivit  tradiţiei  spirituale  ortodoxe 
grija  întreagă  trebuie  să  se  epuizeze  în  dorirea  vieţii  celei  veşnice  împreună  cu 
Dumnezeu"  (p.  20).  „Adevăraţii  creştini  nu  simt  nici  o  poftă  de  relaţii  precon- 

jugale,  nici  nu  sînt  însufleţiţi  de  dispoziţii  erotice  în  căsătorie.  Numai  cîţi  sînt 

carnali  din  tinereţea  lor  pentru  că  n-au  dobîndit  experienţe  duhovniceşti,  privesc 
relaţiile  preconjugale  şi  erosul  conjugal  drept  premize  indispensabile  pentru  înţe¬ 
legerea  şi  gustarea  erosului  dumnezeiesc,  cum  se  susţine,  şi  care  în  ultimă  analiză 
numai  dumnezeiesc  nu  este.  Cu  alte  cuvinte,  socotind  că  sîntem  buni  creştini,  deşi 
sîntem  împătimiţi,  privim  diferitele  lucrări  împătimite  sub  chipul  erosului  ca 
legiuite  şi  de  dorit,  neştiind  că  trebuie  să  ne  depăşim  pe  noi  înşine  ca  să  ne 

putem  uni  încă  de  aici  cu  Dumnezeu  şi  să  trăim  cu  Dumnezeu  în  veci.  Iubirea 

faţă  de  persoane  şi  lucruri  este  catastrofală  dacă  nu  e  curată  de  patima  păcă¬ 
toasă.  De  aceea  şi  zice  Ava  Isaac  (Şirul):  „Ia  seama  să  ny  primeşti  în  inima  ta  o 
lucrare  a  iubirii  dacă  nu  ai  sfîrşit  cu  frica  neprihănitoare  ca  să  o  curăţeşti.  Altfel 
ţi  se  va  face  viperă  şi  te  va  mînca".  In  consecinţă  întreaga  problemă  se  învîrte  în 
jurul  acestui  punct:  Dacă  eşti  curat,  iubeşte.  Dacă  nu,  depărtează-te  de  iubiri.  Şi 
acest  adevăr  se  pare  că  nu-1  cunosc  cei  numiţi  neoortodocşi,  de  aceea  şi  introduc 
în  Biserică  idei  care  duc  la  pierire  veşnică  suflete  „pentru  care  a  murit  Hristos" 
(Rom.  14,  15).  De  aceea,  „vor  şi  lua  mai  mare  osîndă"  (Iac.  3,  1)  dacă  nu  se  vor 
pocăi,  precum  le-o  doresc"  (p.  22 — 23). 

II.  A  doua  intervenţie  a  Cuv.  Teoclit  are  forma  unei  ample  Scrisori  deschise 
către  dl.  Chr.  Yannaras  (p.  25 — 52)  datată  „săptămîna  lăsatului  de  carne  1987"  şi 
publicată  în  „Orth.  typ."  nr.  735—737,  739—742/13,  20,  27  martie,  10  şi  17 
aprilie,  1  şi  8  mai  1987.  Prilejul  ei  a  fost  oferit  de  articolul  prof.  Yannaras  cu 
titlul  „Logica  eşecului"  apărut  în  ziarul  „To  Vima"  la  8  februarie  1987,  în  care, 
pe  un  ton  ireverenţios  şi  ofensator,  acesta  vorbeşte  despre  cuv.  Teoclit,  fără  să-l 
numească  măcar,  ca  despre  „un  călugăr  aghiorit  oarecare",  se  plînge  că  a  fost 
răstălmăcit  şi  calomniat  de  acesta,  care  urmăreşte  cu  încăpăţînare  să  demonstreze 
că  e  eretic  din  cauza  „împătimiră  sălbatice  provenite  din  privaţiunile  (ascetice) 
acumulate" 7  în  timp  şi  a  „suficienţei  ideologice"  cu  care  înţelege  creştinismul. 
De  aceea,  scopul  Scrisorii  deschise  a  pr.  Teoclit  este  să  demonstreze  că,  departe 
de  a  fi  un  calomniator  ordinar,  intervenţia  sa  critică  se  datoreşte  nu  unor  cauze 
psihologice  refulate,  ci,  pe  de  o  parte,  responsabilităţii  faţă  de  Adevăr  iar,  pe  de 
alta,  iubirii  sale  faţă  de  „fratele  drag"  Yannaras  pe  care  vrea  să-l  ferească  de 
la  fixarea  într-o  rătăcire  gravă  şi  pierzătoare  de  suflet  (p.  25 — 26). 


7  împotriva  modului  jignitor  şi  neloial  în  care  Chr.  Yannaras  răspunde  cuv. 
Teoclit  în  articolul  lui  din  „To  Vima",  protestează  în  „Ortoddxos  Typos"  nr.  732, 
20  febr.  1987,  p.  1,  4  şi  preotul  Vasilios  Voloudaki  în  prima  parte  a  articolului 
său  cu  titlul  „O  teologie  ambiguă ".  In  a  doua  parte  a  lui  el  evidenţiază  echivocul 
constant  cu  care  sînt  folosiţi  în  textele  lui  Yannaras  termenii  „eros"  şi  „erotic" 
şi  care  desemnează  cînd  dispoziţia  psihică  sentimental-erotică,  cînd  practica 
erotică  deplină  (fizică),  cînd  cel  mai  adesea,  ambele  împreună;  ca  şi  metoda  „sui 
generis"  prin  care  acesta  îşi  revizuieşte  textele,  d.  ex.  ed.  II  din  1979  a  cărţii 
„Libertatea  moralităţii",  atunci  cînd  în  ele  se  constată  formulări  riscante,  şi  care 
constă  din  eliminarea  acestor  pasaje  şi  nuanţarea  altora,  fără  să  fie  vorba  de  o 
modificare  a  premizelor  şi  intenţiilor  fundamentale,  care  au  condus  la  aceste  for¬ 
mulări,  şi  care  revin  mereu  şi  mereu  (palindromii)  dar  în  formule  din  ce  în  ce 
mai  rafinate  şi  mai  ascunse,  lipsite  de  caracterul  tranşant  al  afirmaţiilor  din  ed.  I 
(1970)  în  care  se  scria  textual:  „In  sfere  ale  vieţii  în  care  omul  mediu  din  lume 
vede  un  mister  şi  o  funcţie  sacră,  un  miracol  de  înţelepciune,  Canoanele  văd 
întinăciune  şi  „necurăţie".  In  duhul  şi  după  criteriile  Canoanelor,  viaţa  erotică, 
cea  mai  sacră  sferă  a  vieţii  umane  —  cea  care  salvează  pr:n  excelenţă  adevărul 
persoanei,  adică  chipul  lui  Dumnezeu  în  om  —  e  întinată  şi  prihănită,  e  privită 
ca  păcătoasă  şi  necurată  în  sine",  „relaţia  erotică  a  soţilor  neconciliindu-se,  nici 
înainte,  nici  după,  cu  participarea  la  dumnezeiasca  împărtăşanie"  (p.  140)  etc. 


106 


MITROPOLIA  ARDEALULUI 


Cuv.  Teoclit  dovedeşte  astfel  cititorilor,  că,  departe  de  a  fi  o  explozie  resen- 
timentară  recentă,  rezervele  şi  criticile  sale  la  adresa  scrisului  şi  teoriilor  lui 
Yannaras  au  deja  o  lungă  istorie,  datînd  deja  de  peste  25  de  ani,  de  la  primul 
articol  publicat  de  acesta  în  1960,  pe  cînd  avea,  deci,  doar  25  de  ani.  E  vorba  de 
articolul  „ Mentalitatea  ascetică  şi  creştiTlisTnul,,  publicat  în  1961  sub  pseudonimul 
Kedrinos  în  revista  „Anâplasis44,  text  extrem  de  semnificativ  pentru  înţelegerea 
climatului  spiritual  şi  obsesional  în  care  a  avut  loc  geneza  ideilor  ce  au  constituit 
ulterior  erotologia  yannaristă.  In  acest  articol,  tînărul  Yannaras  susţinea  că  „men¬ 
talitatea  ascetică  a  influenţat  în  mod  tragic  şi  dureros  conştiinţa  creştină*4,  creînd 
„o  stare  maniheică  de  vrăjmăşie  şi  fobie  în  faţa  vieţii**,  demonizînd  trupul  şi  valo¬ 
rile  vitale  şi  biologice.  Totodată  el  se  pronunţa  pentru  ieşirea  Bisericii  Ortodoxe 
din  tradiţionalismul  şi  conservatorismul  ei  liturgic  osificat,  pentru  reformarea 
vieţii  ei  liturgice  şi  spirituale  şi  revizuirea  şi  aggiornarea  teologiei  după  modelul 
teologiilor  occidentale  ale  familiei,  căsătoriei,  muncii,  eliberării,  etc.  Criticile  aces¬ 
tea  la  adresa  Ortodoxiei  au  fost  comentate  cu  nedisimulată  satisfacţie  şi  jubilaţie 
la  aceea  dată  de  revista  ecumenistă  romano-catolică  „Irenikon*4,  care  n-a  pierdut 
prilejul  ca,  folosindu-se  de  afirmaţiile  lui  Kedrinos-Yannaras,  „să  dea  ortodocşi¬ 
lor  o  lecţie  de  ortodoxie*4.  Toate  acestea,  au  provocat  indignarea  monahului  Teoclit, 
pe  atunci  în  vîrstă  de  45  de  ani,  care,  în  două  articole  ale  sale  (republicate  în 
cărţile  sale  „Flori  atonite44  şi  „Meditaţii  ortodoxe**)  şi-a  exprimat  consternarea 
faţă  de  nonşalanţa  cu  care  un  tînăr,  lipsit  de  experienţă  duhovnicească  şi  nici 
măcar  bănuind  carenţa  ei  în  formaţia  lui,  punea  la  îndoială  bogăţia  spiritualităţii 
ortodoxe  acuzînd-o  de  maniheism,  distingînd  peste  tot  în  scrierile  patristice  influen¬ 
ţele  dualist-gnostice,  şi,  extaziindu-se  în  faţa  teologiilor  occidentale,  venea  cu 
propuneri  de  revizuire  şi  reformă  a  viziunii  teologice  şi  vieţii  tradiţionale  a  Bise¬ 
ricii.  Totodată  îi  recomanda  evitarea  filosofării  cu  elemente  creştine  şi  o  lectură 
şi  implicare  existenţială  mai  serioasă  în  scrierile  Părinţilor,  mai  ales  ale  celor 
ai  Filocaliei  şi  ale  Sfîntului  Grigorie  Palama  (p.  25 — 29). 

Din  păcate,  nici  atunci,  nici  acum,  Yannaras  n-a  înţeles  nimic  din  semnalele 
de  avertisment  pe  care  i  le-a  adresat  vreme  de  decenii  păr.  Teoclit,  scrisul  său 
trădînd  de  la  primele  articole  şi  pînă  la  ultimele  interviuri  „o  mentalitate  con¬ 
stantă,  o  psihoză  fixă  care  răzbate  pînă  astăzi  în  filosof  ia  lui44.  Astfel,  încă  din 
1962  datează  articolul  acestuia  „ Iisus  şi  problema  sexelor 44  care  reprezintă  prelu¬ 
diul  teoriei  sale  erotologice  de  mai  tîrziu,  şi  pe  care  părintele  duhovnicesc  al  cuv. 
Teoclit  şi  egumenul  mănăstirii  atonite  Dionisiou,  Gavriil  Dionisiatul  (1886 — 1983), 
l-a  acuzat  în  public  de  „filosofie,  protestantism,  batjocorire  a  Părinţilor  şi  erezie*4. 
După  care  cuv.  Teoclit  constinuă:  „Nici  judecăţile  mele  nu  erau  diferite,  de  vreme 
ce  metoda  pe  care  o  urmai  era  pur  protestantă.  Noi  ortodocşii  cînd  căutăm  pe 
Iisus,  cunoaştem  voia  Lui  prin  Sfinţii  Lui.  Şi,  slavă  lui  Dumnezeu,  au  scris  atîtea 
pe  această  temă  şi  ne-au  lăsat  atîtea  indicii  încît  ocolirea  lor  să  reprezinte  o 
practică  nechibzuită  şi  un  izvor  de  erezii.  Se  pare  că  n-ai  observat  faptul  că  învă¬ 
ţătura  Sfinţilor  Părinţi  reprezintă  criteriul  suprem  al  adevărului  pentru  Bise¬ 
rică**  (p.  29 — 30). 

Următorul  schimb  de  opinii  şi  de  scrisori  către  cuv.  Teoclit  şi  Chr.  Yannaras 
se  leagă  de  apariţia  în  1970  a  cărţii  ultimului  „Libertatea  moralităţii1* ,  carte  care 
în  opinia  monahului  aghiorit  reprezintă  „o  codificare  a  ideilor  lui  juvenile  con¬ 
stante,  o  explicitare  şi  manifestare  a  „teoriei  lui  maladive  despre  eros*4  şi  o 
sistematizare  a  unui  creştinism  yannarist  (sui  generis)*4  (p.  30).  în  urma  acestei 
apariţii,  pâr.  Teoclit  iniţiază  în  revista  „Dialoguri  atonite44  o  serie  de  dialoguri  cri¬ 
tice,  iar  în  1973  îi  scrie  autorului  ei  o  scrisoare  pe  care  o  reproduce  acum  inte¬ 
gral  (p.  30 — 33)  şi  în  care  ţine  să  sublinieze  că  „altceva  este  critica  mea  şi  altceva 
iubirea  mea  faţă  de  tine,  dragă  Christos44  şi  că  judecata  sa  critică,  ce  semnalează 
şi  se  străduieşte  să  stăvilească  primejdia  „teologhisirii  neînfrînate44  de  care  suferă 
toate  cărţile  lui,  provine  tocmai  din  iubire  adevărată  faţă  de  sufletul  lui  şi  res¬ 
ponsabilitate  faţă  de  opiniile  vehiculate  în  spaţiul  Bisericii.  Dar,  întrucît  absurdi¬ 
tăţile  şi  erorile  „prin  care  introduci  moravuri  noi  în  Biserică,  sminteşti  sufletele 
şi  ofensezi  Sfinţii  Bisericii**  au  fost  debitate  şi  răspîndite  în  public  şi  „scripta 
manent*4,  singura  soluţie  posibilă  de  acum  pentru  cei  ce  vor  cu  adevărat  „oneşti 
faţă  de  Ortodoxie44  este  ca  Chr.  Yannaras  să-şi  retracteze  hcterodidascaliile  şi 

ofensele  publice  împotriva  Părinţilor,  Sfinţilor  şi  reprezentării  trecătoare  a  Bise¬ 
ricii,  printr-un  act  de  recunoaştere,  dezavuare  şi  pocăinţă  publică,  căci  nu  e  vorba 
de  un  simplu  păcat  personal  care  se  ispăşeşte  printr-o  pocăinţă  privată  şi  tainică, 
în  ascuns.  La  acestea  Chr.  Yannaris  răspunde  în  două  scrisori  din  1973  şi,  res¬ 
pectiv,  1977,  declarîndu-se  de  acord  în  principiu  cu  „o  dezavuare  publică  a  tezelor 
şi  ideilor  lui  eronate*1  ale  cărei  detalii  urmează  să  le  discute  personal  cu  cuv. 
Teoclit,  dar  pe  care  crede  că  o  va  face  cel  mai  bine  odată  cu  a  doua  ediţie  a 
„Libertăţii  moralităţii*4  (p.  34). 

în  1979  vine  şi  ediţia  a  Il-a  a  cărţii  în  cauză  „revizuită**,  într-adevăr,  şi 
reformulată  în  multe  locuri  dar,  aşa  cum  se  spune  în  Cuvîntul  ei  înainte,  „cu 
toate  acestea  neschimbată  în  ce  priveşte  axul  central  al  scrierii**.  Ca  răspuns  la 
rugămintea  autorului  anexată  unui  exemplar  cu  dedicaţie  de  a-i  comunica  obser¬ 
vaţiile  şi  judecăţile,  cuv.  Teoclit  îi  trimite  cinci  pagini  dense  în  care  îşi  argu¬ 
menta  şi  menţinea  părerea  că  e  vorba  de  „o  carte  plină  de  erori  dogmatice,  duhov¬ 
niceşti  şi  de  expresie.  Se  consideră  eseu  teologic  şi  e  o  mixtură  de  teologie  şi 
filosofie  care,  în  lipsa  unei  experienţe  personale,  este  scrisă  la  înţepăturile  tăunu¬ 
lui  neînfrînat  al  poliloghiei  într-o  formă  încifrată  obositoare,  incomprehensibilă. 
Conţine,  desigur,  şi  teze  juste  ale  Bisericii  dar,  de  regulă,  lipsa  criteriilor  duhov¬ 
niceşti  o  atrage  spre  extreme  în  care  falsifică  adevărul**  (p.  35).  Ca  să-şi  justifice 
caracterizările  aspre,  păr.  Teoclit  face  în  continuare  o  paralelă  între  atitudinea 
spirituală  de  profundă  smerenie  faţă  de  Tradiţia  Bisericii  şi  Părinţilor  şi  stilul 
simplu  şi  clar  în  care  îşi  propune  să  teologhisească  Cuv.  Vicenţiu  de  Lerini  în 
introducerea  la  al  său  „Commonitoriumu ,  şi  poliloghia  obositoare  şi  confuză,  ver¬ 
balismul,  repetiţiile  şi  tautologiile,  abuzul  de  termeni  filosofici  şi  formulele  lip¬ 
site  de  claritate  ale  scrisului  lui  Yannaras,  insistînd  mai  cu  seamă  asupra  pre¬ 
tenţiei  lui  lipsite  de  smerenie  şi  modestie  de  „a  interpreta  învăţătura  Părinţilor 
fără  premizele  ei  elementare,  fiind  cu  desăvîrşire  străin  de  climatul  lor  duhov¬ 
nicesc  şi  fără  să  fie  părtaş  al  experienţei  Duhului  Sfînt**  (p.  37),  fapt  care  l-a 
condus  la  teoriile  şi  aserţiunile  lui  atît  de  prăpăstioase  şi  iresponsabile  faţă  de 
Dumnezeu  şi  de  oameni. 

La  toate  acestea  s-a  adăugat  şi  acceptarea  necritică  şi  masivă  a  influenţelor 
mentalităţii  şi  sensibilităţii  epocii  contemporane  pînă  într-atît  „încît  decăderea  ei 
morală  ai  privit-o  ca  pe  un  dat  ce  trebuia  să  determine  conduita  Bisericii.  Adică, 
pentru  că  oamenii,  şi  mai  ales  tinerii,  nu  erau  dişpuşi  să  renunţe  la  „bucuriile** 
vieţii  prezente,  Biserica  trebuia  să  se  acomodeze  poftelor  lor.  Aceştia  erau  tinerii 
epocii  noastre  care  erau  chinuiţi  de  ideea  că,  întrucît  aceasta  e  realitatea,  adică 
înclinaţia  erotică  universală  ca  dată  de  Dumnezeu,  ce  sens  mai  avea  conserva¬ 
torismul  Bisericii  care  semăna  cu  maniheismul?  Tînăr  cum  era,  de  25 — 27  ani, 
sub  influenţa  conştientă  sau  nu  a  lucrărilor  înclinaţiei  erotice  înnăscute  şi  sufe¬ 
rind  o  influenţă  inevitabilă  de  la  mediul  continuu  provocator  şi  „liberal**,  neavind 
anticorpii  duhovniceşti,  adică  lucrări  intense  ale  Sfîntului  Duh,  ai  început  încet- 
încet  să  priveşti  provocarea  Satanei,  încît  să  formulezi  teorii  corespunzătoare.  Ai 
fost,  deci,  frate  Christos,  victimă  a  epocii  „revoluţiei  sexuale**  pe  care  o  socoteşti 
nu  ca  un  simplu  dat,  ci  ca  un  mod  de  viaţă  cu  prelungiri  metafizice,  neştiind  că 
acesta  era  un  fenomen  istoric  de  decădere  morală  şi  că  noi  trebuie  să  ţinem  de 
„turma  cea  mică**,  de  „rămăşiţa**,  de  cei  ce  în  mod  eroic  nu  şi-au  plecat  genunchii 
lor  Baalului  corupţiei  şi  perversiunii  generale.  Ignorai  şi  puterea  mimetică  a  rău¬ 
lui,  ca  să  interpretezi  aşa  cum  trebuie  fenomenul  pansexualismului  cu  precursori 
în  sociatăţile  dinainte  de  potop,  care  s-au  făcut  toate  „trup**,  şi  la  Sodoma  şi 
Gomora,  din  care  numai  patru  suflete  au  scăpat  de  mînia  lui  Dumnezeu  care  a 
urmat**.  Din  păcate  corupţia  generală  a  moravurilor  şi  imoralitatea  scandaloasă  din 
Occident  —  şi  cuv.  Teoclit  menţionează  elogiul  homosexualităţii  la  scriitori  ca 
O.  Wilde  şi  J.  Genette  —  a  pătruns  şi  în  Grecia  Ortodoxă  unde  mulţi  tineri  şi 
tinere  şi-au  făcut  centrul  vieţii  lor  din  desfătările  şi  plăcerile  trupeşti  împlinite 
fără  nici  o  piedică  şi  ruşine.  „Şi  în  acest  spaţiu  te  mîndreşti  că  înveţi  Ortodoxia, 
care  după  părerea  ta  a  fost  greşit  înţeleasă.  Dar  ce  ai  ştiut  din  creştinism,  care 
era  viaţa  ta  duhovnicească,  ca  să  fi  cuprins  conţinutul  infinit  şi  profund  al  Orto¬ 
doxiei  pe  care  au  format-o  în  Duhul  Sfînt  20  de  secole  de  învăţătură  de  la  Sfinţi 
care  aveau  „mintea  lui  Hristos**  (I  Cor.  2,  16)?  Cum  ai  putut  tu,  un  tînăr  de 
25 — 26  de  ani,  nu  numai  să  înveţi  „credinţa  cea  predată  odată  pentru  totdeauna 

Sfinţilor*4  (Iuda  3)  fiindcă  ai  învăţat  unele  elemente  fundamentale  ale  ei,  ci  să  şi 
o  interpretezi?  Acesta  este  obiceiul  (etosul)  Bisericii?  Şi  ca  „răsplată  dreaptă44  ai 
fost  condus  din  greşeală,  din  lipsă  de  evlavie,  din  ofensă  în  ofensă,  ca  să  sfîr- 
şeşti  într-o  reînnoire  a  nicolaitismului  înveşmîntat  de  mîna  ta  cu  haina  unei  teo¬ 
logii  demonice:  în  erosul  carnal  găseşti  crosul  dumnezeiesc !“  (p.  39 — 40).  Căci 
„toate  cărţile  şi  interviurile  tale  îmbibate  de  un  nicolaitism  rafinat  cu  sentimenta¬ 
lism  erotic,  pleacă  de  la  un  pretins  angelism  al  relaţiilor  trupeşti  heterosexuale 
şi  de  la  un  efort  de  „dez-demonizare“  a  trupului  pe  care  Biserica,  înşelîndu-se, 
l-a  „demonizat44,  de  vreme  ce  n-a  înţeles  ca  tine  „erosul  persoanei44  şi  a  lui  Dum¬ 
nezeu!44  Ori  natura  demonică  şi  egolatră  a  erosului  carnal  pasional  pe  care  Părin¬ 
ţii  îl  numesc  pe  drept  cuvînt  „eros  nefericit44  (dyseros  âros)  şi  care,  trăit  pînă  la 
ultimele  lui  consecinţe,  conduce  fie  la  sinucidere  fie  la  uciderea  unuia  dintre 
parteneri,  la  tortură  psihică  şi  traume  îndelungate  sau  la  nebunie  —  „ca  să  se 
dovedească  cît  de  „dumnezeiesc44  este!  —  o  ilustrează  foarte  bine  şi  literatura 
universală,8  ca  d.p.  „Werther“-ul  lui  Goethe,  cu  valul  de  sinucideri  provocat  de 
el,  sau  cazul  nefericitei  Margareta  din  „Faust  I44  al  aceluiaşi  (p.  41 — 42). 

După  care,  Cuv.  Teoclit  continuă:  „Şi  să  nu-mi  spui  că  exagerez.  Ce  se 
întîmplă  cu  neonicolaitismul  în  zilele  noastre  e  aproape  incredibil44  (p.  42).  Pe  lîngă 
faptul  că  erotologia  yannaristă  a  fost  şi  este  pusă  în  practică  de  zeci  de  mii  de 
tineri  care  păcătuiesc,  astfel,  de  moarte,  ea  a  influenţat  şi  influenţează  o  mulţime 
de  tineri  teologi  ajungîndu-se  la  afirmaţii  mai  mult  decît  scandaloase.  Astfel, 
luînd  în  revista  „Christianiki44  (febr.  1987)  apărarea  înţelegerii  „neidealiste44, 
neplatonice,  materialist-mistice  a  lui  Yannaras,  Panos  Nikolopulos,  membru  în 
comitetul  de  coordonare  al  revistei  neoortodocşilor  greci  „Synâxi44,  scrie  adre- 
sîndu-se  cuv.  Teoclit:  „N-ar  trebui  să  fie  atît  de  sigur  venerabilul  Bătrîn  că  este 
exclus  ca  cineva  să  se  roage  cu  mintea  în  aceeaşi  clipă  în  care-şi  îmbrăţişează 

partenerul(a)44.  Şi  păr.  Teoclit  exclamă:  „Ce  dovadă  mai  puternică  decît  această 

nouă  cale  compusă  —  îmbrăţişare  -F  rugăciunea  minţii  —  de  unire  a  omului  cu 
Dumnezeu,  şi  pe  care  n-au  putut-o  concepe  toţi  dascălii  rugăciunii  inimii  şi 
minţii44,  că  Yannaras  şi  discipolii  lui  „sînteţi  nicolaiţi  autentici,  de  vreme  ce 
nicolaitismul  nu  constă  numai  din  propoveduirea  neînfrînării,  ci  din  justificarea  şi 
infrastructura  ei  teoretică44  (p.  44 — 45). 

Ultima  parte  a  Scrisorii  deschise  a  cuv.  Teoclit  (p.  42 — 43;  46 — 48)  este  con¬ 
sacrată  redării  în  fragmente  reprezentative  a  mai  multor  scrisori  primite  de  mo¬ 

nahul  aghiorit  de  la  diferiţi  credincioşi  şi  teologi  greci,  scrisori  care  confirmă 
larga  răspîndire  a  teoriilor  yannariste  în  rîndurile  tineretului  şi  satisfacţia  deplină 
şi  totala  lor  adeziune  la  reafirmarea  categorică,  fără  putinţă  de  replică,  de  către 
cuv.  Teoclit  a  poziţiilor  tradiţionale  ale  spiritualităţii  ortodoxe  autentice  a  Părin¬ 
ţilor  Bisericii.  D.  ex.:  „citind  articolul  vostru  tulburător  —  „Există  neoortodocşi?44  — 
în  care  aţi  demontat  un  edificiu  meşteşugit,  dar  clădit  cu  cărămizile  patimilor  de 
către  erosul  păcătos,  urmare  a  căderii,  am  recunoscut  vocea  sfîntă  şi  cerească  a 
adevăraţilor  Părinţi  ai  Bisericii.  Ereticii  răstălmăceau  nu  numai  Sfînta  Scriptură 
ci  şi  pe  Părinţi.  Şi  aceasta  se  întîmplă  pentru  că  am  încetat  să  mai  trăim  potrivit 
Părinţilor44  (p.  46). 

Şi  Scrisoarea  se  încheie  cu  un  apel  părintesc  şi  plin  de  afecţiune  al  cuv. 
Teoclit,  din  care  desprindem  următoarele:  „Te-aşi  ruga,  iubite  Christos,  să  pri- 


8  Exemplar  în  acest  sens  este  demersul  profund  creştin  al  ilustrului  eseist 
elveţian  Denis  de  Rougemont  (1906 — 1985)  în  celebra  sa  carte  L'Amour  et  l’Occi - 
dent  (1938;  ed.  definitivă  1972),  recent  apărută  în  traducerea  Ioanei  Cândea-Mari- 
nescu  şi  însoţită  de  prefaţa  (p.  V — XV)  distinsului  savant  care  este  V.  Cândea,  la 
Editura  Univers,  colecţia  „eseuri44,  Bucureşti,  1987.  Pornind  de  la  constatarea  că 
atunci  cînd  e  vorba  de  iubire  „vorbim  despre  lucruri  total  diferite  şi  cîteodată 
absolut  opuse44,  cartea  încearcă  o  „mitanaliză44  a  iubirii,  în  speţă  ale  mitului 
iubirii  erotice  pasionale  (simbolizat  literar  de  figurile  lui  Tristan  şi  Isolda)  detec- 
tînd  originile  lui  religioase  eretice  în  catarismul  gnostic  (p.  58  sq)  şi  urmărind 
succesiv  infiltraţiile  şi  reverberaţiile  lui  în  mistică,  literară,  arta  războiului  şi 
morala  căsătoriei,  propunerea  finală  fiind  cea  a  necesităţii  imperioase  şi  urgente 
a  înlocuirii  iubirii-pasiune  reprezentată  de  eros  prin  iubirea-acţiune  bazată  pe 
fidelitate  personală  şi  în  care  Erosul  este  salvat  de  Agape  (p.  336  sq). 

veşti  cu  realism  problema  ta  şi,  „onest  faţă  de  Ortodoxie**  să  te  lepezi  de  iubirile 
de  slavă  omenească,  vrăjmaşe  lui  Dumnezeu,  şi  să-ţi  recunoşti  greşelile  tale  cele 
mari,  şi  să  purcezi  la  revizuiri  radicale.  De  ani  de  zile  bat  clopotul  de  primejdie, 
zicindu-fţi  că  „ai  luat-o  în  jos44.  Acum,  cu  ajutorul  lui  Dumnezeu,  pune  frînă 
cursei  tale  frenetice.  Te-ai  făcut  prieten  mai  mult  lumii,  pe  care  ai  luat-o  în 
serios,  formîndu-ţi  o  concepţie  lumească  despre  Biserică,  de  vreme  ce  învăţătu¬ 
rile  tale  privesc  acomodarea  ei  la  nivelul  şi  patimile  lumii.  Ai,  vrednicule  de 
milă  frate,  nefericirea  de  a  nu  fi  gustat  cele  dumnezeieşti  ca  să  le  iubeşti  astfel 
încît  să  nu  înţelegi  sărăcia,  deşertăciunea,  şi  minciuna  veacului  acestuia.  Ca 
yannarism,  teoria  ta  are  în  mod  neaşteptat  o  răspîndire  impetuoasă  pentru  că 
se  adresează  patimilor  oamenilor  pe  care  le  acoperă  teologic**  (p.  48 — 49).  „Cum 
nu  vezi  unde  te  duc  patimile  care  influenţează  gîndirea  ta?  N-ai  citit  pe  Sf. 
Grigorie  Teologul  care  întoarce  de  la  teologhisire  pe  cei  necurăţiţi  sau  care  nu-şi 
curăţesc  sufletul  şi  trupul?  Şi  mai  ales  într-o  epocă  atît  de  provocatoare  (sexual) 
ca  a  noastră ...  Şi  aşa  contemporanii  noştri  se  găsesc  în  condiţii  dizolvante  din 
punct  de  vedere  moral  şi  spiritual,  mai  trebuie  să-i  împingem  şi  noi  spre  neîn- 
frînare?  In  loc  să  recomandăm  neîncetat  luarea  aminte,  rugăciunea  şi  asceza,  ca 
sufletul  să  se  păzească  curat  ca  să  poată  primi  lucrările  Duhului  Sfînt  şi  treptat 
să  se  transforme  şi  devină  sfînt  ca  să  se  unească  cu  Dumnezeu  încă  de  aici,  exco- 
gităm  moduri  de  încurajare  a  desfrînării,  idealizînd-o  cu  pseudoteologii?**  (p.  50). 
„Frate  Christos,  trezeşte-te  chiar  şi  mai  tîrziu  şi  înţelege  dharele  rău  pe  care-1  faci 
sufletelor  nemuritoare.  Vino  la  Sfîntul  Munte  ca  să  te  rogi,  să  te  curăţeşti  şi, 
în  simţirea  sufletului,  să  vezi  erorile  tale  înfricoşătoare  ce  rătăcesc  pe  cei  neştiu¬ 
tori  cu  teorii  eterate  dar  care  în  realitate  sînt  antiortodoxe,  antipatristice  şi  anti- 
duhovniceşti.  Desfrînarea  este  păcatul  cel  mai  mare  şi  puterea  ei  mistuitoare  a 
sănătăţii  sufleteşti  poate  fi  măsurată  cu  lupta  ascetică  a  Cuvioasei  Maria  (Egip¬ 
teanca)  icare  a  luptat  vreme  de  18  ani  pentru  a  se  izbăvi  de  ea.  Din  nefericire 
nu  ai  citit  pe  Sfinţii  Părinţi  cît  şi  cum  trebuia  ca  să  te  încorporezi  în  trupul  Pă¬ 
rinţilor  şi  să  eviţi  alunecările  tale  înfricoşătoare  în  interpretarea  tradiţiei  noas¬ 
tre  duhovniceşti**  (p.  51).  „înaintea  Domnului  te  asigur,  iubite  Christos,  că  dacă 
eram  în  locul  tău  şi  s-ar  fi  descoperit  erorile  mele  vătămătoare  pentru  învăţătura 
ortodoxă  pe  care  le  difuzezi  în  mii  de  cărţi  şi  influenţează  de  20  de  ani  şi  mai 
bine  poporul  nostru  ortodox  şi  fraţii  noştri  ortodocşi  de  alte  limbi,  indiferent  la 
toate  consecinţele  ce  se  produc  în  lume,  numai  şi  numai  din  frică  de  Dumnezeu 
şi  din  iubire  de  fraţii  noştri  cei  în  primejdie  de  a-şi  pierde  sufletele  lor,  aş  fi 
făcut  o  dezavurare  publică  limpede  şi  îndrăzneaţă  ca  să  „crape**  diavolul  şi  să 
mă  restabilesc  înaintea  lui  Dumnezeu  şi  a  sfintei  Lui  Biserici.  Te  asigur,  deci,  că 
toate  acestea  sînt  din  iubire  adevărată  faţă  de  tine  şi  faţă  de  fraţii  noştri  „pentru 
care  a  murit  Hristos**.  Eu  te  iubesc  mult  mai  mult  decît  toţi  cei  ce  te  laudă,  cum 
spunea  Sfîntul  Ioan  Hrisostom  către  Eutropie:  „ . . .  rănile  mele  lucrează  sănătate 
iar  săruturile  acelora  produc  boală  incurabilă**.  Doresc  din  adîncul  inimii  mele 
să  nu  se  dovedească  că  e  o  „boală  incurabilă**,  ci  vindecabilă  cu  puţină  smerenie, 
care  e  o  recunoaştere  a  adevărului,  şi  cu  ajutorul  harului  „care  pe  cele  neputin¬ 
cioase  le  vindecă  şi  pe  cele  ce  lipsesc  le  plineşte**.  Amin**  (p.  51 — 52). 

III.  A  treia  intervenţie  critică  a  Cuv.  Teocîit  intitulată  Răspuns  d-lui  pro¬ 
fesor  Chr.  Yannaras  (p.  53 — 57),  a  apărutţ  iniţial  în  numărul  1 — 16  aprilie  1987  al 
revistei  „Ekklesiastiki  Alithia**  de  unde  a  fost  reluată  şi  în  „Orth.  Typ.‘*  nr.  742/8 
mai  1987,  p.  1,  3.  Este  vorba  de  data  aceasta  de  un  text  foarte  concis,  în  9  puncte, 
scris  ca  urmare  a  unui  interviu  acordat  de  prof.  Yannaras  revistei  „Ekklesiastiki 
Alithia**  din  16  februarie  1987.  Şi  pentru  că  în  acest  interviu'  Chr.  Yannaras  ,.cu 
argumentele  sale  cu  conţinut  nedefinit  creează  confuzie  nepermiţînd  o  elementară 
strîngere  a  unor  concluzii4*,  de  aceea  „ pentru  evidenţierea  adevărului  bisericesc  sînt 
indispensabile  unele  elucidări: 

1.  Cum  se  arată  în  Scrisoarea  mea  deschisă,  încă  din  1960  dl.  Yannaras  a 
privit  învăţătura  morală  şi  duhovnicească  tradiţională  (a  Tradiţiei)  ca  influenţată 
de  maniheism,  pentru  că  ea  nu  era  de  acord  cu  concepţia  lui  modelată  de  expe¬ 
rienţe  juvenile  înnăscute  privitoare  la  erosul  heterosexual.  Concepţia  aceasta  o 
urmează  pînă  astăzi ,  de  vreme  ce  a  formulat-o  „în  multe  rînduri  şi  multe  feluri * 
în  diferitele  cărţi  şi  interviuri  ale  sale. 

2.  Pentru  a  fi  întemeiată,  această  concepţie  a  lui  a  trebuit  formulată  într-un 
sistem  teoretic  cu  prelungiri  metafizice .  Astfel,  ea  pleacă  de  la  un  punct  de  ple¬ 
care  clasic  pe  care-l  urmează  în  cărţile  lui,  şi  potrivit  căruia  în  om  există  un 
eros  sădit  în  mod  natural,  cel  invocat  în  interviul  vostru  şi  numit  după  Sf. 
Maxim  Mărturisitorul  „putere  de  iubire".9  Dar,  dl.  Yannaras  admite  ca,  deşi 
„puterea  de  iubire"  este  intr-o  stare  naturală  pervertită,  totuşi  el  ferosul  natural) 
poate  fi  altoit,  transfigurat,  şi  readus  la  starea  lui  dinainte  de  cădere,  la  auten¬ 
ticitatea  lui,  aşa  cum  a  fost  creat  de  Dumnezeu,  fiindcă  el  este  activ  în  noi,  potri¬ 
vit  scrierilor  areopagitice ,  ca  un  „ecou  palid".10 

3.  Că  acest  eros  există  în  noi  „în  mod  natural",  e  un  fenomen  universal 
incontestabil.  Că,  iarăşi,  de  la  cădere  se  află  într-o  stare  contrară  firii,  şi  aceasta 
reprezintă  o  învăţătură  a  Bisericii,  ca  şi  deopotrivă,  faptul  că  prin  încorporarea  în 
Biserică  prin  Taine  avem  putinţa  de  a  reveni  la  curăţia  dinainte  de  cădere,  „pu¬ 
terea  de  iubire"  revenind  la  funcţia  ei  dinainte  de  cădere.  Aceste  lucruri  repre¬ 
zintă  un  loc  comun,  ca  dogme  fundamentale  ale  Bisericii. 

Locul  unde  începe  dl.  Yannaras  să  se  îndepărteze  e  prefacerea  şi  vindecarea 
magică  a  lucrărilor  „puterii  de  iubire".  Adică,  el  învaţă  că,  dacă  semnul  dis¬ 
tinctiv  ale  lucrărilor  contrare  firii  ale  „puterii  de  iubire"  e  pofta  (concupiscenţa) 
carnală  „impersonală"  care  se  uită  numai  la  plăcerea  carnală,  semnul  distinctiv  al 
„puterii  de  iubire"  sănătoase  e  crosul  sentimental.  Acest  eros  reprezintă  —  mereu 
după  dl.  Yannaras  —  calea  de  înţelegere  a  persoanelor  într-o  reciprocitate  erotică 
care,  în  ultimele  lui  consecinţe  ca  întrepătrundere  heterosexualâ  reciprocă  şi  îm¬ 
preunare  trupească,  este  şi  cale  şi  prefigurare  pentru  erosul  dumnezeiesc. 

4.  în  toate  cărţile  lui,  ca  şi  într-un  interviu  din  „ Diavazo ",  25.  05.  1986,  el 
repetă  în  diverse  moduri  de  formulare  că  „ erosul  este  calea  prin  excelenţă  de 
cunoaştere  a  persoanei".  Consider  de  prisos  să  mai  indic  paginile  cărţilor  lui, 
cruţind  de  altminteri  spaţiul  limitat,  dat  fiind  că  aceste  formulări  nu  sînt  deloc 
negate. 

5.  Dezacordul  nostru ,  deci,  începe  de  la  punctul  după  care  existenţa  erosului 
sentimental  salvează  caracterul  personal  (al  omului),  înalţă  la  rangul  de  exis¬ 
tenţe  personale  pe  indivizii  de  sex  diferit  care  au  între  ei  o  relaţie  erotică  reci¬ 
procă,  iar  această  relaţie  erotică  în  ultimele  ei  consecinţe  ajută  la  cunoaşterea  lui 
Dumnezeu,  a  „Persoanei  Stăpinului".  Acestea  sînt  opiniile  despre  eros  ale  d-lui 
Yannaras  care  se  sprijină  pe  imagini  şi  comparaţii  ale  Sfîntului  Ioan  Scărarul  pe 
care  le  acceptă  nu  ca  simple  imagini  ci  ca  pe  nişte  sugestii  şi  exemple  de  imitat, 
atunci  cînd  dl.  Yannaras  îl  priveşte  pe  Scărarul  „drept  piatră  de  poticneală  pentru 
logica  maniheică" .  Iar  acest  fapt  este  răstălmăcit  în  sensul  că  Sfîntul  Ioan  Sinai - 
tul  se  pronunţă  pozitiv  (aprobă)  erosul  carnal  heterosexual! 

6.  In  acest  spirit  şi  sub  influenţa  acestei  idei  constante  este  invocată  şi 
„Cîntarea  Cîntărilcr ",  carte  sfîntâ  pur  alegorică  pentru  Biserică.  Ataşamentul 
d-lui  Yannaras  pentru  acest  fel  de  tipuri  şi  imagini  este  atît  de  nezdruncinat 
incit  ajunge  într-un  adevărat  impas,  pentru  că  Sfinţii  Părinţi  care  au  promulgat 
Sfintele  Canoane  apar  în  ochii  lui  ca  ceva  necurat.  Adică,  în  vreme  ce  în  ediţia 
I  le  atribuie  dorinţe  refulate  —  unde  eu  trebuie  să  mă  consolez  că  îmi  atribuie 
doar  „o  acumulare  de  privaţiuni "  —  in  ediţia  II,  ca  să  evite  reciful  şi  să  nu  mai 
repete  acuzaţiile  anterioare,  zice:  „Nu  este  cu  putinţă  să  coexiste  deprecierea  sau 
dispreţul  trupului  omenesc  şi  al  vieţii  erotice  cu  insistenţa  concomitentă  a  Părin¬ 
ţilor,  şi  mai  ales  a  asceţilor  pustiei,  pe  revelaţia  erosului  ca  „tip  al  dorului  după 
Dumnezeu ",  pe  manifestarea  lui  Dumnezeu  ca  Mire  şi  amant  al  sufletelor  noas¬ 
tre"  (Metafizica  trupului,  p.  240). 


9  Agapetikă  dynamis:  Ambigua  45  (P.G.  91,  1353  C)  şi  48  (1361  AB)  —  pasaje 
citate  de  Chr.  Yannaras  şi  cuv.  Teoclit  după  antologia  bizantină  tîrzie  din  scrierile 
maximiene  reprezentată  de  cele  500  Capita  diversa,  theologica  et  oeconomica,  de 
virtute  ac  vitiis,  V  98 — 100  (P.  G.  90,  1392  BC),  antologie  oare  a  cunoscut  o  mai 
largă  difuzare  prin  intermediul  „Filocaliei"  greceşti  în  care  este  cuprinsă  — ;  trad. 
rom.  de  păr.  prof.  D.  Stăniloae,  P.S.B.  80,  Bucureşti,  1983,  p.  300  şi  306 — 307. 

10  Dionys.  Areop.  De  divinis  nominibus  IV,  12  (P.G.  709  BC);  §§  11 — 17  din 
cap.  IV  al  acestei  celebre  lucrări  conţin  cea  mai  sistematică  şi  principială  tratare 
a  doctrinei  despre  eros  şi  agape  din  patristica  ortodoxă. 


DOCUMENTAR 


111 


7.  Opiniile  d-lui  Yannaras  şi  a  neoortodocşilor  sint  atît  de  absurde  incit  abia 
e  nevoie  să  le  combată  cineva.  Vieţile  Sfinţilor  şi  scrierile  lor  s-au  opus  cu  desâ - 
xnrşire  erotismului.  Ei  erau  „ morţi  pentru  lume“,  cu  simţirile  trupului  „ omorîte “ 
şi  cu  cele  ale  sufletului  făcute  vii  prin  Sfîntul  Duh.  Cind  cineva  vieţuieşte  în 
Hristos,  erosul  pentru  cele  omeneşti  e  mort. 

8.  Dacă  şi  numai  cedarea  la  poftele  carnale  reprezintă  o  aservire ,  dominaţia 
în  inimă  a  erosului  curăţit ,  sentimental,  este  o  adevărată  captivitate.  Cind,  după 
concepţia  fixată  a  d-lui  Yannaras ,  imagistica  pe  care  o  produce  Sfîntul  Ioan 
Sinaitul  nu  e  o  simplă  imagistică  ci  un  mod,  o  participare  la  eros  spre  imitare, 
o  acceptare,  aprobare  şi  justificare  a  acestuia  de  către  Sfîntul  Sinait,  se  pune 
întrebarea:  cum  cei  cuprinşi  de  patima  şi  nebunia  unei  comuniuni  erotice  neîn¬ 
cetate,  cum  presupune  imagistica  Scărarului,  vor  putea  în  beţia  lor  prelungită  să 
aibă  comuniune  cu  Dumnezeu,  să  se  împărtăşească  de  Dumnezeu  şi  să  simtă  ero¬ 
sul  dumnezeiesc,  care  e  mintal,  duhovnicesc,  patimă  lipsită  de  patimă,  simţire 
a  Duhului  Sfînt? 

9.  Rezumat  la  cele  spuse:  există  în  lucrările  d-lui  Yannaras  un  material  abun¬ 
dent  care  zideşte  erezia  neonicolaitismului.  Dacă  Biserica  vrea  să  salveze  învăţă¬ 
tura  Sfinţilor  Părinţi  şi  să  vegheze  la  mîntuirea  fiilor  ei,  lucru  mai  presus  de 
îndoială,  cred  că  trebuie  să  se  sesizeze  de  această  temă  care  în  timpul  din  urmă 
prezintă  suficientă  extindere  printre  fiii  ei“  (p.  54 — 57). 

.  IV.  In  fine,  ultima  intervenţie  a  cuv.  Teoclit  pe  această  temă,  publicată  în 
„Orth.  Typ.44  nr.  762 — 767/30  oct.,  6,  13,  20,  27  nov.  şi  4  dec.  1987,  poartă  titlul 
Pe  urmele  erotismului  d-lui  Yannaras  şi  este  consacrată  analizei  din  perspectiva 
controversei  anterioare  a  ultimei  cărţi  a  prof.  Chr.  Yannaras.  Refugiul  ideilor.  O 
mărturie  (Kataphygio  idâon.  martyria),  1987.11  Scriere  cu  caracter  memorialistic¬ 


ii  In  pofida  caracterului  autobiografic,  cartea  este  destinată  unei  critici 
nimicitoare  a  frăţiei  „Zoi44,  urmărind  istoria  înfloririi  ei  maxime  (anii  ’50)  şi  sem¬ 
nele  de  declin  şi  scindarea  ei  (încep,  anilor  ’60)  —  întemeiată  în  1907  de  arhim. 
Evsevios  Matthopoulos  (1849 — 1929)  după  model  pietist-protestant,  şi  editînd  un  pe¬ 
riodic  cu  acelaşi  nume  începînd  din  1911,  frăţia  ortodoxă  „Zoi44  a  exercitat  o  influ¬ 
enţă  enormă  prin  publicaţii,  şcoli  de  duminica,  cercuri  biblice,  predici  etc.  asupra 
vieţii  religioase  şi  publice  din  Grecia  contemporană;  începînd  în  1959  organizaţia  s-a 
scindat  în  felul  următor:  marea  majoritate  a  membrilor,  de  vîrstă  medie,  au 
rămas  în  continuare  „zoiki44  în  organizaţia  cu  acelaşi  nume  (arhiep.  Ieronim 
Kotsonis,  prof.  Sava  Aguridis),  o  minoritate  în  vîrstă,  reprezentînd  pe  „paleozoiki44 
au  întemeiat  frăţia  teologică  „Sotir",  iar  un  grup  de  tineri  membri,  „neozoikf44, 
printre  care  Chr.  Yarînaras,  P.  Nellas  şi  alţii,  au  părăsit  „Zoi“-ul,  constituind 
treptat,  neorganizat  însă,  gruparea  „neoortodocşilor44,  coagulată  în  jurul  periodicelor 
„Synoro“  (ed.  Chr.  Yannaras)  şi,  după  încetarea  apariţiei  acestuia,  „Synâxi44  (ed. 
P.  Nellas)  — ,  autorul  avînd  avantajul  de  a  cunoaşte  din  interior  procedeele,  prac¬ 
ticile  şi  metodele  organizaţiei.  Conform  recenziei  prof.  Th.  Nikolaou,  „Orthodoxes 
Forum44  (Miinchen)  nr.  1/1988,  p.  123 — 125,  critica  lui  Yannaras  vizează  trei  aspecte 
negative  ale  „Zoi44 -ului:  a)  interesele  economice  inadmisibile  (exploatarea  membri¬ 
lor,  proprietăţi  şi  averi  imense  etc.),  b)  angajamentul  politic  de  dreapta  (organi¬ 
zaţia  compromiţîndu-se  prin  colaborarea  strînsă  şi  activă  în  anii  1967 — 1974  cu 
regimul  dictatorial  al  coloneilor,  monarhism  şi  anticomunism);  şi  mai  ales  c)  devia¬ 
ţiile  teologice  şi  eclesiale  de  tip  protestant  şi  sectar:  ideologizarea  şi  moralizarea 
creştinismului  şi  individualismului  religios  elitar  eticist  şi  pietist  ca  „erezie  ecle- 
ziologică44.  „Predicam  o  mîntuire  individuală,  care  era  atinsă  prin  virtute  indivi¬ 
duală,  efort  moral  individual,  rugăciune  individuală,  autoexaminare  individuală, 
„curăţire44  individuală  prin  Mărturisire  şi  plată  individuală  prin  Cuminecătură . . . 
învăţasem  că  nu  avem  nevoie  de  Biserică  . . .  Eram  o  castă  de  „aleşi44,  o  sectă 
a  „purilor44,  cu  misiunea  de  a  „salva44  Biserica  de  la  decăderea  ei  morală.  Aveam 
propriile  noastre  case  de  cult,  propriile  noastre  modele  de  evlavie.  Reformasem 
prescripţiile  despre  post  şi  am  respins  icoanele  bisericeşti,  ne-am  însuşit  practica 
protestantă  a  rugăciunilor  „formulate  de  sine44.  Dispreţuiam  tradiţia  populară  vie 
a  Ortodoxiei,  arta  ei  teologică,  evlavia  ei  estetică.  Voiam  să  corectăm  greşelile 
care  apăruseră  în  creştinism  în  decursul  veacurilor ...  şi  de  aceea  deduceam  totul, 

autobiografic,  cartea  în  discuţie  este  considerată  ca  „absolut  revelatorie44  în  pri¬ 
vinţa  formării  spirituale  a  autorului  ei  şi  a  genezei  interioare,  psihologice,  a  con¬ 
vingerilor,  opiniilor  şi  ideilor  intrate  ulterior  ca  elemente  de  construcţie  în  struc¬ 
tura  sistemului  său  filosofico-teologic.  Aceste  stări  psihologice,  însă,  constituie  o 
stare  de  spirit  comună  întregii  grupări  de  propagatori  şi  adepţi  ai  „neoorto- 
doxiei44  şi  explică  bine  deviaţiile  lor  spirituale,  căci  întreaga  problemă  este  şi  tre¬ 
buie  să  fie  „de-yannarizată“  (p.  60 — 61). 

Ceea  ce  surprinde  în  relatarea  anilor  de  formare  a  tînărului  Yannaras  în  cadrul 
familiei,  şcolii  şi  educaţiei  religioase  primite  in  şcolile  catehetice  ale  frăţiei  „Zoi“, 
pe  fundalul  sumbru  al  celui  de-al  doilea  război  mondial  şi  al  războiului  civil  grec 
din  anii  ’50,  este  o  maturitate  intelectuală  precoce  unită  cu  o  conştiinţă  de  sine 
foarte  dezvoltată  a  calităţilor  lui  intelectuale  incontestabile,  conştiinţă  care-i  dădea 
sentimentul  superiorităţii  sale  asupra  celorlalţi.  Bun  ca  element  de  emulaţie  şco¬ 
lară,  acest  sentiment  era  în  acelaşi  timp  primejdios  din  punct  de  vedere  duhov¬ 
nicesc  pentru  aroganţa  şi  îngîmfarea  pe  care  le-a  generat  şi  care  s-au  manifestat 
într-o  atitudine  mentală  generală  extrem  de  critică  faţă  de  toţi  şi  de  toate,  împle¬ 
tită  cu  o  bună  doză  de  ironie  şi  sarcasm.  Anii  studiilor  gimnaziale  ne  arată  un 
tînăr  viu,  plin  de  vise  adolescentine,  trăind  într-o  euforie  de  idei  care,  însă,  spre 
sfîrşitul  gimnaziului  s-a  transformat  într-o  acută  criză  de  conştiinţă  în  ce  pri¬ 
veşte  destinul  său  viitor,  familia  sa  opunîndu-se  iniţial  destul  de  hotărît  dorinţei 
sale  de  a  studia  teologia,  dorinţă  legată  de  intenţia  sa  de  a  se  „afierosi44  la  „Zoi44. 
La  hotărîrea  sa  de  a  intra  în  „Zoi44  şi  a  da  examen  la  teologie  a  contribuit  esen¬ 
ţial  lectura  romanelor  lui  Dostoievski,  mai  precis  impresia  produsă  de  hotărîrea 
lui  Alioşa  Karamazov  luată  de  cînd  avea  19  ani,  cînd  s-a  gîndit  serios  şi  s-a  con¬ 
vins  că  există  Dumnezeu  şi  nemurire:  „Vreau  să  trăiesc  pentru  nemurire.  Nu 
accept  soluţii  intermediare44.  „Aveam  pe  atunci,  scrie  Yannaras,  17  ani  şi  mi-am 
dat  seama  că  Politehnica  e  o  „soluţie  intermediară44.  M-am  hotărît  să  urmez  drumul 
lui  Alioşa44  (p.  112).  Deşi  a  ajuns  primul  la  teologie,  starea  sufletească  a  tînâru- 
lui  Yannaras  ia  în  curînd  dimensiunile  unei  adevărate  drame  datorită  condiţiilor 
în  care  activa,  în  acelaşi  timp.  ca  secretar  în  birourile  frăţiei  ortodoxe  „Zoi44.  Aşa 
cum  reiese  de  la  p.  128,  citată  „in  extenso44  de  păr.  Teoclit,  îl  sufoca  serviciul 
steril  şi  mecanic  de  birou,  îi  displăceau  militarismul  eticist-pietist,  duritatea  şi 
glacialitatea  relaţiilor  umane.  Monotonia,  plictisul  şi  lipsa  de  noimă  a  activită¬ 
ţilor  depuse,  lipsa  de  cărţi,  absenţa  de  timp  liber,  de  soare  şi  libertate,  generează 
un  sentiment  de  traumatizare  psihică  şi  oprimare,  de  disperare  şi  sufocare  spiri¬ 
tuală  ce  izbucneşte  convulsiv  în  crize  de  plîns  şi  disperare  în  singurul  loc  de 
solitudine  de  care  dispunea:  toaletele  oficiilor  de  la  „Zoi44.  Pornise  de  la  lumi¬ 
noasa  figură  a  lui  Alioşa  Karamazov  şi  ajunsese  progresiv  la  tragica  figură  a  lui 
Ivan  Denisovici.  Această  tortură  interioară  a  durat  vrerne  de  aproape  zece  ani 
(pînă  în  1963),  cît  timp  a  rămas  la  „Zoi44.  Pagini  întregi  descriu  cu  dramatism  o 
viaţă  dipsită  de  bucurie,  toată  chin  şi  agonie.  „In  viaţa  mea  era  un  chin  continuu, 
un  vid  înfricoşător  şi  o  deziluzie  care  mă  tortura  efectiv.  Era  atîta  întuneric, 
atîta  amărăciune  şi  durere  încît  sînt  uimit  cum  a  suportat  sufletul  meu.  Mă 
dizolva  rutina  secretariatului,  era  o  cruce  insuportabilă  pentru  mine  etc.“  (p.  165). 
Şi  tot  aşa  pe  pagini  întregi. 

Analizînd  cauzele  acestor  stări  de  spirit  (p.  66 — 68),  păr.  Teoclit  scoate  în  evi¬ 
denţă  în  primul  rînd  vidul  de  spiritualitate  ortodoxă  autentică,  liturgică  şi  filo- 
calică,  din  viaţa  frăţiilor  misionare  ortodoxe  de  tipul  „Zoi“-ului  (a  cărei  echivalent 
la  noi  a  fost  „Oastea  Domnului44)  organizate  după  modelul  organizaţiilor  pietiste 
protestante  din  Occident  şi  care  prin  eticismul,  pietismul  formalist  şi  individualis- 


printr-un  salt  peste  veacuri,  direct  din  Noul  Testament  şi  din  primele  comunităţi 
apostolice  —  la  fel  ca  şi  protestanţii44  (p.  302 — 303).  Din  păcate,  deşi  autorul  a 
părăsit  de  mult  (din  1964)  „Zoi“-ul  protestantizat,  modul  individualist  în  care  şi-a 
formulat  şi-şi  susţine  „erotologia44  sentimentală,  ca  o  alternativă  în  acelaşi  timp 
la  hedonismul  exacerbat  al  erosului  carnal  din  mentalitatea  societăţilor  occidentale 
cît  şi  la  puritanismul  „frigid44  şi  „gerontocratic44  al  asociaţiilor  religioase  de  tipul 
„Zoi“-ului,  arată  că  din  punct  de  vedere  practic  este  încă  foarte  aproape  de  pro¬ 
testantism  şi  departe  de  Părinţi  şi  spiritualitatea  lor  filocalică. 

mul  religios  elitist  quasi -sectare,  au  exercitat  în  cele  din  urmă  o  influenţă 
nefastă  asupra  vieţii  religioase  din  ţările  ortodoxe  în  prima  jumătate  a  sec.  XX. 
Pe  lîngă  aceste  condiţionări  obiective  incontestabile,  cuv.  Teoclit  nu  uită  să  men¬ 
ţioneze,  aşa  cum  se  cuvine,  aportul  subiectivităţii  tînărului  Yannaras  la  starea 
de  angoasă  continuă  în  care  acesta  percepea  situaţia  dată,  şi  care  avea  să-l 
conducă  la  soluţia  existenţială  a  cărei  expresie  teoretică  avea  să  o  constituie 
erotologia  sa.  Intre  altele,  el  remarcă  „conştiinţa  de  sine  a  superiorităţii  sale 
care-1  împingea  la  o  critică  implacabilă  a  toţi  şi  toate,  fără  să  bănuiască  că 
eroarea  era  el  însuşi,  patimile  lui,  fără  a  căror  lucrare  neobosita  lucrurile  exte¬ 
rioare  îşi  pierd  asperităţile,  oamenii  nu  mai  sînt  atît  de  răi  cît  par,  abaterile 
celorlalţi  de  la  adevărul  lui  Dumnezeu  se  abordează  cu  îngăduinţă*4  (p.  68 — 69). 
In  realitate,  tînărul  Yannaras  „plutea  nu  numai  în  întunericul  disperării,  dar  şi  al 
ignoranţei  duhovniceşti*4.  „Deşi  a  avut  intenţia  bună  şi  decizia  de  a  se  afierosi 
lui  Dumnezeu,  el  n-a  ştiut  cum  şi  nici  n-a  făcut  eforturi  să  se  îmbunătăţească 
sufleteşte  şi  duhovniceşte  ca  să-şi  justifice  afierosirea  şi  să  placă  lui  Dumnezeu. 
Dimpotrivă,  cu  cît  trecea  timpul  cu  atît  sufletul  lui  se  desfigura  cu  gîndurile 
antievanghelice  ale  amărăciunii,  osîndirii,  murmurârii,  înălţării  înaintea  fraţilor 
pe  care-i  privea  ca  reduşi  mintali,  rătăciţi,  superficiali44  (p.  70). 

Ieşirea  din  marasmul  acestei  disperări  de  tip  existenţialist  de  toţi  şi  de 
toate,  a  fost  pentru  tînărul  Yannaras  „ erotismul  care  de  acum  înainte  va  consti¬ 
tui  pentru  el  ceqtrul  vieţii  lui  şi  va  marca  decisiv  gîndirea  sa,  ducînd  la  formarea 
unei  teologii  necunoscute  pînă  atunci**  (p.  71).  „Simţeam,  scrie  Yannaras  la  p.  166, 
viaţa  mea  aridă,  epuizantă,  insuportabilă,  sufocantă.  Dar  în  spatele  a  toate  aces¬ 
tea,  în  substratul  subconştient  al  existenţei  mele,  necunoscută  dar  dominantă  — 
setea  de  iubire  (eros),  sete  de  apropiere  personală  exclusivă,  sete  de  delicateţe, 
afecţiune,  frumuseţe.  Am  văzut  o  pereche  fericită  pe  drum  şi  m-au  podidit  lacri¬ 
mile  otc “  Iar  la  p.  174  ni  se  relatează  pe  larg  prima  revelaţie  sentimental- 

erotică  tulburătoare  a  feminităţii  şi  frumuseţii  ei,  datată  16  iunie  1956,  şi  comen¬ 
tată  astfel:  „Eram  într-un  extaz,  de  parcă  s-ar  fi  deschis  cerurile  şi  trăiam  o 
teofanie44.  Aceste  experienţe  reprezintă  preludiul  teologiei  sale  erotologice  de  mai 
tîrziu,  a  teologiei  erotice  a  persoanei,  care,  aşa  cum  subliniază  cuv.  Teoclit,  nu 
e  nimic  altceva  decît  o  expresie  şi  o  , /ediţie  înfrumuseţată  a  erotismului  pe  care-1 
cunosc  toate  popoarele  în  diferite  forme  şi  intensităţi,  o  expresie  comună  a  unei 
forme  clasice  de  eros  pe  care  au  cîntat-o  poeţii,  literaţii  şi  muzicienii  din  toate 
veacurile  de  toate  nivelele  şi  toate  calităţile,  şi  pe  care  fratele  Christos,  scăldîn- 
du-se  în  apele  plăcerilor  lui,  l-a  ridicat  la  rangul  unei  funcţii  sublime,  de  pre- 
gustare  a  erosului  divin!44  (p.  71).  Căci  aşa  cum  stă  scris  la  p.  59,  „tragic**  în  exclu¬ 
derea  totală  a  sentimentelor  erotice  din  formaţia  spirituală  promovată  de  „Zoi*4,  era 
„dispariţia  oricărei  idealizări  şi  idealism,  a  oricărei  posibilităţi  de  a  fi  înălţaţi  la 
adevărul  relaţiei  personale,  de  a  bănui  trecerea  de  la  erosul  pentru  frumuseţea 
trupurilor  la  erosul  pentru  unicitatea  persoanei.  Eram  intoxicaţi  cu  o  ediţie  pur 
materialistă  despre  eros  —  eros  însemna  pentru  noi  relaţie  sexuală  şi  plăcere 
fizică,  nimic  mai  mult.  Nu  exista  nici  cea  mai  mică  bănuială  de  teologia  erotică 
a  Răsăritului  ortodox,  şi  nici  o  urmă  de  idealism14.  Ce  înţelege  Yannaras  prin 
„teologia  erotică  a  Răsăritului  ortodox44  apare  limpede  la  p.  262 — 263  ale  cărţii 
sale,  pagini  reproduse  integral  de  păr.  Teoclit.  Este  vorba  iarăşi  de  imaginile 
erotice  utilizate  de  Sf.  Ioan  Scărarul'  în  descrierea  cunoaşterii  supreme  a  lui 
Dumnezeu  prin  iubire  şi  în  care  Yannaras  a  crezut  că  poate  citi  o  întreagă  „meta¬ 
fizică44  erotologică  „a  trupului*4  pe  care  a  proiectat-o  asupra  întregii  patristici  şi 
spiritualităţii  răsăritene.  Aceste  pagini  afirmă,  însă,  fără  echivoc  un  fapt  impor¬ 
tant  şi  extrem  de  revelator  pentru  înţelegerea  teoriei  lui  Yannaras  şi  care-1  apără 
totodată  pe  cuv.  Teoclit  de  acuza  de  a  exagera  şi  defăima  pe  autorul  ei:  „Acest 
eros44  sentimental-erotic  „nu  este  un  privilegiu  al  virtuoşilor  şi  al  înţelepţilor,  ei 
se  oferă  tuturor  cu  posibilităţi  egale.  Şi  este  singura  pregustare  a  împărăţiei,  sin¬ 
gura  depăşire  reală  a  morţii.  Pentru  că  numai  dacă  ieşi  din  eul  tău,  fie  şi  „pen¬ 
tru  ochii  frumoşi  ai  unei  ţigănci*4,  ştii  ce  ceri  de  la  Dumnezeu  şi  pentru  ce  alergi 
înaintea  lui*4.  Ori,  aşa  cum  just  comentează  păr.  Teoclit,  „acest  text  ar  fi  putut  fi 
foarte  bine  semnat  şi  de  un  nicolait  autentic.  Pentru  că  nu  exaltă  pur  şi  simplu 
erosul  păcătos,  ci  îl  consideră  drept  anticamera  erosului  dumnezeiesc  şi  a  împă¬ 
răţiei,  aşa  cum  cugeta  şi  prozelitul  Nicolae  din  Antiohia'*  (p.  78).  Pentru  că  nicâ- 

ieri  în  Vieţile  şi  scrierile  duhovniceşti  ale  Părinţilor,  în  Pateric,  Filocalie,  Minee, 
Triod  şi  celelalte  cărţi  de  cult  ale  Bisericii  „nu  există  acest  duh  al  iubirii  de  plă¬ 
ceri  sub  forma  erosului,  care  vă  posedă  şi  sub  influenţa  căruia  aţi  răsturnat  ter¬ 
meni,  noţiuni,  înţelesuri,  experienţe  ale  Duhului  Sfînt,  un  etos  ortodox**  (ibidem). 

„Am  citit  iarăşi,  cele  400  de  Capete  despre  Iubire  (agape)  şi  cele  700  de 
capete  despre  teologie  şi  iconomie,  patimi  şi  virtuţi,  ale  Sfîntului  Maxim  Mărturi¬ 
sitorul  pe  care-1  iubeşti  atît,  dar  pe  care-1  înţelegi  atit  de  greşit  în  tema  iubirii 
agapice  reciproce.N  In  vreme  ce  Sfîntul  Părinte  recomandă  omorîrea  simţurilor 
trupeşti  ca  sufletul  să  se  înalţe  spre  iubirea  lui  Dumnezeu,  tu,  dimpotrivă,  mobi¬ 
lizezi  toate  simţurile  trupeşti  la  acţiune  ca  pregustare  a  erosului  dumnezeiesc** 
(p.  80)  ceea  ce  conduce  la  contradicţii  flagrante  cu  spiritualitatea  autentică,  filo- 
calică,  a  Bisericii  şi  la  antinomii,  ca  d.ex.:  cum  vor  ajunge  atunci  la  erosul  dum¬ 
nezeiesc  monahii  care  sînt  lipsiţi  de  pregustarea  lui  sentimental-carnală,  (p.  78). 
„Iată  unde  duce  pseudoteologia  ta  obscură  şi  neînfrinată,  ce  reprezintă  axul  tutu¬ 
ror  aspectelor  învăţăturilor  dogmatice  şi  duhovniceşti  ale  Bisericii  aşa  cum  o 
priveşti  şi  o  deformezi  tu,  fără  să  fi  gustat  lucrările  Duhului  Sfînt,  fiindcă  ai 
suprimat  frica  neprihănitoare  de  Dumnezeu,  vina  păcatului,  sfiala  harului,  luptele 
curăţitoare  ale  sufletului,  treptele  şi  etapele  urcuşului  spre  iubirea  lui  Dumnezeu. 
Şi  toate  acestea  le-ai  înlocuit  ca  şi  cu  un  surogat  cu  platitudinea  sentimentului 
erotic  şi  insensibilitatea  sufletului  care  păcătuieşte  de  moarte**  (p.  79)  şi  care  nu 
mai  apare  ca  un  impediment  la  împărtăşanie  şi  Preoţie,  ci,  dimpotrivă,  „ca  o 
scară  care  duce  la  cer  pe  cei  ce  te  urmează.  Pentru  că  aceasta  e  consecinţa  învă¬ 
ţăturilor  tale**.  De  aceea,  spre  finalul  şi  acestui  articol  cuv.  Teoclit  nu  poate 
adresa  profesorului  Yannaras  decît  acelaşi  apel  pe  care  i-1  adresează  părinteşte, 
cu  speranţa  realizării  lui,  de  ani:  „Frate  Christos,  îţi  scriu  iarăşi,  rătăcirile  şi 
contradicţiile  tale  sînt  atît  de  mari  încît  îţi  rămîne  numai  o  curăţire  premergă¬ 
toare  la  Sfîntul  Munte  şi  o  revizuire  integrală  a  marilor  erori  care  se  datorează, 
pe  cît  socot,  lucrării  compuse  a  părerii  de  sine  împlinite  cu  cea  a  erotismului  tău 
păcătos,  care  ţi-au  inspirat  un  sistem  pseudo-teologic  de  un  optimism  nemăsurat 
şi  fără  de  minte,  şi  care  impresionează  numai  pe  cei  neînvăţaţi  şi  împătimiţi** 
(p.  77). 

V.  In  fine,  un  inspirat  şi  precis  postscriptum  la  cele  de  mai  sus  îl  oferă 
Cuvîntul  înainte  al  cuv.  Teoclit  la  recent  apăruta  ediţie  a  Il-a  a  cărţii  sale  „Ere¬ 
zia  neoortodocşilor**  (p.  5 — 8)  datat  „Duminica  a  IV-a  din  Postul  Cel  Mare,  1988“. 
Din  el  aflăm,  că  deşi  a  trecut  mai  mult  de  un  an  de  la  semnalarea  şi  demascarea 
ei,  Chr.  Yannaras  continuă  să-şi  propage  nestingherit  erotologia  sa  teologică  neo- 
nicolaitâ  şi  antiduhovnicească  care  întreţine  corupţia  morală  şi  aşa  destul  de 
întinsă  în  tineretul  grec,  în  condiţiile  unei  tăceri  inexplicabile  din  partea  ierar¬ 
hiei  superioare  bisericeşti.  Mai  mult,  el  „este  chemat  de  episcopi  să  lumineze  turma 
lor**  iar  în  interviurile  sale  susţine  aceeaşi  viziune  panerotistâ  despre  Ortodoxie. 
Un  ultim  exemplu  îl  oferă  interviul  din  „Ena“  nr.  8  în  care  Chr.  Yannaras  afirmă 
textual:  „Dacă  scoţi  elementul  erotic  din  Tradiţia  Bisericii  noastre,  mai  ales  a 
celei  a  Răsăritului,  aş  putea  spune  că  nu  mai  rămîne  nimic.  Şi  pe  plan  teoretic, 
dogmatic,  şi  pe  plan  practic.  Noutatea  pe  care  o  aduce  Biserica  în  istorie  e  con¬ 
cepţia  unui  Dumnezeu  care  nu  e  fiinţă  supremă  (impersonală),  nu  e  o  monadă, 
nici  un  individ  solitar  (însingurat),  ci  un  eveniment  erotic,  o  comuniune  erotică 
a  trei  Persoane.  Şi  tocmai  acest  fapt  de  a  ieşi  din  sinea  ta  şi  a  te  dărui  în  între¬ 
gime  celuilalt,  l-a  sădit  Dumnezeu  în  firea  omenească  ca  pe  o  „putere  de  iubire**, 
cum  i-au  spus  Părinţii  Bisericii.  Faptul  că  oamenii  au  pervertit  această  „putere 
de  iubire**  în  plăcere  egocentrică  feroce,  e  un  alt  subiect.  Oamenii  pervertesc 
toate.  Dar  pe  acest  fapt  se  întemeiază  alcătuirea  Bisericii.  Şi  mărturiile  Tradiţiei 
sînt  captivante.  Biserica  este  o  relaţie  între  un  Mire  şi  o  mireasă,  o  comuniune 
erotică ,  un  eveniment  erotic.  Astăzi  am  învăţat  să  privim  erotismul  numai  ca 
sexualism.  Şi  acest  fapt  încurcă  lucrurile.  Dar  erosul  e  ceva  mult  mai  universal 
şi  el  are  in  el  şi  elementul  trupesc.  Dar  nu  numai  acest  element**  (p.  6 — 7;  subl.  n.). 

„Să  admirăm,  deci  —  continuă  cuv.  Teoclit  —  teologia  demonică  a  d-lui  Yan¬ 
naras.  Căci  care  teolog  ortodox  va  putea  nega  faptul  că  există  un  „element  ero- 
tic“  abundent  în  învăţătura  dogmatică  şi  duhovnicească  şi  care  se  referă  la  rela¬ 
ţiile  Sfintei  Treimi  şi  la  relaţiile  Sfinţilor  cu  Dumnezeu,  în  sensul  că  Dumnezeu 
este  un  lucru  drag  şi  iubit  (erastd  kai  agapetikb)  şi  atractiv  şi  Care  vrea  să  fie 

iubit,  să  se  înseteze  după  El  şi  să  fie  cuprins  prin  iubire  şi  reciprocitate  iubitoare 
(erotikbs  kai  amoibaiâs)  de  cei  vrednici,  curaţi  şi  neprihăniţi,  de  Sfinţi.12  Dar 
ca  dl.  Yannaras  să  afirme  că  această  comuniune  „erotică*4  cu  Dumnezeu  este  cu 
putinţă  oamenilor  împătimiţi,  faptul  este  o  absurditate  şi  o  răsturnare  a  întregii 
învăţături  a  Bisericii.  Este  cunoscut  şi  faptul  că  Dumnezeu  a  pus  în  sufletul  oame¬ 
nilor  „puterea  de  iubire44  cu  o  dublă  direcţie:  spre  Domnul  şi  spre  semenii  lor. 
Totuşi,  din  pricina  înaltei  lui  păreri  de  sine,  de  ani  de  zile  acum  teologul  nu 
vrea  să  recunoască  faptul  că,  întrucît  firea  omenească  s-a  îmbolnăvit  şi  pervertit 
prin  căderea  protopărinţilor,  „puterea  de  iubire44,  pe  lîngă  faptul  că  a  slăbit,  şi-a 
schimbat  şi  direcţia  şi  calitatea.  Astfel,  în  loc  să  se  întoarcă  spre  Dumnezeu,  se 
întoarce  spre  lumea  păcatului.  Iar  cînd  se  întoarce  spre  oameni  funcţionează  păti¬ 
maş.  Prin  urmare,  nu  oamenii  au  pervertit-o  în  plăcere  egocentrică  feroce,  ci 
păcatul  care  locuieşte  în  ei.  Şi  numai  dacă  creştinul,  prin  lupta  lui  şi  harul  dum¬ 
nezeiesc,  readuce  puterile  sufletului  lui  la  curăţia  funcţionalităţii  lui  dinainte  de 
cădere,  adică  s-a  sfinţit,  poate  atunci  iubi  autentic  pe  Dumnezeu  şi  pe  oamjeni.  Şi 
faţă  de  Dumnezeu  va  simţi  un  „eros44  adevărat,  duhovnicesc,  iar  faţă  de  oameni 
multă  iubire  agapică  pînă  la  jertfa  personală  pentru  mîntuirea  lor  veşnică.  Cînd 
cineva  se  află  sub  imperiul  patimilor,  nu  poate  să  iubească  nici  pe  Dumnezeu, 
nici  pe  aproapele,  ci  va  constitui  un  pericol  pentru  ceilalţi,  cu  care  se  va  găsi 
într-o  relaţie  de  împătimire  de  diferite  trepte  şi  forme.  Şi  în  ce  priveşte  relaţiile 
heterosexuale,  aici  împătimirea  creşte  în  mod  gigantic,  fapt  strigător  într-o  formă 
universală  în  toate  veacurile44.  Desigur,  „pseudoteologiile  d-lui  Yannaras  nu  pot 
să  răstoarne  învăţătura  în  Duhul  Sfînt  a  Bisericii.  Dar  este  absolut  indispensabil 
ca  tinerii  să-şi  închidă  urechile  la  glasurile  lui  demonice,  pînă  cînd  Biserica  îl  va 
izola  şi  oficial,  ca  pe  un  corp  contagios,  în  carantină,  dacă  nu  se  va  pocăi44  (p.  7 — 8). 

Acest  apel  reînnoit  la  pocăinţă  sau,  în  caz  contrar,  un  prim  apel  explicit  la 
intervenţia  oficială  a  Sf.  Sinod  al  Bisericii  Ortodoxe  a  Greciei  împotriva  „ere¬ 
ziei  neonicolaite44  a  „neoortodocşilor44,  constituie  ultimul  cuvînt,  pînă  acum  deo¬ 
camdată,  al  cuv.  Teoclit  Dionisiatul  şi,  totodată,  ultimul  stadiu  al  evoluţiei  con¬ 
troversei  iscate  în  jurul  erotologiei  a  prof.  Chr.  Yannaras.  Modul  în  care  ea  se  va 
soluţiona  definitiv  ni-1  va  arăta,  însă,  viitorul. 

Pentru  orice  ortodox,  de  bună  credinţă  care  cunoaşte  Sfînta  Scriptură  şi 
ştie  şi  crede  că  în  Ortodoxie  vieţile  şi  scrierile  Sfinţilor  Părinţi  —  Patericul, 
Filocalia  şi  celelalte  —  constituie  criteriul  nu  numai  al  orto-doxiei  credinţei,  ci 
şi  al  orto-praxiei  vieţii,  argumentaţia  cuv.  Teoclit  este  irefragabilă.  Fabricată  din 
cărămizi  extrase  din  scrierile  Sf.  Părinţi,  dar  după  un  alt  plan  şi  altă  inspiraţie 
şi  întemeiată  intelectual  şi  sentimental  pe  nisipul  mişcător  al  raţionamentelor  şi 
slăbiciunilor  patimilor  omeneşti,  viziunea  „panerotologică44  despre  Ortodoxie  a 
prof.  Chr.  Yannaras  constituie  o  interpretare  subiectivă  arbitrară  şi  o  subtil  insi¬ 
nuantă  falsificare  „neonicolaită44  a  Tradiţiei  duhovniceşti  autentice  a  Bisericii 
Ortodoxe 13  care  stă  neclintită  de  veacuri  pe  piatra  spiritualităţii  Părinţilor  Pus¬ 
tiei  şi  ai  Filocaliei,  una  şi  aceeaşi  în  exigenţele  ei  etic-ascetice,  deşi  în  forme 
diferite,  pentru  absolut  toţi  creştinii,  fără  deosebire.  Ea  arată  în  ultimă  instanţă 
,, neputinţa  de  apropiere  şi  trăire  a  vieţii  isihaste  a  Bisericii44  de  către  „neo- 


12  Aluzie  la  Sf.  Maxim  Mărturisitorul,  Ambigua  23  (P.G.  91,  128  C),  trad. 
rom.  P.S.B.  80,  p.  229  —  pasaj  citat  de  Cuv.  Teoclit  după  Capita  diversa  V,  84 
(P.G.  1384  C)  —  în  care,  comentînd  pe  Dionisie  Areopagitul,  Sf.  Maxim  spune: 
„Grăitorul  de  Dumnezeu  şi  marele  sfînt  Dionisie  Areopagitul  spune  că  teologii 
numesc  Dumnezeirea  cînd  dragoste  (âros),  cînd  iubire  (agâpe)t  cînd  drag  (erastdn) 
şi  cînd  iubit  (agapetdn)ut  „fiindcă  pe  de  o  parte  se  mişcă,  iar  pe  de  alta  mişcă44 
(de  div.  nom.  IV.  14).  Adică,  ca  să  fiu  mai  clar:  ca  dragoste  şi  iubire  Dumnezeirea 
se  mişcă,  iar  ca  dragă  şi  iubită  mişcă  spre  sine  toate  cele  capabile  de  dragoste 
şi  iubire.  Şi  ca  să  spun  şi  mai  clar:  se  mişcă  întrucît  sădeşte  o  dispoziţie  lăuntrică 
de  afecţiune  de  dragoste  şi  iubire,  şi  mişcă  întrucît  atrage  prin  fire  dorirea  celor 
ce  se  mişcă  pentru  aceasta.  Şi  iarăşi:  mişcă  şi  se  mişcă,  pentru  că  însetează  după 
însetarea  de  ea,  şi  îi  e  drag  să  fie  dragă,  şi  iubeşte  să  fie  iubită44. 

13  Vezi  în  acest  sens  şi  comentariul  arhim.  Ioannikios  cu  titlul  Erezia  neo - 
ortodocşilor  din  „Orthddoxos  Typos44  nr.  777,  19  febr.  1988,  p.  1. 

ortodocşi**.14  Chiar  şi  fără  studii  teologice  şi  aprofundate  asupra  concepţiei  Părin¬ 
ţilor  despre  eros  şi  agape  (a  căror  lipsă  se  resimte  însă,  precum  se  vede),  pentru 
a  ne  convinge  şi  personal  de  justeţea  analizelor  şi  concluziilor  părintelui  Teoclit 
Dionisiatul,  e  suficientă  o  lectură  atentă  în  paralel  a  treptelor  XV  şi  XXX  ale 
„Scării**  Sfîntului  Ioan  Sinaitul 15  şi  a  celor  400  de  Capete  despre  Iubirea  agapicâ 
ale  Sf.  Maxim  Mărturisitorul,16  ca  şi  o  rememorare  a  textelor  neotestamentare 
In.  3,  6)  Rom.  8,  d — 9j  Cal.  5,  16 — 23;  I  Cor.  6,  13 — 20.  15 — 50.  2.  14 — 16  ş.a. 

Sfinţii  Apostoli  avertizează  mereu  în  scrierile  lor  că  „au  fost  în  popor  şi 
prooroci  mincinoşi,  după  cum  şi  între  voi  vor  fi  învăţători  mincinoşi,  care  vor 
strecura  eresuri  pierzătoare**,  „căci  rostind  vorbe  tnifaşe  şi  deşarte  ei  momesc 
intru  poftele  trupului  cu  desfrînâri,  pe  cei  ce  de-abia  au  scăpat  de  cei  ce  vieţuiesc 
în  rătăcire ;  ei  le  făgăduiesc  libertate,  fiind  ei  înşişi  robiţi  stricăciunii,  fiindcă 
ceea  ce  te  biruieşte,  aceea  te  stăpîneşte "  (II  Pt.  2,  1.18 — 19).17  De  aceea,  Biserica 
trebuie  necontenit  să  fie  atentă  şi  gata  să  discearnâ  „ ceea  ce  Duhul  zice  Biseri¬ 
cilor"  (Apoc.  2,  7.17.29  etc.)  prin  „ oamenii  cei  sfinţi  ai  lui  Dumnezeu  care  grăiesc 
purtaţi  fiind  de  Duhul  Sfint"  (II  Pt.  1,  21).  Mai  ales  Biserica  Ortodoxă  a  cărei 
întreagă  credinţă  şi  viaţă  s-a  orientat  dintotdeauna  după  experienţa  şi  „magiste- 
riul  Sfinţilor**,  al  elitelor  ei  duhovniceşti  ieşite  din  monahismul  ei,  a  cărui  cita¬ 
delă  este  de  secole  Sfîntul  Munte  Athos.  Iar  judecata  Duhului  prin  oamenii  duhov¬ 
niceşti  -asupra  Bisericilor  e  arătată  limpede  de  scrisorile  adresate  de  Sf.  Ioan 
Teologul  din  porunca  Domnului  „îngerilor**  (episcopilor)  celor  şapte  biserici  din 
Asia  Mică  şi  cuprinse  în  cartea  Apocalipsei.  Intre  care  de  o  deosebită  actualitate 
în  contextul  celor  spuse  mai  sus  sînt  mesajele  adresate  Bisericilor  din  Pergam, 
Tiatira  şi  Efes:  „Iar  îngerului  Bisericii  din  Pergam  scrie-i:  Acestea  zice  Cel  ce 
are  sabia  ascuţită  de  amîndouă  părţile:  ştiu  unde  sălăşluieştiy  unde  e  scaunul 
satanei;  şi  ţii  numele  Meu  şi  n-ai  tăgăduit  credinţa  Mea . . .  Dar  am  împotriva  ta 


14  Gh.  I.  Romeos,  Neoortodocşii  —  o  critică  obiectivă  (II),  „Orth.  Typ.*‘  nr. 
751,  10  iulie  1987,  p.  2;  traducerea  şi  comentariile  noastre  „M.A.**  nr.  3/1988,  p.  106. 

15  „ Filocalia  românească “  IX,  Bucureşti,  1980,  p.  221 — 249  şi  424 — 431. 

16  „ Filocalia  românească"  II,  Sibiu,  1947,  p.  36 — 117  (expresia  „eros  dumne- 
zeiesc**  apare  în  contexte  semnificative  în  Centuriile  I,  11  şi  II,  6.47 — 48.  p.  39, 
59.  65).  Pe  lingă  scrierile  Sfinţilor  Ioan  Scărarul  şi  Maxim  Mărturisitorul  (şi  Dio- 
nisie  Areopagitul),  expresia  personală  cea  mai  înflăcărată  şi  înaripată  a  „erosului 
dumnezeiesc**  din  întreg  scrisul  Sf.  Părinţi  o  constituie  „Imnele  erosurilor  dum¬ 
nezeieşti"  ale  Sfîntului  Simeon  Noul  Teologul  (ediţie  „Sources  Chr£tiennes  nr.  156, 
174,  196;  1969,  1971,  1973).  Cu  toată  originalitatea  incontestabilă  a  expresiei  şi 
imediateţea  confesiunii,  neîntîlnite  la  Părinţii  dinaintea  lui,  doctrina  lor  este  în 
deplină  congenialitate  şi  desăvîrşit  acord  cu  întreaga  tradiţie  ascetică  şi  spirituală 
a  Părinţilor  în  care  s-a  integrat  şi  pe  care  şi-a  asumat-o  existenţial  în  integrali¬ 
tatea  exigenţelor  ei  şi  în  acelaşi  duh. 

17  O  excelentă  caracterizare  şi  combatere  biblică  a  „neonicolaismului**  pen¬ 
tru  toate  timpurile  oferă  Clement  Alexandrinul  în  Stromata  III,  din  care  spicuim 
următorul  fragment,  trimiţînd  pe  cititorul  interesat  la  întregul  text  al  acestei 
remarcabile  cărţi  de  combatere  a  gnosticismului:  „Sînt  unii  oameni  care  numesc 
„comuniune  mistică**  plăcerea  trupească;  aceştia  insultă  cu  acest  nume  comuniu¬ 
nea.  Căci  cuvîntul  „a  lucra**  se  întrebuinţează  şi  cînd  se  face  rău  şi  în  mod  omo¬ 
nim  şi  cînd  se  face  binele;  tot  aşa  e  şi  cu  „comuniunea**;  e  o  lucrare  bună  cînd 
împarte  bani,  hrană  şi  îmbrăcăminte;  dar  oamenii  aceia  numesc  „comuniune*4 
împreunarea  afrodisiacă . . .  O,  lipsă  de  credinţă  în  Dumnezeu!  Părtaşii  la  desfrî- 
nare,  fraţii  destrăbălării,  falsifică  cuvintele  Domnului!  Cei  care  răstălmăcesc  ade¬ 
vărul  sînt,  însă,  nu  numai  o  insultă  adusă  filosofiei,  ci  o  insultă  adusă  întregii 
vieţi,  dar  mai  bine  zis  sînt  surpători,  pe  cît  le  stă  în  putinţă,  şi  ai  filosofiei  şi 
ai  vieţii.  Aceşti  oameni  de  trei  ori  ticăloşi,  îmbracă  în  cuvinte  sfinte  comuniunea 
trupească  şi  afrodisiacă,  şi  cred  că  ea  îi  urcă  în  împărăţia  lui  Dumnezeu . . .  Dacă 
aceştia  ar  fi  înţeles  că  e  vorba  de  comuniuni  duhovniceşti,  poate  că  ar  fi  primit 
cineva  ideea  lor;  dar  a  face  din  comuniunea  trupească  —  adevărată  insultă  — 
profeţie  sfîntă,  înseamnă  a  nu  cunoaşte  deloc  ce  este  mîntuirea**  (III,  4,  (27,  29); 
trad.  pr.  D:  Fecioru,  P.S.B.  5,  1982,  p.  198 — 199). 

cîteva  lucruri . . .  Astfel  ai  şi  tu  din  cei  ce  ţin  învăţătura  nicolaiţilor.  Pocăieşte-te 
deci,  iar  de  nu  vin  la  tine  curînd  şi  voi  face  cu  ei  război  cu  sabia  gurii  Mele44. 
„ Iar  îngerului  din  Tiatira  scrie-i:  „ ştiu  faptele  tale  şi  dragostea  şi  credinţa  şi 
slujirea  şi  răbdarea  ta . . .  Dar  am  împotriva  ta  faptul  că  laşi  pe  femeia  Isabela 
ce  se  zice  pe  sine  proorociţă,  de  învaţă  şi  amăgeşte  pe  robii  Mei ,  ca  să  facă  desfrî- 
nări  şi  să  mănînce  cele  jertfite  idolilor.  Şi  i-am  dat  timp  să  se  pocăiască  şi  nu 
voieşte  să  se  pocăiască  de  desfrînarea  ei.  Iată  o  arunc  pe  ea  bolnavă  în  pat  şi 
pe  cei  ce  se  desfrînează  cu  ea,  în  mare  strîmtorare,  dacă  nu  se  vor  pocăi  de  fap¬ 
tele  lor.  Şi  pe  fiii  ei  cu  moarte  îi  voi  ucide  şi  vor  cunoaşte  toate  Bisericile  că  Eu 
sînt  Cel  ce  cercetez  rărunchii  şi  inimile  şi  voi  da  vouă,  fiecăruia,  după  faptele 
voastre.  Iar  vouă  şi  celorlalţi  din  Tiatira  cîţi  nu  au  învăţătura  aceasta,  ca  unii  ce 
n-au  cunoscut  adîncurile  Satanei,  cum  spun  ei,  vă  zic:  Nu  voi  pune  peste  voi  altă 
greutate.  Insă,  ceea  ce  aveţi,  ţineţi  pînă  voi  veni44.  „Iar  îngerului  Bisericii  din 
Efes  scrie-i:  Ştiu  faptele  tale  şi  osteneala  ta  şi  răbdarea  ta  şi  cum  că  nu  suferi 
pe  cei  răi  şi  ai  cercat  pe  cei  ce  se  zic  pe  sine  apostoli  şi  nu  sînt  şi  i-ai  aflat  min¬ 
cinoşi.  Stăruieşti  în  răbdare  şi  ai  suferit  necazuri  pentru  numele  Meu  şi  nu  te-ai 
lăsat  prins  de  oboseală.  Dar  am  împotriva  ta  faptul  că  de  dragostea  cea  dinţii  te-ai 
lepădat.  Drept,  aceea,  odu-ţi  aminte  de  unde  ai  căzut  şi  te  pocăieşte ...  Ai  însă 
partea  bună  că  urăşti  faptele  nicolaiţilor  pe  care  le  urăsc  şi  Eu.  Cine  are  urechi 
să  audă  ce  Duhul  zice  Bisericilor:  Celui  ce  va  birui  îi  voi  da  să  mănînce  din  pomul 
vieţii,  care  este  în  raiul  lui  Dumnezeu 44  (Apoc.  2,  12 — 13,  15 — 16,  18 — 25,  1 — 7). 

Prezentare,  traducere  şi  note 
0  ,  T 
de 

Asist.  Ioan  1.  Ică 


•  i 

Recenzii 


NOUL  TESTAMENT  DE  LA  ALBA  IULIA,  1648—1988. 


In  anul  acesta  aniversăm  două  momente  de  importanţă  capitală  din  istoria 
culturii  româneşti:  340  de  ani  de  la  apariţia  Noului  Testament  de  la  Bălgrad  — 
Alba  Iulia  (1648)  şi  300  de  ani  de  la  apariţia  Bibliei  de  la  Bucureşti  (1688).  îndoita 
aniversare  îşi  găseşte  expresia  deosebită  în  reeditarea,  la  Alba  Iulia  şi  Bucureşti, 
a  celor  două  monumente  de  limbă  şi  cultură  românească.  Ele  devin  astfel  accesi¬ 
bile,  în  haina  nouă  a  tiparului  modern,  tuturor  celor  ce  vor  dori  să  guste  din 
dulceaţa  vechilor  Scripturi  române. 

Noul  Testament  a  şi  apărut.  Prestigioasă  realizare  editorială,  datorată  ini¬ 
ţiativei  şi  stăruitoarelor  eforturi  ale  Prea  Sfinţitului  Episcop  Emilian  al  Alba 
luliei,  primul  ierarh  al  reînfiinţatei  vlădicii  din  vechea  capitală  a  Transilvaniei, 
Noul  Testament  de  la  1648  realizează  o  admirabilă  punte  de  legătură  între  trecut 
şi  prezent,  între  uimitoarea  împlinire  a  mitropolitului  Simion  Ştefan  din  Bălgradul 
de  odinioară  şi  înfloritoarea  viaţă  culturală  şi  bisericească  a  Transilvaniei  de 
astăzi,  care-şi  serbează,  tot  în  acest  an,  70  de  ani  de  la  făurirea  visului  multi¬ 
secular  de  unire  cu  Ţara.  Nici  nu  se  putea  închipui  o  mai  frumoasă  floare  pentru 
această  strălucită  aniversare  a  Marii  Uniri,  decît  Noul  Testament  pe  care  ctitorii 
dintru  început  l-au  gîndit  pentru  toată  suflarea  românească. 

Sub  aspect  exterior,  această  reeditare  caută  să  urmeze  întru  totul  ediţia  primă, 
cea  din  1648:  acelaşi  format  mare  (30x21  cm),  copertă  în  imitaţie  de  piele,  hîr- 
tie  de  calitatea  cea  mai  bună,  frontispicii,  vignete,  iniţiale  înflorate  etc. 

In  ce  priveşte  cuprinsul,  strălucita  realizare  editorială  pe  care  o  prezentăm 
poate  fi  calificată  cu  drept  cuvînt  ca  o  ediţie  critică  a  primului  Nou  Testament 
românesc,  datorită  mai  ales  valoroaselor  studii  ştiinţifice  incluse  în  volum.  Astfel, 
volumul  se  adaugă,  ca  o  strălucită  cunună,  altor  reeditări  de  vechi  cărţi  româ¬ 
neşti  —  Codicele  Voroneţean,  Psaltirea  slavo-română  a  lui  Coresi  (1577),  Palia 
de  la  Orăştie  (1582),  Liturghierul  (1570),  Cazania  lui  Varlaam  (1643),  Pravila  lui 
Vasile  Lupu  (1646),  îndreptarea  legii  (1652),  Psaltirea  în  versuri  a  lui  Dosoftei 
(1673)  ş.a. 

Volumul  cuprinde,  în  mare,  trei  părţi:  Cuvînt  înainte  şi  şase  studii  intro¬ 
ductive;  textul  integral  —  transliterat  —  al  ediţiei  din  1648;  şi  facsimilele  textu¬ 
lui  original. 

Cuvîntul  înainte  al  Prea  Sfinţitului  Episcop  Emilian  al  Alba  luliei  (p.  7 — 30) 
constituie  el  însuşi  un  bogat  şi  foarte  valoros  studiu  introductiv,  cum  o  arată  şi 
subtitlul:  Cadrul  istoric  şi  spiritual  al  vieţii  româneşti  din  Transilvania. 

Evidenţiind,  prin  enumerarea  unor  importante  mărturii  istorice  şi  arheolo¬ 
gice,  romanitatea  poporului  nostru  şi  continuitatea  vieţii  româneşti  pe  pâmîntul 
strămoşesc.  Prea  Sfinţia  Sa  insistă  asupra  rolului  credinţei  ortodoxe  la  închegarea 
şi  păstrarea  unităţii  spirituale  a  neamului.  Spiritualitatea  ortodoxă  a  fost  „prezentă 
în  toate  obştile  româneşti  care  au  constituit  nucleul  formaţiilor  prestatale1'  şi  de 
aceea,  în  mileniul  al  doilea,  ea  va  avea  „un  rol  hotărîtor  în  păstrarea  unităţii  de 
neam,  atunci  cînd  poporul  român  va  fi  nevoit,  datorită  vitregiei  vremurilor,  să 
trăiască  despărţit  geografic  şi  politic  în  trei  «ţări»,  de  o  parte  şi  de  alta  a  Car- 
paţilor4*  (p.  10).  Cînd  ungurii  pătrund  în  Transilvania,  începînd  cu  sec.  al  Xl-lea, 
ei  găsesc  aici  „o  populaţie  românească  organizată  sub  raport  politic  şi  bisericesc; 
cu  o  puternică  conştiinţă  a  dăinuirii  sale“  (p.  12). 

După  ce  înşiră  pomelnicele  vlădicilor  din  diferite  centre  transilvănene,  înce- 
pînd  cu  arhiepiscopul  Ghelasie  de  la  Rîmeţ,  Prea  Sfinţia  Sa  prezintă  pe  scurt  acti¬ 
vitatea  culturală  românească  desfăşurată  la  Alba  Iulia  in  sec.  XVI — XVII,  activi¬ 
tate  care  a  culminat  cu  tipărirea  Noului  Testament  de  la  1648,  adevărat  „giuvaer 
de  limbă  literară44  (p.  16).  Deşi  a  activat  în  condiţiile  grele  ale  propagandei  calvine 
patronate  de  principii  Transilvaniei  şi  a  urmat  în  scaun  după  martiriul  Sfîntului 
Ilie  Iorest,  mitropolitul  Simion  Ştefan  a  reuşit  să-şi  înveşnicească  numele  prin 
această  neîntrecută  realizare  culturală  şi  naţională. 

Relevînd  caracteristicile  principale  ale  Noului  Testament  de  la  1648,  impor¬ 
tanţa  celor  două  predoslovii  de  la  început  şi  a  celor  24  de  predoslovii  cu  caracter 
isagogic  neotestamentar,  Prea  Sfinţia  Sa  zice:  „Opera  mitropolitului  Simion  Şte¬ 
fan  a  împlinit,  la  vremea  sa,  pe  linie  spirituală  cerinţa  poporului  nostru  de  a  avea 
în  limba  sa  cuvîntul  lui  Dumnezeu,  iar  pe  linie  socială  a  redeşteptat  conştiinţa 
naţională  în  secolul  al  XVII-lea44  (p.  22).  In  ce  priveşte  valoarea  lingvistică  şi 
literară  a  lucrării,  este  reţinută  caracterizarea  de  neuitat  pe  care  i-o  face  marele 
mitropolit  Andrei  Şaguna  în  prefaţa  Bibliei  sale:  „Limba  Noului  Testament  (de 
la  1648,  n.n.)  nu  e  făcută,  ci  luată  chiar  din  gura  poporului  şi  aşa  traducătorul 
nu  este  decît  un  răsunet  nu  numai  al  limbii,  ci  şi  al  simţirii  şi  peste  tot  al  chipu¬ 
lui,  al  cugetării  poporului44  (p.  22). 

Cele  peste  100  de  exemplare  păstrate  din  Noul  Testament  de  la  1648  sînt 
răspîndite  în  toate  provinciile  româneşti  (p.  24),  ceea  ce  arată  că  s-a  împlinit 
gîndul  ostenitorilor  care  au  gîndit  această  lucrare  pentru  luminarea  întregului 
neam  românesc.  Crezul  unificator  de  limbă  românească  exprimat  în  Noul  Testa¬ 
ment  de  la  Alba  Iulia  nu  poate  fi  străin  de  actul  primei  uniri  a  tuturor  românilor, 
de  la  1600.  Reamintind  acest  fapt,  Prea  Sfinţitul  Episcop  Emilian  zice:  „Am  putea 
evoca  şi  noi  cuvintele  cronicarului:  «Biruit-au  gîndul».  Căci  prin  reeditarea  acestui 
mesaj  de  veche  cultură  românească,  într-o  vreme  cînd  valorile  trecutului  au  ajuns 
a  fi  preţuite  în  cel  mai  înalt  grad  de  popor  şi  pentru  popor,  împlinim  cu  recu¬ 
noştinţă  o  datorie  faţă  de  ostenitorii  de  altădată  şi  reînnoim  legămîntul  de  a 
cinsti  după  cuviinţă  semnificaţia  simbolică  a  unirii  de  la  1600,  a  duhului  şi  limbii 
româneşti  de  la  1648“  (p.  26). 

Cuvîntul  înainte  se  încheie  cu  mulţumirile  adresate  tuturor  celor  care  au 
pregătit  şi  au  făcut  posibilă  apariţia  lucrării. 

Urmează  un  bogat  material  ilustrativ  la  acest  Cuvînt  înainte,  anume  14  pagini 
de  planşe  (44  de  imagini),  de  la  unele  vechi  dovezi  arheologice  ale  răspîndirii 
creştinismului  pe  teritoriul  Transilvaniei  pînă  la  imagini  ale  actualităţii  ortodoxe 
de  pe  aceste  meleaguri. 

Sub  titlul  general  de  Studiu  introductiv  sînt  grupate  şase  valoroase  studii, 
tipărite  pe  două  coloane  (p.  31 — 103),  după  cum  urmează: 

—  Pr.  prof.  onorar  dr.  Nicolae  Neaga,  Temeiuri  pentru  preţuirea  Noului 
Testament  (p.  31 — 40).  Studiul  tratează  despre  locul  unic  al  Sfintei  ScriDturi  în 
viaţa  credincioşilor  creştini,  despre  raportul  dintre  Vechiul  şi  Noul  Testament, 
prezintă  apoi,  pe  scurt,  cărţile  Noului  Testament,  arată  locul  său  în  cultul  orto¬ 
dox,  importanţa  sa  pentru  credinţa  şi  pentru  viaţa  religios-morală  şi  socială  a 
credincioşilor  ortodocşi.  Vorbind  apoi  despre  Noul  Testament  de  la  1648,  autorul 
îi  relevă  „individualitatea44,  afirmînd  că  „ocupă  un  loc  de  mare  importanţă14  în 
viaţa  bisericească  şi  teologică  şi  că  reprezintă  „una  dintre  cele*  mai  de  seamă  opere 
ale  literaturii  române44  (p.  38).  In  încheiere,  P.  C.  Sa  relevă  cîteva  din  meritele 
mitropolitului  Simion  Ştefan,  care  nu  pierde  nici  un  prilej  de  a  reafirma  învăţă¬ 
tura  ortodoxă,  deşi  craiul  care  patrona  lucrarea  era  calvin  şi  urmărea  calvini- 
zarea  românilor  (p.  39).  Prin  toate  reuşitele  sale,  „realizarea  din  1648  constituie  un 
îndrăzneţ  succes44  (p.  40). 

•  —  Prof.  dr.  Virgil  Cândea,  Noul  Testament  în  limba  română  ca  act  de  spiri¬ 
tualitate  şi  cultură  (p.  41 — 56).  In  acest  studiu,  reputatul  savant  —  care  este  şi 
coordonatorul  acestei  noi  ediţii  a  Noului  Testament  din  1648  —  îşi  propune  un 
întreit  obiectiv:  a)  o  considerare  a  actului  în  sine  al  tălmăcirii  cărţilor  sacre  din 
perspectivă  doctrinară  ortodoxă;  b)  apărarea  adevărului  că  traducerea  textelor 
sfinte  în  româneşte  a  fost  motivată  de  condiţiile  interne  ale  societăţii,  româneşti, 
iar  nu  de  influenţe  străine;  şi  c)  combaterea  unor  judecăţi  greşite  asupra  lui 
Simion  Ştefan  şi  a  operei  sale. 

Ad  a)  Deşi  „împotriva  caracterului  nepractic  al  slavonei  cărturarii  români 
s-au  răzvrătit  de  timpuriu4'  f  totuşi  „traducerii  textelor  biblice  şi  de  cult  i  se  opu¬ 
neau  argumente  de  ordin  principial",  mai  ales  acela  al  „nevredniciei"  limbilor 
vulgare  de  a  exprima  învăţătura  sfîntă  (p.  43).  Cărţile  traduse  trebuiau  să  fie 
primite  de  Biserică.  Astfel,  „schimbarea  limbii  de  cult  într-o  Biserică  atît  de  cre¬ 
dincioasă  tradiţiei  ca  Biserica  Ortodoxă  Română  nu  putea  fi  numai  o  întreprin¬ 
dere  filologică ea  trebuia  realizată  „în  acord  cu  învăţătura  Bisericii  şi  cu  apro¬ 
barea  celei  mai  înalte  ierarhii  ortodoxe  a  timpului “  (p.  44).  De  aceea  argumentează 
prefeţele  legitimitatea  traducerii  cărţilor  sfinte  în  limba  poporului  (p.  45).  Era 
vorba  de  o  „prudenţă"  absolut  necesară  în  acest  „delicat  proces"  de  înlocuire  a 
slavonei  cu  româna,  deşi  tradiţia  ortodoxă  nu  se  opune  traducerii  Bibliei  în 
limbile  vii  (p.  46). 

Ad  b)  înseşi  aceste  consideraţii  „aduc  cel  mai  bun  argument  împotriva  ori¬ 
cărei  teorii  după  care  traducerile  româneşti  ale  textelor  sacre  şi  introducerea 
limbii  române  în  cult  ar  fi  putut  avea  loc  sub  influenţe  sau  din  iniţiative  străine, 
fie  ele  husite,  catolice  sau  protestante"  (p.  46).  Profesorul  Virgil  Cândea  reafirmă 
astfel,  în  ce  priveşte  originea  traducerilor  româneşti  ale  textelor  sfinte,  teoria 
autohtonă,  susţinută  documentat  de  regretatul  Pr.  prof.  dr.  Milan  Şesan  (Origi¬ 
nea  şi  timpul  primelor  traduceri  româneşti  ale  Sfintei  Scripturi,  Cernăuţi,  1933). 
Fără  aprobarea  şi  consensul  ierarhiei  bisericeşti,  traducerile  nu  ar  fi  avut  nici  o 
şansă  de  a  fi  primite  în  cult.  Biserica  şi  Domnia  au  făcut  „gestul  hotărîtor"  pen¬ 
tru  introducerea  limbii  române.  Traducerile  din  secolul  al  XVII-lea  au  beneficiat 
„de  admirabila  coincidenţă  a  acordului  Bisericii,  sprijinului  material  al  puterii  poli¬ 
tice,  conştiinţei  literare  a  tălmăcitorilor  şi  capacităţii  crescute  de  expresie  a  limbii, 
întrunirea  acestor  condiţii  explică  şi  reuşita  deplină  a  traducerilor  pe  plan  cul¬ 
tural  şi  religios,  rolul  lor  în  formarea  limbii  române  literare"  (p.  49). 

Ad  c)  Simion  Ştefan  n-a  fost  un  „vlădică  ortodox  de  lege  calvină"  (N.  Iorga), 
ci  „un  vrednic  păstor  ortodox,  în  buna  tradiţie  a  înaintaşului  său  Ilie  Iorest  şi  a 
urmaşului  său  Sava  Brancovici",  „un  cărturar  şi  un  iubitor  de  neam",  a  cărui 
operă  „atestă  o  indiscutabilă  educaţie  superioară"  (p.  52).  Nu  se  cunoaşte  exact 
rolul  cărturăresc  al  lui  Simion  Ştefan;  hotârîtoare  rămîn  însă  roadele  păstoririi 
sale:  „două  traduceri  româneşti  —  Noul  Testament  şi  Psaltirea  —  unanim  apre¬ 
ciate  de  lingvişti  şi  de  istoricii  culturii  noastre  ca  monumente  ale  limbii  române 
literare  —  şi  o  rezistenţă  de  13  ani  faţă  de  politica  de  calvinizare  a  autorităţilor 
politice  şi  ecleziologice  maghiare"  (p.  55). 

Nici  iniţiativa  craiului,  nici  faptul  că  lucrul  ştiinţific  a  fost  mai  mult  al 
altora,  nu  scad  cu  nimic  valoarea  contribuţiei  lui  Simion  Ştefan,  al  cărui  patro¬ 
naj  era  indispensabil  pentru  acreditarea  tălmăcirii  (p.  55). 

„Realizare  de  profundă  conştiinţă  —  ortodoxă,  românească  şi  ştiinţifică", 
Noul  Testament  din  1648  a  fost  „cea  mai  categorică  mărturisire  de  simţire,  faptă 
şi  apartenenţă  românească  a  Transilvaniei  secolului  al  XVII-lea"  (p.  56). 

—  Pr.  prof.  dr.  Mircea  Păcurariu,  Mitropolitul  Simion  Ştefan,  slujitor  al 
Bisericii  şi  al  poporului  român  (p.  57 — 67).  După  ce  arată  condiţiile  grele  în  care 
şi-a  desfăşurat  activitatea,  între  1643 — 1656,  Simion  Ştefan,  căruia  stăpînirea  i-a 
impus  15  puncte  umilitoare,  autorul  acestui  studiu  subliniază  meritul  marelui 
mitropolit  de  a  nu  fi  devenit  o  unealtă  a  calvinizării,  ca  unul  care  „nu  şi-a  uitat 
niciodată  înaltele  sale  îndatoriri  arhiereşti,  ci  a  căutat  în  permanenţă  să  ţină 
trează  conştiinţa  ortodoxă  şi  românească  în  sufletele  păstoriţilor  săi"  (p.  60).  Pu¬ 
ţinele  informaţii  documentare  păstrate  îl  pun  în  lumină  pe  Simion  Ştefan  ca  pe 
un  ierarh  „preocupat  de  soarta  Bisericii  şi  a  clerului  său"  (p.  61).  Personalitatea 
sa  este  însă  ilustrată  în  modul  cel  mai  pregnant  de  cele  două  cărţi  pe  care  le-a 
tipărit:  Noul  Testament  (1648)  şi  Psaltirea  (1651).  El  s-a  ferit  să  tipărească  lucrări 
teologice  sau  juridice  şi  cărţi  de  slujbă  spre  a  nu  fi  silit  să  schimbe  conţinutul 
lor  ortodox  sub  presiunea  conducătorilor  calvini;  pe  acestea  a  preferat  să  le  aducă 
de  peste  munţi.  Astfel,  „mitropolitul  Ştefan,  om  de  mare  abilitate,  a  ştiut  să 
împace  şi  condiţiile  oneroase  impuse  de  principe,  dar  şi  cerinţele  sufleteşti  ale 
credincioşilor  săi"  (p.  62). 

Infăţişînd  cîteva  din  reuşitele  Noului  Testament  de  la  Alba  Iulia,  P.  C.  pr. 
prof.  Mircea  Păcurariu  îşi  exprimă  opinia  că  prima  predoslovie,  cea  adresată 
principelui  Gheorghe  Rakoczy  şi  pusă  sub  semnătura  lui  Simion  Ştefan,  va  fi 

fost  scrisă  de  fapt  de  Gheorghe  Csulay,  predicatorul  curţii,  care  va  deveni  super- 
intendent  în  1649  (p.  63)  şi  că  celebra  „Predoslovie  către  cetitori*' ,  nesemnată,  este 
opera  mitropolitului  Simion  Ştefan  sau,  cel  puţin,  a  fost  scrisă  sub  îndrumarea 
şi  supravegherea  sa  (p.  65).  Cit  despre  predosloviile  cu  caracter  isagogic,  ele  au 
acelaşi  autor  ca  şi  „Predoslovia  către  cetitori**,  fapt  ce  rezultă  din  identitatea 
de  stil  (p.  66).  Psaltirea  are  şi  ea  două  predoslovii.  Cea  de  la  început  este,  după 
opinia  autorului,  opera  aceluiaşi  Gheorghe  Csulay,  căci  cuprinde  mai  multe  idei 
calvine.  Cea  de-a  doua,  plasată  la  sfîrşitul  cărţii,  este  foarte  scurtă  şi  cuprinde 
cîteva  lămuriri  asupra  acestei  noi  ediţii  a  Psaltirii.  ' 

Mitropolitul  Simion  Ştefan  a  murit  în  vara  anului  1656,  înscriindu-se  în 
istorie  ca  un  apărător  al  credinţei  strămoşeşti,  ca  o  „personalitate  de  seamă  a 
Bisericii  şi  a  culturii  noastre"  (p.  67). 

—  Pr.  prof.  dr.  Grigorie  Marcu  (t),  Valoarea  isagogică  şi  biblică-teologică 
a  celor  24  de  predoslovii  (p.  68 — 76).  Cele  23  predoslovii  cu  caracter  isagogic  şi 
„summa"  Apocalipsei,  care  nu  e  altceva  decît  tot  o  astfel  de  „predoslovie"  (a 
24-a)  prezintă  o  mare  însemnătate  teologică  şi  pot  fi  numite  pe  drept  „predo¬ 
slovii  teologice"  (p.  68). 

Simion  Ştefan  a  fost  un  om  „temeinic  instruit"  şi  un  „teolog",  iar  contribuţia 
sa  la  realizarea  epocalului  monument  editorial  de  la  1648  este  „esenţială"  (p.  69). 

însemnătatea  teologică  a  Noului  Testament  de  la  Alba  Iulia  este  întreită: 
editorială,  isagogică  şi  exegetică. 

1.  însemnătatea  editorială  constă  în  faptul  că  e  vorba  de  prima  tipărire 
integrală  a  Noului  Testament  în  româneşte,  la  care  se  adaugă  reuşita  excepţio¬ 
nală  din  punctul  de  vedere  al  tehnicii  tipografice. 

2.  însemnătatea  isagogică  îi  este  asigurată  de  cele  24  de  predoslovii  —  care 
însumează  circa  55  pagini  din  textul  românesc  de  330  file  — ,  precum  şi  de 
„summa"  capitolelor  —  care  şi  ele  însumează  30 — 50  pagini  (p.  72).  „Predosloviile", 
disproporţionate  ca  întindere  (de  la  cîteva  rînduri,  pentru  unele  cărţi,  la  şapte 
pagini  şi  jumătate  cît  are  „Predoslovia  de  Pavel  şi  de  cărţile  lui"),  „ridică  pro¬ 
bleme  isagogice  fundamentale  şi  se  străduiesc  să  le  soluţioneze"  (p.  72),  demon¬ 
straţia  fiind  sprijinită  pe  texte  patristice  şi  postpatristice.  Autorului  (sau  autori¬ 
lor)  acestor  predoslovii  le  este  familiară  problematica  obişnuită  a  isagogiei  neo- 
testamentare.  Epistolele  soborniceşti  sînt  rînduite  imediat  după  Faptele  Aposto¬ 
lilor  şi  înainte  de  Epistolele  pauline,  ceea  ce  dovedeşte  că  traducătorii  „cunosc 
îndeaproape  problema  şi  îşi  permit  să  decidă  acolo  unde  întîlnesc  situaţii  contro¬ 
versate"  (p.  74). 

3.  însemnătatea  exegetică  rezultă  din  preocuparea  mărturisită  a  ostenitori¬ 
lor  de  a  realiza  o  lucrare  care  să  fie  înţeleasă  de  toţi,  în  care  scop  „au  pus  la 
contribuţie  metode  şi  materiale  care  ni  se  par  azi  moderne":  predosloviile,  expli¬ 
caţiile  răzleţe,  titlurile  capitolelor  (p.  74).  Acrivia  tălmăcitorilor  este  ilustrată  prin 
două  exemple  grăitoare:  încredinţarea  din  „Predoslovia  către  cetitori"  privind 
osîrdia  traducătorilor  de  a  ţine  „înţelesul  Duhului  Sfînt,  că(ci)  Scriptura  fără  (de) 
înţeles  este  ca  şi  trupul  fără  suflet",  ceea  ce,  zice  Părintele  prof.  Grigorie  Marcu, 
constituie  „norma  ermineutică  fundamentală"  (p.  74);  şi  combaterea  solafideismu- 
lui  protestant  în  predoslovia  la  Epistola  Sfîntului  Iacov. 

în  încheierea  acestui  studiu,  sînt  formulate  cîteva  „judecăţi  sintetice"  asupra 
lui  Simion  Ştefan  şi  a  operei  sale,  evidenţiindu-Se  rolul  cu  totul  deosebit  al 
marelui  ierarh  în  cultura  noastră  şi  în  viaţa  Ortodoxiei  româneşti. 

—  Prof.  dr.  Florica  Dimitrescu,  Importanţa  lingvistică  a  Noului  Testament 
de  la  Bălgrad  (p.  77 — 96).  După  ce  afirmă  rolul  Transilvaniei  în  „edificarea  limbii 
literare",  autoarea  prezintă  „valoroasele  vederi  teoretice"  din  „Predoslovia  către 
cetitori"  şi  precizează  că  deşi  unele  din  acestea  apar  în  lucrări  anterioare,  „nici¬ 
odată,  pînă  la  Noul  Testament,  nu  ne-au  întîmpinat  exprimate  mai  clar  şi  mai 
răspicat  aceste  idei"  (p.  80). 

Traducerea  începută  de  ieromonahul  Silvestru  a  fost  refăcută  şi  sfîrşită, 
după  moartea  acestuia,  de  cărturari  pe  care  autoarea  caută  să-i  identifice  prin 
analiza  literară  a  textului.  Ei  utilizează  cuvinte  şi  forme  regionale  transilvănene, 
dar  şi  cuvinte  bănăţene;  opera  munteanului  Silvestru  a  fost  deci  dusă  la  bun 
sfîrşit  de  cărturari  transilvăneni  şi  bănăţeni.  Că  e  vorba  de  mai  mulţi  traducători, 
rezultă  cu  certitudine  din  diferenţele  de  traducere  între  diferitele  cărţi,  din  deose- 


122 


MITROPOLIA  ARDEALULUI 


birile  cantitative  şi  calitative  ale  gloselor  marginale  şi  din  glosarea  diferită,  în 
locuri  diferite,  a  aceluiaşi  cuvînt  (p.  82). 

La  baza  traducerii  a  stat  „izvodul  grecesc”,  menţionat  atît  în  titlu,  cît  şi  în 
prima  predoslovie;  folosirea  textului  grecesc  o  dovedesc  şi  unele  menţiuni  margi¬ 
nale,  precum  şi  împrumuturile  de  cuvinte  greceşti  sau  folosirea  de  nume  proprii 
greceşti  (p.  83—84).  Prefaţa  menţionează  şi  folosirea  traducerilor  latină  şi  slavonă. 
Autoarea  dovedeşte  folosirea  textului  latin  şi  anume  a  ediţiei  Vulgatei  apărută  la 
Veneţia  în  1587;  de  asemenea,  a  textului  slavon  (tipărit  la  Moscova),  cum  o  arată 
slavonismele  preluate  în  traducere  (p.  84 — 86). 

Din  menţiunea  făcută  în  erată  că.  în  textul  ebraic  al  cărţii  Ester  nu  apare 
numele  lui  Dumnezeu  nu  rezultă  nicidecum  că  traducătorii  ar  fi  folosit  şi  un 
text  ebraic,  cum  crede  autoarea  acestui  studiu  (p.  86);  originalul  ebraic  al  Evan¬ 
gheliei  de  la  Matei  (de  fapt  aramaic),  de  care  crede  D.  Sa  că  ar  fi  vorba  aici,  nu 
s-a  păstrat.  De  altfel,  e  vorba  de  o  carte  din  Vechiul  Testament  (Ester)  şi  infor¬ 
maţia  despre  lipsa  numelui  lui  Dumnezeu  în  textul  ebraic  al  acesteia  putea  fi 
găsită  în  orice  lucrare  isagogică  veterotestamentară. 

La  izvoarele  „mărturisite”  trebuie  adăugat  şi  unul  nemenţionat  de  traducă¬ 
tori,  anume  Biblia  ungurească  a  lui  Heltai  Gaspar,  apărută  în  1562  (p.  86). 

Studiul  prezintă  ca  „sigur”  faptul  că  predoslovia  către  principe  (prima)  a  fost 
scrisă  de  Simion  Ştefan,  în  ce  priveşte  restul  lucrării  lui  revenindu-i  „concepţia” 
şi  probabil  o  revizuire  care  a  contribuit  la  unificarea  ei  lingvistică. 

Traducătorii  au  avut  la  îndemînă  şi  „o  serie  de  modele”,  anume  textele 
neotestamentare  deja  editate  în  româneşte.  Paralelismele  citate  între  Noul  Testa¬ 
ment  de  la  1648  şi  Apostolul  şi  Tetraevanghelul  tipărite  de  Coresi,  sau,  pentru 
unele  citate,  Palia  de  la  Orăştie  (p.  87 — 89)  sînt  deplin  convingătoare.  Textele  tra¬ 
duse  pentru  prima  dată  (cum  este  Apocalipsa)  sînt  însă  şi  ele  deplin  accesibile  şi 
nu  lipsite  de  valoare  artistică. 

Un  deosebit  interes  lingvistic  prezintă  textele  originale,  anume  predosloviile 
(2  +  24)  şi  „summele”  capitolelor,  caracterizate  toate  „printr-un  stil  lapidar,  dovadă 
a  capacităţii  de  conciziune  şi  de  sistematizare  a  celor  care  scriau”  (p.  91).  Predo¬ 
sloviile  „ne  relevă  o  anumită  varietate  de  stiluri,  un  început  de  diversificare  sti¬ 
listică”  (p.  92);  iar  limba  „sumelor”  care  preced  fiecare  capitol  „introduce  în 
română  un  stil  nou,  concis,  căruia  îi  sînt  specifice  unele  elipse  şi  dislocări” 
(p.  93).  Prin  acestea,  Noul  Testament  de  la  Alba  Iulia  „reprezintă  cel  mai  întins 
text  românesc  original  de  pînă  la  1648”  (p.  93). 

Cît  priveşte  „glosele”  marginale,  ele  „dovedesc  efortul  conştient  al  cărtu- 
rarilor-traducători,  pe  de  o  parte  de  a  îmbogăţi  limba  prin  neologisme  şi,  pe  de 
altă  parte,  de  a  le  explica  pe  înţelesul  tuturor”;  ele  constituie  „începutul  unui 
dicţionar  de  sinonime  în  special  şi  al  unuia  explicativ,  în  general”  (p.  93).  Neolo¬ 
gismele  sînt  introduse  „cu  pondere,  numai  atunci  cînd  erau  strict  necesare” 
(p.  94).  Glosele,  care  ne  introduc  în  „laboratorul  traducerii”  (expresia  este  a  lui 
G.  T.  Pop),  constituie  „un  indiciu  al  posibilităţilor  limbii  române  din  secolul  al 
XVII-lea”  (p.  95). 

In  general.  Noul  Testament  de  la  Alba  Iulia  reprezintă,  din  punct  de  vedere 
lingvistic,  „un  mare  pas  înainte,  un  salt  chiar”  (p.  95).  Calităţile  sale  „îi  conferă 
un  loc  aparte  în  şirul  tipăriturilor  româneşti  şi  explică  autoritatea  de  care  s-a 
bucurat  asupra  scrierilor  ulterioare,  contribuind  astfel  la  închegarea  şi  la  fixarea 
limbii  literare”  (p.  96). 

Dr.  Eva  Mârza  şi  Dr.  Iacob  Mârza,  Alba  Iulia,  important  centru  tipografic 
românesc  (p.  97 — 103).  Studiul  prezintă  activitatea  bogată  a  tipografiei  de  la 
Bâlgrad,  desfăşurată  în  mai  multe  perioade,  cu  pauze  mai  mari  sau  mai  mici 
între  ele.  In  prima  perioadă  apar,  în  slavonă,  Evangheliarul  (1579),  Octoihul  mic 
(1578  şi  1580)  şi  probabil  o  Psaltire  (1577 — 1580).  Incepînd  cu  1639,  Popa  Dobre 
tipăreşte  mai  multe  cărţi  româneşti,  între  care  menţionăm  Catehismul  calvinesc 
(1640)  şi,  mai  ales  Evanghelia  cu  învăţătură  (1641). 

Noul  Testament  (1648)  a  fost  tipărit  probabil  de  meşterul  Ştefan  din  Ohrida, 
care  încă  din  1644  se  afla  în  anturajul  mitropolitului  Simion  Ştefan,  şi  de  Rusu 
din  Sibiel,  care  se  prezintă  ca  cel  care  a  tipărit  lucrarea  într-o  însemnare  pe 
unul  din  exemplarele  Noului  Testament  (p.  99). 

Intre  1651 — 1656  a  lucrat  ca  tipograf  la  Mitropolia  de  la  Alba  Iulia  diacul 
(diaconul)  „Dumitru  logofăt". 

După  o  altă  întrerupere,  activitatea  tipografică  va  fi  reluată  prin  Ioan  Zoba  din 
'  Vinţ,  autorul  cărţii  Sicriul  de  aur  (1683),  prin  grija  căruia  apar  un  Molitvenic 
(1684),  cartea  Cărare  pe  scurt  pre  fapte  bune  îndreptătoare  (1685),  Ceasloveţ  şi 
Rînduiala  diaconstvelor ,  iar  în  1689  un  nou  Molitvenic,  în  care  e  menţionat  ca 
tipograf  Chiriac. 

După  un  alt  repaus  de  10  ani,  activitatea  tipografică  a  fost  reluată  sub  con¬ 
ducerea  talentatului  meşter  Mihai  Iştvanovici,  trimis  de  Constantin  Brîncoveanu, 
care  scoate  două  lucrări  de  mare  răsunet  cultural:  Chiriacodromion  s-au  Evan¬ 
ghelie  învăţătoare  şi  Bucoavnă,  ambele  în  1699,  a  doua  fiind  primul  abecedar 
propriu-zis  în  limba  română. 

Tipografia  dispare  odată  cu  mitropolia  ortodoxă  de  la  Alba  Iulia,  ultima 
carte  tipărită  fiind  un  catehism  catolic,  intitulat  Pîinea  pruncilor  (1702). 

Tipografia  românească  de  la  Alba  Iulia,  „singurul  atelier  de  acest  gen  de 
pe  cuprinsul  întregului  principat"  (p.  102)  a  satisfăcut  nevoile  spirituale  ale  popu¬ 
laţiei  româneşti  din  Transilvania,  multe  dintre  lucrările  tipărite  aici  îndeplinind 
„un  rol  deosebit  în  realizarea  unităţii  culturale  a  poporului  român"  (p.  103). 

Urmează  7  pagini  cu  ilustraţii  (28  la  număr)  la  studiul  introductiv,  redînd 
foi  de  titlu  ale  unor  tipărituri  de  la  Alba  Iulia  şi  din  alte  părţi,  mai  ales  ediţii 
(parţiale  sau  integrale)  ale  textului  Sfintei  Scripturi. 

O  „Notă  asupra  ediţiei"  (p.  105 — 107)  a  cercetătoarei  Dalila-Lucia  Aramă 
precizează,  printre  altele,  că  „pentru  redarea  textului  românesc  a  fost  folosită,  în 
general,  metoda  transcrierii  interpretative"  (p.  105),  că  s-a  utilizat  ortografia  şi 
punctuaţia  actuală  şi  că  au  fost  îndreptate  greşelile  menţionate  ca  atare  în  erata 
ediţiei  originale  (p.  106).  Menţionăm  şi  constatarea,  întemeiată  pe  confruntarea 
mai  multor  exemplare  din  Noul  Testament  de  la  1648,  că  au  existat  cel  puţin 
două  tiraje  ale  lucrării  (p.  106 — 107). 

După  o  pagină  cu  reproducerea  în  facsimil  a  foii  de  titlu  originale,  urmează 
textul  integral  al  Noului  Testament  din  1648  (p.  109 — 580),  în  transliteraţia  realizată 
de  Ileana  Zamfirescu  şi  revăzută  de  Dalila-Lucia  Aramă  şi  Stela  Nicolau.  Indi¬ 
caţiile  tipiconale  din  cuprinsul  textului  românesc  au  fost  lăsate,  ca  în  original,  în 
limba  slavonă,  traducerea  lor  fiind  redată  în  Note  (p.  602 — 617).  In  ediţia  origi¬ 
nală,  textul  Noului  Testament  este  urmat  de  Sinaxarul  celor  12  luni,  spunind 
zaceala  fiecărui  Apostol  şi  Evanghelie  şi  a  Sfinţilor  aleşi  şi  a  praznicelor,  în  limba 
slavonă.  Acesta  e  redat  în  noua  ediţie  în  traducere  românească  (p.  581 — 597). 
Redarea  ediţiei  originale  se  încheie  cu  „Greşalele"  sau  erata  (p.  598 — 599). 

După  Notele  menţionate,  este  adăugat  un  Glosar  de  termeni  vechi  folosiţi  de 
traducătorii  bălgrădeni,  întocmit  de  Dalila-Lucia  Aramă  (p.  618 — 632).  Traducerea 
din  slavonă  a  Sinaxarului  şi  a  indicaţiilor  tipiconale,  ca  şi  transliterarea  notelor 
marginale  aparţin  P.  C.  Arhim.  Veniamin  Micle. 

Pentru  cititorii  străini,  sînt  redate  în  limbile  engleză,  franceză  şi  germană 
Cuvîntul  înainte  al  Prea  Sfinţitului  Episcop  Emilian  al  Alba  Iuliei  (p.  633 — 699) 
şi  scurte  rezumate  ale  celor  şase  studii  introductive  (p.  700 — 723). 

Ultima  parte  a  volumului  (p.  725 — 903)  cuprinde  facsimilele  Noului  Testament 
din  1648.  Sînt  reproduse  9  pagini  în  mărime  originală,  şi  anume  paginile  de 
început  ale  celor  patru  Sfinte  Evanghelii,  ale  cărţii  Faptele  Apostolilor,  ale  Epis¬ 
tolelor  Iacov,  I  Petru  şi  Romani  şi  a  Apocalipsei,  apoi,  la  scară  redusă  —  cîte 
4  pagini  ale  originalului  pe  o  pagină  a  noii  ediţii  —  toate  cele  671  de  pagini  ale 
volumului  din  1648.  Şi  acestea  din  urmă  pot  fi  urmărite  fără  nici  o  dificultate  de 
cititor,  facsimilele  fiind  de  foarte  bună  calitate. 

Am  căutat,  prin  această  prezentare  bogată,  să  oferim  o  imagine  cît  mai 
cuprinzătoare  a  splendidei  reeditări  a  Noului  Testament  de  la  Alba  Iulia,  podoabă 
pentru  orice  bibliotecă  şi  pentru  orice  minte. 

Recomandăm  cu  căldură  lucrarea  nu  numai  cercetătorilor  —  foarte  intere¬ 
saţi,  desigur  — ,  ci  şi  tuturor  iubitorilor  de  cultură  românească,  ca  şi  tuturor  celor 
ce-şi  află  bucuria  în  ispitirea  Scripturilor  Sfinte,  preoţi  şi  credincioşi  ai  Bisericii 
noastre  strămoşeşti. 

Laudâ  nemăsurată  s-a  adus  şi  se  aduce,  precum  se  cuvine,  izvoditorilor  celor 
dintru  început,  în  frunte  cu  mitropolitul  Simion  Ştefan,  care  nu  numai  că  ne-au 
dat  prima  ediţie  integrală  a  Noului  Testament  în  româneşte,  dar  au  ştiut  să 
facă  din  aceasta  un  nepieritor  monument  al  limbii  şi  culturii  noastre. 

Acestei  laude  neprecupeţite  se  fac  părtaşi  şi  izvoditorii  ediţiei  din  1988,  în 
frunte  cu  Prea  Sfinţitul  Episcop  Emilian  al  Alba  Iuliei,  prin  a  căror  dragoste  şi 
rivnâ  pentru  cultura  românească  această  rară  şi  nepreţuită  comoară  ne  este 
dăruită  tuturor,  spre  împodobire  în  duh  creştinesc  şi  românesc. 


Pr.  prof.  Vasile  Mihoc 


Mitropolit  Nicolae  Corneanu:  PATRISTICA  MIRABILIA.  Pagini  din 
literatura  primelor  veacuri  creştine,  Timişoara  1987,  432  pagini. 


Abia  s-au  împlinit  trei  ani  de  la  apariţia  volumului  intitulat  „Studii  patris- 
tice“  şi  iată  că  autorul  cercetărilor  de  atunci,  înalt  Prea  Sfinţitul  Nicolae  al 
Banatului,  aduce  la  lumină  o  altă  masivă  lucrare  de  peste  400  de  pagini  conţinînd 
„investigaţii  de  tinereţe  şi  mai  ample  asupra  literaturii  patristice**.  „Desfăşurate  pe 
parcursul  unei  perioade  de  timp  mai  îndelungată,  mărturiseşte  autorul,  ele  reflectă 
preocupările  şi  posibilităţile  unor  etape  diferite,  avînd  însă  toate  ca  notă  domi¬ 
nantă  uimirea  şi  totodată  admiraţia  stîrnite  de  operele  autorilor  din  primele 
veacuri  creştine'*.  „De  aici  şi  titlul  sub  care  am  pus  paginile  de  faţă,  „Patristica 
mirabilia'*,  titlu  sugerat  —  trebuie  să  mărturisesc  —  de  interesantele  cărţi  „Philo- 
sophia  mirabilis"  a  reputatului  profesor  Anton  Dumitriu  (1973)  şi  „Orientali.*! 
mirabilia**  a  cercetătorului  de  excepţie  care  a  fost  Dr.  Constantin  Daniel  (197G)“. 

Intrucît  multe  din  cele  40  de  studii  cuprinse  în  acest  volum  au  fost  redactate 
cu  3 — 4  decenii  înainte  sînt  fireşti  cuvintele  spuse  în  prefaţă:  „n-am  putut  să 
tălmăcesc  pe  cît  aş  fi  dorit  şi  pe  cît  merită  scriitorii  patristici  înşişi  fascinaţia  pe 
care  o  exercită  atunci  cînd  începi  să-i  frecventezi . . .  Totuşi  am  încercat  să  motivez 
prezenţa  unuia  sau  altuia  din  grupajul  de  materiale  închise  în  volumul  de  faţă. 
Dacă  am  reuşit  prin  ele  să  şi  satisfac  pretenţiile  cititorilor  o  vor  putea  spune 
doar  ei.  In  ce  mă  priveşte,  —  declară  mai  departe  cu  fineţe  autorul  —  îmi  mărtu¬ 
risesc  dintru  început  limitele  şi  dacă  sentimentul  acesta  nu  m-a  făcut  să  renunţ 
de  a  mă  prezenta  încă  o  dată  înaintea  cititorilor  cu  o  modestă  carte,  motivaţia  stă 
doar  în  dorinţa  de  a  nu  lăsa  neexprimată  admiraţia  pe  care  mi-a  trezit-o  extra¬ 
ordinara  literatură  patristică". 

In  cele  ce  urmează  vom  sublinia  doar  cîteva  din  frumuseţile  cugetării  şi  din 
modul  de  exprimare  al  Sfinţilor  Părinţi  spre  a  convinge  şi  pe  cititorul  acestor  rîn- 
duri  că  într-adevăr  „admiraţia"  pe  care  ne-o  trezesc  ei  este  justificată  şi  ne- 
trecâtoare. 

Iată,  de  pildă,  cîteva  adevăruri  interesante  pe  care  autorul  a  ştiut  să  ni  le 
prezinte  prin  primul  capitol  intitulat  „ Fundamentări  teoretice  la  Sfinţii  Părinţi " 
(p.  7—88). 

Căci,  după  cum  se  exprimă  autorul,  „de  unde  altcînd  am  fi  fost  tentaţi  să 
vedem  în  unul  sau  altul  din  sfinţii  calendarului  creştin  doar  persoane  consacrate 
religiei,  acum  descoperim  că  ei  au  excelat  şi  în  istoria  sau  critica  literară,  în  filo- 
sofie,  în  artă,  în  muzică  şi  chiar  în  ştiinţă". 

„Creştinismul  a  intrat  în  istorie  cu  un  foarte  bogat  tezaur  spiritual  —  se 
spune  pe  prima  pagină  a  cărţii  —  dar  n-au  avut  răgazul  şi  tihna  să-l  pună  de  la 
început  în  lumină".  „Totuşi  vreme  de  pierdut  nu  era".  De  aceea  pe  bună  drep¬ 
tate  va  scrie  Fer.  Ieronim  pe  la  anul  392,  atunci  cînd  a  terminat  (deşi  .cu  mijloace 
mai  mult  singure)  „prima  istorie  literară  a  creştinismului",  cum  numea  Tudor 
Vianu  scrierea  sa  „De  viris  illustribus":  „să  înceteze  păgînii  de  a  mai  învinovăţi 
pe  creştini  de  simplitate  rustică  în  loc  să  se  uite  mai  bine  la  ignoranţa  lor". 

O  dovadă  clasică  de  „critică  literară"  ne-a  dat  Sf.  Vasile  atunci  cînd  în 
epistola  sa  135  adresată  lui  Diodor  de  Tars  declara:  „prin  puterea  cuvîntului  său 
Platon  combate  şi  idei,  dar  simultan  caracterizează  şi  personaje,  de  exemplu  cînd 
critică  îndrăzneala  şi  neruşinarea  lui  Trasimah,  uşurătatea  mintii  şi  lenea  lui 
Hipias  şi  lăudăroşenia  şi  fastul  lui  Protagora". 

Iată  ce  frumos  se  exprimă  şi  patriarhul  Fotie  despre  „fraza  clară  şi  fără  de 
podoabe"  din  predicile  Sf.  Ioan  Hrisostomul:  „nu  voi  înceta  niciodată  să  admir 
pe  acest  om  de  trei  ori  fericit,  care  pururea,  în  toate  cuvîntările  sale,  nu  urmărea 
decît  un  singur  ţel:  folosul  duhovnicesc  al  auditorului". 

Pe  de  altă  parte,  e  cunoscută  logica  judecăţii  scriitorului  latin  Tertulian 
atunci  cînd  combate  în  „Apologeticul"  său  judecata  sucită  în  materie  de  persecu¬ 
tare  a  creştinilor:  „O!  ce  sentinţă  încîlcităl  Spune  că  creştinii  nu  trebuie  să  fie 
urmăriţi,  ca  unii  care  ar  fi  vinovaţi.  Şi  totuşi  porunceşte  să  fie  urmăriţi.  Dacă 
pedepseşti  de  ce  nu  urmăreşti?  Dacă  nu-i  nevoie  de  urmărire,  atunci  de  ce  nu 
achiţi?" 

Părinţii  se  pricepeau  şi  la  critica  de  artă. 

Sînt  celebre  descrierile  lăsate  de  Sf.  Grigorie  de  Nyssa  la  pătimirea  Sf. 
Teodor  ori  mai  ales  amănuntele  tablourilor  reprezentînd  mucenicia  Sfintei  Eufimia 
descrise  de  episcopul  Asterie  al  Amasiei. 

Bogate  informaţii  aduce  autorul  cînd  vorbeşte  despre  „Sfinţii  Părinţi  ca 
teoreticieni  ai  muzicii"  (p.  61 — 70),  dar  mai  ales  atunci  cînd  discută  tema  „Sfinţii 
Părinţi  şi  cercetarea  ştiinţifică"  (p.  71 — 86).  „Sfinţii  Părinţi  au  cunoscut  bine  toate 
disciplinele  ştiinţifice  şi  s-au  folosit  de  datele  acestora",  se  afirmă  pe  bună  drep¬ 
tate.  Sfîntul  Grigorie  de  Nyssa  se  dovedeşte  nu  numai  fizician  şi  arhitect  deopo¬ 
trivă,  ci  şi  naturalist  temeinic.  Prin  ideea  raţiunilor  seminale  Fericitul  Augustin 
ne-a  lăsat  pagini  impresionante  despre  apariţia  succesivă  a  regnului  biologic  pe 
pămînt.  Sînt  cunoscute  informaţiile  Sfîntului  Vasile  despre  peştii  călători  şi  des¬ 
pre  obiceiurile  unor  păsări  din  Marea  Neagră  (p.  76 — 77). 

In  capitolul  II,  intitulat  „ Momente  semnificative  din  perioada  patristică " 
(p.  89 — 174)  facem  cunoştinţă  mai  întîi  cu  o  veche  preocupare  a  autorului  de  pe 
vremea  cînd  (în  1946)  prezenta  ca  teză  de  licenţă  la  Facultatea  de  Teologie  din 
Bucureşti  tema:  „Origen  şi  Cels.  Raporturile  dintre  creştinism  şi  păgînism  văzute 
prin  prisma  unei  dispute  din  veacul  al  III-lea",  din  care  aici  ni  se  prezintă  un 
fragment,  de  altfel  destul  de  lung  (p.  89 — 109). 

Impresionează  prin  bogăţia  şi  claritatea  expunerii  şi  studiul  următor  cu 
titlul:  „Ecouri  vechi  şi  noi  ale  „Vieţii  Sfîntului  Antonie  cel  Mare"  (p.  110 — 125), 
scriere  atribuită  Sfîntului  Atanasie  cel  Mare,  care  a  cunoscut  personal  pe  marele 
„părinte  al  monahismului",  dar  care  a  influenţat  în  decursul  veacurilor  nu  numai 
pe  mulţi  scriitori  vechi,  ci  chiar  şi  „creaţiile  a  numeroşi  artişti  şi  muzicieni,  chiar 
în  folclor".  Se  ştie  că  Sf.  Atanasie  i-a  turnat  marelui  ascet  apă  pe  mîini  ca  să 
se  spele  în  împrejurările  cînd  şi-a  găsit  adăpost  în  pustie,  pe  cînd  era  urmărit 
de  arieni,  dar  n-au  trecut  nici  mulţi  ani  pînă  ce  —  cum  mărturisesc  înşişi  feri¬ 
ciţii  Augustin  şi  Ieronim  —  descrierea  „Vieţii  Sfîntului  Antonie"  a  impresionat 
adînc  conştiinţele  multor  creştini  din  întreg  Imperiul  Roman.  Paralelismele  for¬ 
male  întîlnite  între  „Viaţa  Sfîntului  Antonie"  şi  felul  cum  au  fost  descrise  vieţile 
unor  filosofi  ca  Pitagora,  Apoloniu  din  Tiana,  Platon  sau  Plotin  are  dreptate 
autorul  să  declare  că  sînt  „irelevante",  iar,  peste  evul  mediu,  o  serie  de  scriitori 
moderni  ca  Flaubert,  A.  France,  M.  Maeterlinck  se  lasă  cu  toţii  influenţaţi  de 
modul  de  vieţuire  a  Sf.  Antonie. 

Din  studiul  următor  „Pregătirea  şcolară  a  Sfinţilor  Trei  Ierarhi"  reţinem 
afirmaţia  cu  care  începe  acest  studiu  şi  anume  că  „Sfinţii  Trei  Ierarhi  reprezintă 
pentru  creştinătatea  întreagă  modele  care  se  cer  urmate",  cu  atît  mai  vîrtos,  cu 
cît  —  vorba  Sfîntului  Grigorie  —  ei  „egalau  deja  pe  profesori  şi  depăşeau  pe 
colegi  în  tot  soiul  de  ştiinţe".  Vor  răsuna  peste  veacuri  afirmaţiile  privitoare  la 
educaţia  ideală  a  fiecărui  viitor  preot  faptul  că  Sfinţii  Vasile  şi  Grigorie  „nu 
cunoşteau  decit  două  drumuri:  al  Bisericii  şi  al  şcolii",  iar  despre  Sf.  Ioan  Gură 
de  Aur  reţinem  (din  multele  şi  minunatele  citate  din  opera  lui),  ceea  ce  spunea 
el  în  legătură  cu  ducerea  copiilor  la  şcoală:  „Mai  cu  seamă  copilăria  are  nevoie  să 
audă  învăţături  bune.  Cele  spuse  se  depun  mai  cu  uşurinţă  în  sufletul  copiilor 
pentru  că  el  este  fraged,  iar  învăţăturile  auzite  se  imprimă  în  mintea  lor  întoc- 

mai  ca  o  pecete  în  ceară.  Pe  de  altă  parte  viaţa  copiilor  acum  începe  să  se  îndrep- 
teze  sau  spre  bine  sau  spre  rău“. 

Studiul  privind  „Strădaniile  Sfîntului  Vasile  cel  Mare  pentru  unitatea  Bise- 
ricii“  (p.  137 — 161)  a  fost  de  fapt  o  comunicare  prezentată  în  cadrul  grupului 
patristic  de  pe  lingă  comisia  „Credinţă  şi  Constituţie**  a  Consiliului  Ecumenic  al 
Bisericilor  ţinută  la  Aarhus  în  Danemarca.  Aşa  cum  a  fost  socotit  „adevărat  con¬ 
ducător  moral  al  Bisericii  Răsăritului*4,  Sfîntul  Vasile  a  luptat  din  răsputeri  pen¬ 
tru  salvarea  unităţii  bisericeşti,  apelînd  mai  întîi  la  contribuţia  marelui  şi  bătri- 
nului  luptător  pentru  ortodoxie,  care  a  fost  Sfîntul  Atanasie  al  Alexandriei,  mai 
apoi  fâcînd  apel  la  episcopii  din  Apus  în  frunte  cu  papa  Damasus,  cerînd  tuturor 
ajutor  in  marea  „tulburare  a  Bisericilor**,  asemenea  unei  furtuni  pe  mare,  aşa 
cum  s-a  ajuns  din  pricina  subminării  şi  zdruncinăturii  provocate  de  certurile 
ariene.  Din  păcate,  din  pricina  schismei  din  Antiohia  care  dura  de  aproape  40  de 
ani  şi  în  care  însăşi  Biserica  Apuseană  şi-a  avut  partea  ei  de  vină,  strădania 
Sf.  Vasile  n-a  putut  salva  deplin  unitatea  Bisericii,  deşi  e  limpede  că  atît  prin 
tratatul  „Despre  Duhul  Sfînt“,  cît  şi  prin  frontul  unitar  al  Bisericilor,  ele  vor 
ajuta  la  biruinţa  ortodoxiei  prin  Sinodul  II  ecumenic.  Pe  bună  dreptate  încheie 
autorul  spunînd:  „Strădaniile  Sf.  Vasile  pentru  unitatea  Bisericilor  sînt  la  fel 
de  actuale  şi  în  vremea  noastră  . . .  Încercările  actuale  de  o  parte  şi  de  alta  râmîn, 
pentru  moment,  fără  rezultat  dar  metodele  ecumenismului  lui  Vasile,  adică  răb¬ 
darea,  înţelepciunea  şi  dragostea  faţă  de  credincioşi,  vor  putea  învinge  încă  o  dată. 
Să  nădăjduim  că  va  fi  o  victorie  definitivă**. 

La  grupajul  cu  titlul  „ Probleme  de  pietate  la  Sfinţii  Părinţi “  (p.  165 — 228)  ne 
întilnim  cu  11  probleme  deosebite,  dar  caracterizate  toate  prin  suflul  filocalic  al 
evlaviei. 

Cea  dintîi,  cu  titlul  „Farmecul  pustiului*  ne  duce  cu  gîndul  la  acea  categorie 
de  credincioşi  retraşi  în  pustii,  care  ne-au  lăsat  drept  îndrumătoare  „patericele** 
sau  apoftegmele  râmase  de  la  „Părinţii  deşertului'*.  De  altfel,  repetînd  afirmaţia 
*  lui  T.  Vianu,  autorul  ne  aduce  aminte  că  creştinismul,  mozaismul  şi  islamismul  se 
şi  leagă  în  începuturile  lor  de  pustiu.  Ni  se  spune  că  atracţia  pustiului  a  stors 
din  inima  Fericitului  Ieronim  cuvinte  de  preamărire  ca  acestea:  „O,  deşertule, 
smălţuit  cu  florile  lui  Hristos,  singurătate  în  care  se  formează  pietrele  cu  care 
se  clădeşte  cetatea  Marelui  împărat!  O!  deşertule,  în  care  te  împărtăşeşti  mai  mult 
decît  orice  de  intimitatea  cu  Dumnezeu !“  Iar  Sfîntul  Ioan  Scărarul  zice:  „Se 
intîmplă  adeseori  ca  vederea  singurătăţilor  să  cheme  mintea  noastră  spre  umi¬ 
linţă,  despre  acestea  te  va  convinge  exemplul  lui  Iisus,  al  lui  Ilie,  al  lui  Ioan, 
care  se  rugau  în  astfel  de  locuri  pustii**. 

In  legătură  cu  „păcatul  limbuţiei  şi  virtutea  tăcerii**  atracţia  deosebită  pe 
care  autorul  a  nutrit-o  în  chip  deosebit  tot  faţă  de  Sf.  Ioan  Scărarul  ne  face  să 
reţinem  cuvinte  ca  acestea:  „Limbuţia  este  tronul  pe  care  are  obiceiul  să  se  arate 
şi  să  se  fălească  slava  deşartă**,  dar  în  acelaşi  timp  şi  faţă  de  Sf.  Isaac  Şirul,  care 
ne  asigură  că  „dacă  pui  de  o  parte  toate  faptele  vieţii  şi  de  alta  tăcerea,  vei 
vedea  că  aceasta  din  urmă  le  întrece  mult  în  greutate  pe  acelea**. 

Despre  „Foloasele  trezviei**  cartea  „Patericul**  ne  spune:  „Aurul  sau  argintul 
de-1  va  pierde  cineva,  poate  în  locul  lui  să  mai  afle  şi  altul.  Dar  vremea  pier- 
zînd-o,  alta  nu  va  mai  putea  afla  în  locul  acesteia**. 

Cuvinte  ziditoare  de  suflet  se  pot  întîlni  din  belşug  şi  în  celelalte  articole 
mai  scurte  privitoare  la  „viaţă  şi  moarte**,  la  „superstiţie  şi  adevărata  evlavie**, 
la  „Cenzura  rîsului4*,  la  „Darul  lacrimilor4*,  la  „Canonul  cel  mare  al  Sf.  Andrei 
Criteanul44,  la  „Rugăciunea  de  umilinţă  a  Sf.  Efrem  Şirul*4  şi  celelalte. 

De  o  extensiune  mai  mare  sînt  cele  8  studii  privitoare  la  „Cenzura  luxului 
feminin **  (p.  229 — 312).  Despre  ele  autorul  spune:  „poate  că  accentele  de  rigorism 
care  răzbat  din  scrisul  patristic  comentat  aici  vor  impresiona  neplăcut  pe  cititorul 
sfîrşitului  de  veac  XX,  dar  nu  trebuie  să  uităm  decăderea  moravurilor  din  epoca 
destrămării  imperiului  roman  şi  nici  vigoarea  cu  care  propovăduitorii  Evanghe¬ 
liei  au  pornit  să  reformeze  societatea  de  atunci4*.  „Ceea  ce  urmărim  (se  spune  mai 
departe)  este  să  arătăm  cum  au  privit  Sfinţii  Părinţi  dorinţa  de  înfrumuseţare  a 
femeii  şi  derivatele  ei,  luxul  şi  moda44. 

In  primul  studiu,  cel  intitulat  „Luxul  feminin  în  antichitatea  greco-romană“ 
se  dau  amănunte  bibliografice  impresionante  în  legătură  cu  gătelile  şi  împodobirea 


RECENZII 


127 


femeii.  Excesele  luxului  au  silit  chiar  pe  dregătorii  păgîni  să  intervină.  „Luxul  şi 
avariţia  sînt  plăgile  care  au  pricinuit  ruina  marilor  imperii4* ,  declară  în  senatul 
roman  vestitul  consul  şi  cenzor  Cato  cel  Bătrîn.  „Oare  de  aceea  au  supus  romanii 
atîtea  popoare  pentru  ca  să  ajungă  robii  acestor  patimi?4*  se  întreba  el.  Se  ştie 
că  Legea  Oppia,  care  voia  să  oprească  abuzurile  luxului  va  fi  ea  însăşi  abrogată 
şi  decadenţa  moravurilor  va  continua  să  se  facă  tot  mai  vădită.  Nu-i  mirare  că, 
sub  fascinaţia  gătelilor  aduse  din  Orient,  autorul  are  ce  descrie  şi  în  următoarele 
două  articole  „Cenzura  luxului  în  cărţile  Vechiului  şi  Noului  Testament44  precum 
şi  „Cenzura  luxului  feminin  în  epoca  patristică4*,  pe  care  le  exemplifică  cu  o 
mulţime  de  citate  luate  din  Clement  Alexandrinul,  din  Tertulian  şi  Ciprian,  iar 
din  epoca  de  aur  Ieronim  şi  Ambrozie,  Augustin  şi  Paulin  de  Nola  pentru  Apus, 
Grigorie  de  Nazianz,  Vasile  cel  Mare,  Isidor  Pelusiotul  şi  Asterie  al  Amasiei,  pen¬ 
tru  Răsărit. 

„Averi  imense  atîrnă  de  o  ureche,  un  cap  delicat  poartă  pe  el  podoabe 
ce  valorează  insule  întregi4*,  afirmă  Tertulian  în  scrierea  „Despre  cochetăria 
femeilor44. 

„Fiţi  ce  v-a  făcut  Dumnezeu,  rămîneţi  aşa  cum  v-a  format  mîna  Tatălui**, 
spune  Sf.  Ciprian. 

„Desfrînata  care  a  fost  botezată  în  lacrimile  ei  cînd  a  şters  picioarele  Mîn- 
tuitorului;  deşi  mai  înainte  a  dus  în  rătăcire  atîtea  suflete,  acum  nu  poartă  nici 
păr  ondulat,  nici  sprîncene  cu  fard44,  declară  Fer.  Ieronim. 

„Omule,  zice  Sf.  Ambrozie,  eşti  zugrăvit  de  Domnul.  Ai  un  bun  artist  şi 
pictor.  Femeie,  tu  îţi  ştergi  zugrăveala  dumnezeiască  dacă  îţi  vopseşti  faţa  cu 
albeaţă,  dacă  o  spoieşti  cu  roşul  pe  care  l-ai  cumpărat**. 

„Dacă  natura  v-a  dăruit  frumuseţe,  n-o  ascundeţi  sub  spoială,  ci  păstraţi-o 
doar  pentru  soţii  voştri4*,  spune  Sf.  Grigorie  Teologul. 

„Cînd  se  va  îngriji  de  suflet  femeia  care  umblă  numai  după  găteli?4*  întreabă 
Sf.  Vasile. 

„Ticălosule,  această  urîţenie  o  iubeşti?1*  —  întreabă  o  tînără  frumoasă  din 
cale  afară,  dar  şi  foarte  înţeleaptă,  care  şi-a  ras  părul  de  pe  cap  şi  faţa  şi-a 
mînjit-o  cu  cenuşă.  Isidor  Pelusiotul  declară  că  tînărul  care  o  asaltase  cu  iubirea 
lui  şi-a  venit  astfel  în  fire*'. 

Vorbind,  între  altele,  despre  chipul  în  care  a  văzut  aceste  lucruri  Sfîntul 
Ioan  Hrisostom  ţine  să  spună:  „Eu  nu  cred  atît  de  vinovată  pe  femeia  care  se 
împodobeşte  cu  sculele  ei  cele  aurite,  pe  cît  cred  de  vinovat  pe  bărbatul  care  se 
împodobeşte  cu  lucruri  femeieşti.  In  această  privinţă  tot  voi  sînteţi  cei  care  puneţi 
scînteia  şi  tot  voi  cei  care  aprindeţi  focul4*. 

Deosebit  de  interesante  sînt  cele  cinci  simboluri:  al  căii  sau  drumului,  al 
podului,  al  muntelui,  al  scării  şi  al  izvorului  şi  fîntînii.  După  cum  se  exprima 
Mircea  Eliade,  simbolurile  sînt  un  fel  de  hierofanii,  întrucît,  de  obicei  printr-o 
imagine,  ele  descopăr  o  realitate,  pe  care  nu  ne-o  poate  face  cunoscută  nici  o 
altă  manifestare.  Ca  atare,  deşi  ele  par  a  fi  doar  semne,  alegorie,  metaforă,  ana¬ 
logie  sau  parabolă,  totuşi  puterea  lor  le  arată  a  fi  cu  mult  mai  mult  decît  atîta44. 

In  legătură  cu  simbolul  „căii4*,  autorul  ne  atrage  atenţia  că  încă  în  cartea 
Deuteronomului  şi  în  cartea  proorocului  Ieremia,  Domnul  a  zis  poporului  iudeu: 
„Iată  eu  astăzi  ţi-am  pus  înainte  viaţa  şi  moartea,  binele  şi  răul44,  „calea  vieţii  şi 
calea  morţii4*,  iar  în  Noul  Testament  ni  se  oferă  să  alegem  „calea  cea  strimtă44  ori 
„cea  lată44.  După  acestea  cititorului  i  se  descriu  cu  lux  de  amănunte  perspectiva 
celor  două  direcţii  aşa  cum  se  reflectă  în  scrisul  Sfinţilor  Părinţi,  faţă  de  care 
—  aidoma  lui  Hercule  la  răspîntie  —  creştinii  au  ales  „calea  cea  bună4*,  „cea 
împărătească4*,  chiar  dacă  ea  nu-i  uşoară,  dar  e  calea  virtuţii,  a  desăvîrşirii.  In 
toate  domeniile,  inclusiv  în  cel  al  literaturii  (a  se  vedea  cartea  lui  Marian  Popa: 
,;Câlătoriile  epocii  romantice44,  ed.  Univers  1972)  simbolul  şi  tipologia  drumului  şi 
a  călătoriei  în  general,  e  plină  de  învăţăminte  pentru  orice  om,  în  primul  rînd 
pentru  creştini. 

Simbolul  „podului4*  sau  cum  îl  formula  B.  P.  Hasdeu  „viaţa  —  o  punte  între 
leagăn  şi  mormînt4*  era  tot  atît  de  cunoscut  la  multe  popoare  încă  din  antichitate, 
dovadă  pînă  azi  „opririle44  sau  „stările44  din  limbajul  prohodului  ori  credinţa  în 
„vămile  văzduhului44. 

Despre  simbolul  „muntelui**  întîlnim  în  Biblie  o  mulţime  de  imagini,  desigur 
in  urma  faptului  că  muntele  a  fost  mereu  punct  de  importanţă  epocală,  dar  şi  ca 
viziune  a  dorului  omenirii  după  „înfrîngerea  materiei**,  cum  spunea  poetul  Dan 
Botta. 

De-a  dreptul  copleşitoare  sînt  informaţiile  şi  viziunea  în  care  ni  se  prezintă 
simbolul  „scării**,  atit  la  anticii  necreştini,  cît  şi  în  scrierile  patristice  (I.  Scârarul) 
şi  în  cele  medievale  şi  chiar  premoderne.  Intr-adevăr,  „scara  lui  Iacob'*,  pe  care 
îngerii  Domnului  urcau  şi  coborau  preamărind  pe  Dumnezeu  a  rămas  model  atît 
pentru  scrierea  clasică  a  Sf.  Grigorie  de  Nyssa  privitoare  la  „Viaţa  lui  Moisi**, 
care  „urcă  neîncetat**  pe  treptele  desăvîrşirii,  cît  şi  a  celeilalte  „Scări**  (opera 
Sfîntului  Ioan  Scărarul  cu  cele  30  de  trepte,  ca  şi  anii  „Bărbatului  desăvîrşit**, 
Hristos,  Domnul  întrupat),  iar  din  literatura  evului  mediu  amintim  construcţia 
„Divinei  Comedii**  a  lui  Dante,  tot  atîtea  imagini  ale  drumului  spre  desăvîrşire 
creştină. 

Ciclul  simboalelor  se  încheie  cu  cel  al  izvorului  sau  al  fîntînii,  ale  cărei  ima¬ 
gini  le  întîlnim  atît  în  nuvela  Harap  Alb  cît  şi  în  legenda  Meşterului  Manole. 

Ultimul  capitol,  intitulat  „ Scurte  tălmăciri  din  scrierile  Sfinţilor  Părinţi m 
(p.  391 — 430),  ne  aduce  dovadă  de  dragostea  cu  care  s-a  apropiat  autorul  de  textul 
multor  scrieri  patristice  (pe  unele  le-a  versificat  chiar  în  limba  română).  Mitropoli¬ 
tul  Nicolae  al  Banatului  ne  dă  aici,  în  limba  noastră,  traducerea  celor  25  de  epistole 
cite  şi-au  adresat  reciproc  Sf.  Vasile  cel  Mare  cu  retorul  Libaniu,  apoi  10  epistole 
trimise  de  Sfîntul  Varsanufie,  privind  opiniile  lui  Origen,  Evagrie  şi  Didim,  în 
sfîrşit,  tratatul  „Despre  cele  opt  duhuri  ale  răutăţii**,  o  cunoscută  scriere  a  Sf.  Ioan 
Damaschinul.  Ca  şi  la  celelalte  scrieri,  limbajul  clar  al  acestor  traduceri  precum 
şi  bogata  informaţie  bibliografică  şi  notele  de  comentare  sînt  tot  atîtea  mărturii  ale 
temeiniciei  cu  care  au  fost  elaborate  toate  aceste  lucrări. 

Indiferent  dacă  una  sau  alta  din  scrierile  cuprinse  în  acest  volum  apar  acum 
pentru  prima  dată  sau  dacă  ele  sînt  „reluări**  ori  s-au  publicat  „cu  text  prescurtat**, 
studiile  din  prezentul  volum  sînt  o  mărturie  vie  a  admiraţiei  şi  dragostei  cu  care 
autorul  lor  s-a  apropiat  de  scrisul  Sfinţilor  Părinţi.  In  volum  se  cuprind  multe 
pasaje  din  operele  patristice,  care  merită  să  fie  citite  cu  mult  folos  pentru  for¬ 
marea  şi  adincirea  unei  cît  mai  depline  conştiinţe  dreptcredincioase  a  preoţimii 
noastre. 

Pr.  prof.  T.  Bodogae 


Preotul  Prof.  Dr.  N.  Şerbănescu,  Prof.  Dr.  N.  Stoicescu,  MIRCEA 
CEL  MARE  (1386 — 1418),  600  de  ani  de  la  urcarea  pe  tronul  Ţării  Româ¬ 
neşti,  Bucureşti,  1987. 


Aniversarea  a  şase  sute  de  ani  de  cînd  .Mircea  cel  Mare  ia  devenit  domn  al 
Ţării  Româneşti  a  prilejuit  apariţia  a  numeroase  lucrări  referitoare  la  personali¬ 
tatea  marelui  voievod;  monografia  de  faţă,  elaborată  de  pr.  profesor  Dr.  N.  Şerbă¬ 
nescu  şi  prof.  Dr.  N.  Stoicescu,  se  înscrie  oa  o  contribuţie  deosebită  a  acestei 
perioade  a  istoriei  noastre  feudale,  prezentînd  noi  interpretări  şi  numeroase  date 
inedite.  Valoroasa  lucrare  se  află  structurată  în  următoarele  părţi;  familia  lui 
Mircea  cel  Mare;  politica  internă  a  lui  Mircea  cel  Mare;  politica  externă  a  lui 
Mircea  cel  Mare;  Mircea  cel  Mare  în  conştiinţa  românilor. 

In  prima  parte,  după  înfăţişarea  genealogiei  domnitorului,  autorii  tratează 
controversa  cu  privire  la  apelativul  „cel  mare**  sau  „cel  bătrîn**,  aducînd  argumente 
în  favoarea  celui  dintîi,  după  ce,  în  prealabil,  fac  istoricul  problemei.  „Totuşi, 
firesc  lucru  ar  fi  ca,  plecînd  de  la  acest  popas  aniversar  să  i  se  restituie  definitiv 
străvechiul  apelativ  de  cel  Mare ,  care,  mai  cu  seamă  sub  sintagma  marele  Voievod 
Mircea ,  precum  s-a  arătat,  i  s-a  atribuit  în  exclusivitate  pînă  în  anul  1509  şi 
alternativ  după  aceea ...  In  acelaşi  timp  ar  fi  şi  semnul  preţuirii  şi  cinstirii  pe 

care  generaţia  de  azi,  cu  tot  dinadinsul,  trebuie  sâ-1  înfăţişeze  ca  un  binemeritat 
omagiu  adus  acestui  viteaz  apărător  al  libertăţii  şi  independenţei  patriei,  bărba¬ 
tului  de  Stat  care  prin  întreaga  sa  activitate  politică,  diplomatică,  militară  şi  gos¬ 
podărească  a  hotărît  însăşi  soarta  poporului  nostru  pentru  o  jumătate  de  mileniu*4 
(p.  41). 

In  continuare,  pe  parcursul  a  peste  200  de  pagini  (p.  42 — 244)  este  analizată 
politica  internă  a  domnitorului  (populaţia  şi  viaţa  socială,  dezvoltarea  economică, 
legături  comerciale  cu  Transilvania,  Liovul,  Polonia  şi  trans-dunărean,  organiza¬ 
rea  ţării,  întinderea  statului,  titlul  şi  puterea  domnului,  sfatul  domnesc  şi  marii 
dregători,  organizarea  administrativ-teritorială,  organizarea  armatei,  fiscală,  jude¬ 
cătorească.  Mircea  cel  Mare  moştenise  „de  la  predecesorii  săi  un  stat  tînăr  şi 
independent,  avînd  însă  —  ca  toate  statele  noi  —  o  organizare  incipientă,  care  a 
cunoscut  sub  conducerea  sa  o  serie  de  reforme  ce  au  dus  la  consolidarea  acestei 
organizări.  Acest  fapt  constituie  unul  din  cele  mai  de  seamă  merite  ale  marelui 
voievod,  cu  nimic  mai  piejos  decît  eroica  sa  luptă  pentru  asigurarea  indepen¬ 
denţei  statului.  Se  înţelege  de  la  sine  că  marile  victorii  ale  oştilor  Ţării  Româneşti 
din  această  vreme  nu  ar  fi  fost  posibile  dacă  domnul  acesteia  nu  ar  fi  dispus  de 
un  stat  puternic,  capabil  să  se  apere.  In  plus,  măsurile  luate  în  acest  domeniu  au 
dus  la  creşterea  deosebită  a  prestigiului  domnului44  (p.  119). 

Tot  în  cadrul  politicii  interne  autorii  acordă  o  atenţie  deosebită  vieţii  bise¬ 
riceşti  (Mitropolia  Ungrovlahiei  de  Argeş,  mitropoliţii  de  la  Argeş,  Mitropolia 
Severinului,  mitropoliţii  Severinului,  preoţii,  monahismul,  scoţînd  în  relief  activi¬ 
tatea  sfîntului  Nicodim  de  la  Tismana,  mănăstiri  —  organizare,  danii  — ,  strămu¬ 
tarea  în  Ţara  Românească  a  moaştelor  Sfintei  Muceniţe  Filofteia,  legăturile  Bise¬ 
ricii  române  cu  lumea  creştină  de  peste  hotare,  sinodul  de  la  Constanţa  (1414 — 1418), 
Biserica  romano-catolică  în  timpul  domniei  lui  Mircea  cel  Mare,  ctitoriile  din 
vremea  sa  atît  din  ţară  cît  şi  de  la  Muntele  Athos.  „Sprijinind  domnia  şi  lupta 
acesteia  pentru  neatîrnarea  şi  apărarea  ţării,  în  mod  firesc,  trebuia  ca  şi  ea. 
Biserica,  la  rîndu-i,  să  se  bucure  de  ocrotirea  conducerii  superioare  de  Stat . . . 
Cum  s-a  văzut,  Mircea  cel  Mare  a  făcut  aceasta  cu  prisosinţă,  fapt  care  a  contri¬ 
buit  mult  la  creşterea  stării  de  înflorire,  sub  toate  aspectele,  a  Bisericii  străbune  şi 
mai  cu  seamă  la  o  înviorare,  rar  întîlnită  şi  înainte  şi  după  vremea  sa,  a  vieţii 
monahale  din  întreaga  Ţară  Românească44  (p.  203). 

Datorită  sprijinului  primit  din  partea  domnitorului,  cultura,  bineînţeles  strîns 
legată  de  biserică,  capătă  o  amploare  faţă  de  precedent,  rămînînd  o  serie  de  opere 
de  o  rară  frumuseţe  concretizate  într-o  mare  varietate:  manuscrise,  culminînd  cu 
Tetraevanghelul  împodobit  cu  miniaturi  de  Nicodim,  stareţul  mănăstirii  Tismana, 
ferecat  în  argint  aurit  şi  datat  1405,  piese  de  orfevrărie,  tapiserie,  sculptură,  arhi¬ 
tectură,  ce  marchează  începutul  artei  feudale  din  Ţara  Românească. 

Bazîndu-se  pe  un  stat  puternic,  Mircea  cel  Mare  a  avut  posibilitatea  să 
desfăşoare  o  intensă  politică  externă,  îmbinînd  diplomaţia  cu  „sabia44,  în  funcţie 
de  necesităţi,  iar  prin  rezultatele  obţinute  s-a  impus  ca  o  personalitate  de  valoare 
europeană,  în  momentul  creşterii  primejdiei  otomane  pentru  lumea  creştină. 
Autorii  tratează  pe  larg  politica  externă  a  lui  Mircea  cel  Mare,  în  cadrul  părţii 
a  treia:  situaţia  politică  a  Europei  de  Răsărit  la  cumpăna  dintre  secolele  XIV — XV, 
începutul  conflictului  cu  Imperiul  otoman,  strălucita  victorie  de  la  Rovine  împo¬ 
triva  lui  Baiazid,  „care  a  salvat  Ţara  Românească  de  la  transformare  în  paşalîc44 
(p.  316),  apoi  bătălia  de  la  Nicopole  unde  creştinătatea  a  fost  înfrîntă.  Apogeul 
politicii  externe  a  lui  Mircea  cel  Mare  l-a  constituit  sprijinirea  lui  Musa  care  a 
ajuns  sultan  al  Imperiului  otoman.  In  acest  interval  „Mircea  ajunsese  la  culmea 
puterii  şi  influenţei  sale  în  sud-estul  Europei44  (p.  345) . . .  „Mircea  a  fost  silit  să 
intervină  la  sud  de  Dunăre  spre  a-şi  pune  ţara  la  adăpost  de  atacurile  prădalnice 
ale  trupelor  turceşti  rămase  fără  stăpîn.  Intrucît  Imperiul  otoman  ameninţa  inde¬ 
pendenţa  Ţării  Româneşti  şi  chiar  fiinţa  sa  de  stat,  era  firesc  ca  domnul  să 
urmărească  slăbirea  acestui  imperiu  de  jaf  şi  cotropire,  al  cărui  ţel  principal  era 
extinderea  sa  prin  înglobarea  formaţiunilor  politice  vecine44  (p.  347).  Spre  sfîrşitul 
domniei,  Mircea  cel  Mare  a  trebuit  să  se  împace  cu  sultanul  Mehmed  I,  întrucît 
rămăsese  singur  în  faţa  pericolului  otoman,  iar  cu  ajutorul  haraciului  reuşi  să 
păstreze  suveranitatea. 


•  —  Mitropolia  Ardealului 

Ultima  parte  tratează  pe  Mircea  cel  Mare  în  conştiinţa  românilor.  „După  o 
domnie  glorioasă  de  aproape  treizeci  şi  doi  de  ani,  la  31  ianuarie  1418  Mircea  cel 
Mare  a  încetat  din  viaţă44,  fiind  înmormîntat  la  Cozia.  Astfel  dispărea  voievodul 
care  reuşise  să  domnească  peste  cel  mai  mare  teritoriu  al  Ţării  Româneşti,  după 
cum  se  menţiona  într-un  document:  „mare  voievod  şi  domn . . stăpînind  şi 
domnind  peste  toată  ţara  Ungrovlahiei  şi  al  părţilor  de  peste  munţi,  încă  şi  către 
părţile  tătârăşti  şi  Amlaşului  şi  Făgăraşului  herţeg  şi  domn  al  Banatului  Severi- 
nului  şi  pe  amîndouă  părţile  pe  toată  Podunavia,  încă  şi  pînă  la  Marea  cea  Mare 
şi  stăpînitor  al  cetăţii  Dîrstorului4*  (p.  87). 

Cu  trecerea  timpului  faptele  marelui  voievod  nu  s-au  estompat,  ci  au  rămas 
în  adevărata  lor  grandoare,  această  perioadă  impunîndu-se  ca  un  moment  de 
referinţă  în  istoria  devenirii  noastre.  Activitatea  sa  strălucită  a  fost  o  sursă  de 
inspiraţie  pentru  literaţi,  începînd  cu  Ion  Heliade  Rădulescu,  Gr.  Alexandrescu, 
D.  Bolintineanu,  G.  Creţeanu,  M.  Eminescu,  Ioan  S.  Neniţescu,  G.  Coşbuc,  D.  Anghel 
şi  Şt.  O.  Iosif  şi  terminînd  cu  oamenii  de  litere  contemporani  Dan  Tărchilă,  Ioan 
Alexandru  şi  alte  personalităţi.  In  semn  de  preţuire  numele  său  s-a  dat  unor 
localităţi,  şcoli,  apoi  în  armată.  In  vederea  cinstirii  memoriei  sale  au  avut  loc 
mai  multe  comemorări  oficiale,  precum  şi  aniversări,  ultima  fiind  hotărîrea  Comi¬ 
tetului  Politic  Executiv  al  Comitetului  Central  al  P.C.R.,  din  9  mai  1986,  cu  privire 
la  aniversarea  a  600  de  ani  de  la  urcarea  pe  tronul  Ţării  Româneşti  a  marelui 
domn. 

In  încheierea  cărţii,  în  ultimul  capitol,  autorii  îi  alcătuiesc  Marelui  Voievod 
un  portret,  pe  baza  judecăţilor  de  valoare  emise  de  istoricii  de  frunte  ai  istorio¬ 
grafiei  româneşti,  oprindu-ne  asupra  unui  fragment  elaborat  de  Const.  C.  Giu- 
rescu:  „A  fost  viteaz  în  războaie;  ce  n-au  putut  face  cavalerii  înzăoaţi  ai  Apusu¬ 
lui  şi  toţi  creştinii  din  Balcani  a  făcut  singur.  A  fost  strălucit  diplomat,  izbutind 
să  devină  centrul  unui  întreg  sistem  de  alianţe  şi  determinînd  multă  vreme  situaţia 
internă  a  Imperiului  otoman.  A  fost  un  priceput  gospodar,  preţuind  îndeletni¬ 
cirile  care  aduc  bogăţia,  încheind  tratate  cu  vecinii  şi  favorizînd  exportul  produ¬ 
selor  ţârii.  A  fost  un  creştin  adevărat,  dînd  lui  Dumnezeu  ce  i  se  cuvine,  spriji¬ 
nind  pe  cei  ce  se  roagă  lui,  înzestrînd  vechile  lăcaşuri  şi  clădind  altele  noi.  A 
fost,  într-adevăr,  un  «mare  voievod  şi  domn»,  unul  dintre  cei  mai  mari  pe  care 
i-a  avut  neamul  nostru.  Cu  adînca  lui  pătrundere  întemeiată  pe  cetirea  continuă 
a  vechilor  noastre  izvoare,  cu  geniala  intuiţie  care  l-a  caracterizat,  Eminescu, 
cunoscătorul  întregului  trecut  românesc,  a  simţit  frumuseţea  acestei  figuri,  erois¬ 
mul  ei.  Nu-i  o  întîmplare  deci  că  pentru  a  slăvi  epoca  de  glorie  şi  de  înălţare 
a  neamului  a  ales  tocmai  domnia  lui  Mircea.  Ea  înfăţişează  momentul  culminant 
al  dezvoltării  istorice  în  Ţara  Românească  în  primele  trei  secole.  Abia  în  vremea 
lui  Mihai  Viteazul  vom  mai  avea  un  asemenea  moment"  (p.  387 — 388). 

Intr-o  conferinţă  comemorativă  rostită  în  1918  de  D.  Onciul,  cu  ocazia  împli¬ 
nirii  a  cinci  sute  de  ani  de  la  dispariţia  marelui  voievod,  se  spuneau  următoarele: 
„Din  mormîntul  său  de  la  Cozia,  umbra  lui  ne  însufleţeşte,  îndemnîndu-ne  la 
faptele  iubirii  de  ţară  şi  ale  tăriei  de  credinţă,  virtuţi  prin  care,  cu  vitejie  şi 
înţelepciune,  el  şi-a  cucerit  cunună  de  glorie  nepieritoare . . .  Binecuvîntatâ  în 
istorie,  binecuvîntatâ  în  conştiinţa  naţională  şi  în  inimile  româneşti  este  domnia 
lui.  Binecuvîntatâ  fie  amintirea  lui  de-a  pururea!4*  (p.  389). 

Monografia  Mircea  cel  Mare  elaborată  de  pr.  prof.  dr.  N.  Şerbănescu  şi  prof. 
dr.  N.  Stoicescu  se  impune  ca  o  lucrare  de  referinţă,  înscriindu-se  între  contri¬ 
buţiile  valoroase  ale  istoriografiei  româneşti. 


Mihai  Sofronie 


Treceri  la  cele  veşnice 


t  Preotul  pensionar  iconom  stavrofor  AUREL  ANGHEL 

La  18  aprilie  1988  a  încetat  din  viaţă,  la  locuinţa  sa  din  Braşov,  părintele 
pensionar,  iconom  stavrofor  Anghel  Aurel. 

S-a  născut  la  10  noiembrie  1909  în  Vaida  Recea,  jud.  Braşov,  în  familia  părin¬ 
ţilor  Ioa-n  şi  Iustina  Anghel,  ţărani  cu  9  copii.  Părinţii  l-au  crescut  în  dragostea 
faţă  de  credinţa  în  Dumnezeu  şi  de  Biserica  sa. 

După  şcoala  generală  din  localitatea  natală,  a  urmat  liceul  Radu  Negru  din 
Făgăraş  şi  apoi  Academia  Teologică  din  Blaj,  pe  care  a  absolvit-o  la  10  aprilie 

1934. 

O  dată  memorabilă  în  viaţa  părintelui  Anghel  Aurel  a  fost  15  octombrie 

1935,  cînd  s-a  căsătorit  cu  Iulia  Ivanov,  soţie  cu  care  a  întemeiat  un  frumos 
cămin  familial.  Din  această  căsătorie  au  avut  două  fiice:  Lucia  şi  Doina,  care  le-au 
adus  multe  bucurii  prin  pregătirea  lor  superioară. 

După  un  an  şi  mai  bine  de  la  terminarea  teologiei,  la  10  noiembrie  1935, 
este  hirotonit  preot  pe  seama  parohiei  Haşag,  din  judeţul  Sibiu.  în  această  parohie 
a  păstorit  cu  roade  bogate  pînă  la  1  aprilie  1949,  dată  la  care  a  fost  numit  preot 
la  parohia  Sf.  Vasile  din  Bucureşti.  Intre  22  decembrie  1949  şi  18  decembrie  1956 
a  funcţionat  la  Banca  de  Stat  din  Făgăraş.  La  18  decembrie  1956  este  numit  preot 
la  parohia  Blumăna  III,  Braşov,  unde  păstoreşte  cu  roade  bogate,  pînă  la  1  de¬ 
cembrie  1979,  cînl  se  retrage  la  pensie. 

Părintele  Anghel  Aurel  s-a  integrat  bine  în  cadrul  Bisericii  noastre  şi  a 
obţinut  rezultate  foarte  bune,  pentru  care  conducerea  superioară  a  Bisericii  noastre 
i-a  acordat  cea  mai  înaltă  distincţie  „iconom  stavrofor**. 

Slujba  prohodirii  s-a  oficiat  vineri,  22  aprilie  a.c.,  în  biserica  Sf.  Ap.  Petru  şi 
Pavel  —  Tractorul  —  din  Braşov,  de  un  sobor  de  preoţi  în  frunte  cu  P.  C.  Proto¬ 
pop  Vasile  Prodea,  protopopul  Protopopiatului  Braşov. 

Despre  meritele  adormitului  în  Domnul,  a  vorbit  P.  C.  Protopop  Vasile  Prodea 
care  a  citit  scrisoarea  de  condoleanţe,  din  partea  I.  P.  S.  Mitropolit  Dr.  Antonie 
Plămădeală,  Mitropolitul  Ardealului,  pentru  familia  îndoliată.  De  asemenea  a  vor¬ 
bit  P.  C.  Părinte  Grindu  Gheorghe,  urmaşul  la  parohie  al  părintelui  Anghel  Aurel. 

După  încheierea  slujbei  de  prohodire,  părintele  Aurel  a  fost  condus  cu  res¬ 
pect  spre  mormîntul  ddn  cimitirul  oraşului  Braşov. 

Bunul  Dumnezeu  să-l  odihnească  cu  drepţii  Săi. 

Protopop 
Vasile  Prodea 

